**Barokk:**

A szó eredete:

* Barucca (portugál) = „szabálytalan formájú gyöngy”
* Barocco (olasz) = „furcsa, nyakatekert gondolkodás” – majd a túldíszitett, dagályos stílus megnevezésére használták

A **barokk** összekapcsolódott **az ellenreformáció kibontakozásával**. A reneszánsz világiasabb életfelfogást ismét a **túlvilágközpontú gondolkodás** váltotta fel.

A barokk legteljesebben a katolikus országokban jelentkezett, de a protestáns területeken is megjelent, mérsékelten dekoratív jelleggel.

**A barokk művészet jellemzői:**

**Mozgalmasság**, izgalom, **hatáskeltés**

Drága anyagok felhasználása, **pompa**, teatralitás, dinamizmus

**Építészet:**

* Paloták (Zwinger: Drezda; Louvre, Tuileriák: Párizs; versailles-i kastély)
* Templomok (II Gesu: jezsuiták római temploma)
* Általános művészeti elemek: csavart oszlopok, domborművek
* Művészien megtervezett és kivitelezett parkok
* A XVIII. század második felében jelentkezett a protestáns barokknak is nevezett copfstílus (nevét a parókára emlékeztető füzérdíszről kapta)

**Szobrászat:**

* Szenvedély, pátosz, lendület jellemzi a minden oldalról meglepetéssel szolgáló szobrokat
* Mozgalmas szoborcsoportok: Bernini: Szt. Teréz extázisa, Perszephone elrablása

**Festészet:**

* Új műfajok (népéletkép, csatakép, csendélet)
* A festők mélyen hátranyúló tereket, élettel teli robosztus alakokat, gazdag fény-árnyék megoldásokat alkalmaztak (Velazquez, Rembrandt, Rubens)

**Zene és tánc:**

* A kor nagy alkotói: Bach, Händel, Vivaldi, Monteverdi (concertók, fúgák, oratóriumok, operák)
* A táncok közül a menüett terjedt el, de megjelentek a nemzeti társastáncok (keringő, polka, mazurka) is

**Irodalom:**

* Az irodalomban egyszerre érvényesült a vallásos elmélyültség és az érzéki hatáskeltés
* Az irodalmi alkotásokban jellemző az éles ellentétek egymás mellé helyezése, a hősiesség, a testiség, az érzékiség megjelenítése, a képszerű – szimbolikus és allegorikus – ábrázolás
* A barokk csak a verses műveket tekintette igazinak, az eposzt és a tragédiát értékelte a legmagasabbra:
  + Eposzok: Tasso (A megszabadított Jeruzsálem), Milton (Elveszett Paradicsom)
  + Drámák: Calderón (Az élet álom)

**A barokk Magyarországon:**

**Építészet:**

* Jezsuita templomok:
  + Nagyszombat (1629-37): Pázmány Péter irányításával, Esterházy Miklós támogatásából jött létre
  + Kassa (Báthory Zsófia mecénásai támogatásával épült)
* Kastélyok:
  + Grassalkovich-kastély (Gödöllő)
  + Esterházy-kastély (Kismarton és Fertőd)
  + Savoyai-kastély (Réckeve)

**Festészet:**

* Mányoki Ádám: II. Rákóczi Ferenc képmása (1724)

**Irodalom:**

* Zrínyi Miklós: Szigeti veszedelem
* Mikes Kelemen: Törökországi levelek
* Apáczai Csere János: Magyar Enciklopédia

**A rokokó:**

A XVIII. században alakult ki a barokk stílus késői, annak vallásos telítettségét mellőző változataként

Rocaille (francia) = kagyló – jellegzetes díszitőelem volt a kacskaringósan futó csigavonal. A rokokó kedvelte a **virtuozitást** és a **szellemességet**

Elsősorban az építészetben (kastélyok) és az iparművészetben (bútorok, gobelin), de az irodalomban és a zenében is jelentkezett