**Széchenyi István és Kossuth Lajos reformprogramja – érettségi tétel**

**NAT 2020, 10. évf. tk. 147-154. o.: A nemzeti ébredés a reformkorban c. lecke**

Téma elhelyezése térben és időben:

* Magyarország a XIX. század első felében (már a XVIII. század óta!) a Habsburg Birodalom része
* reformkor:
* a magyar polgárosodás és nemzetté válás korszaka, 1825/1830-tól[[1]](#footnote-1) 1848-ig (pesti forradalom!) terjedő időszak
* legfőbb jellemzője a **liberális ellenzék** (lib. nemesség) politikai küzdelme a konzervatívokkal (többségében udvarhű arisztokraták) és a bécsi Habsburg-kormányzattal szemben
* liberális ellenzék fő célkitűzése a korszakban: a Habsburg Birodalmon belül **Magyarország minél nagyobb függetlensége** (nemzeti felemelkedés – **nacionalizmus: modern nemzeti eszme!**) és a **polgári átalakulás** (jobbágyfelszabadítás, polgári jogegyenlőség, rendi kiváltságok eltörlése – **liberalizmus: szabadelvűség eszméje**)
* a korszak politikai törekvéseinél tehát a XIX. század első felének e két vezető eszmeáramlata, a **liberalizmus és a nacionalizmus összekapcsolódott**, ezt bizonyítja Kölcsey Ferenc „Búcsú az országos rendektől” c. beszéde (1835): „Jelszavaink valának: Haza és haladás!”
* gróf Széchenyi István és Kossuth Lajos a **reformkor** kiemelkedő egyéniségei voltak

**I. Gróf Széchenyi István:**

***1. Élete:***

* **1791**-ben **Bécsben**, katolikus, udvarhű arisztokrata család gyermekeként született, meghalt 1860-ban, Döblingben
* **apja**: gróf **Széchényi Ferenc**, a Nemzeti Múzeum megalapítója
* **anyja**: **Festetich Julianna**, a keszthelyi Georgicont (első magyar mezőgazdasági főiskola!) alapító Festetich György nővére
* Széchenyi gyermekkora a **bécsi palota** és a **nagycenki kastély** (Sopron vm.) között telik - **tk. 147/6**
* szinte még gyermek, amikor katonai pályára lép: huszártisztként részt vesz a napóleoni háborúkban (1809: győri csata; 1813: Lipcse, „népek csatája”)
* kiábrándítja a katonaélet, beutazza Európát: **Angliától a Török Birodalomig – tk. 147. o. alsó forrás**
* legnagyobb hatást az **angliai út** teszi rá (alkotmányos rendszer, középosztály jóléte, ipari forradalom, stb.) → rádöbbenti hazája elmaradottságára → hazatérése után beleveti magát a magyar közéletbe →

**első gyakorlati kezdeményezései:**

**-** **1825-27**-es országgyűlés: az Alsótábla kerületi ülésén birtokainak egy évi jövedelmét ajánlja fel egy, a magyar nyelv ügyét felkaroló tudós társaság megalapítására → ez lesz a Magyar Tudományos Akadémia - **tk. 148/9 +** forrás

- Pesten angol mintára **kaszinót** hoz létre, meghonosítja, népszerűsíti a **lóversenyeket** (1828.: „Lovakrul” c. könyve) → magyar arisztokráciát **Pest-Budához** akarja kötni (↔ eddig Bécshez kötődtek!)

- Pest-Budát az ország gazdasági és szellemi központjává akarja tenni

1. ***Írásos munkái, reformeszméinek kifejtése:***

* Széchenyi arisztokrata neveltetése révén ellenszenvvel viseltet a köznemesség rendi ellenzékiségével szemben
* műveletlennek, bárdolatlannak tartja a köznemességet → a reformok irányítására az **arisztokráciát** tartja alkalmasnak (ő is arisztokrata)

**a) „Hitel” (Pest, 1830) – tk. 148. o. alsó források:**

* jelentősége:

Széchenyi reformeszméinek első összefoglalása

* megírásának előzménye:

Széchenyi birtokait modernizálni akarta → **hitelre** volt szüksége, de:

hitelkérelmét egy bécsi bank átmenetileg megtagadja

**oka**: az ősiség törvénye (1351!) miatt a nemesi birtokot az adósság fejében nem lehetett eladni, elárverezni →

* Széchenyi a reformok szükségességéről akarja meggyőzni olvasóit
* **gazdasági oldalról** közelíti meg a problémákat, s közben bizonyítja a fennálló rendszer előnytelenségét a nemesség (vagyis a kiváltságosok) számára:
  + - * az **ősiség** törvénye miatt a magyar birtokos nem tud hitelt felvenni, s így birtokát korszerűsíteni, ld: „Ha egynek pénzre van szüksége…”. **tk.** **148. o. alsó, jobb oldali forrás**
      * a **robot** akadályozza a termelékeny gazdálkodást, **tk. 148. o. alsó, bal oldali forrás**: „A robot vagy szakmány létele…”

- ebben benne rejlik a jobbágyfelszabadítás, de Széchenyi nem fejti ki, milyen módon kívánja megvalósítani

* + - * a **vámok** megléte pedig a szabad kereskedelmet gátolja
* Széchenyi a reformokba be kívánja vonni a **Habsburg-kormányzatot**, ezért kerüli az udvart sértő kijelentéseket

A Hitel fogadtatása: - a mű hatása óriási: szakkönyv ekkora sikert Mo-n még nem aratott (négy egymást követő kiadásban elkapkodják!)

- Széchenyi elsősorban az **arisztokráciát** kívánta megnyerni reformjainak, mégis innen éri művét a leghevesebb támadás: a konzervatív rendi ellenzék vezéralakja, **gróf Dessewffy József** „Taglalat” c. munkájában elemzi a „Hitel”-t: Dessewffy a régi rendszert akarja megreformálni ↔ Széchenyi viszont lebontani!

- a birtokos nemesség lelkesedéssel fogadja a „Hitel”-t, mivel e rétegnek komoly gazdasági nehézségei voltak, ennek legfőbb oka: **1815-ben** a napóleoni háborúk véget értek → **dekonjunktúra** (=gazdasági visszaesés): rosszabb minőségű gabonára nem volt már szükség → birtokos nemesség nehéz anyagi helyzetbe került

összegezve tehát: - a reformok hívei rajongtak érte, a változtatások ellenségei (arisztokrácia, köznemesség maradi része) el akarták égetni

**b) „Világ”** (1831):

* címet értsd: „világosság” (ugyanis a mű teljes címe: „Világ vagy is felvilágosító töredékek”)
* Széchenyi válaszol az őt ért támadásokra, elsősorban Dessewffy József grófnak
* meleg szavakat ír a jobbágyságról, ami az 1831-es felvidéki kolerafelkelés miatt vált időszerűvé

**c) „Stádium”** (1833) - **tétellap, 3. sz. forrás, tk. 149. o. forrás**

* a mű címe a változtatások szakaszaira utal, amelyeken a reformoknak haladniuk kell
* a cenzúra nem engedélyezte a kiadását, ezért külföldön jelent meg, onnan csempészték be az országba

- Széchenyi legjobban megszerkesztett írása: a rendi berendezkedés felszámolásáról vallott gondolatait **12 pontban** foglalja össze (az 1832-es országgyűlés számára írta)

**tartalma:**

* Széchenyirendszerének alapja: a **hitel** (1-szer), vagyis mindenki vehessen fel pénzt üzleti kamatra

↓

ehhez viszont el kell törölni az **ősiség** törvényét (2-szor), azaz a nemesi nemzetségen belüli öröklést és a **háramlási jogot** (3-szor), ez utóbbi a kincstár joga volt a nemesi birtokra a család kihalása esetén (mivel ez esetben a birtok visszaháramlott a királyra)

↓

hogy a hitelező megszerezhesse az adós nemes földjét (ha a nemes nem tudja visszafizetni a hitelt), meg kell adni a nem nemeseknek is a **birtokbírhatás** (= birtokszerzés) jogát (4-szer), mivel a hitelező általában nem nemes!

↓

- ha már mindenki ugyanúgy lehet tulajdonos (birtokos), akkor teljes személy-és vagyonbiztonságot is kell adni számukra, vagyis **törvény előtti egyenlőségre** van szükség (5-ször)

↓

- ennek érdekében legyen egy, a nem nemesek által háromévenként választandó megyei ügyvéd (6-szor: **törvényes pártvéd**), aki a törvényt pártatlanul magyarázza

↓

- ha már a törvény előtt mindenki egyenlő, akkor a terheket is közösen kell viselniük, de itt Széchenyinél még csak **részleges közteherviselésről** van szó (7-szer), azaz a közigazgatás (vármegye) és a törvényhozás (országgyűlés) költségeit mindenki vagyona, ill. birtoka arányában viselje (= „idomzat szerint”)

- Széchenyi szerint az ország gazdasági fejlődéséhez elengedhetetlen, hogy a **vizek rendezése, utak karbantartása**, valamint a **belvámok egységesítése** (amit mindenkinek kötelezően fizetnie kell), az **országgyűlés** **hatáskörébe tartozzon** (8-szor)

**- a szabad verseny akadályait**: céheket, hatósági árszabást, monopóliumokat (ez utóbbi kizárólagos egyedárusítási jogot jelent) **el kell törölni** (9-szer)

↓

- mivel Széchenyi (Kossuthhoz és másokhoz hasonlóan) attól tartott, hogy a szabad verseny akadályainak megszüntetésével az üzleti élet német nyelvű lesz, a **közélet magyar nyelvűvé tételét** hangsúlyozza (10-szer)

- a közigazgatásnak egységesnek és szakszerűnek kell lennie, ezért a **Helytartótanács szerepét meg kell növelni** (11-szer)

- a változások egészének biztosítéka pedig a **nyilvánosság** kell, hogy legyen (12-szer), itt a törvényhozás és a bírósági tárgyalások nyilvánosságáról van szó

**Széchenyi Ausztriához fűződő viszonya:**

* Széchenyi kerüli a közjogi kérdéseket, de a reformok keresztülvitelében számít a Habsburg-kormányzat támogatására
* nem kérdőjelezi meg a birodalmi kereteket, a Habsburg Birodalomban előnyös gazdasági és politikai egységet lát, védelmet az Orosz Birodalom terjeszkedésével szemben

1. ***Széchenyi barátsága Wesselényivel – tk. 147/7-8:***

**Széchenyi:** -nagy vagyonú nyugat-dunántúli, ↔ **báró Wesselényi Miklós:** - református erdélyi katolikus, udvarhű grófi család arisztokrata, a

család kastélya Zsibón van (Szilágy vm.)

- kisebb vagyonnal rendelkezik, mint Széchenyi

* Széchenyi politikai öntudatra ébredése idején szoros barátság szövődik kettejük között (valahol az Alföldön találkoztak először, ugyanis Széchenyi ezrede Debrecen környékén állomásozott)
* együtt utazták be Nyugat-Európát (1822-ben angliai tanulmányútra indultak)
* kölcsönösen hatnak egymásra: az addig fényes udvarokban forgolódó Széchenyi a nemzeti eszmékhez kerül közelebb (világpolgárból hazafi lesz!), Wesselényi pedig az európai liberális gondolkodással ismerkedik meg

barátságuk elhidegülése:

* mindketten egy erős, liberális elvek alapján működő Magyarországot akarnak, de **Wesselényi** a liberális reformok legfőbb akadályát a Habsburg-kormányzat politikájában látja → **rendi ellenzékiségre épít** ↔ Széchenyi éppen a rendi ellenállást tekinti a reformok akadályának

Wesselényi is írásba foglalta gondolatait: **„Balítéletekről”** (1831) – **tk. 146. o. középső forrás**:

- a cenzúra miatt évekkel később jelenhetett meg

- ebben számos kérdésben tovább megy, mint Széchenyi: a **jobbágykérdést** is **politikai oldalról** közelíti meg → nem elégszik meg a robot megszüntetésével, fölveti az **örökváltság** gondolatát (vagyis a jobbágyi szolgáltatások örökre történő megváltását) → így a nemesség maga mellé tudja majd állítani a parasztságot a Habsburg-kormányzattal szemben (= érdekegyesítés)

↓

Széchenyi nem teljesen ért egyet Wesselényi munkájával, fokozatosan eltávolodnak egymástól

***4. Széchenyi gyakorlati alkotásai - tk. 148/10; 157/9:***

* Széchenyi felismerése: hazai gazdaság felemelésének elengedhetetlen feltétele a **közlekedés fejlesztése** → hallatlan munkabírással, szervezőkészséggel veti bele magát a munkálatokba →

**legfontosabb kezdeményezései**:

- Vaskapu hajózhatóvá tétele (Al-Dunánál) – lásd erről a **tk. 148/10. sz. karikatúrát**

- Tisza szabályozása (mindkettő Vásárhelyi Pál irányításával kezdődik meg)

- dunai és balatoni gőzhajózás megindítása

- Óbudai Hajógyár és a téli kikötő létesítése

- Buda és Pest között állandó híd építése (ez lesz a Lánchíd; a „Budapest” szóösszetételt Széchenyi használta először!)

- Pest-Buda iparának fejlesztése: első gőzzel hajtott hengermalom Pesten (József Hengermalom), Ganz Ábrahám vasöntődéje, valamint a selyemhernyó-tenyésztés népszerűsítése

- Pest-Buda központú vasúthálózat szorgalmazása → első magyar vasútvonalak:

**1846:** Pest-Vác

**1847:** Pest-Szolnok

* Széchenyi tehát Pest-Budát Magyarország politikai, gazdasági és kulturális központjává kívánta tenni!!!

→ **az 1830-as (és 1840-es) évek Széchenyi nagy évtizede**, népszerűsége ekkor éri el tetőpontját: Kossuth a legnagyobb magyarnak nevezi őt

**II. Kossuth Lajos:**

***1. Élete, politikai pályájának kezdete:***

* született: **1802**, **Monok** (Zemplén vm.) - **tk. 152/17,** - birtoktalan nemesi családban
* meghalt: 1894, Torinó
* apja: Kossuth László ügyvéd
* vallásuk: evangélikus
* jogi tanulmányok után Kossuth Lajos vármegyéje szolgálatába állt → Sátoraljaújhely (vármegyeszékhely)
* az **1831-es** felvidéki koleralázadás – **tk. 150/12** idején nagy szerepe volt a parasztok lecsillapításában

**1832-36-os országgyűlés:**

* + - * jelentősége: liberális reformerek első erőpróbája
      * előzménye:

1831-es felvidéki koleralázadás!

cári orosz katonák a Távol-Keletről behurcolták a kolerát → átterjedt Galíciára (1772 óta a Habsburg Birodalom része) → járvány betört Magyarországra is → hatóságok vesztegzárat létesítettek → felvidéki szlovák és ruszin jobbágyok (zsellérek) nem tudtak idénymunkát vállalni az Alföldön → fellázadtak: gazdatiszteket, nemeseket, papokat gyilkoltak le

felkelés területe – tk. 150/12:

Zemplén, Sáros, Szepes, Gömör, Abaúj vm →

katonaság leverte a mozgalmat, de:

a nemesség felismerte, hogy a jobbágyság helyzetének javítása elodázhatatlan →

* + - * **országgyűlésen fellépett a liberális ellenzék**, melynek képviselői:
* báró Wesselényi Miklós: erdélyi arisztokrata volt, de a szűkebb Mo-n is voltak birtokai
* Kölcsey Ferenc: Szatmár vm.
* Klauzál Gábor: Csongrád vm.
* Deák Ferenc: Zala vm.
  + - * **liberális ellenzék programja:**

**érdekegyesítés**:

a nemességnek a maga oldalára kell állítania a jobbágyságot (azaz érdekeiket egyesíteniük kell), hogy eredményesen vehessék fel a harcot a Habsburg-kormányzattal szemben → ehhez viszont a jobbágyság jogfosztottságát meg kell szüntetni → jobbágyokat **tulajdonhoz kell juttatni, lásd tk. 151. o.** felső forrás Kölcsey1832-esországgyűlési beszédéből: „Szabadság és tulajdon!”

ennek gyakorlati megvalósítása:

**önkéntes örökváltsággal – tk. 151/14**

ennek lényege:

* a jobbágy a földesúrral kötött szabad megállapodás alapján, pénzben **megválthatta a jobbágytelket (úrbéres telket) és az ahhoz kapcsolódó szolgáltatásokat** → volt jobbágytelek a parasztok szabad polgári tulajdonába ment volna át
* a földesurak a megváltás összegéből pótolhatták volna a kieső jobbágyi szolgáltatásokat: pl. bérmunka alkalmazása, állatok, eszközök vásárlása, gazdasági épületek, stb. →

Alsótábla elfogadta a javaslatot, 4-szeres üzenetváltás után a Felsőtáblán is átment → **felirat** az uralkodóhoz → **I. Ferenc (1792-1835)**, konzervatív uralkodó visszautasította → újratárgyalásra visszakerült a vármegyékhez → Habsburg-kormányzat közbelépett:

kormányzat ügynökei leitatták, lepénzelték a bocskoros nemeseket → több, addig reformpárti vármegyében megváltoztatták a követutasításokat → több követ, pl. **Kölcsey** (Szatmár vm.) lemondásra kényszerült:

**„Búcsú az országos rendektől” c. beszéde, 1835:**

**„Jelszavaink valának: Haza és haladás!”**

→önkéntes örökváltság az Alsótáblán is megbukott, az országgyűlés feloszlott

„szerény” eredmények az országgyűlésen:

* **Buda és Pest között állandó híd** létesítéséről döntöttek: **Lánchíd!!!** (építése: 1839-1849) a hídvámot a nemeseknek is fizetni kell majd
* jobbágytelken ülő nemesek megadóztatása

***2. Kossuth fellépése, programja:***

**1832/36-os az ogy-n kezdődött Kossuth politikai pályafutása!!!:** távollévő főrend követeként vett részt az ogy. munkájában (Alsótáblán) → hamar a reformeszmék híve lett → országgyűlés nyilvánosságát megteremtette:

* **Országgyűlési Tudósítások** által **– tk. 152/18:** az országgyűlési ifjak (jurátusok) kézzel másolták, s úgy terjesztették,majd az ogy. feloszlása után a vármegyei életet bemutató **Törvényhatósági Tudósítások** szerkesztője lett –

**tk.** **152/19**, hangvételük:

reformpárti, a Habsburg-kormányzatot keményen bírálták → **1837-ben** bebörtönözték (az ogy. ifjak vezetőit, pl. Lovassy Lászlót, valamint báró Wesselényi Miklóst, a liberális ellenzék vezéralakját szintén!) →

**1837-1840: börtönévek!** a budai József-laktanyában, ahol közgazdaságtant és angol nyelvet tanult

**1840:** kiszabadult, ld. 1839/40-es ogy. amnesztiarendelete (politikai foglyokat szabadon engedték)

**1841. január: Landerer Lajos,** pesti nyomdatulajdonos felkérte ekkor indulóúj lapja, a **Pesti Hírlap** szerkesztésére – **tk. 153/1**

célja: Kossuth szem előtt tartása (Landerer a bécsi titkosrendőrség ügynöke is volt egyben!)

- Kossuth az újságot tömeglappá tette: 60 pld. → több, mint 5000 pld.!

siker oka:

- új műfaj: **politikai vezércikk -** Kossuth ezzel a modern újságírás megteremtője Mo-n!

↓

Mo. égető politikai, gazdasági, társadalmi, stb. problémáiról szóltak (pl. örökváltság, közteherviselés), a lap első oldalán voltak olvashatók és mindig a reformok híveinek szemszögéből elemezve azokat

↓

reformpárti hangvételüknek köszönhetően a reformeszmék széles körben elterjedtek az országban → formálták a közvéleményt!

↓

Habsburg-kormányzatra veszélyes volt!

↓

**1844: Kossuthot** leváltották a lap éléről, később a „Hetilap”-ban írt

- a Pesti Hírlap a **centralisták**[[2]](#footnote-2) kezébe került (az újkonzervatívok lapja pedig a Pesti Hírlappal egy időben indult „Világ” volt)

**Kossuth programja – tétellap 4-5-6. sz. források:**

* + - * Kossuth a **Kölcsey és Wesselényi** (liberális ellenzék vezéralakjai az 1832-36-os országgyűlésen – lásd fentebb!) által megkezdett úton haladt tovább:

**érdekegyesítés, jogkiterjesztés** (értsd a parasztság jogfosztottságának megszüntetése: földhöz juttatása → ld. önkéntes örökváltság - **tk. 151/14**), a rendi alkotmány megreformálása

* + - * önkéntes örökváltság nem hozott eredményt: 1848-ig a jobbágyság mindössze alig 1 %-a tudta megváltani úrbéres szolgáltatásait – lásd. tk. 153. o. alsó, ill. tétellap 5. sz. forrás: **„Ím most van törvényünk…”** → Kossuth felvetése:
      * **kötelező örökváltság** – **tétellap 4. sz., ill. tk. 153. o. alsó forrás – „Alkottassék törvény, mely a földesurat kötelezze…”**

↓

* + - * kivitelezése: **állami kárpótlással,** azaz a birtokosok kártalanítását a kieső jobbágyi szolgáltatásokért az állam fizesse (állatok, eszközök, épületek, bérmunka alkalmazása!);

probléma: államnak (Habsburg-kormányzatnak) nem volt pénze!

↓

* + - * **közteherviselés:**

- azaz mindenki viselje a terheket → a nemesség is adózzon!

- a birtokosok kártalanításának anyagi alapját teremtette volna meg (hiszen az államnak erre nem volt pénze)

↓

* + - * **törvény előtti egyenlőség:** ha a terheket mindenki egyenlően kell, hogy viselje, akkor a törvény előtt is egyenlőnek kell lenniük!

↓

* + - * **politikai szabadságjogok kiterjesztése:** népképviselet!

↓

Kossuthnál tehát már egy polgári állam körvonalai jelennek meg!

* + - * **iparpolitika, iparfejlesztés:**

- Kossuth kezdetben a szabad verseny híve volt → Mo. és a Lajtántúl (osztrák örökös tartományok) közötti belső vámhatárok megszüntetése mellett érvelt

de:

**1842:** első ipari kiállítás → Kossuth felismerése: közös vámterület esetén a fejlettebb osztrák-cseh területek iparcikkei megfojtanák a magyar ipart

↓

megoldás: védővámok → 1843/44-es ogy.: alsó tábla elfogadta, a kormányzat viszont elutasította → liberális ellenzék létrehozta a **Védegyletet**

igazgatója: Kossuth

tagjai megfogadták, hogy 6 évig csak magyar árut vásárolnak

jelentősége: inkább politikai - országszerte fiókszervezetei alakultak → összefogta a liberális ellenzéket!

***3. Széchenyi és Kossuth vitája - tk. 154/4-5:***

céljuk: közös, azaz egy a Habsburg Birodalmon belül minél függetlenebb, modern polgári Mo. megteremtése, a megvalósítás módja viszont különböző

|  |  |  |
| --- | --- | --- |
| **vitapontok** | **Széchenyi** | **Kossuth** |
| **reformok vezetése** | arisztokrácia által,  oka: köznemesség bárdolatlan, műveletlen | köznemesség által,  oka: arisztokrácia nemzetietlen, szíve Bécs felé húz |
| **Ausztriához fűződő viszony – tk. 154/5. sz. karikatúra** | * a reformokat a Habsburg-kormányzat támogatásával együtt képzelte el * szükségesnek tartja a Habsburg Birodalom keretein belüli átalakulást, ld. orosz, ill. porosz fenyegetés! | - a reformok kierőszakolásához akár az udvarral történő szakításig hajlandó elmenni (ez viszont nem a Habsburg Birodalomtól történő elszakadást jelentett! – a birodalom létét Kossuth is elismeri) |
| **politizálás színtere** | országgyűlések | sajtó, ld.: programját a Pesti Hírlap, ill. a Hetilap hasábjain fejtette ki |
| **közlekedés fejlesztése** | Pest-Buda központú vasúthálózat → ez fog megvalósulni, lásd:  1846: Pest-Vác  1847: Pest-Szolnok | Vukovár-Fiume vasút terve, Kossuth célja ezzel: magyar mezőgazdasági termék (pl. gabona) az örökös tartományok kikerülésével jusson ki a világpiacra → terv megbukott! |
| **átalakulás üteme** | reformok fokozatosan, lépésről lépésre: „lassú, szerves fejlődés”- ebben Sz. a **konzervativizmushoz[[3]](#footnote-3)** állt közel  oka: a gyors változások veszélyeztetik a békés átalakulást, kiválthatják a kormányzat haragját | gyors, radikális változások  („Menjünk, mert menettetünk!”) |
| **nemzetiségi kérdés** | türelmet javasol a nemzetiségekkel szemben, lásd: gazdasági fejlődés → nemzetiségek számára vonzó lesz → csatlakoznak a magyar politikai nemzethez | nyelvtörvények → asszimiláció (nemzetiségek beolvadása, elmagyarosodása), a jobbágyfelszabadítás, jogkiterjesztés megoldja a nemzetiségi problémákat – liberális ellenzék illúziója!; – tétellap 6. sz. forrás: Kossuth ragaszkodik az „egy politikai nemzet” fogalmához |
| **műveik** | „Kelet népe” c. vitairat (1841) – tk. 155. o. fent | „Felelet” (1841) – tk. 155. o. fent |

vitájuk eredménye:

a közvélemény, ill. a liberális ellenzék Kossuth radikalizmusát fogadta el → Széchenyi elszigetelődött

***5. Szerepük 1848/49-ben, ill. utána:***

- az első felelős magyar kormányban (min. e.: gróf Batthyány Lajos) **Széchenyi:** közlekedés- és közmunkaügyi miniszter; **Kossuth:** pénzügyminiszter (ld. Kossuth-bankók) lett

- **1848 őszén**, a békítő politika kudarcát látva, a Habsburg-kormányzatban addig megbízó **Széchenyi** elméje elborult → a döblingi elmegyógyintézetbe került, ott halt meg 1860-ban

- **Kossuth** a Batthyány-kormány lemondása után, 1848 szeptemberében az **Országos Honvédelmi Bizottmány** (OHB) elnöke, majd 1849 áprilisában, a függetlenség kimondása után kormányzó-elnök lett

- a szabadságharc bukása után előbb a Török Birodalomba menekült, majd haláláig Torinóban élt száműzetésben („turini remete”)

- az olasz. ill. a német egységmozgalom idején is élesztette az ellenállás szellemét a Habsburgokkal szemben

- az **1867-es** osztrák-magyar kiegyezést elutasította, mert szerinte az egy pusztulásra ítélt birodalmat konzervál (Kasszandra-levél)!

1. A reformkor kezdetét irodalmi szempontból 1825-től, Vörösmarty Mihály: Zalán futása c. művének, történelmi vonatkozásban pedig 1830-tól, gróf Széchenyi István: Hitel c. munkájának megjelenésétől számítjuk. [↑](#footnote-ref-1)
2. A centralisták népképviseleten alapuló erős, központosított (azaz centralizált, innen a nevük) polgári államot akartak, ezért elutasították a rendi eredetű vármegyerendszert. Főbb képviselői báró Eötvös József, Szalay László, Trefort Ágoston és Csengery Antal voltak - tk. 156. o. [↑](#footnote-ref-2)
3. A konzervativizmus szintén a XIX. század első felében, a gyors változások tagadásaként megjelenő eszmeáramlat volt. A francia forradalmi terror pusztításait látva elutasította a forradalmi változásokat, s a hagyományok tiszteletét, régi értékek megőrzését, a fokozatos, mérsékelt reformokat helyezte előtérbe. Mást jelentett azonban Európa különböző részein: míg pl. a fejlett Angliában a fenti célkitűzésekért szálltak síkra az irányzat képviselői, addig a Habsburg Birodalomban konzervativizmus alatt a minden változtatást, reformokat elutasító magatartást, a régi, feudális berendezkedés megtartását, a feudális dinasztiák hatalmának fenntartását értették. Utóbbi legfőbb képviselője a híres Metternich kancellár volt. [↑](#footnote-ref-3)