**Bolsevik hatalomátvétel Oroszországban**

**A bolsevikok hatalomra jutásának előfeltételei**

Oroszországban az 1917. március 8-án (régi, Oroszországban akkor használatos julián naptár szerint február 23.) kezdődött, **sikeres polgári forradalom** után, a **Lvov herceg vezette Ideiglenes kormány több kérdést** nem tudott megoldani:

* Nem lépett ki a háborúból
* A szabadságjogok biztosításán túl nem demokratizálták a politikai szférát
* Nem elégítették ki a földre vágyó tömegek óhaját (nem volt földosztás)
* Nem sikerült centralizálni a hatalmat: a **polgári jellegű Ideiglenes Kormány** mellett ott volt a másik hatalmi centrum, a **szocialista többségű Pétervári Szovjet (kettős hatalom)**

**A bolsevikok útja a hatalomig:**

1917 tavaszán a **bolsevik párt még kicsi volt** (kb. 20 ezres tagság), a párt vezetőinek többsége emigrációban vagy szibériai száműzetésben élt, a szovjetekben (tanácsokban) kisebbségben voltak.

1917 április 4-én a bolsevikok vezetője, **Lenin** közzétette az „**Áprilisi téziseket**”, amely határozott programot adott a hatalom megszerzésére és a forradalom továbbvitelére (permanens forradalom)

1917 nyarán, a Kerenszkij-offenzíva összeomlása után, általános politikai válság alakult ki, amelyben propagandával (béke, földosztás), tüntetések szervezésével a bolsevikok is tevőleges szerepet játszottak:

* Megbukott a Lvov-kormány
* Az új Kerenszkij-kormányt megpróbálta megdönteni egy jobboldali katonai **puccsal Koronyilov tábornok**. Ennek megakadályozásában jelentős szerepet játszottak a bolsevikok, akik ekkor fegyverhez jutottak, bebörtönzött vezetőiket pedig kiengedték
* A Pétervári Szovjet élére, amiben a **bolsevikok már többségben voltak**, Trockij került

**A bolsevik hatalomátvétel**

1917. november 6-7. (október 24-25.): a bolsevikok megdöntötték az Ideiglenes Kormányt, átvették az irányitást Pétervárott.

Puccs volt vagy forradalom? Érvek:

* **Forradalom**: Nagy hatású, Oroszország, sőt a világ életét is megváltoztató esemény történt
* **Puccs**: A hatalomátvétel módja puccsszerű volt, egy kisebbség erőszakos akciója, amely nélkülözte a forradalmak szükségszerű velejáróját, a népfelkelést.

Az éppen ekkor ülésező Munkás- és Katonaküldöttek Szovjetjeinek II. Összoroszországi Kongresszusán:

* A bolsevik többség „törvényesítette” a hatalomátvételt, kikiáltották a szovjethatalmat, azaz a proletárdiktatúrát
* Közzétették a **békedekrétumot** (békekötés a németekkel Breszt-Litovszkban 1918. március 3-án) és a **földről** szóló **dekrétumot**

**Ideológia és az első intézkedések:**

Lenin 1917 nyarán írt egy tanulmányt „Állam és forradalom” címmel. Ebben leírta, hogy hogyan képzeli el a szocializmust, az egyenlőség társadalmát:

A szocializmusban megszűnik az emberek kizsákmányolása, az állami ügyek intézése fokozatosan egyszerűsödik egészen addig, míg maga az állam, mint intézmény is elhal.

A bolsevikok hatalomra kerülésük után, mivel nem volt konkrét cselekvési programjuk, ezért **rögtönzött lépésekkel bevezették a proletárdiktatúrát**:

* Véget ért a nem olyan régen működő többpártrendszerű politikai berendekedés, és gyakorlatilag **megkezdődött az egypártrendszerű diktatúra**
* Az állam szerepét abszolutizálták és **erőszakot** alkalmaztak
* A **társadalmi egyenlőség** felé vezető úton számos lépést tettek: 8 órás munkaidő, fizetett szabadság, polgári házasság, rangok és előjogok megszüntetése, ingyenes orvosi ellátás, nők egyenjogúsítása stb.
* Az iparban és a kereskedelemben **államosítást** hajtottak végre
* A polgárháborús időszakban felvetődött a pénz kiiktatása a gazdaságból, de ez lekerült a napirendről.

**A földkérdés:**

A bolsevik ideológiában **távlatilag** a termőföldek magántulajdonának megszüntetése, szövetkezetesítés szerepelt

**Taktikai okokból** (a parasztság megnyerése érdekében) **azonban mégis végrehajtották a földosztást**, de az önálló paraszti gazdálkodást ellenőrizendő, egy **szigorú beszolgáltatási rendszert** hoztak létre

**A világforradalom:**

A bolsevikok magukat a világforradalom első képviselőinek tekintették, és azon voltak, hogy ez a világméretű forradalom minél hamarabb be is következzen.

1919-20-ra azonban **elhaltak a forradalmi kezdeményezések**, Lenin azt látva, kialakítottaa „**szocializmus egy országban**” koncepciót, azaz az ideiglenes együttélést a kapitalista külvilággal.

A kommunista ideológia terjesztésében, a Szovjetunió érdekei képviseletében fontos szerep jutott a **III. Internacionálénak (Komintern)**, amelynek tagszervezetei, az egyes kommunista pártok – Moszkvából vezérelten – a Szovjetunió meghosszabított karjaként tevékenykedtek.

**A polgárháború és a hadikommunizmus (1918-21):**

A bolsevikok pétervári győzelme korántsem jelentette, hogy az egész országot uralják:

* Kirobbant a **polgárháború** (vörösök – fehérek)
* Megkezdődött az **antant intervenciója** is

A hadikommunizmus a **polgárháborús időszak** – jórészt kényszer diktálta – **gazdaságpolitikája** volt. **Az állam tulajdonosi, irányitó és elosztó szerepének növekedése jellemezte:**

* Államosították az ipari üzemeket
* A parasztoknak a **gabonafölösleget** rögzített (alacsony) áron **be kellett szolgáltatni**, az élelmiszerek árusítása állami monopólium lett
* A városokban bevezették az általános **munkakényszert** és a **jegyrendszert**
* A falu és a város között az inflálódó pénz kiiktatásával áttértek a kö**zvetlen árucserére**

Habár a polgárháborúban a bolsevikok (vörösök) legyőzték a fehéreket (Kolcsakot Szibériában, Gyenyikit Ukrajnában), azonban a gazdaság 1920-ban az összeomlás szélére került. A közlekedés és a szállítás teljesen szétzilálódott, **virágzott a feketegazdaság**, a parasztok nem termeltek, a városokban sztrájkok kezdődtek, 1921-ben Ukrajnában nagy éhínség volt

Az 1921 február 28-i **kronstadti matrózlázadás** (a vörösökhöz mindvégig hűséges matrózok felkelése) **után vetett véget a bolsevik vezetés a hadikommunizmus rendszerének**.

A folyamatos háborúskodás utolsó fejezetét a **lengyel-szovjet háború jelentette (1920-21),** amelyből a Pilsudski vezette lengyel hadsereg került ki győztesen (rigai béke, 1921. március 18.) megszervezve Nyugat-Ukrajna és Nyugat-Belorusszia jelentős területeit

Szovjet-Oroszország **1922-re** stabilizálódott. Ekkor alakult meg a Szovjetunió, amely földeratív alapon, **elvileg független köztársaságok szövetségeként** jött létre.

**A NEP (1921-28):**

A polgárháborús időszak hadikommunizmusnak nevezett gazdaságpolitikáját az **Új Gazdaságpolitika (NEP)** korszaka váltotta fel

* **Részlegesen visszaállította a piaci viszonyokat, egyfajta államkapitalizmus** kezdődött, amelyben részlegesen újra megjelent a **magántulajdon** (kisüzemek) és a **külföldi magántulajdon** is
* A kötelező terménybeszolgáltatás helyett **terményadót** vezettek be, a **parasztok** elvihették termékeiket a **piacra**

Az új gazdaságpolitikának köszönhetően látványosan **javultak a mezőgazdasági eredmények, az ipari termelés is növekedett**