1. **Téma elhelyezése térben és időben: Az ellenforradalom fogalma, az ellenforradalmi rendszer kialakulása:**

**ellenforradalom:** 1918/1919 fordulóján jelentkezett politikai irányzat

- tagjai: ellenforradalmárok: az 1918-as őszirózsás forradalom (s az így kialakult Károlyi-féle polgári demokratikus rendszer) és az 1919-es Tanácsköztársaság (proletárdiktatúra) ellenfelei voltak

- központjaik: a) Bécs (Anti Bolsevista Comité), **gróf Bethlen István és gróf Teleki Pál** vezetésével

b) Arad, majd Szeged: ellenkormány, vezetője: gróf Károlyi Gyula

fegyveres alakulata: **Nemzeti Hadsereg**, ennek parancsnoka: **Horthy Miklós!** → 1919. nyarán székhelyét áttette a Dunántúlra (Tiszántúlon, Duna-Tisza közén román megszállás!) – megkezdődött a fehérterror → 1919. nov.: bevonult Bp-re **– 11. évf. tk. 129/20 + forrás mellette!** (antant támogatást kapott, ld. Clerk-misszió) 1920. márc. 1-jén Mo. kormányzójává választották, Mo. király nélküli királyság lett, 1920-1944: Horthy-korszak!

1. **A magyar zsidóság helyzete a Horthy-korszakban; zsidótörvények, 1920-1944:**

**a) Numerus Clausus („zárt szám”) törvény, 1920 – tétellap 1. sz., ill. 11. évf. tk. 181. o. alsó forrás:**

előzménye: I. világháborús vereség → történelmi Mo. összeomlása, Trianon!!! → gróf Teleki Pál miniszterelnök célja: történelmi magyarság erősítése →

zsidó származású értelmiség visszaszorítása, lásd: értelmiségi pályákon (orvos, ügyvéd, újságíró, stb.) nagy volt a zsidó vallásúak aránya →

Nemzetgyűlés elfogadta a **Numerus Clausus** törvényt

↓

tanszabadságot (azaz tanulási szab.) korlátozta: kimondta, hogy a mo-i népfajok (nemzetiségek) csak az összlakosságon belüli arányuknak megfelelően tanulhatnak egyetemeken, főiskolákon

↓

törvény elsősorban a **zsidó vallásúakat** sújtotta:

- külön „népfajjá” nyilvánították őket

- számarányuk Mo. összlakosságán belül csak kb. 5% volt, de ennél sokkal nagyobb arányban vettek részt a felsőoktatásban

↓

bújtatott antiszemitizmus!

**b) Változások az 1930-as évek közepétől – tétellap, 2. sz. forrás:**

előzmények: náci Németország külpolitikai sikerei, pl.:

1935: Saar-vidéki népszavazás → terület visszakerült Németországhoz

1936: bevonulás a demilitarizált (fegyvermentesített) Rajna-vidékre

1938. március: Ausztria bekebelezése (Anschluss)

↓

hatásuk a magyar belpolitikai életre – **11. évf. tk. 203-204. o.**:

* jobbratolódás ment végbe, azaz a politikai és katonai vezetés nagy része a német orientáció híve lett
* német nyomás is egyre erősödött hazánkra: a németek egyre nagyobb támogatásban részesítették a Szálasi Ferenc által vezetett Nyilaskeresztes Pártot

↓

az Anschluss után, még Darányi Kálmán miniszterelnöksége idején (1936-1938) beterjesztésre került a parlament elé az ún. **első zsidótörvény (1938)**, amelyet már Imrédy Béla alatt (1938-1939), 1938 májusában fogadtak el

**első zsidótörvény tartalma – lásd tétellap, 2. sz. forrás felső része, ill. 11. évf. tk. 204. o. fent:**

* **zsidók:** izraelita vallásúakat tekintették annak → törvény tehát **vallási alapon** különítette el a zsidóságot
* **zsidóság aránya** az ipari-kereskedelmi és szabad értelmiségi pályákon: 20 %-ban maximálták

**második zsidótörvény (1939):**

* előzménye: **1938. nov. 2., első bécsi döntés – 11. évf. tk. 205-206. o.**: német-olasz döntőbíráskodással a **Felvidék és Kárpátalja déli, zömmel magyarlakta** (86 % magyar!) része visszakerült Magyarországhoz → revíziós siker német támogatással → ez Mo. és Németo. között óhatatlanul még szorosabb kapcsolatot, belpolitikai kötöttségeket eredményezett! →

még Imrédy idején megkezdődött zsidóság számára az első zsidótörvénynél sokkal súlyosabb korlátozást, jogfosztást jelentő, ún. **második zsidótörvény** kidolgozása, viszont ezt már **gróf Teleki Pál** második miniszterelnöksége alatt (1939-1941) fogadták el

**második zsidótörvény tartalma – lásd tétellap 2. sz. forrás középső és alsó hasáb, ill. 11. évf. tk. 242. o.:**

* **zsidóság megkülönböztetése:** faji alapon, tehát akinek **egyik szülője vagy 2 nagyszülője** izraelita vallású volt, azt zsidónak tekintették
* **közéleti korlátozások:**

ipari-kereskedelmi pályákon 12%-ra, a szabad értelmiségi pályákon 6%-ra, az állami alkalmazottak körében pedig 0 %-ra!!! szállították le a korábbi 20 %-os határt

**további, a zsidóság jogfosztását súlyosbító törvények 1944-ig:**

**harmadik zsidótörvény (1941. évi XV törvény) – 11. évf. tk. 243. o. forrás:**

* Bárdossy László miniszterelnöksége idején (1941-1942), már hazánk hadba lépése után, a németek és a mo-i szélsőjobb (nyilasok) nyomására adták ki 1941 augusztusában
* **tartalma: megtiltotta a zsidó és nem zsidó közötti házasságot**

**negyedik zsidótörvény (1942:XV tc.):**

* Kállay Miklós miniszterelnöksége idején (1942-1944), 1942 szeptemberében lépett életbe
* tartalma: a **zsidók nem vásárolhattak mezőgazdasági ingatlant** (azaz termőföldet), a már meglévő földjeiket el kellett adniuk

1. **A magyar holokauszt 1. szakasza: a vidéki zsidóság tragédiája – tétellap, 3. sz. forrás képei:**

Holokauszt görög szó jelentése: „égő áldozat” → a zsidóság teljes fizikai megsemmisítését jelenti, melynek előzménye: **1942 januári wannsee-i konferencia** (Berlin mellett) → itt született döntés az európai zsidóság kiirtásáról – **11. évf. tk. 238. o.:**

**Endlösung** (=végső megoldás”) → a második világháború idején a németek által megszállt európai országokban megkezdődött a zsidóság összegyűjtése, haláltáborokba történő deportálása és tömeges kivégzése

magyarországi holokauszt irányítója: **Adolf Eichmann** SS-tiszt, Mo. német megszállásával érkezett hazánkba, néhány száz fős stábbal → megkezdődött az **„Ungarn-Aktion”**, azaz a mo-i zsidóság összegyűjtése és deportálása - a zsidóság elhelyezkedését és létszám-adatait lásd: **11. évf. tk.** **244/19-21**

ennek lépései: **11. évf.** **tk. 245/22-25:**

1. **sárga csillag** viselésére kötelezték őket
2. **gettók**ba (=összevont kényszerlakhely) gyűjtötték őket: **1944. ápr. 16-án** állították fel ÉK-Mo-n és Kárpátalján az első gettókat, ezért e nap 2001 óta a mo-i holokauszt áldozatainak emléknapja!
3. a gettókból a városok **vasútállomásaira** terelték, majd onnan a **deportálási központokba** vitték őket
4. **deportálás:** lezárt marhavagonokban a haláltáborokba, túlnyomó többségüket Auschwitz-Birkenauba szállították
5. **szelektálás:** a haláltáborba érkezéskor elkülönítés a vasúti rámpán → nők, gyerekek, öregek, ffiak
6. **tömeges legyilkolás:** gázkamrákban, Zyklon-B-vel

**A deportálás folyamata –** **tk. 246/26**:

* először a **visszacsatolt területek** (Kárpátalja, Észak-Erdély, Székelyföld, Felvidék) zsidóságát terelték össze, ezt követően a többi országrészét: Tiszántúl, Duna-Tisza köze és Dunántúl
* az akció **1944. április-július** között lezajlott: 1944. július elejéig szinte a teljes vidéki zsidóságot, **kb. 440 ezer főt** összegyűjtötték (Veesenmayer birodalmi megbízott július 9-ei jelentése szerint: 437 402 főt!)
* mindez a **magyar közigazgatási és csendőri apparátus** segítségével mehetett csak végbe ilyen gyorsan!

A deportálás hatása:

* 1944. nyarára hatalmas nemzetközi felháborodás,

közben:

**1944. június 6.:** szövetségesek partraszállása Normandiában (Észak-Franciao.) → Horthy leállíttatta a deportálásokat →

a **budapesti zsidóság** egyelőre megmenekült (őket majd a Szálasi vezette nyilas rémuralom idején gyűjtik össze, lásd alább!)

1. **A magyar holokauszt 2. szakasza, veszteségek:**

előzmények:

**1944. október 16:** **nyilas hatalomátvétel** a sikertelen kiugrási kísérlet után → **Szálasi Ferenc** miniszterelnök lett → kezdetét vette a nyilas rémuralom (1944. október – 1945. április) →

**nyilasok intézkedései:**

* Szálasi egyesítette a kormányfői és államfői hatalmat → **nemzetvezető** lett!
* elrendelték a totális mozgósítást: 16 és 60 év között → hadsereg, légvédelem, belső karhatalom, romeltakarítás
* **„felperzselt föld taktikája”** az előrenyomuló szovjet erőkkel szemben → lakóhely elhagyása, gyárak, üzemek leszerelése
* **halálfejes légiók ténykedései:** felkoncolás fenyegetett mindenkit, aki nem tett eleget a behívóparancsnak, lakóhely elhagyási kötelezettségének, stb.
* **Magyarország gazdasági kirablása:** az ország utolsó anyagi tartalékait is bevetették a németek oldalán, a vesztes háború szolgálatában
* folytatódott a zsidóüldözés is:

Szálasiék 1944. november végén **felállították a budapesti gettót** – **11. évf. tk. 249/7** → **Dohány utca** (zsinagóga!) mögötti településrészre **kb. 50-70 ezer** embert zsúfoltak be

de: a közelgő frontvonal miatt módszeres elszállításukra már nem volt lehetőség → halálmenetek Nyugat felé (Abda: Radnóti Miklós!), Duna-parton – **11. évf. tk. 249/6**, elhagyott gyárak területén tömeges kivégzések!

Veszteségeink a háború alatt:

* közel 1 millió fő halott
* ennek közel felét az elhurcolt és legyilkolt, elsősorban vidéki zsidóság tette ki
* a magyarországi zsidóság veszteségeiről lásd: **11. évf. tk. 244/20. sz. táblázat**