**Az I. ipari forradalom társadalmi háttere és hatásai**

**Demográfiai változások:**

Az ipari forradalom kibontakozásának korában felgyorsult a népesség növekedése

(„**demográfiai forradalom**”)

* Elsősorban a **halálozások aránya** csökkent (és nem a születésszám növekedett), **mert kisebb lett a gyermekhalandóság. Növekedett az átlagéletkor**. Okai:
  + **Javult a mezőgazdaság termelékenysége**, biztosabbá vált az élelmiszertermelés, továbbá szükség esetén lehetővé vált a nagy tömegű élelmiszerimport is
  + **Visszaszorult az éhínség**, az emberek ellenállóbbak lettek a fertőző betegségekkel szemben
  + **Fejlődött az orvostudomány** (pl. 1798: himlő elleni oltás), javult az egészségügyi ellátás, a higiénia (pl. szappanhasználat)
* A születések száma elég magas volt, majd csal lassan kezdett csökkeni

Felgyorsult a **migráció**:

* Országon belül: falvakból a városokba
* Országok között: „önkéntes” (aranylázak idején), kikényszerített (vallási csoportok, szegények-éhezők)

**A városok átalakulása:**

Kifejlődtek az **iparvárosok**: gyárak, kémények, füst és mocsok

Megjelentek az **iparvidékek**: az első Angliában, Birmingham központtal

(Black Country=Fekete vidék)

**Ugrásszerűen növekedett a városi lakosság száma és aránya**:

1890-ben London – 4,2 millió, Párizs – 2,5 millió, Berlin – 1,6 millió lakos

Eltűntek a városfalak, illetve a város túlterjeszkedett rajtuk

Funkcionálisan elkülönülő **városnegyedek** alakultak ki. A **szegregáció** nyomán **az egyes társadalmi rétegek elkülönítve éltek** a városokban:

* „**city**”: városközpont, az üzleti élet centruma
* Elegáns, csatornával, vízzel ellátott **villanegyedek, ahol a tehetősebb rétegek éltek**
* Városszéli, zsúfolt, közszolgáltatásokat nélkülöző, többszintes bárházakból álló **munkásnegyedek, nyomortelepek**

Az életkörülmények viszonylagos javulása azonban valamilyen szinten mindenkit érintett: **az éhínség visszaszorult, jobb egészségügyi és higiéniás körülmények** jöttek létre.

A város **új létformát** jelentett:

**Az emberek kiszakadtak a falu patriarchális** – mindenkiről mindent tudó, ugyanakkor védelmező – **közösségéből**, és bekerültek a nagyváros sivár, nyomasztó környezetében, ahol már „senki sem ismert senkit” (**elmagányosodás**):

* Nagy méreteket öltött az alkoholizmus, a prostitúció, a bűnözés
* Megjelentek a városi társadalomban a **munkanélküliek** – a kapitalizmus, a piacgazdaság, szükségszerű velejárója a munkanélküliség, amely a gazdaság ciklikus működése során, a válságok idején nőtt meg ugrásszerűen

**Társadalmi változások:**

Megindult és gyorsan haladt a feudális eredetű társadalmi struktúra felbomlása: megszűnőben voltak a születési előjogok

Az új, polgári struktúrában már nem(csak) a hivatás és a származás számított, hanem a **tulajdon**, a **szaktudás** és a **személyes kapcsolatok**

A parasztság aránya és társadalmi szerepe csökkent

Új rétegként megjelent a **munkásság** és az **alkalmazotti réteg**

Az új társadalom sikerembere a **tőkés vállalkozó** lett

**Társadalmi osztályok**: azonos társadalmi, gazdasági helyzetű egyének csoportja, akiket közös érdek mozgat, és közös kulturális vonások jellemeznek:

* **Tőkés osztály**: az ipar, a mezőgazdaság, a kereskedelem és a pénzügyi szféra gazdag vállalkozói
* **Középosztály**: önálló egzisztenciával rendelkező földbirtokosok, ipari-kereskedelmi közép- és kisvállalkozók, értelmiség, hivatalnokok, katonatisztek
* **Alsóbb osztályok:**
  + Parasztság
  + Munkásság – képzettség (szak-, betanított- és segédmunkás), illetve szakmák szerint tagozódott

**Társadalmi szerkezet Nyugat-Európában**:

* Csökkent a mezőgazdasági népesség aránya, növekedett a munkásságé
* Növekedett a középrétegek aránya és szerepe
* Az arisztokrácia megőrizte életformáját és befolyását

**Társadalmi szerkezet Közép- és Kelet-Európában**:

Úgynevezett torlódó társadalmak jöttek létre: egymás mellett éltek a régi (feudális) és az új (tőkés) társadalmi osztályok, rétegek.

**A II. Ipari forradalom társadalmi háttere és hatásai**

**Monopóliumok:**

Az első ipari forradalom a szabadversenyes kapitalizmust hozta magával, a második a **monopolkapitalizmust**:

* **A második ipari forradalomnak nagy volt a tőkeigénye**:
  + **Tőkekoncentráció** (a cégek egyre nagyobb tőkeértéke)
  + **Tőkecentralizáció** (tőkék, azaz cégek összeolvadása)
* Megjelent a finánctőke (ipari és banktőke összeolvadása)

**Monopólium**: a tőkekoncentráció révén kialakult olyan **nagyvállalat vagy vállalatközi szervezet**, amely extraprofitra törekszik úgy, hogy **uralkodó pozícióra tesz szert a termelésben és a piacon**, megegyezéssel korlátozva a szabad versenyt.

**Fajtái:**

* **Kartell**: tartós monopolista megállapodás (árakban, piacokban, bérekben)
* **Szindikátus**: önálló vállalatok együttműködése a kereskedelemben
* **Tröszt**: közös irányítás alá kerülő vállalatok
* **Konszern**: különböző ágazatokban tevékenykedő, önállóságukat megtartó vállalatok szövetsége

**Második generációs** monopóliumok:

* **Konglomerátum**: a konszern korszerű fajtája, amelyben a vállalatoknak egységes stratégiája van, és közösen használnak szolgáltatásokat (pl. szállítás)
* **Holding**: befektetési társaság befektet különböző gazdasági ágazatokba
* **Korporáció**: számos (akár több ezer) önálló vállalat termelési integrációja

**Környezetátalakítás:**

Az iparosítás együtt járt a **természeti környezet átalakításával**:

* **Bányákat** nyitottak a föld alatt és a felszínen, ami tájsebeket, meddőhányókat eredményezett, illetve a bányák víztelenítése miatt a felszín alatti vízrendszerek egyensúlya felborult
* **Utakat, vasutakat építettek** (erdők kiírtása, mocsarak lecsapolása, zúzottköves utak építéséhez kőbányák nyitása, élővilág élőhelyeinek megváltoztatása)
* **Szabályozták a folyókat:** gátakat, zsilipeket építettek:
  + Magyarországon a Tisza szabályozása járt nagyon nagy tájátalakítással
* **Városok** épültek és növekedtek
* A **gyárak igen jelentős szennyezést** (por, korom, kén- és nitrogén-dioxid) bocsátottak ki:
  + A **levegő** (a nagy iparvárosokat beborította a szmog=füstköd)
  + A **vizeket** szennyezték

A középkori falusi (rurális) jellegű tájakat felváltotta az ipari (városi) jellegű táj

**Demográfiai változások:**

Az első ipari forradalom idején Angliában elkezdődött **első demográfiai forradalom**, az iparosodás térhódításával együtt **lejátszódott Kelet-Közép- és Kelet-Európában** is:

* Javult az **élelmiszer-ellátottság**
* Az orvostudomány fejlődésével (kórokozók felfedezése, új gyógyszerek és eljárások) **visszaszorultak a járványok**

**Semmelweis Ignác „az anyák megmentője”** rájött, hogy az orvosi fertőzések (ami sok frissen szült anya halálát okozta) elkerülése érdekében fontos a fertőtlenítés (az orvosok fertőtlenítő kézmosása)

A demográfiai forradalom Nyugat-Európában és a kontinens többi részén is **komoly társadalmi problémákat** (szegénység, zsúfolt városok stb.) okozott:

* A **népességnövekedést mindenütt a kivándorlás növekedéséhez** (Angliából, Dél-Európából, majd Kelet-Közép Európából is az USA-ba),
* Az **életszínvonal emelkedése** (és így kevesebb csecsemő halála) hosszú távon **csökkenő születésszámhoz** vezetett, amelyek **mérsékelték a népesség növekedését**.

**Életmód:**

**Nagyvárosokban:**

* **5-6 emeletes bérházak**: a komfortfokozat és a lakbérek a házban felfelé haladva csökkentek
* Megjelent a **villanyvilágítás, bővült a közművekkel ellátott negyedek** száma
* Új közlekedési eszközök: **földalatti** (először Londonban, 1863); **villamos** (először Berlinben, 1881)
* Megjelent a tervezett városfejlesztést (pl. Párizs fejlesztése Haussmann báró tervei alapján)

**Falvakban** az életmód még a régi, hagyományos volt

**Közlekedés és szállítás, információáramlás**:

* Lerövidült az utazási idő, megnövekedett a szállítható áruk mennyisége
* Felgyorsult az információáramlás

**Sport:**

* Angliában: rögbi, labdarúgás, tenisz, ökölvívás
* **1896: Athén – az első újkori olimpia** (Coubertin báró az újkori olimpiai mozgalom atyja. Az első magyar olimpiai bajnok **Hajós Alfréd** úszó volt

**Művelődés:**

A közpénzekből fenntartott **ingyenes oktatás eszméje** a francia forradalomban született meg, de **gyakorlati megvalósulása** csak a **XIX. Század második felére** tehető:

* A gyáriparnak szakképzett munkaerőre volt szüksége
* A hivatalnoki, alkalmazotti réteg is bővült
* A szerveződő munkásság maga is rájött az iskolázottság fontosságára (politikai ambíciók)

**Gondolkodás:**

**Charles Darwin** (1809-1882) angol természettudós: **evolúció tana**

* „A fajok eredete…” (1859)
  + Az élővilág fejlődése a természet szakadatlan változásának, átalakulásának természetes következménye
  + A **természetes kiválogatódás** folyamata: az élővilágban állandó a faj fönntartásáért és a létért való küzdelem
  + Az élővilág fejlődésének végső láncszeme az ember
* „Az ember származása és az ivari kiválogatódás” (1871):
  + Az ember az élővilág egyetemes fejlődése során, alacsonyabb rendű szervezetekből fokozatosan alakult ki

**Pozitivizmus**: a kor uralkodó filozófiája, amely a tények leírását tekintette fő feladatának (Auguste **Comte**)

**Irracionalizmus**: az egyént ellenőrizhetetlen, ésszel felfoghatatlan irracionális erők irányítják, az ember egy irányíthatatlan nagy gépezet része (Arthur **Schopenhauer**)

Friedrich **Nietzsche**: a régi világ értékei elveszítették tartalmukat („Isten meghalt”). Saját korát az eltömegesedés jelenségével írta le, és alacsonyrendűnek tartotta – amiből csak az önmagának értéket adó, felsőbbrendű ember (Übermensch) tud kitörni

Sigmund **Freud**: A pszichoanalízis (mélylélektan) megteremtője. Az emberek lelki sérüléseit a gyermekkorra és a szexualitásra vezette vissza. A neurózisok vizsgálatára új módszert dolgozott ki: a szabad asszociációt.

**Ideológiák:**

**Liberalizmus:** Válságba került, mert megvalósultak a kitűzött célja (pl. parlamentarizmus), a gazdasági válságok nyomán viszont növekedett az állami beavatkozás a gazdaságba

**Konzervativizmus: Megerősödött és megújult**. A társadalmi feszültségek enyhítésére szorgalmazták az állami szociálpolitikát.

**Nacionalizmus:**

* Agresszívvá, támadóvá vált.
* **Sovinizmus**: más népek érdekeit sértő nacionalizmus
* A pángermanizmus, pánszlávizmus is erőszakossá vált

**Magyarország demográfiája:**

Magyarország **lakossága** (Horvátországgal) 1850-ben 13 millió, 1869-ben 15,4 millió, 1910 20,9 millió:

* **Gyors népességnövekedés**, visszaszorultak a nagy járványok
* Ugyanakkor a népességnövekedést fékezte a nagy XIX. század végi **kivándorlás**. Kb. másfél millió ember hagyta el véglegesen Magyarországot, és ment elsősorban Amerikába

A **foglalkozási szerkezet** változása 1867-1910 között:

* Csökkent a mezőgazdasági foglalkoztatottak aránya (75%-ról 65%-ra), de még így is az **agrárium volt a vezető ágazat**
* Növekedett az iparban foglalkoztatottak aránya (10%-ról 18%-ra), ez azonban messze elmarad a nyugat-európai mutatoktól, viszont jobb, mint Kelet-Európa államaié

**A magyar oktatás:**

1868-ban a parlament elfogadta az **Eötvös József** által kidolgozott **népiskolai törvényt**:

* **6-12 év között kötelezővé tették az iskolába járást**
* Az elkövetkező 50 évben 4000 új népiskola épült
* Jelentősen csökkent az analfabéták aránya: 1867-ben 69%, míg 1910-ben már csak 31%

1883: középiskolai törvény; 1891: kisdedóvókról szóló törvény

1871-72: a **Kolozsvári Tudományegyetem** megalapítása; 1912: a **pozsonyi** és a **debreceni egyetem** megalapítása

**Közegészségügy Magyarországon:**

A közegészségügy fogalma a XVIII. századi felvilágosult abszolutizmus idején alakult ki.

Az **emberek a betegségeket – évszázadok óta – isteni büntetésnek tartották**, az orvosi tudás elégtelensége és még inkább a hihiéniás viszonyok elégtelen volta miatt még a XIX. században is tomboltak járványok

A század nagy járványai a **kolerajárványok** voltak (gyakorlatilag minden évtizedben volt egy nagy járvány), amelyek összesítették halálos áldozatainak száma meghaladta az 1 millió főt.

* Az **utolsó nagy „középkori” járvány az 1831-32-es volt, amely ellen vesztegzárral, hatástalannak bizonyuló szerekkel**, illetve a parasztság soraiban félelmet és lázadást kiváltó módon, az ivóvíz bizmutporral való fertőtlenítésével **igyekeztek védekezni** (a parasztság azt gondolta, hogy az urak meg akarják mérgezni őket)
* Miután 1883-ban Robert Koch felfedezte a kolera kórokozóját, az **1892-93-as járvány idején már sokkal korszerűbb módszerekkel, és szervezetteben védekeztek** – köszönhetően a közegészségügyben történt változásoknak.

1876-ban született meg a **közegészségügyi törvény**:

* **Meghatározta az egészségügyben az állam, a törvényhatóságok és a községek szerepét**, a járványok megelőzésének és leküzdésének teendőit
* Szabályozta a **korházak létesítésének és fenntartásának** módját, az **orvosok és szülésznők praktizálását**
* Előírta az **orvosok** kötelező jelenlétét a 6000 főnél népesebb településeken, illetve úgynevezett **körorvosokét** kisebb települések csoportjainál

A törvény gyakorlatba való átültetése nem volt problémamentes, azonban jelentős eredményeket sikerült elérni, pl. a **korházak és a korházi ágyak** számában:

1867: 44 korház – 4500 korházi ágy

1914: 461 korház – közel 50000 korházi ágy