**Babits Mihály**

**I. Élete**

* Szekszárdon született katolikus családban
* Középiskolai tanulmányok a ciszterci rendi gimnáziumban
* Magyar-Latin szakos egyetemista Budapesten
* Vidéki városokban tanár
* Az indulástól a Nyugat munkatársa
* Baumgarten-díj kurátora
* A háború ellenes versei miatt többször perbe fogják a világháború alatt
* **Felesége**: Tanner Ilona (művészneve: Török Sophie)
* Osvát halála után, szerkeszti a Nyugatot
* Megállapítják, hogy gégerákos, éveken át tartó kezelés
* Kitüntetik az olasz San Remo-díjjal Dante isteni színjátékának fordításáért
* Az MTA tagja
* 1941-ben meghal ezzel a Nyugat is megszűnik

**II. Alkotói korszakai**

**1. szakasz (1900 - 1916):**

**- A szecessziós, impresszionista és szimbolista** poétikai eljárások jellemzik ezt a korszakot

- Művészetfelfogása a francia szimbolistákéhoz hasonló: a művészet nem a valósághoz utánzása, hanem az isteni teremtéshez hasonló „világteremtés”

- **parnasszizmus**: távolságtartó, esztétizáló szemlélet. Aprólékos műgonddal készített versek, tartózkodás a közéleti témáktól

- **objektív, (tárgyias) líra:** a lírai alany, a személyesség háttérbe szorításával egy tárgyiasabb, eltávolító beszédmódót alkalmaz

**- Jelentős kötetek:** Levelek Irisz koszorújából; Herceg, hátha megjön a tél is

**2. szakasz (1916 - 1920):**

- A költői szerepfelfogás változása: az **etikai nézőpont megjelenése**. Visszaszorul a versbeli én objektiválása és a bölcseleti problematika

**- Fő téma:** **a humanitás békevágy**

- Az **expresszionizmus** hatása 🡪 dinamikus versbeszéd, elmozdulás a szabad vers irányába

- **Fontos művek:** Recitativ, Cigánydal, A csengettyűsfiú, Húsvét előtt, Fortissimo

**3. szakasz (1920 - 1941):**

**Megváltozott költőszerep**: új profétaszerep. Nem aktuális üzeneteket közvetít, hanem az állandó értékek követésére szolit fel. Sokszor öniróniával párosul, pátosz és irónia összjátéka. A lírai megszólalás egyre inkább etikai állásfoglalásként értelmeződik

**Témák, motívumok:**

**önvizsgálat**

**ellenséges külvilág, sötét kor**

**értékőrzés** 🡪 múlt szerepének növekedése, mag metafora, a hagyomány statikus

felfogása

**öregedés, halál, betegség** 🡪 személyes létkérdések, Az elmúlással néz szembe

**a kimondás nehézségei**

**hit, Isten**

**közéletiség erősödése a húszas években**

**III. Jónás könyve**

Az életmű egyik záró darabja. Számadás igénye. Lírai önéletrajz a prófétaszerep problematikus voltáról (a költő = a szellem embere, kitérhet-e feladata elől? mi a küldetésének lényege?)

A bibliai Jónás proféta könyve nem próféciákat tartalmaz, hanem a próféta történetét meséli el. Babits témában és szerkezetben is követi az eredetit

**Műfaj: Elbeszélő költemény** (a romantikus műfaji hagyományt csak a cselekményességben követi, szabálytalanabb strófák, verssorok, tudatosan kötetlen ritmus, asszonáncok, ragrímek. Archaikus, biblikus beszédmód)

**Narráció, hangvétel**: A narrátor hangja a mesemondókéhoz, a biblikus történetmondókéhoz hasonló, **nyelvezete** könnyen érthető, ugyanakkor **hangnemkeveredés:**

**archaizáló szó- és igealakok** („Az Úr pediglen készített vala…”)

**köznapi** (betámolygott)

**patetikus**

**ironikus** (az asszonyok Jónás „mord lelkét merengve szimatolták”)

**Értelmezési lehetőségek:**

**példázat** (parabola) a költői szerepvállalásról, világnézeti kiállás

**morális töprengés** a tanítás vágyáról, az igazságkeresés szenvedélyéről, a

küldetéstudat parancsáról

**szenvedélyes vallomás** (lírai önéletrajz, lelkiismeret-vizsgálat)

**a zárlat értelmezési lehetőségei:** Miért hallgat Jónás?

**beletörődés a sorsba? elmélyült a hite? belátta az isteni példázat igazságát?**

**a Jónás imája** című **versben van a magyarázat**:

„Hozzám már hűtlen lettek a szavak” (némán is prófétálni kell, életrajzi valóságreferenciák felől: Babits a gégerák miatti némaságban is profétál)

**Összevetés a bibliai történettel:**

- Jónás alakja hétköznapibb, esendőbb (a Bibliában Jónás maga akarta, hogy tengerbe dobják)

- Jónás perlekedése Istennel látszólag indokolt (a Bibliában Ninive megtér a prófétálás

hatására, Babitsnál nem)

**A tök metafora példázatos jelentése** (a Bibliában enyhet adó bokor van, a „tök” Jónás panaszának lefokozása), Isten mindenható, bármit elvehet tőlünk, az emberi látószög, cselekvésképesség korlátoltsága, nem ismerhetjük az isteni akaratot.

**Cselekménye:**

Isten megszólítja Jónást, prófétának jelöli 🡪 Jónás nem akarja vállalni a szerepet, hajóra szállva menekül Isten elől 🡪 Isten vihart bocsát a hajóra, Jónás a hajó aljába bújik 🡪 megtalálják és a tengerbe vetik, hogy a vihar megszűnjön (ő ki akarna szállni egy elhagyott helyen) 🡪 a cet gyomrában három napon át 🡪 Jónás kétségbeesett, az Istent káromolja 🡪 megérti, hogy teljesítenie kell Isten akaratát, megerősödik a hite, új megállapodás Istennel 🡪 negyednap a cet partra veti, Jónás elindul Ninivébe, hogy térítsen 🡪 háromszor is kinevetik őt, nem térnek meg a palotában elátkozza Ninivét 🡪 a pusztában 38 napig böjtöl, Isten ígéretének beteljesülését (Ninive pusztulását) várja 🡪 Isten azonban nem pusztítja el a várost, ahogy ígérté. Jónás dühös, nem érti Istent („hazug Isten”) 🡪 Jónás és a tök: a forró pusztában Jónás talál egy árnyékadó tököt, amit Isten elpusztít. Jónás nem érti Istent, kikel Isten ellen 🡪 Isten válasza: „te prédikálj, én cselekszem” 🡪 Jónás: hallgat

**IV. Jónás imája**

Értelmezhető önmagában vagy a Jónás könyve című elbeszélő költeménnyel együtt is (a cím a Jónás könyve befejezetlenségére utal)

**lírai önvallomás**, számadás, létösszegzés, ima, ars poetica

**szerepvers**: a belső vívódások kihangosítására a lírai én azonosulása a prófétákkal (a Babits-életműben **más példák:** Dániel éneke, Holt próféta a hegyen, Mint különös hírmondó

**szerkezet**: a szöveg két versmondatból áll

**1-6. sor (első mondat)** a régi hang elvesztése miatti tanácstalanság („Hozzám már hűtlen lettek a szavak”). Két hasonlat a céltalanság, a magány érzékeltetésére („túláradt patak”, „tévelygő ár”) patak = beszédfolyam.

patak – tenger = kezdet – vég. Az igék hiánya, a jelzők vessző nélküli halmozása (a merengés, elmélkedés nyelvi megalkotása)

**7-27. sor (második mondat)** az ima hangvétele nem könyörgő, hanem alázatos, óhajtó. A versbeszélő az isteni akaratnak ér irgalomnak aláveti magát („Tőle volna szabva rím”). Várja a költői ihletet, a szavak újbóli megtalálását „mielőtt egy még vakabb és örök / Cethal szájában végkép eltünök”. Az életet és a költői munkát az isteni kegyelemre bízza („hogy beszéljek s meg ne haljak”), létezésének alapját a nyelvhez, a megszólaláshoz köti