**Morfémák**

**I. Nyelvi szintek**

A nyelvi szintek nincsenek elszigetelve egymástól. A köztük lévő szoros kapcsolat jelzi, hogy az alsóbb szintek elemei nagyobb egységeket építenek föl, illetőleg a felsőbb szint elemei kisebb egységekből állnak.

**A nyelv szintjei (sorrendben):** fonéma, morféma, lexéma, szintagma, mondat szöveg

**1, fonéma:** A fonéma a nyelvtudomány eszközeivel tovább már nem bontható egység, amelynek felismerhető formája van, de jelentés nem tartozik hozzá. Általában egy betű vagy hang.

**2, morféma:** A morféma vagy szóelem nyelvünknek az a legkisebb egysége, amelynek már önálló jelentése van, nyelvi jelnek is nevezik. Egy részüknek fogalmi jelentése van (piros, kutya, az, annyi) mások csak viszonyjelentést hordoznak (-k, -é, -dik)

**3. lexéma (szótári szó)**: Fogalmi jelentés jellemzi, amelyet a tőmorféma hordoz. Ezek a tőmorfémák beletartoznak valamilyen jelentésmezőbe, amelyeknek érintkezése teszi aztán lehetővé a szavak egymáshoz való kapcsolódását.

**4, szintagma (szószerkezet):** Két valódi szó szintaktikai (mondattani) kapcsolatát jelenti. A szintaktikai megjelölés utal arra, hogy a szavak a felsőbb nyelvi egységben, a mondatban kapcsolatba kerülnek egymással, s köztük egyfajta szoros viszony alakul ki.

**5, Mondatok:** A beszélt nyelvben bármilyen nyelvi egység betöltheti mondat szerepét, ha a beszélő a mondanivalója szempontjából a nyelvi egységet viszonylagosan önállónak, a beszédfolyamat egységének, információs egységének tartja vagy érzi.

**II. Morfémák csoportosítása**

**1, Hangalak szerint**

**testes:** van hangalakja, pl.: többesszám jele (k)

**testetlen (zéró morféma):** nincs hangalakja, pl.: jelen idő jele, kijelentő mód jele, főneveknél

egyesszám jele, mellékneveknél az alapfok jele

**2, Funkció szerint**

**tőmorféma:** Hordozza az alapvető jelentést és a toldalékot, a szóalak elején áll, összetett szó

esetén másik tő előzheti meg, meghatározza a szóalak szófaját. FONTOS, egy szóban lehet több tőmorféma van. Lehet abszolút és relatív tő is.

**toldalékmorféma:** Az alapvető jelentést módosítja, a tőmorfémák közti viszonyokat fejezi ki, a tövet követi vagy a tövön lévő toldalékot. A toldalékok csoportjai: képző, jel, rag.

**1,** **képző**:

* + - Kijelöli a szófajt, tehát a szóalak szófaja megállapítható belőle.
    - Nem feltétlenül változtatják meg a szó szófaját, lehet, hogy megőrzik, de mindenképp jelzik.
    - A képző belső helyzetű, azaz a tő vagy másik képző után lehet, a képzőből több is lehet egy szóalakban.
    - Megváltoztatja/Módosítja a tő jelentését

**pl.:** A kicsinyítő képzők (-cska/-cske, -acska/-ecske) mindig főnevet eredményeznek 🡪 manócska

**2, jel:**

* + - A tőmorfémában megfogalmazódott jelentéshez ad új információt. Ez az információ a tő alapjelentését nem változtatja meg, csak módosítja.
    - A jel közbülső helyzetű, azaz következhet a tő, egy képző vagy jel után.
    - Egy tövön több jel is szerepelhet.

**pl.:** fiú + -k (többes szám jele) 🡪 csak annyit tesz hozzá, hogy több fiúról van szó

**3, rag:**

* + - Nem a tőmorfémáról ad újabb információt, hanem a mondatban szereplő többi tőmorfémával köti össze a szóalakot, kijelöli a mondatbeli szerepet.
    - Helyzete záró, azaz a szóalak végén szerepel, akár közvetlen a tő után, de a képző vagy jel is megelőzheti, egyetlenegy lehet belőle.

**Átfogó példák:**

A képen szöveg, Betűtípus, képernyőkép, Grafika látható

Automatikusan generált leírás A képen szöveg, Betűtípus, képernyőkép, Grafika látható

Automatikusan generált leírás

**3, Önállóság szerint**

**szabad**: Azok a morfémák, amelyek más testes morfémák nélkül előfordulhatnak mondatban.

Sok tőmorféma tartozik ide, de egyetlen toldalékmorféma sem.

**pl.:** fék, szék, fecske, fodor

**kötött:** Azok a morfémák, amelyek másik morféma jelenléte feltétlen szükséges a mondatban.

**pl.:** fecské-, fodr-, -tól, -ság

**Segédtáblázat:**

