**A középkori gazdaság és társadalom kialakulása**

**NAT 2020, 9. évf. tk.: „A parasztság világa” (82-85) és a „Nemesi rend” (98-99. o.) c. leckék**

**1. Nyugat-Európa gazdasági hanyatlása a kora középkorban:**

* már a késő-római korban (IV-V. század) megkezdődött, melynek okai (lásd a Római Birodalom válságáról tanultakat!!!):

- a Római Birodalom keleti fele erőteljesebben fejlődött, mint a nyugati: a terület provinciáiban fejlődött az ipar, virágzott a kereskedelem → a pénzgazdálkodás is fellendült

↓

a birodalom nyugati felében már nem volt szükség annyi áru előállítására és keletre szállítására

↓

Nyugaton az árutermelés lecsökkent

↓

hanyatlott a kereskedelem, a pénzgazdálkodás

↓

megindult a **városok hanyatlása** is (korábban az árutermelésből, kereskedelemből jelentős bevételük volt!)

↓

súlyos pénzhiány alakult ki, a városok nem tudták ellátni alapvető feladataikat, pl. a lakosság élelemmel, áruval történő ellátását, biztonságát

- a városok élelemellátását nehezítette a rabszolgamunkát felváltó **colonus-rendszer**: a colonus (szabad bérlő!) és családja több élelmet fogyasztott, mint a rabszolga → kevesebb élelmiszert lehetett a városokba vinni → éhínségek!

- a bajokat csak tetézték a népvándorlás korának pusztító háborúi, a pestisjárványok

↓

a városok szinte teljesen elpusztultak

↓

a tehetős városlakók vidéki **nagybirtokaikra** húzódtak vissza, ahol jellemző lett az önellátás

↓

Nyugat-Európa ezen **önellátó nagybirtokok** halmazára esett szét, amelyek a gazdasági élet keretei lettek: itt állították elő mindazt, amit a pusztuló városokban már nem volt lehetséges

- uraik ezenkívül államigazgatási (pl. adószedés) és bíráskodási feladatokat is kezükbe vettek

**2. Népességpusztulás a kora középkorban:**

- a kora középkorban (V-X. század) a pusztító háborúk: lásd Római Birodalom szétesése, népvándorlás, belső küzdelmek!, valamint az éhínségek, járványok napirenden voltak

↓

- Európa népessége 1000 körül nagyjából ugyanannyi volt, mint Krisztus születésekor: **kb. 35 millió fő**

- csekély volt a népsűrűség is: Galliában pl. 5 fő/km2

- a ritka népesség az egymással össze nem függő, szétszórt tisztásokon élt (a Karoling-korban Európa Alpoktól északra fekvő vidékeit 2/3 részben még őserdő borította!)

**3. A fellendülés kezdete – a mezőgazdasági technika fejlődése: tk. 84/6, 85/8-9**

- a **VIII. századtól** Nyugat-Európa egyes területein, elsősorban a **Rajna** és a **Szajna** folyók között (a Frank Királyságban) lassú népességnövekedés indult meg

- az ezt követő századokban a folyamat felgyorsult, majd kiterjedt egész Nyugat-Európára, ennek okai:

- a népvándorláskor pusztító háborúi megszűntek

- a VIII. századtól Európából eltűnt a pestis (fél évezredre)

↓

normalizálódott az élet

↓

mindez kedvező feltételeket teremtett a népességnövekedéshez

↓

a népességnövekedés beleütközött a mezőgazdaság alacsony népességeltartó képességébe:

- az uralkodó művelési technika ekkor a **vad talajváltó** (irtásos-égetéses vagy legelőváltó) gazdálkodás

↓

lényege: hogy termőterületeket nyerjenek, az erdőségeket kiirtották → a területet felszántották → a szántót kimerülésig (kb. 7-30 évig) művelték, majd új területeket tettek művelhetővé, a korábbi szántókon pedig legeltettek

- **e** **módszer hátránya**:

csak kisszámú népesség eltartását biztosította (népsűrűség: 3-4 fő/km2)

↓

ez új művelési eljárások, eszközök bevezetését kényszerítette ki (egy részük már az ókorban is ismert volt);

- mindezek elterjesztésében a **szerzetesrendek** jártak az élen, ennek oka:

- a pusztító háborúk a kolostorokat viszonylag megkímélték → fejlett gazdálkodás alakulhatott ki!

↓

*A) a művelési technika fejlődése (****Tk. 84/6. sz. ábra****):*

**a) kétnyomásos gazdálkodás:**

- a termőföldet **két** **részre** osztották: az egyik felét bevetették, a másikat pihentették (**ugar**)

- az ugaron az állatok legelhettek, s trágyájukkal megújították a talaj termőerejét → a következő évben ezt a területet vetették be, és így tovább (évente cserélődtek)

**b) háromnyomásos gazdálkodás:**

- előzménye: Európa éghajlata melegebbé vált → mezőgazdasági termőterület határa északabbra húzódott – **tk. 86/10. sz. ábra** → a felmelegedés miatt az ősszel elvetett gabona is kikelt! →

- a termőterületet most már **három** **részre** osztották: az egyik harmadba **őszi**, a másikba **tavaszi** gabonát vetettek, s csak a harmadik harmad maradt **ugar**

- az egységeket itt is évente cserélték

↓

mindez már a föld intenzívebb kihasználását jelentette

↕

a művelés viszont a régi eszközökkel már nem volt lehetséges: pl. a **könnyű túróeke** (vaspapucsos faeke) nem szántott mélyen, csak feltúrta a földet, az Alpoktól északra eső területek kötött, erdei talaját nem volt képes feltörni

↓

*B) eszközfejlődés:*

**a) nehéz fordítóeke – tk. 85/9:**

- csoroszlyával (ekevas előtti kés), kormánydeszkával, eketaligával volt ellátva

- a korábbi túróekével szemben ez már mélyen feltörte és meg is forgatta a földet → kicserélte a felső kimerült és az alsó pihent talajréteget

↓

alkalmazásához nagyobb vonóerő kellett

↓

változtatni kellett az állatok fogatolásának módján

↓

**b) szügyhám – tk. 85/8**:

- a korábbi nyakhámmal szemben a hámot nem az állatok nyakára, hanem szügyére helyezték →

sokkal nagyobb igaerőt tett lehetővé → lehetővé vált a lovak alkalmazása (korábban csak ökrökkel szántottak!)

**c) borona:**

- szántás után használták: meglazította a földet → elősegítette a magok kicsírázását

**d) további eszközök:**

- kengyel: a nehézlovas harcmodor kialakulása e nélkül elképzelhetetlen lett volna

- fordítható kocsirúd

(ezek a nomád népektől, valószínűleg az avaroktól és őseinktől kerültek Európába)

↓

a mezőgazdaság fejlődésének hatása:

az új eszközöknek, új módszereknek köszönhetően nőttek a termésátlagok, a termelőknél megjelent a **terményfelesleg** is

↓

a lakosság élelemellátása javult: az emberek több és jobb minőségű kenyeret, zöldséget, gyümölcsöt, húst fogyasztottak

↓

a XI. századtól eltűntek a kora középkor századaira jellemző éhínségek

↓

mindez elősegítette a népességnövekedést: a halandóság csökkent, a természetes szaporodás (= az élve születések és a halálozások aránya!) felgyorsult

↓

ez további lökést adott a mezőgazdaság fejlődésének:

* újabb és újabb területeket tettek művelhetővé, hogy a növekvő népességet el lehessen tartani → a mezőgazdaság képes volt ellátni a gyors ütemben növekvő városi lakosságot → a városok fejlődése ösztönözte a **mezőgazdasági árutermelés** kialakulását
* Európa sűrűn lakott nyugati területeiről **kolonizációs mozgalom** (értsd: telepesek = hospesek kirajzása) indult meg a ritkább népességű területek felé (XI-XIII. század) → további földeket törtek fel, új telepes falvak jöttek létre

↓

a XI-XIII. századi Európában (ez már az érett középkor!) a mezőgazdasági termelés és a népesség gyors ütemben növekedett

↓

**mezőgazdasági és demográfiai** (népesedési) **forradalom!**

↓

Európa népessége 1000 és 1300 között **35** millióról mintegy **75-80** millióra nőtt! – **tk. 86/10**

**3. Kereskedelem a kora középkorban (Tk. 107/4 sz. térképvázlat)**

- a helyi kereskedelem lehanyatlott, a **távolsági kereskedelem** viszont jelentős maradt

↓

- Európa és a Közel-Kelet arab és bizánci területei között folyt

főbb árucikkek:

- Európából elsősorban **rabszolgát** vittek a Közel-Keletre: **szlávokat**  hurcoltak el → innen az elnevezés: Sklave (német), slave (angol); ezenkívül az erdőségek termékeit: prém, kátrány, viasz

- cserébe **keleti luxuscikkeket** hoztak: selyem, fűszer, fegyver, stb.

**4. A feudális társadalom kialakulása (hűbériség és jobbágyság):**

***A)*** *Nyugat-Európa társadalma a Nyugatrómai birodalom bukása után:*

**a)** germán fejedelmek:

- betelepedésükkor a császár fennhatósága alatt szövetséges fejedelmek lettek

- a birodalom bukásával területük uralkodóivá váltak

- erős fegyveres kíséretük biztosította hatalmukat

**b)** rómainagybirtokosok:

- hatalmas földekkel rendelkeztek

- szabad, félszabad és szolgarendű munkaerőt alkalmaztak

- nekik is volt fegyveres kíséretük

**c)** közép- és kisbirtokosok:

- földjükkel szabadon rendelkeztek

**d)** szabad parasztság (colonusok, germán közrendűek):

- egy részük eleinte megőrizte önállóságát, de számuk fokozatosan csökkent

- idővel a nagyobb birtokosok befolyása alá kerültek, azok munkaerejét adták (lásd a feudális függés kialakulását↓)

**e)** rabszolgák:

- számuk csökkent, bár a germán betelepülők is hoztak magukkal szolgákat

***B)*** *A hűbériség kialakulása:*

Kialakulás gyökerei: **Rajna** és a **Loire** folyók között → **Frank Királyság!**

Előzmények:

- lásd germán királyságok a Nyugatrómai Birodalom romjain → **frankok**: a királyok megszerezték a rivális törzsfők birtokait, pl. Klodvig!

↓

hatalmas területek uraivá váltak

↓

ezeket azonban nem tudták egy kézből irányítani

↓

a birtokok jelentős részét felosztották híveik között

↓

így jöttek létre a hatalmas birtokadományok → **benefícium: „**jótétemény”, e birtok ura semmiféle ellenszolgáltatással nem tartozott urának a földadományért cserébe

↓

a birtokosok egy idő után szembekerültek a királlyal, mivel nem lehetett őket hűségre kényszeríteni

↓

a **Merovingok** hanyatlásának éppen ez volt az oka: a királyok szétosztották birtokaikat → királyi hatalom meggyengült! → a frank állam részterületekre esett szét!

Változás a VII. sz. végén – VIII. sz. elején:

* a Frank Királyság belső harcok és külső támadások színtere
  + - * belső harcok (belháborúk): a birtokosok állandó harcban állnak egymással; az alemannok, bajorok, provanszálok stb. el akarnak szakadni
      * külső támadások: frízek, szászok, arabok (utóbbinál ld. **732**: poitiers-i csata!)

↓

szükségessé vált egy nagyszámú, jól felfegyverzett harcos réteg létrehozása

↓

a királyok ezután is adományoztak földeket, de már kötelezettségekkel terhelten: a birtokadományért cserébe **katonai szolgálat** járt: az adományozott megfelelő számú **nehézfegyverzetű** (páncélos) lovast volt köteles kiállítani (és/vagy hivatalt viselni: pl. grófi cím)

↓

ez az új, fegyveres szolgálathoz kötött birtoktípus a **feudum** = hűbérbirtok →

- adományozója: **hűbérúr** (senior)

- tulajdonosa: **hűbéres** (vazallus)

↓

kialakult a **hűbériség** (az alábbiakban elemzett formában **csak Nyugat-Európára** volt jellemző!):

* **hűbéri eskü:** - a hűbéri kapcsolatba lépés ünnepélyes formája – **tk. 99. o. források**

- tartalmazta mind az adományozott (hűbéres), mind az adományozó (hűbérúr) kötelezettségeit: pl. a hűbéres részéről a hűbérúr iránti hűség, szolgálat; a hűbérúr részéről alattvalója megvédelmezése, stb.)

- a kötelezettségek valamelyik fél halálával megszűntek

- az esküszegést szigorúan büntették

* **hűbéri lánc (ld. Tk. 99/4. sz. ábra!):**

élén a **király** állt: ő a legfőbb hűbérúr

↓

hatalmas területeket adományozott a **nagyhűbéreseknek (grófok, hercegek):** ők a király hűbéresei (vazallusai), megfelelő számú fegyveres kiállítására, főhivatalok viselésére voltak kötelezve

↓

a még mindig nagy földterületekből ők is tovább voltak kénytelenek adományozni, hogy hatalmukat biztosítsák, s ezekért szintén katonai szolgálat járt cserébe

↓

így e nagybirtokosok most már nemcsak hűbéresek ( a király hűbéresei), hanem hűbérurak is egyben: az általuk megadományozott vazallusok hűbérurai

↓

a földadományban részesültek birtokaik egy részét hasonló módon, de ugyancsak szolgálat fejében átadhatták híveiknek, így ők is hűbéresek és hűbérurak egyben

↓

a rendszer legalján a **kishűbéresek** álltak: azok a vazallusok, akik már nem tudtak birtokukból sem tovább adományozni (olyan kicsi volt a földjük), sem annak bevételéből katonákat kiállítani, csupán **saját magukat tudták felfegyverezni** (nehézpáncélzat + ló)

↓

hűbéri lánc jelentősége: összekapcsolta a vezető réteg tagjait (ennek az egyház is része volt!)

***C)*** *A jobbágyság kialakulása*

jobbágyság fogalma: a földet művelők egységes, szolgáltatásokra kötelezett, alávetett rétegét jelenti (közvetlen termelőréteg)

összetétele: - **volt rabszolgák** → felemelkedtek!

- **colonusok** (volt szabad bérlők) → lesüllyedtek!: fokozatosan függő helyzetbe kerültek a földbirtokosoktól

- **germán közrendűek** (volt szabad parasztok) → lesüllyedtek!, ennek okai:

harcosok is voltak egyben → saját magukat kellett felfegyverezniük → ez egyre terhesebbé vált számukra: a **nehézfegyverzetű lovasság** elterjedésével (a VIII. sz-tól!) a fegyverzet költségei ugrásszerűen emelkedtek → a germán parasztok ennek terheit már nem tudták viselni → földjükkel együtt egy-egy birtokos szolgálatába szegődtek

- a jobbágyság kialakulásában szerepet játszottak még az **állandó belháborúk**: a szabad elemek valamely nagyúr mellett kerestek menedéket → földjüket, szabadságukat felajánlották → cserébe uruk megvédte őket más birtokosok hatalmaskodásaitól → a jobbágy használatra visszakapta földjét (ha volt neki), de szolgáltatásokkal tartozott →

jobbágyi szolgáltatások - **Tk. 84/5. sz. ábra**: **Az uradalom felépítése**

- a jobbágy használatra földet kapott urától (ez lehetett a korábbi szabad birtoka is!) →

**jobbágytelek**, ennek részei:

* **belső telek** v. belsőség: házhely, konyhakert
* **külső telek** v. külsőség: szántó – azaz parcella a dűlőkben, rét

↓

a föld használatának fejében szolgáltatásokkal tartozott urának (a telek nagyságának arányában):

* **robot**: ingyenmunka a földesúr saját kezelésű birtokán (majorság v. allódium)
* **termény-, majd később pénzjáradék**: ha a jobbágy többet termelt, a szolgáltatások mennyisége emelkedett, de neki is több terméke maradt → érdekeltté vált a termelés fokozásában!

(↔ rabszolgák!)

* **ajándék**: ünnepi alkalmakkor, pl. a földesúr esküvőjére tyúk, tojás, stb. beszolgáltatása

A földesúri udvarház, a jobbágytelkek és a majorsági földek mellett az uradalomnak voltak közös használatú területei is, amelyeket a jobbágyok közösen vehettek igénybe:

* erdő
* legelő
* halastó

természetesen ezek használatáért is különböző járadékokkal tartoztak a földesúrnak: pl. fakitermelés, hal beszolgáltatása

- a jobbágy a gazdasági kapcsolatok mellett **személyileg is függött** urától: földesúri bíráskodás alatt állt, s a földesúr engedélye nélkül nem költözhetett el

↓

kialakult tehát a **feudális társadalom:**

élén: a **király**

részei:

* **vezető réteg** (földtulajdonnal rendelkezők):

**-** világi földbirtokosok: lásd a hűbériségnél!

**-** egyház: birtokait növelte a korszakban; a kora feudális államok támasza lett, ennek oka: szigorú, hierarchikus belső felépítése (pápa: ő állt az élén! → érsek→ püspök→ esperes→ plébános: ők közvetlenül a hívekkel foglalkoztak)

* **jobbágyság:** földtulajdonnal nem rendelkeztek, de a föld túlnyomó részét önállóan művelték

**feudalizmus: -** a feudum (hűbérbirtok, lásd ↑) szóból ered

- szűkebb értelemben a korszak elnevezése

- tágabb értelemben az egész középkor társadalmi berendezkedését jelenti