**Magyar őstörténet és honfoglalás**

**Általánosságban elfogadott honfoglalás-koncepciók**:

**1, Árpád vezetésével** a magyarok kb. **895-907** között foglalták el a Kárpát-medencét

**2, Kettős honfoglalás (László Gyula elmélete):**

Az avarok lakta Kárpát-medencében 680 körül új népcsoportok jelent meg (griffes-indás motívumok a díszítésben)

Ők, az általános vélekedéssel szemben, nem török népesség voltak, hanem magyarok

Az Árpát vezette magyarok így már a magyarság honfoglalásának második hullámát jelentették

**A Kárpát-medence a honfoglalás előtt:**

* A Hun Birodalom felbomlása után germán népek lakták a Kárpát-medencét (gepidák, gótok, longobárdok)
* 568-ban a Baján kagán vezetésével érkezett avarok megszállták az egész medencét. Az avar állam Nagy Károly VIII. század végi hadjáratai nyomán megrendült
* A Kárpát-medence a IX. század végén 3 hatalom – keleti frank, bolgár, morva – végvidékének számított, miközben egyre nagyobb számban érkeztek szláv népek a területre

**Előzmény:**

A magyarok Kárpát-medencei jelenlétéről először 862-ben van adatunk. Ezután többször is visszatértek, hol morva, hol frank szövetségesként harcolva. 894-ben meghalt Szvatopluk, ezután a morva állam szétesett, így a térségben igazi hatalmi vákuumhelyzet alakult ki.

**A honfoglalás lehetséges okai:**

* **1, Egy bizánci és talán arra visszavezethető nyugati forrás alapján egy kelet felől induló népvándorlás** indíthatta el a magyarok Kárpát-medencébe költözését

A magyarokra zúdultak a besenyők, ezért a kevéssé védhető etelközi szállásterületükről nyugati irányba indultak tovább, a védhetőbb és már jól ismert Kárpát-medencébe, amely alkalmas volt a félnomád életmódra.

Kérdés lehet, hogy ténylegesen dominóhatású népvándorlás volt-e a besenyő támadás, vagy csak egy támadás a magyarok ellen, mert az írott források megemlékeznek a besenyőkről és a bolgároktól elszenvedett vereségekről is.

* **2, A magyarok tudatos döntése alapján** egy dicsőséges, Anonymus szerint Attila hun örökségét elfoglaló cselekményként írja le

A magyar krónikai hagyomány nem számól be semmilyen kénszeritő erőről

Nem tudjuk, hogy mikor és hogyan zajlott le a honfoglalás. Lehet, hogy szakasosan, lehet, hogy nem. **Általában két szakaszra szokás bontani**:

* **I. szakasz** (894/95 - 98): **A magyarok valószínűleg az északkeleti (Vereckei-, Tatár-) és az erdélyi hágókon keresztül vonultak be a Kárpát-medencébe**. Innen nyugatra indulva a Garam-Duna vidékéig szállták meg a vidéket.
* **II. szakasz** (899-907): előbb a morvákra (900), majd a bajorokra (901-907) támadtak a magyarok, és elfoglalták kb. Pannónia területét. **907-ben Pozsony közelében a bajorok legyőzésével került a teljes Kárpát-medence a kezükre.**

**Legfontosabb események:**

A magyarok első ismert katonai akciója 836-38-ban volt, de kalandozó hadjáratoknak ténylegesen csak a már a Kárpát-medencéből indított vállalkozásokat tekintjük.

899-970 között kb. 47 hadjáratról van tudomásunk (38 nyugati, 9 déli/keleti irányban):

* A legelső hadjárat: 899-ben Itáliába ment
* 901-917 között: Bajorország, Szászország, Frankföld ellen szinte minden évben vezettek hadakat
* 926: Szent Gallen kolostorának elfoglalása, kifosztása
* 937-ben egészen az Atlanti-óceánig eljutottak a magyarok.

A hadjáratoknak **nagy vereségek vetettek véget**

**933. Merseburg:** I. Madarász Henrik (919-936) német király legyőzte a magyar seregeket

**955. Augsburg** melletti Lech-mező: I. Ottó (936-973) német király aratott döntő gyözelmet a

magyarok felett. A magyar sereg vezetőit – Bucsú, Lél (Lehet), Súr – Régensburgan felakasztották

(Lehel mondája)

**970. Arkadiupolisz**: vereség a bizánci seregektől, a kalandozó hadjáratok véget értek

**A honfoglalás általános jellemzői, Társadalma, Forrásai és Életmódja:**

**Források:**

**1, Liutprand cremonai püspök** (X. század) leírása a németországi hadjáratokról

A magyarok kegyetlen gyilkosok és adófizetésre kényszerítették a meghódított területek lakosságát

**2, Templomi könyörgés Modenából:**

„…kérünk téged, bár hitvány szolgáid vagyunk, védj meg minket a magyarok nyilaitól”

**3, Sankt Galleni Évkönyv**: részletesen leírva megörökítette a magyarok támadásait

**Társadalom**

A honfoglaló magyarság létszámát 200-500 ezerre teszik a történészek, a Kárpát-medencében találtakét pedig 200 ezerre

Etnikum- és embertani jellemzőik: a feltárt sírleletek alapján **a honfoglaló magyarság két csoportra osztható:**

1, A sikvídéki leletekre jellemző, europo-mongolid rasszhoz tartozók (széles koponya) –

lehet, hogy a 7 magyar törzs

2, a dombvidékeken talált europid rasszhoz tartozók (keskeny koponya) – lehet, hogy a csatlakozott törzs

**Társadalmi rétegek:**

* **Előkelők („bőség”):** A fejedelem, a gyula és a horka, továbbá a többi törzsfő („úr”) és nemzetségfő („bő”) alkotta a vezető réteget.
* **Középréteg („jobbágyság”):** A harcos középréteg tartozott ide, ők alkották a fejedelem és a törzsfők kíséretét: önkéntes szolgálatot vállaltak, békeidőben is uruk mellett voltak, aki védelmezte, elszállásolta és élelmezte őket.
* **Közrendűek („ínség”):** Általában szolgáltató népek voltak, akiknek falvai termék és munkásszolgálattal tartoztak az előkelőknek. Voltak speciális, csak egyfajta szolgáltatásra kötelezettek is: pl. kovács, fazekas stb.

**Életmód:**

**1, Letelepedés:**

* A honfoglalók törzsenként telepedtek le. A fejedelmi központ a X. század közepéig a Felső-Tiszavidéken lehetett, utána került át a Fehérvár-Buda-Esztergom térségbe.
* A többi törzs a fejedelmi szállásterületet gyűrűszerűen körbevéve és ezáltal is védve telepedtek le
* A törzsi területeket a gyepű: széles, természetes és mesterséges akadályokkal övezett védővonal vette körül.

**2, Lakóhely**: Télen kunyhóban, földbe mélyített házakban, nyáron a kunyhók körül, összecsukható sátrakban laktak

**3, Gazdálkodás**: Dominált az állattartás. Önellátás volt a jellemző. A helyi szláv népességtől sok, a földműveléshez szükséges technikát, eszközt átvettek.

**4, Temetkezés**:

* A feltárt temetők tanúsága szerint meghatározott rend szerint történt
* Egy helyre általában egy nagycsalád temetkezett
* A sírok leletei szerint a hatalmi és gazdasági jelkép a férfiaknál a nyíl, nőknél az ékszerek voltak.