**Budapest fejlődése a hosszú XIX. században**

**Mária Terézia és II. József uralkodása alatt:**

* **Mária Terézia** és eleinte **II. József** is ellenállt a régi nemzeti főváros restaurálásának, de az államrezon és a racionalitás végül is felülkerekedett a hagyományos dinasztikus bizalmatlanságon.
* A legfelsőbb bíróság, a **Királyi Kúria** már **1723**-ban Pestre került, és **1760**-tól itt tartotta üléseit a **tárnoki szék**, **a városi felsőbíróság**.
* Még nagyobb jelentőségű volt az egyetem áthelyezése.
* **Ürményi József** tanácsos kiállt amellett, hogy egyetlen egyetemünk ***„csakis az ország szívében, a legelső városban találhatja meg a felvirágzás feltételeit***”.
* Mária Terézia a **nagyszombati „érseki” egyetemet királyivá nyilvánította**, és **1777**-ben **orvoskarral**, **matematikai** **tanszékkel** és **mérnöki** **intézettel** kiegészítve a budai várba helyezte át.
* Innen került Pestre **1783**-ban.
* A döntő lépést II. József tette meg azzal, hogy a tartományi kormánynak megfelelő **Helytartótanácsot**, a **Magyar Kamarát** és más főhatóságokat Budára, a közigazgatás akkor már elismert központjába helyezte.

**Mi motiválta az arisztokrácia elitjének Budapest melletti döntését és rokonszenvét?**

* Bizonyára az erőviszonyok, az előnyök józan mérlegelése és az egyéni érdek is.
* Elvégre **Pesten éltek a gazdag német és zsidó vállalkozók**, **pénzkölcsönzők**, **terménykereskedők**, itt működött **az első bank** és **tőzsde**, itt sűrűsödött a gazdasági élet, és az **1820**-as évektől a közélet is. nem volt csekélyebb súlyú motívum a hagyomány sem.
* A magyar nemesség többsége számára **a politikai legalitást** és a hatalmi kontinuitást a török hódoltság előtti független államiság jelentette, ennek jelképe pedig Mátyás **király Budája** volt.
* **A liberális-patrióta nemesség történelmi szimbólumként, s realitásként egyaránt, tudatosan választotta a dinamikusan fejlődő Budapestet a modern Magyarország fővárosául**.
* Őket követte a **szellemi elit**, költők, írók, művészek, tudósok, az egyetem tanárai, akik ugyancsak jelesül hozzájárultak ahhoz, hogy Budapest lett a nemzeti kultúra Athénja.
* A folyamat ellenállhatatlan erejét jelzi, hogy az országot és a leendő fővárost szívből kedvelő nádor – Ferenc császár bátyja -, **József főherceg** is hathatósan **támogatta a városfejlődést**: középületek építését kezdeményezte, és pártfogója volt az **1808**-ban alakult pesti **Szépítészeti Bizottságnak**.
* József nádor támogatása hasznos és hatékony volt, leginkább szimbolikus értéke miatt. Budapest nagyvárossá, európai színvonalú fővárossá fejlődése mögött a sodró erejű modernizálás, e mögött pedig **a magyar liberális nemesség polgárosodása**, a vállalkozó polgárság magyarosodása, s e két erő találkozása, érdekegyesítése állt.
* Ennek a liberális nemesi-polgári szövetségnek maradandó alkotása, térbeli kerete és vitalitásának bizonyítéka Budapest.

**Az 1867. évi kiegyezést követő fél évszázad Budapest fénykora:**

* Néhány évvel a kiegyezés után közkívánatra, de elsősorban a kormány támogatásával **egyesült Pest, Buda** és **Óbuda**.
* Az ország egyetlen nagyvárosa **1873**-ban **300 ezer lakos**ával Európában csak a 16. helyen állt.
* De hát még nagyon fiatal volt, túlnyomórészt a **frissen bevándoroltaké és a fiatal nemzedéké**.
* A dualizmus korában átlagosan **60 százalékot** tett ki a **bevándoroltak** **aránya**, köztük csaknem 10 százalékot a Monarchia másik feléből és a külföldről jötteké.
* A 15 és 40 év közötti korosztály aránya meghaladta a lakosság felét, a munkaképes népesség 70 százalékát.
* **A növekedés üteme rohamos volt.**
* A lakosság két évtized alatt háromszorosára, fél évszázad múltán, **1920**-ra négyszeresére (**1,2 millióra**) nőtt.
* Ezzel **Budapest az európai rangsor 8. hely**ére kapaszkodott fel.
* **A polgárság** – akárcsak a múltban – származás, pozíció és vagyon szerint **erősen differenciálódott**.
* Soraiban, főként a felső középosztályban továbbra is a német és a zsidó elem dominált, a száz évvel korábbi helyzethez képest azzal a jelentős különbséggel, hogy **mind a német, mind a zsidó származású polgárság nagyrészt elmagyarosodott**.
* Mellettük – gyakran velük ütközve-súrlódva – jelentős számú nemesség élt a fővárosban: jobbára elszegényedett, birtoktalan nemesi tisztviselők és a hozzájuk igazodó „úri” hivatalnokok és értelmiségiek.
* Az „úri” **középosztály** inkább életmódelemekben polgárosodott, semmint mentalitásában és értékrendjében.
* A **dzsentri** képviselte a **liberális politikai tradíciót, a nemzeti tudatot** – utóbb az ebből elágazott konzervatív nacionalizmust.
* **A német származású polgárság volt a szakértelem letéteményese**, főként a szervezésben, az igazgatásban, a műszaki fejlesztésben, de egyúttal magával hozta a régi patrícius polgárság sok negatív vonását, **antiszemitizmusát** is.
* A zsidóság tehetsége elsősorban az üzleti életben tűnt ki, és a merész, de **racionális vállalkozás**ban, a minden újításra fogékony szellemi vállalkozásban is, ám a közéletben a nemesi értékrendhez asszimilálódott.
* A középosztály e három eleme között gyakori volt a **vegyes házasság**, az üzleti, közéleti és társasági kapcsolat, azt is mondhatjuk: e három elemből táplálkozott Budapest hagyománya, szellemi ereje, innovatív képessége – szerves összeolvadás mégsem következett be közöttük.
* **Jelentős társadalmi erő**vé nőtt **a munkásság** is.
* Zöme **németek**ből és **magyarok**ból, kisebb része **szlovákok**ból került ki.
* Számuk **1910**-ben – az elővárosokat is számítva – meghaladta a 400 ezer főt, ami önmagában is nagy erő volt, de szervezettsége folytán még nagyobb energiákat sűrített magába.
* **Ebben a korszakban vált Budapest az ország valódi kulturális központjává**, Bécs és Prága mellett a közép-európai kulturális háromszög egyik csúcsává.
* Nevezetes kulturális intézmények születtek: egyetemek, főiskolák, színházak, múzeumok, könyvtárak.
* Kiépült azaz intézményi hálózat, amelyet **közoktatásügy**nek és **közegészségügy**nek nevezünk.
* Ebből a szempontból külön említést érdemel **Bárczy István** főpolgármestersége az első világháború előtti évtizedben.
* Bárczy demokratikus várospolitikájának szerves része volt a **szociális gondoskodás** bevezetése és a **modern kultúra** **támogatása.**
* Az **építkezésben, a művelődésben, a szabad gondolkodás terjesztésében** ez alatt a rövid időszak alatt bontakozott ki teljes alkotó erejében **Budapest vitalitása**.
* Ha a 19. század az alapítás és alkotás kora, akkor az utána következő – minden technikai és civilizációs vívmánya ellenére vagy részben éppen miattuk, általuk – a rombolás, a pusztítás, a népirtás százada lett.
* Budapest emberben, anyagban, értékben és önbizalomban már az első világháború alatt súlyos veszteségeket szenvedett.

**Modernizációs központ: Budapest**

* Budapest különleges szerepet játszott a dualizmus kori Magyarország modernizációjában.
* A **nemzeti szuverenitás** visszanyerése révén vált **Budapest** az **államélet központ**jává, a **közlekedés „forradalma”** és a nemzeti vasútpolitika nyomán lett az ország **közlekedési központ**ja, ez s az agrárkonjunktúra tette a fővárost a **terménykereskedelem** és a **malomipar centrumává**, a nemzeti szuverenitás táplálta a Béccsel való vetélkedést és így tovább.
* Egyébként is a rohammal támadó modernizáció első szakaszában többnyire csak egy vagy néhány központot, hídfőállást hódít meg, s ha itt megszilárdítja állásait, indul „támadásra” a meghódítandó ország vagy régió ellen.
* **A modernizáció hídfőállása** a Kárpát-medencében **Budapest volt**, s a századelőre még csak korlátozott számban és „kifejletben” jöttek létre a modernizáció alközpontjai az országban.
* Így a főváros „aránytalanul nagy súlya” az országban nem Trianontól datálódik.
* A századfordulón Budapest a „fejlettség” mérhető mutatói terén lélekszámához képest többszörös értékeket produkált, s mindez „minőségi” különbségeket is eredményezett; a polgári társadalom teljes kifejlettségben csak Budapesten alakult ki a századfordulóra.
* Ez a **hídfőállás-pozíció** eredményezte a lakosság viharos gyorsaságú növekedését (**1851**: 173 ezer fő, **1910**: 880 ezer fő), a várostest gyors átépülését és térbeli terjedését, a **technikai innovációk** korai megjelenését (**1878**: **elektromos közvilágítás**, **1881**: **telefonközpont**, **1887**: **villamos**; **1896**: **föld alatti vasút** stb.).
* **A századelőre Budapest nemcsak a külföldi tőke, a technikai civilizáció, az innovációk, hanem az új társadalmi eszmék, művészeti irányzatok hídfőállásává is vált**.
* S nemcsak „befogadó” volt a város, hanem számos technikai találmány született falai között, épp a modernizálódó ágazatokban – **transzformátor, telefonhírmondó, karburátor, villanymozdony stb.**

**A gyarapodó, terjeszkedő város:**

* A meginduló **polgárosodás** rohamos **népességnövekedést** és **városfejlődést** indított el.
* Ahhoz, hogy új, központi szerepét betölthesse és elindulhasson **az ipari várossá alakulás** útján, **Pest-Budát egyesíteni** **kellett**.
* Ugyanakkor a kiegyezéssel valódi fővárossá vált, a kétközpontú monarchia egyik központjává.
* Budapest iparosodása, modern nagyvárossá válása sokkal később ment végbe, mint a klasszikus nyugati ipari városoké, emiatt és funkciójából fakadóan is, lehetőségei mások lettek.

**Budapest városképe**

* A mai Budapest városképének meghatározó jegyei a 19. század második felében és a századfordulón alakultak ki.
* Az **európai szintű urbanizáció** (városiasodás) és polgári lakáskultúra Budapesten a 19. század második felében bontakozott ki, igen gyors ütemben, a városegyesítés utáni évtizedekben.
* A fejlődést világosan mutatják az alapszámsorok. **1869** és **1910** között a főváros lakossága **sokszorosára nőtt.**
* A kiegyezés idején a házak jó háromnegyede (77,5%-a) földszintes volt, 6%-ot tett ki a kétemeletes, 2%-ot a három- és többemeletes házak száma; a világháború évében, **1924**-ben már a házaknak csupán a fele földszintes, 35%-uk 1-2, 15%-uk pedig 3-4 és többemeletes.
* Kezdő időpontunkban 25 lakó jutott egy házra, a végpontban átlagosan 53 fő lakott egy házban, amelyben a lakásnagyság is megváltozott.
* Az egykori **szoba-konyhás szegénylakások** aránya nem csökkent, sőt a népességzsúfolódás és a proletárság szaporodása folytán még nőtt is, meghaladta az összes lakások felét.
* Ugyanakkor arányaiban is, méreteiben is jócskán megnövekedett a közép- és a nagypolgári lakások száma és területe.
* A három vagy annál több szobás, összkomfortos lakások az összes lakásnak csaknem egyharmadát (31,8%-át) tették ki az **1906**. évi lakásfelmérés adatai szerint.
* Az adatok azonban csak külterjes számszerűséggel jelzik a polgárosodás tendenciáját, és keveset mondanak a tartalmáról, a jellegzetességeiről.
* A 19. század első felének a **Lipótvárosra koncentrálódó és a Kiskörútig terjedő** urbanizációja a kiegyezés utáni évtizedekben keletre, a Teréz- és az Erzsébet-város felé tolódott el, határát a századvégig a Nagykörút, tengelyét a Sugárút (Andrássy út) alkotta.
* A két centrális jelentőségű útvonal létét az 1870. évi X., LX., illetve az 1871. évi XLII. Törvénycikknek köszönhette.
* Az első mondta ki a **Fővárosi Közmunkák Tanácsa** megalapítását, hatáskörébe utalva a megnövekedett forgalomnak megfelelő és közegészségi szempontból is kellő szélességű főútvonalaknak, mintegy „állam-utaknak” a nyitását.
* Az utóbbi két törvény a **Sugárút**, illetve a **Nagykörút építését** rendelte el, megszabta útvonalukat s az építési költségek fedezését.
* Úgy látszik, a kormánynak, személy szerint a **Haussmann** monumentális párizsi városépítésének bővületében élő **Andrássy Gyulának kellett átvennie a kezdeményezést**, mert a pesti polgárságra kevéssé lehetett számítani.
* A hagyományos kereskedő és iparos polgárság provinciális és kisszerű volt, évtizedek óta inkább kerékkötője, mint egyengetője a modern urbanizációnak.
* De a vállalkozó burzsoázia nagy részére sem lehetett bizton számítani: ők praktikus célokra, Duna-szabályozásra, rakpart és közraktár építésére szánták a pénzt, nem reprezentációra.
* S ha már a magyar fővárosnak is kellett egy sugárút, vagyis avenue (ejtsd: avönü), akkor inkább a zsúfolt Király utca szélesítését ajánlották.
* **A Sugárútnak elsősorban városszépítészeti szerepe volt 🡪** Budapest nagyvárosiasságát jelképezte.
* Még üzletei, később készült áruháza és kávéházai is rang- és jellegadók, éspedig nem csak a városképet, hanem a várostörténetet is jellemzik.
* Az ugyancsak **1871**-ben törvényesített, de a hatalmas gazdasági nehézségek miatt negyedszázadig épített **Nagykörút** kezdettől gazdasági, közlekedési funkciót töltött be.
* Semmiképpen sem véletlen, hogy **Reitter Ferenc főépítész 1862**-ben hajózható csatornát tervezett a Nagykörút helyére.
* A millennium évében, **1896**-ban teljes hosszában, a Boráros tértől a Margit hídig megnyitott 4,5 km hosszú Nagykörút **a főváros belső kerületeit és városrészeit kötötte össze**.
* A pesti körút **egyesítő és kiegyenlítő jellegű**: a ferencvárosi német és a józsefvárosi szlovák kismestert a terézvárosi kereskedővel és a lipótvárosi zsidó nagypolgárral fűzi össze, s egyúttal **összeköti az akkori belterületet a** gyorsan integrálódó **külterületekkel**, hiszen valamennyi sugárútja túlhalad a körúton – Zuglóig, Kőbányáig, Kispestig.
* A pesti körút reprezentatívnak alig nevezhető, a Nemzetin és utóbb a Vígszínházon kívül jelesebb középület nem ékesíti, annál inkább zsúfolják nagy pályaudvara, közlekedési csomópontjai és elágazásai.
* **Épületei 2-4-átlagosan és többségükben 3 –** emeletesek, nem pompázatosak.
* A főváros eme két főütőere nagyon is rányomta bélyegét, hogy a kormány és a közmunkatanács, tehát a liberális nemesség által irányított intézmények szorgalmazták kiépítésüket, az ő városfejlesztő koncepciójuk és ízlésük határozta meg arculatukat.
* A korszak stílusán, a történelmi **eklektikán belül** ezért elsősorban a **neoreneszánsz** stílus az uralkodó.
* A magyar liberális nemesség eszménye nem a barokk volt, hanem a **reneszánsz, a polgárosodás eszménye.**