**Dsida Jenő**

Dsida Jenő (1907 - 1938) **a két világháború közötti erdélyi magyar irodalom jelentős alakja.** A Nyugat második nemzedékének tagja

Szatmárnémeti (ma Románia) születésű költő.

**Életrajzának a költészetére is hatás gyakorló élményei: Az erdélyi kisebbségi lét,** a magyarok közösségének kollektív Trianon-traumája. **Katolicizmus** (megváltásba vetett hit).

Szívbetegsége miatt **az emberlét mulandósága és esendősége** már fiatalon foglalkoztatta.

A késő modernség poétikáját követő verseinek egy része elégikus hangoltságú, más része a természet és a szerelem szépségeit, a derűs örömöt emeli témává (Dsida az „angyali költő”)

**Arany kék szavakkal…**

Az Angyalok citeráján című kötetben jelent meg 1938-ban

**Cím, vershelyzet:** **Az arany és kék a hagyományos ábrázolásokon Mária ruhájának színei.**

A vers így a megszólított földi asszony és halálközeliségének tudatában lévő versbeszélő kapcsolatát alá-fölé rendelt viszonynak állítja be (a szeretett nőhöz szóló vallomás hasonló az égi Madonna felé forduló szakrális, imaszerű helyzettel)

Két hosszú versszak, egy kifejtett hasonlat, **egyetlen alárendelő versmondat.**

1. versszak: mellékmondat („Miképpen…”), 2. versszak: főmondat („úgy…”)

**Párhuzam** egy középkori kódexmásoló szerzetes aprólékos műgonddal, eksztatikus elragadtatottságban végzett alázatos munkája és a szerelmét versben megörökíteni vágyó versbeszélő alkotómunkája között

a

**költői kifejezőeszközök:**

* a szöveg **imajellegét erősítő archaizáló kifejezések** („Miképpen”, „halavány”)
* az Ómagyar Mária-siralom **szövegszerű megidézése** az utolsó verssorban erősiti az archaikus és vallomásos jellegét („világ legszebb virága”)
* **mitizálás**, a tér és idősíkok kitágításával misztikus kapcsolódás („Madonnát fest örökké”) az áhítat és szerelem állapota nem pillanatnyi, hanem örök, emberi állandó, amely az Istenhez emel („már félig fent lebeg”)
* **szinesztézia** („arany és kék szavakkal…”)

**hangvétel:** himnikus vallomás (emelkedett, választékos szókincs), elégikusság (az elmúlás témája miatt)

**Nagycsütörtök**

**Keletkezési idő:** 1933

**Téma, központi gondolat:** **A magány és a hozzá társuló félelem** (halálfélelem).

Az erdélyi magyarság **kisebbségi szenvedéseire az egyéni áldozatvállalás hozhat enyhülést**. A vers magányos beszélője a Megváltóval azonosul, hogy szenvedéseivel megváltsa a világot (közösséget) a szenvedéseitől.

A címben és a versben is megidézett bibliai történet Lukács evangéliuma szerint: Nagycsütörtök este, a kereszthalál előtti éjszaka, az utolsó vacsora után Krisztus és tanítványai a Gecsemáné kertben imádkoztak és virrasztottak. A tanítványok elaludtak, a magára marad Krisztus emberekhez hasonló halálfélelmet élt át („Verejtéke úgy hullott a földre, mintha vércseppek lettek volna”)

**Vershelyzet:** **a bibliai virrasztás léthelyzete és egy hétköznapi várakozás tapasztalatának egymásra vetítése** (a valóság síkjából kiemelik a szöveget a szakrális utalások)

**Hangvétel:** zaklatott, az ábrázolt váróterem tere és **a várakozók statikus állapota nyomasztó**, fullasztó („törött test”, „nyirkos éj”, „hideg sötét”), ugyanakkor a motívumok szintjén a szakralitás, **a megváltás lehetőségeit hordozza** („titkos út”, „végzetes földön csillagok szavára”)

A bibliai sík mellett jelentős a kisebbségi léthelyzetre vonatkozó metafora: **Kocsárd a kisebbségi magyarok számára szimbolikus helynév** (Erdélyben ezen az állomáson volt csak csatlakozás két magyar központ, Marosvásárhely és Kolozsvár között. A korszakban élők alapélménye az állomáson való hosszas várakozás, amely a szabad mozgás, a szabadság korlátozásának egyik jelképe lett)

a vers **pátosz nélküli tárgyias beszédmód**ját líraivá teszik az időmértékes, rímtelen jambusokból felépülő verssorok és áthajlások