**Karinthy Frigyes**

- A Nyugat első nemzedékének alkotója, költő, novellista, regényíró, parodista, műfordító (Swift: Gulliver utazásai, Milne: Micimackó stb.), esszéíró

- „Humorban nem ismerek tréfát” – **kiváló és egyedi humora miatt vált ismert és népszerű szerzővé** (humora szellemi magatartás; a szórakoztatáson túl célja a világmentés, a jelenségek valódi lényegének feltárása), ma is elsősorban paródiáit, humoreszkjeit tartja számon az irodalmi emlékezet

- a „modern élet” kellékeinek (mozi, automobil) hatása szemléletmódjára, **látásmódjának meghatározó eleme a szkepszis**

- sokrétű érdeklődés (lélektan, filozófia, tudomány)

- sokféle műfajban alkotott: humoreszk, krokik, egyéb publicisztikai műfajok: vers, novella, regény

**néhány műve:**

* Utazás Faremidóba (szatirikus, fantasztikus regény, gulliveriáda)
* Találkozás egy fiatalemberrel (novella), a felnőtt elbeszélő találkozása fiatalkori énjével; a két alak életszemléletének kontrasztjára épülő szöveg
* Cirkusz (novella) témája a művészet szerepe, a művész és a közönség viszonya (a művésznek alkalmazkodnia kell a közönségigényekhez, ha azt szeretné, hogy meghallgassák)
* Krisztus és Barrabás (a bibliai történet parafázisa)
* Utazás a koponyám körül (regény) naplószerű regény a betegségéről és külföldi gyógykezeléséről

**Élete:**

* Budapesti értelmiségi családban született és nőtt fel
* több egyetemre járt, diplomát nem szerzett
* a kávéházi élet egyik központi alakja (New York, Centrál), Kosztolányi Dezső jó barátja
* 1906-tól rendszeresen publikált különféle lapoknak
* országos ismertséget, népszerűséget az Így írtok ti című paródiakötete hozott
* első felesége, Judik Etel 1918-ben meghalt (fiúk: Karinthy Gábor költő)
* második felesége Böhm Aranka (fiúk: Karinthy Ferenc író)
* 1936-tól jelentkeztek agydaganatának tünetei, 1938-ban halt meg

**Így irtók ti**

1908-tól a Fidibusz című vicclapban jelentek meg részei, 1912-ben a legjobbak gyűjteményes kötetben (későbbi kiadásaiban újabb paródiák is)

**műfaj: paródia** (Karinthy irodalmi karikatúrának nevezi)

**konkrét műveket és szerzői stílust, eszközhasználatot, attitűdöt parodizál**; átiratai stílusparódiák, karikatúraszerű túlzások

**a komikum jellegzetes eszközei: túlzás,** minimális átalakítással elért **lefokozás**, a jellegzetes szókészlet **halmozása**, a jellegzetes szószerkezetek, **alakzatok tartalmatlan nyelvi elemekkel való feltöltése**

a kötet az antológia (válogatott művek gyüjteményes kötete) felépítését utánozza: I. ciklus: magyar költők, próza és drámaírók; II. ciklus: világirodalmi szerzők; III. ciklus: műfajok (pl. orosz regény)

a kötet elején álló anekdota (a szerző alakmása: ő még nem tud írni, de élesen látja más szerzők hibáit; orvosnak tartja magát, de a közvélemény hóhérnak látja)

**Ady-paródiák (Ady Endre, a nacionalista című ciklus)**

* a költő jellegzetes kép-és szóhasználata (hajó, ugar, rém, Átok-város, Hortobágy)
* szóalkotási módok, az Ady-szimbolika túlzott használata („Redves-ugar”)
* a versbeszéd logikai rend nélküli, de retorikus (kisszerű tartalom 🡨🡪 szónokiasság), pl.: a Törpe-fejűek ismétlései
* a költői én felnagyításának, az önmitizálás gesztusának kifigurázása („vagyok a nyugati sirály”)
* a Moslék-ország (a nemzetostorozó költői beszédmód, „Hady Endre” magyarságverseinek paródiája)

**Babits-paródiák (A „Klasszikus-Gyomorgörcsök” ciklusból)**

* a ciklus címe a Babits-líra antikizáló jellegére utal
* Babits formai virtuozitásának paródiája: a formai megoldások, a hangzás alá rendelődi a szöveg jelentése (pl. az alliteráció fontosabb, mint a forma)

**Szabolcska Mihály-paródiák**

* Szabolcska Mihály a századfordulón élt Petőfi-epigon (= tehetségtelen utánzó, dilettáns költő)
* az Egyszerűség című vers persziflázs (gúnyos hangvételű paródia); szándékos képzavarokkal (pl.: csicsergő szív), a népies elemek szándékos eltúlzása 🡪 a nyugatmajmolás ellen felszólaló „egyszerűek” kigúnyolása

**Tanár úr kérem**

**16 rövid szöveg (novella/karcolat); téma:** az iskolai élet

a tanárok, a diákok, a századforduló fiúiskolájának jellegzetes atmoszférája (diákcsínyek, feleltetés, típuskarakterek) derűs humorral jelenik meg

**Egyes szövegek a műben:**

* Reggel hétkor (a felkelés gyötrelmeiről)
* A jó tanuló felel – A rossz tanuló felel ikernovellák (téma: a jó tanuló, Steinmann gőgje, a rossz tanuló esetlensége)
* Röhög az egész osztály (a tanterembeli felfordulás, az elfojtott röhögés burleszkszerű bemutatása)