**Kassák Lajos**

**I. Irodalomtörténeti helye, pályaképe**

Kassák (1887 - 1967) a magyar avantgárd legjelentősebb képviselője, irodalomszervező. A kétkezi munkásból szépíróvá lett Kassák sokoldalú művész volt: költő, prózaíró, képzőművész, lapszerkesztő, tipográfus. Művészi és társadalmi elképzelései szétválaszthatatlanul összefonódtak.

**Folyóiratai**:

- A Tett (1915-1916)

- Ma (1916-1919; 1920-1925)

- Dokumentum (1926-1927)

- Munka (1928-1939)

A tízes években a Kassák-lírát az aktivista, futurista, 1920 és 1935 között az elvont avantgárd (dadaista, szürrealista) versnyelv jellemezte. Költészetére az avantgárd irodalmon kívül döntő hatást gyakorolt Walt Whitman XIX. századi amerikai költő szabad verseinek hosszas felsorolásokat alkalmazó dinamikus nyelve.

**II. A ló meghal a madarak kirepülnek**

A ló meghal a madarak kirepülnek című nagy terjedelmű (510 soros) önéletrajzi elemekkel átszőtt lírai útirajz beszélője egy 1909-től 1910-ig tartó nyugat-európai csavargás történetét beszéli el.

**Keletkezési idő:** 1922, megjelent: Bécs, 2x2 című folyóirat

Az E/1. személyű szöveg versbeszélője = főszereplő/lírai hős

Forma: **szabad vers, hosszúvers**

A hagyományos versolvasói technikákkal nem befogadható a szöveg, mert sok a kizökkentő elem:

A hagyományos **központozás hiánya, „halandzsa” hangsorok,** a szövegösszefüggés szándékos megtörése, távoli képzetek egy képbe foglaló **asszociatív szószerkezetek, montázsszerű szerkesztés** (az ábrázolt külső válóság eseményei és a tudatban egyszerre jelenlévő gondolatok egyidejű megjelenítése)

A **rögzíthetetlen jelentésű képek** szándéka, a **provokáció** arra figyelmeztetik az olvasót, hogy a világ történéseinek jelentős része nem értelmezhető

A szövegben keverednek a **valószerű és irreális elemek**, az elbeszélő, leíró, **komoly vagy ironikus elmélkedő és lírai-önkifejező részek**

A szövegből kirajzolódó **történéssorozat**: indulás Pestről 🡪 az érsekújvári gyerekkor felidézése 🡪 a csavargás története (Bécs, vándorlás, Stuttgart, vándorlás, Brüsszel, Párizs) 🡪 Pest; A megtalált szerep identitás

**Motívumok:**

* **Az utazás toposza** (keresés, tapasztalatgyűjtés, önmegismerés 🡪 a lázadó, a hagyományból kilépő, majd önmagára találó művész)
* **Bibliai történetek parafrázisa**: pl.
  + Az utazás leghosszabban kifejtett egysége, **Brüsszel eszmei és érzelmi szempontból is a mű tetőpontja** (a **bibliai passió profán átirata**).
  + A nemzetközi baloldali szervezet vacsorája = utolsó vacsora.
  + „éjfélkor az orosz gyűlésen” egy modern messiás, „egy szőke tovaris beszélt még egészen gyerek / lángok virágoztak ki a szájából s a kezei röpködtek / mint vörös galambok”
  + Krisztus elfogatásához hasonló zárás: „hajnalban eljöttek értünk a belga csendőrök / még alig virradt”
  + Krisztus keresztre feszítéséhez hasonlóan a baloldali forradalomvárók szenvedése is magában hordozza a megváltás igéretét
* **A cím két állatmotívuma, a ló és a madár sokféleképpen** felbukkan a műben
  + pl. csikó, fölágaskodott, nyerített, galappoztak stb.; aranyfészek, papagáj, galambok, kukorékoltak, tojás, röpültek stb.
  + A motívumok értelmezéséhez segít a szöveg első sorának komplex költői képe („Az idő nyerített akkor azaz a papagájosan kinyitotta a szárnyait mondom széttárt vörös kapu”)

a ló és a madár az idő metaforája (a hosszúversben a külső és belső egymásra torlódnak, mivel az utazás emlékét, jövőképeket idéz fel a lírai hősben)