**Kosztolányi Dezső**

**Élete**

* Szabadkán polgári értelmiségi családban született
* Apja Kosztolányi Árpád gimnáziumi tanár
* tanulmányai: szabadkai középiskola 🡪 budapesti egyetem magyar-német szak
* Négyesy László stilisztikaóráin barátságot kötött Babits Mihállyal és Juhász Gyulával
* Bécsen egyetemre járt
* Több vidéki lapnál és a Budapesti Naplónál újságíró (Ady helyett)
* Első verseskötetének megjelenése (Négy fal között, 1907) 🡪 Ady lesújtó kritikát tett
* Nyugatnak indulástól (1908) kezdve a munkatársa
* széles körű ismertséget, népszerűséget A szegény kisgyermek panaszai című kötete hozott (1910)
* Felesége Harmos Ilona két évvel később megszületett gyermekük Ádám
* Háborúellenes
* Egyaránt munkatársa volt még a nacionalista Új Nemzedéknek
* Az írástudatlanok árulása. Különvélemény Ady Endréről című cikkében Ady lírájának túlértékelése mellett foglalt állást
* A magyar PEN Club elnöke
* 1933-ban diagnosztizáltak nála rákot, hosszas orvosi kezelések
* Szerelmi viszonya volt Radákovich Máriával
* 1936-ban halt meg Budapesten

**Alkotói korszakok**

**1. szakasz (1907 - 1919)**

- A korszakra a klasszikus modernség látásmódja jellemző

- Négy fal között (1907), első verseskötet (szecessziós, impresszionista, szimbolista látásmód,

ciklusos szerkesztés, de még nem érett a költői hang)

- A szegény kisgyermek panaszai (1910), költői siker, a pályaszakasz legjelentősebb műve

- A korszakban számos novelláskötete megjelent

- Modern költők című műfordítás-antológia

**2. szakasz (1919 - 1929)**

- Jelentősebb líraköltészete: Kenyér és bor (1920), A bús férfi panaszai (1924), Meztelenül

(szabad versek, avantgárd hatások, 1928)

- A korszak uralkodó műfaja a regény. Novelláiban, regényeiben a lélektaniság a meghatározó

(lélektani és analitikus novellák, regények)

- **regényei**: Nero, a véres költő (1921), Pacsirta (1924), Aranysárkány (1925), Édes Anna ()

**3. szakasz (1929 - 1936)**

- A nyelv és gondolkodás kérdései, a dolgok nyelvi megragadhatósága foglalkoztatja (ez a késő

modernség irányába mutató szemlélet)

- **Esti-novellák:**

- az Esti Kornél című novellafüzér, 18 novella (1933)

- Esti Kornél kalandjai (a Tengerszem című kötet ciklusa, 1936)

- Számadás (utolsó verseskötet, 1935) az elmúlással való nem tragikus szembenézés

lehetőségeinek számbavétele. A Kosztolányi-líra csúcsteljesítménye

**Édes Anna**

**A regény keletkezésének háttere:** egy Kosztolányi által gyakran látogatott krisztinavárosi házmester felesége, Anna alakjának mintája

Az Édes Anna témája megjelenik a Boris könyve című (1925) Kosztolányi-novellában is (Boris karaktere, a cselédkönyv motívuma találkozási pontok)

**műfaj**: összetett, több alműfajcsoportba sorolható regény: társadalmi regény, cselédtörténet, történelmi regény, krimi, lélektani/pszichológiai regény, szerelmes regény

**cím:** Édes Anna; beszélő név (édes ’kedves, kecses, bájos’). Az édesanya szóra is emlékeztet a név hangzása (Anna vágya a család, a gyerek)

**mottó:** latin nyelvű ima az elhunytak túlvilági üdvözüléséért (a regény kontextusában Anna lelki üdvéért szóló könyörgés)

**a regény tere és ideje:** Krisztinaváros, polgári lakóház 1919. július – 1921. augusztus

**1-6. fejezet:** néhány hét, az utolsó fejezet egy évvel a gyilkosság után. A világháború utáni

megbolydult társadalmi helyzet, Tanácsköztársaság, román megszállás, Trianon

Ez a szereplők erkölcsi viselkedésére is hatással van, pl.: Ficsor a Tanácsköztársaság bukása után ajánlja Annát Vizyéknek, hogy helyreállítsa a jó viszonyt

**narráció:** E/3. személyű mindentudó narrátor, a szereplők belső gondolatait jeleníti meg

**cselekményszerkezet:**

**1-6. fejezet**: **expozíció**: alaphelyzet, a regény szereplői: Vizy Kornél tisztviselő és Vizyné, Druma Szilárd ügyvéd, Moviszter doktor, Ficsor házmester; Anna késleltetett színre lépése (sok szó esik róla mielőtt megjelenik)

**7-10. fejezet:** Anna beilleszkedése és mintacseléddé válása

**11-14. fejezet**: Anna és Patikárius Jancsi egyenlőtlen kapcsolata

**15-17. fejezet**: Anna kilépési kísérlete (Báthory az özvegy kéményseprő feleségül kéri)

**18. fejezet**: a gyilkosság, Anna összeomlása

**19-20. fejezet**: a tárgyalás és ítélethozatal

**A regényről**  
Az első és utolsó fejezet egy keretet alkot, amelynek a cselekmény szempontjából nincs jelentősége  
Hangvétel ironikus, ezzel az fejezi ki a szerző, hogy távol áll mindenféle politikai irányzattól Kosztolányi nem társadalmi, politikai regényt ír, hanem emberi sorskérdések állnak a regény középpontjában  
A politikának fontos szerepe van, történelmileg rendkívül zaklatott időszakban játszódik a regény  
Kosztolányi a légkörben is az általános emberi magatartást vizsgálja

**A regény témái:**

alá- és fölérendeltség, kiszolgáltatottság (cselédkérdés)

az elfojtás (a gyilkosság lélektani eredetű, Anna nem a társadalmi helyzete ellen lázad, hanem a számtalan sérelem miatt elfojtott ösztönei működtetik)

**Szereplők jellemzése**  
**Anna**

* Jelképes név, utalás a belső tartalmakra, az érzelem gazdagságra. Minden benne van, ami egy női alakkal kapcsolatban pozitív. (édesanya, manna…)
* Jelképes születési évszám. 1900. Benne van az újrakezdés lehetősége
* Tökéletes cseléd, de ez az ami megfosztja attól, hogy ember legyen
* Ösztönivel érzékeli a dolgokat, nem tudatával
* Anna mindenki kezében eszköz
* erős alkat; ereje szótlanságában, a szenvedés viselésében rejlik
* Kosztolányi keveset beszélteti, ösztönei fejezik ki reakcióit
* áldozatot hoz gazdájáért, amikor nem megy férjhez Báthory úrhoz
* végkifejletben rejtett indulatai, érzelmei törnek felszínre; áldozat és gyilkos egyben.

**Vízyné**

* Eltorzult személyiség, rögeszméje a cseléd
* Ugyanúgy függ a cselédtől, mint a cseléd tőle
* Lelkileg zsarolja Annát
* Annával lányát akarja pótolni és mintacselédet talál a személyében (próbák)
* jót akar, mégis rosszat tesz: nem engedi el Báthory úrral

**Vízy Kornél**

* "intézményember" - szinte azonosítja magát hivatalával
* személytelen, ő teszi háborodottá Vízynét.

**Patikárius János (Jancsi)**

* eleinte valóban szerelmes Annába (első erotikus élmény)
* később csak "élvezeti cikknek" tekinti
* gyerekes, gyáva, bohém
* céltalan, „felesleges ember”

**Anna kitörési lehetőségei**

* Férjhez menjen
* Patikárius Jancsi
* Gyermekszülés
* Sérelmek fokozatosan halmozódnak Anna lelkében. Az utolsó csepp az estély. Megöli gazdáit, de a lázadás az ösztönök szintjén történik.

**Gyilkosság okai**

* Nem kapunk konkrét, racionális választ. Többféle lehetőség van:
* Úr-cseléd viszony: természetellenes, nem felel meg az emberi lélek működésének, de Anna problémája túlmutat a társadalmi tényezőkön, a regény középpontjában az emberi függőség, a kiszolgáltatottság áll.
* Elfojtás-kitörés tana: Freud: sok észrevétlen megaláztatás tört ki Annából látszólag ok nélkül
* A világ erkölcsi rendje helyreáll a tett után.

**Lélektani regény:** Nagyprózai szépirodalmi műfaj, amelyben a szereplők részletesen kidolgozott gondolatvilága, érzelmi és tudati élete, vagy éppen tudatalattija hangsúlyosabb szerepet tölt be, mint a mű cselekménye

**A regény értelmezési lehetőségei:**

**1, lélektani**

* Anna azért válik gyilkossá, mert sokáig tűri a megaláztatást, de végül kitör a feszültség belőle
* Kapcsolódik Freud (pszichológus) tanításaihoz

**2, társadalmi**

* úr-cseléd viszony igazságtalansága (különös függés 🡪 torz személyiség)
* történelmi változások

**3, egzisztencialista (filozófiai)**

* kifejezésképtelenség (Anna részéről) 🡪 magány, elszigetelődés

**Cselekmény:**

A regény elé a halotti ima latin nyelvű szövege került. A könyörgés Moviszter doktor kedvenc imája, és itt Édes Anna lelkéért hangzik el.

Az első fejezet a Tanácsköztársaság végnapjáról szól: Kun Béla ékszerekkel megrakottan elrepül a városból.

A második fejezet gúnyosan ábrázolja a történelmi forduló kapcsán tanúsított gyáva taktikázást. Ficsor, a házmester, aki nagy vörös volt, már méltóságos urazza Vizyt, ő viszont változatlanul elvtársazza Ficsort. A házmester avval igyekszik kiengesztelni Vizynét, hogy megkeríti neki cselédnek rokonát (keresztlányát), Édes Annát.

Édes Anna ragaszkodna előző helyéhez, ahol a kis Bandikával szemben kiélhette anyáskodó hajlamait, s ahol emberségesen bántak vele, de Ficsor belekényszeríti az állásváltoztatásba a szelíd, engedelmes lányt. Vizyné, aki valósággal cselédmániás, izgatottan várja Annát.

Az első találkozáskor Anna félszegen viselkedik, Vizyné rideg viselkedése és a kámfor szaga miatt úgy érzi, hogy nem fogja itt kibírni, de Ficsor belekényszeríti a cserébe.

Az új cseléd csodálatosan beválik: reggeltől estig szorgosan dolgozik, észrevétlenül jár-kel a lakásban, szinte semmit nem eszik, gazdáival tisztelettudó, nem jár el sehová, csupán a házbeli cselédekkel beszélget néha. Az aranyat érő cselédnek az egész Krisztinában elterjed a híre.

Vizyéknél vendégség van, a szó a cselédek körül forog, egyesek szerint a cselédek másféle emberek, mint ők, csak Moviszter doktor van más véleményen, s kijelenti, hogy „lélekben mindig az én asztalomnál ül az én cselédem”. Annát piskótával kínálják, de nem kér belőle, mondván, hogy nem szereti. Moviszter szerint azért utasította vissza, mert túlságosan is szereti, s így védekezik a testi kívánságok ellen.

Patikárius Jancsi a regény közepén toppan be. Igazi léhűtő alak, Vizyéket olcsó trükkökkel vicceli meg, mint például a forró levesben elolvadó kanállal. Mikor Vizyék elutaznak, éjszaka benyit Édes Annához. Anna eleinte gúnyosan fogadja közeledését, de mikor Jancsi sírva fakad, megsajnálja, és odaadja magát neki. Anna teherbe esik, s az elhajtó szertől rövid időre megvakul.

Báthory úr, a kéményseprő megkéri Anna kezét, s Anna felmond gazdáinak. Vizyné hisztérikus rohamot kap, és Ficsorékon keresztül kényszeríti Annát maradásra.

Vizy Kornélt államtitkárrá nevezik ki, s ebből az alkalomból nagy estélyt adnak. Az estélyen Patikárius Jancsi is részt vesz, és udvarolni kezd Moviszternénak. Anna mindennek a szemtanúja lesz, és az esett nagyon feldúlja. Éjszaka, mikor a vendégek már eltávoztak, belopódzik Vizyné szobájába, és agyonszúrja, majd a segítségre érkező Vizyvel is végez. Másnap a rendőrök letartóztatják, de nem tud számot adni tettének okairól. Tizenöt évi fegyházra ítélik.

A befejezés szembesíti a mű szereplőit a szerzővel. Drumáék azt találgatják, hogy vajon melyik politikai irányhoz szít. Ebben az olvasókat Moviszter doktor igazítja el, aki az író szócsöve: se jobbra, se balra nem húz, csupán a keresztény emberiesség nevében ítélkezik. Moviszter azonban egyedül áll a regényben ezzel a nézetével.