**Kányádi Sándor**

**I. Előszó**

* A XX. század második felének egyik jelentősebb (erdélyi) magyar költője. Drámái, műfordításai is megjelentek
* Gyerekversei a gyermekirodalom értékes részei
* Központi témája a szülőföld szeretete 🡪 a kisebbségi léthelyzet (a vállalt „provincialét”) meghatározza költői világát, ugyanakkor a konkrét helyszíneket, tapasztalatokat általános létbölcseletté, egyetemes költészetté formálta lírájában (Kányádi egyfelől népi költő, másfelől poeta doctus. Az élménylírából bölcseleti költészetet alkotott)
* Líranyelvének sajátossága a nyelvi, formai mívesség, merész kisérletező kedv. Különféle költői korszakaiban többféle költő és stílusirányzat hatása tetten érhető a verseken (népiesség, az Újhold-kör tárgyias költészete, avantgárd, posztmodern, a ballada megújítása)
* Lírájában saját magánmitológiát alkotott (pl. a ló szabadságszimbólum)

**II. Élete (1929-2018)**

* Nagygalambfalván (Románia) született középparaszti családban
* Édesanyját 11 évesen vesztette el
* Középiskolai tanulmányok Székelyudvarhelyen 🡪 A kolozsvári bölcsészkar hallgatója, szerkesztő az Irodalmi Almanachnál és az Utunknál
* Első versei az ötvenes évek sematizmusának jegyeit viselik magukon
* Megismeri Illyés Gyulát, Tamási Áront
* Sirálytánc című verseskötetét (1957) bezúzzák
* Feleségül veszi Tichy Megdolnát
* 1960-tól több évtizeden át szerkesztője a Kolozsvári Napsugár című gyermeklapnak (gyermekkönyvei jelennek meg)
* A pályakezdés lezárását, költői indulását a Harmat a csillagon című népi tematikájú kötetétől számítja (1964)
* Lírája intellektualizálódik, avantgárd, neoavantgárd jellegű (Kikapcsolódás, Függőleges lovak című kötetek)
* Az 1960-as évek második felétől drámákat is ír, Erdélyben, Magyarországon is elismert és népszerű alkotó, több utazást tesz a világban
* Szürkület. Versek 1970-1977 című kötetében jelenik meg több jelentős verse (Halottak napja Bécsben, Fekete-piros)
* Az 1980-as években megerősödő magyarellenes diktatúra több tiltásának, cenzúrájának elszenvedője, Romániában csak gyerekversei jelennek meg. 1989-ben Debrecenben adják ki a Sörény és koponya című kötetet
* Számos díjban és elismerésben részesül. A Digitális Irodalmi Akadémia tagja (életműve felkerül az internetre)

**III. Művei**

**Fekete-piros**

**Alcím**: leíró költemény

**színszimbolika** (Erdély színei. A mezőségi Szék gyászöltözetének színei. Az élet-halál kettősége)

A vers alaphelyzete: A Kolozsvárra cselédnek beállt széki lányok a „kimenőnapjaikon”, csütörtök és vasárnap délután táncot járnak, olykor némán („zeneszó, énekszó nélkül”), hogy ne zavarják a városlakókat 🡪 az őket néző versbeszélő igyekszik kikövetkeztetni az elhallgatott éneket

A **városi tér** (telefonház, neon) és a **különös archaikus néma tánc feszültsége** a beszélőben felkavarja az érzelmeket (a pusztulás sötét sejtelme, a közösség kulturális megmaradásának reménye fogalmazódik meg versben: „Koporsó és Megváltó-jászol”)

A versszöveg szerkezetének, **rapszodikus, dinamikus beszédmód**jának fő szerkesztési elve a **montázs**

**Halottak napja Bécsben**

**Hosszúvers**. Amerikai kiadója T. S. Eliot Átokföldjének közép-európai párdarabjaként aposztrofálja a verset

Összegző szándék, rétegezett jelentés: a kisebbségi, a nemzeti közösség és az emberiség sorslehetőségeinek szintézise

**Sok kulturális utalás, magyar és európai horizont** (egy német és román nyelvű versrészlet beemelése)

**A magyar történelmi helységnevek jelképes jelentésűek, egyszerre képeznek ellentétes párhuzamot:**

* **Kolozsvár:** A költő lakhelye, Mátyás király szülővárosa
* **Bécs:** Mátyás király halála, az egyetemes kultúra tere, a Rekviem szerzőjének, Mozart városa
* **Nagyvárad:** Ady városa, és a polgárosult századforduló erdélyi központja
* **San Francisco**
* **Nagygalambfalva**
* **Rodostó**: A költő szülőfaluja
* **Szabófalva:** Moldvai csángó falu, az egyetlen ismert csángó költő, Lakatos Demeter szülőfaluja

A mozarti Rekviem és Kányádi verse dialógusos kapcsolatban áll (Mozart zenéje a holtak lelki üdvéért, Kányádi pedig az elő nemzeti közösségért szólal fel)

Hiányos szerkesztésű, mozaikos, montázsos polifónia (hangnem- és műfaji sokszínűség: szabad vers, népdal, életkép, idill, zsoltár, ima, objektivitás, pátosz, irónia, vallomásosság stb. keveredik)

**Sörény és koponya**

A változatos versformákból felépülő kötet versei a kisebbségi ember diktatúrában való biológiai és kulturális túlélésének esélyeiről, a pusztulástól való félelemről szólnak

A Dél keresztje alatt című ciklus és az azonos című vers a durva jogfosztásokkal sújtott erdélyi magyarokat a bennszülött indiánok sorsával vonja párhuzamba („az indián és a néger / tüzet rakni éppúgy térdel / mint a hargitán a pásztor / számolni ujjain számot / különbség ha van az égen / itt göncöl jön föl este / fölöttük a dél keresztje”)

A folyók közt című szonettfüzér középpontjában az ítélet-bűnös-áldozat motívumkör áll. A szöveg az Úrhoz intézett csöndes, szomorú szemrehányás, amiért hagyja, hogy a „káin öklűek” elvégezhessék a testvérgyilkosságot

**Valaki jár a fák hegyén**

Öt versszak, írásjelek, nagy kezdőbetűk nélkül, a vers zeneisége a jambikus lejtésből, a zárt szerkezetből és a keresztrímes formából adódik

**Téma:** alapvető létkérdések (egyszerre személyes és egyetemes perspektívából). Az egyszerre félelmetes és reményt keltő túlvilág (a sejtelem világa) és az emberi lét kapcsolódása

**Összetett hangvétel:** elégikus, ünnepélyes (patetikus)

**Verskezdet** („valaki jár a fák hegyén”) rejtélyes, titokzatos alak, a jelenlét és a hiányállapot metafizikus kérdésfelvetései (ki az a valaki?). A vers erős nyitóképe meghatározza az egész versszöveget, gondolati ívét (a sejtés, a reménykedés, a képzelet világa)

A fák hegyén járás, a csillaggyújtás és -oltás a földi világ térbeli és időbeli dimenzióin túlra mutat. Az én kiszolgáltatott a rajta kívüli ismeretlen erőknek, ugyanakkor bízik bennük (félelem – remény / „gondviselő félelem”)