**Epika**

* Az epikus mű **elbeszél egy történetet**, **alaptényezői: cselekmény, alakok, környezet (tér-idő)**
* A cselekményt kétféleképpen határozzuk meg:

**szüzsé:** Az elbeszélés rendje (ahogyan a történetet elbeszéli a narrátor)

**fabula:** Az elbeszélt történet (az időrendbe állított történet, ami az olvasó fejében

összeáll az olvasás végén)

* Az epikus mű sajátja egy önálló művilág (mesevilág/regényvilág). Ez lehet fikciós vagy realisztikus, de soha nem azonos az olvasó világával
* **Három alapvető szövegforma jellemzi:** elbeszélés, leírás, párbeszéd
* A hőseink belső világát, érzelmeit-gondolatait belső monológokkal, párbeszédekkel, jellemzéssel érzékelheti
* Egy vagy több cselekményszál egyaránt előfordulhat (főcselekmény, mellékcselekmény)
* A drámától a **múltidejűsége** különbözteti meg
* **Elbeszéléstechnikája sokféle lehet** (pl. külső mindentudó narrátor, több narrátor, változó elbeszélői nézőpontok, stb…)
* A szereplők (főszereplők, mellékszereplők) jellemzésének eszközei 🡪 cselekedtetés, beszéltetés, külső jellemzés. Sokszor nem egyénített szereplők, hanem típusok (állandó karakterek, típusok pl. a nyomozó a detektívtörténetekben)
* Az epikus művek csoportjai az ábrázolt világ, **a kifejtettség és a terjedelem szempontjából:**

**nagyepika**: (nagyfokú kifejtettség, részletesség, teljességigény), jellegzetes műfajai:

eposz, regény, emlékirat, útleírás

**kisepika**: (egy lényegi elem kiragadása, az intenzitás jellemzi), jellegzetes műfajai:

novella, mese, monda, legenda, karcolat, anekdota, short story, egyperces

**átmeneti forma** (kisregény, hosszabb elbeszélés)

* Az epikus művek **a prozódia alapján: verses epika/prózaepika**
* **Tematikus (téma szerinti) csoportosítás**, pl. történelmi regény, családregény, karrierregény
* **Az elbeszélői nézőpont szerinti csoportosítás:**

**a szerzői (auktoriális) elbeszélés** - mindentudó narrátor, a harmadik személyű

előadásmód kizárólagossága. **Két alfaja:**

**1. a szerző világképe**, értékrendje uralkodik (homofonikus elbeszélés)

**2. a mű több hősének** világképe és értékrendje külön szólamonként

**a perszonális elbeszélés** a mű egy szereplőjének szemszögéből mutatja be a műben ábrázolt világot (arról tudunk, amit a hős maga átélt, az előadásmód pedig én-formájú)

* Hőseink megnyilatkozásait az író különböző közlésformákkal rögzítheti

**egyenes beszéd** (a szereplő szavai szó szerinti idézet formájában)

**függő beszéd** (a szereplő szavai mellett kijelentést jelölő ige áll, pl.: mondta, kérdezte)

**szabad függő beszéd** (a függő beszédnek az a változata, amely elhagyja a kijelentést

jelölő igét)

**Líra**

* **Elnevezés:** Az ókorban egy pengetős hangszerrel, a lyrával kisérték a versek előadását
* A lírai művekre jellemző a zeneiség (ritmus- és hangzásvilág)
* A legtöbb lírai mű **verses formájú** (de a szabad vers vagy a prózavers átmenetet képez a próza és a vers között, külön csoportba sorolhatóak a képversek)
* A lírai művek **hangulatot, gondolatot vagy érzelmet jelenítenek meg**
* A lírai alany megszólalhat vallomásos, személyes hangon, de a háttérbe is húzódhat (a lírai én jelenléte szerint: tárgyias vagy alanyi költészet)
* A lírai műveknek jellemzően nincs epikus értelemben vett történetük. Jellegzetességük a lírai tartalom érzékletes ábrázolása költői **képek és alakzatok** segítségével.
* (pl. metafora, hasonlat, meg személyesítés, ismétlés, kihagyás, stb…). A költői eszközöknek diszitő és közlő funkciója is lehet (azaz a képek önálló tartalmat is hordozhatnak)
* **Lírai műfajok:** dal, elégi a, epigramma, óda, himnusz, zsoltár, jeremiád, episztola, ekloga
* **Vers típusok:** A hagyományos versműfajok mellett a szövegek vers típusokba is sorolhatóak: önmegszólitó vers, idő- és értek szembesítő vers, átlényegített dal
* A XIX századtól a modern lírában a műfaji kategóriák általában nem érvényesülhet tisztán
* **A lírai szövegek tematikus csoportjai:** szerelmi líra, udvarlóvers, hitvesi líra, gondolati/bölcseleti líra, közösségi líra, családi líra, ars poetica, vallásos líra, istenes versek, tájlíra,
* **A lírai szövegek csoportjai műformák alapján**: szonett, drámai monológ, szabad vers prózavers
* **Lírai szövegek a versbeszéd szerint**: retorikus, vallomásos, metaforikus, minimalista
* **Lírai szövegek a verselési rendszerek szerint**: időmértékes, ütemhangsúlyos, szimultán, szabad vers

**Dráma**

* A dráma megjelenési módjai:

**könyvben** (olvasásra szánt szöveg, a szerzői utasításokból és a szereplők szövegeiből épül fel, főleg a szöveg hat a befogadóra)

**színpadon** (előadás, összművészeti hatás)

* A dráma **jelen idejű** (a cselekmény a befogadó elött zajlik le, éppen akkor történik, nem folyamatot mutat be, hanem kiemelt jeleneteket)
* A szereplők szólamainak **két közlésformája**:

**dialógus** (a dialógus kölcsönös viszonyt feltételez, a viszony lehet statikus vagy változó. A dráma során megváltozik a viszonyrendszer)

**monológ** (magánbeszéd)

* A drámai szöveg jellemzői: a **sűrítés** eszközével megteremtett **drámaiság (feszültség),** drámai nyelv, drámai hősök (a szereplőket viselkedésük, viszonyaik és beszédmódjuk jellemzi)
* **Akció-Dikció:**

**akció**: a színpadi történés, a színészek cselekvései, tettei a drámában.

**dikció**: minden verbális megnyilatkozás

* **A dráma szerkezete: drámai alaphelyzet** (diszharmonikus állapot) 🡪 ezen a szereplők **változtatni akarnak** (a harmóniát akarják helyreállitani) 🡪 **megoldás** (a komédiákban veszteség nélkül, a jó törekvések mentén alakul ki a megoldás, a tragádiában visszafordíthatatlan értékvesztés árán)
* A **konfliktus** a klasszikus drámák viszonyait alakitó erő, a modern drámákban nincs mindig hagyományos értelemben vett külső, személyek közti konfliktus
* **A klasszikus drámai szerkezet:**

**expozíció**: a drámai szituáció, a főbb szereplők, a hely, idő bemutatása

**bonyodalom**: a cselekmény kibontakoztatása, viszonyváltozások

**tetőpont**: a drámai konfliktus betetőzése

**sorsfordulat**: a végkifejlet előtti késleltető fordulat

**megoldás**: a drámai alaphelyzet végleges megváltozása

* **Hagyományos drámai műfajok:** tragédia, komédia, tragikomédia, szinmű, abszurd dráma