**Petőfi Sándor**

**I. Élete**

* **Kiskőrösön született, apja: Petrovics István, anyja: Hrúz Mária. Gyermekkorát Kiskunfélegyházán töltötte.**
* Tanulmányok: Félegyháza, Kecskemét, Szabadszállás, Sárszentlőrinc, Pest, Aszód, Selmecbánya
* **Pesten házitanitó, katonáskodás**
* Pápa, megismerkedett Jókai Mórral
* **Megjelent első verse az Athenaeumban (A borozó, 1842)**
* **Vándorszínészet, Debrecen (1843-44 tele)**
* Pest, megismerkedett Vörösmarty Mihállyal
* Vahot Imre felfedezi a tehetségét, segédszerkesztő a Pesti Divatlapnál
* **1844: költői sikerek**
* **Nehéz életszakasz, szerelmi csalódások**
* **Megalapította a Tízek Társaságát, a későbbi márciusi ifjak csoportjának magját**
* **1846: Megismerkedik későbbi feleségével, Szendrey Júliával, 1847: házasság**
* Arany Jánossal való barátságának kezdete (1847)
* A forradalmi megmozdulások egyik vezéregyénisége lett
* **Vereség a képviselői-választáson**
* **Katonai szolgálat Debrecenben, majd Bem József alatt a szabadságharcban**
* **1849. július 31-én, a segesvári csatát követően nyoma veszett**

**II. Tájversek jellemzése:**

A táj, a természet **a romantikus költészet** egyik fő motívuma (a természet többnyire a versbeszélő hangulatának, érzelmeinek kifejezője)

Petőfi tájverseiben **a téma maga a természet**, a látvány. Olykor **szimbolikus tartalmat is hordoz** (pl. a puszta a végtelen szabadság jelképe). A tájleírásban a **realista és romantikus elemek keverednek**

A tájleíró költemények **műfajilag sokfélék** (dal, óda, elégia)

Választott táj: az Alföld (jellemzően egy versen belül először az egészet, majd részleteit mutatja be a beszélő)

A tájleíró versekben is **megjelenik a szabadságeszmény, a közéleti gondolatok** (Az alföld – szabadság, A Tisza – forradalmiság, A puszta, télen – királyellenség)

Ezzel a természet ábrázolással párhuzamosan jelentkezik költészetében egy másfajta alkotás igénye: Petőfi szülőföldje nem a hegyvidék, a zord sziklák, élményei az Alföldhöz kötötték. Így a táj szépségét ebben a környezetben leli fel. A rónát, a síkságot dicséri, mely a szabadság jelképévé is lesz nála. Elsőként fedezte fel a róna szépségét – a tájat idealizáltan kiesnek, mégis pontosan, hitelesen ábrázolja.

**III. Alföld című vers elemzése**

Az alföld című verse is **vallomás a szülőföld szépségéről és szeretetéről**.

Az indító kép az alföld szembeállítása, szakítása a romantikus tájszemlélettel**. Elutasítja a vadregényes tájat**, helyette a tengersík vidéket helyezi előtérbe. Újszerű az a szemlélet, mely Petőfinél két tényezőből fakad. Szülőhelye az alföld így a **szülőföldhöz való kötődés** jelenik meg benne, másrészt a **szabadság érzet adj**a. Az érzelmeket megformáló kép, keretbe foglalja a tényleges tájleírást.

A képzeletben felülről szemlélt táj végtelen képe tárul elénk a Dunától a Tiszáig.

Az alföld című vers a perspektíva kezelés mesterműve. **Az átfogó kép után rajzolódik ki a részlet. A kép egyre szűkül.** A gulya ménes utána tanyák, majd a csárda képe jelenik meg. A távoli képek mozgalmával szemben itt már az apróbb részletekre fordít figyelmet.

**Az utolsó előtti versszakban a kép ismét kitágul**. A részletek szemrevételezése után újból az egész a végtelen a róna képe tárul elénk. „Messze hol az ég a földet éri” **A befejező szakaszban visszatér a lírai elem az alföld iránti szeretet, mely összefonódik a születés és a halál képével**

**Szerkezet  
1, 1-2.versszak**

A **kétféle tájideál szembeállításával indít**. (Ez Petőfi egyik leglendületesebb verskezdete), magy érzelmi telítettségű felkiáltással indít (Mit nekem…)

**Elismeréssel adózik a vadregényes tájnak, a zordon hegyvidéknek, de ezzel szembe állítja a rónát, az alföldi sík vidéket. Ezt csodálja és szereti is.**

A **sas-metafora a romantika egyik legismertebb motívuma**: a fenséget, a végtelen magasságot, az élet kicsinyességitől való merész elszakadás s a szabadság képzetét egyszerre hordozza. A teljes metaforában (börtönéből szabadult sas lelkem) Petőfi ezzel a madárral azonosul.

**2, 3. versszak**

**Itt kezdődik az alföld leírása** – többféle perspektívából mutatja meg a költő.  
**A sas távlatából fölülről** – kezdi az alföld leírását.  
**A rónák végtelenje fülé szállva végigszemléli a Duna-Tisza közét**  
**Nemcsak ő szereti ezt a tájat, de ez a szeretet kölcsönös** (mosolyogva néz rám…).

**3, 4-10. versszak**

**Lefelé közeledik,** majd leér a földre, s itt apró életképek sorában **mindent szemügyre vesz** a legnagyobbtól a legkisebbig. (**jellegzetes növény- és állatvilág**)

* a delelő gulyát a gémes kúttal,
* a nyargaló ménest a csikóssal hangutánzó, hangfestő szavakkal hallatja is;
* a tanyák közelében a megművelt földeket – búzamezők (színek: sárga, smaragd, zöld);
* a tanyák szomszédságában a tavat a vadludakkal, a nádast;
* a csárdát a betyárral,
* végül az apró homoki állatokat és növényeket.

**4. 11. versszak**

**Tekintete ismét távolodik** – ezúttal a horizont felé: messze, homály, ködoszlop, távoli, halvány…;  
A látkör kitágul – a végtelen illúzióját kelti.

**5. 12. versszak**

**Majd az 1-2. versszakban elkezdett vallomás tér vissza** – megfogalmazza kötődését az alföldhöz.  
Ez jelenti az egész életet számára (születés/bölcső; halál/szemfödél) – a Szózat motívumvilágát idézi

**IV. Puszta télen című mű elemzése:**

**Puszta télen**: A **forradalmi látomás költészetet és a tájleíró költemény ötvözetét alkotta meg**. Ez a puszta már nem az a puszta, amelyről **1844 nyarán az Alföld költeményt írta.**

Az **első három versszakban a kihalt természet képét sugallja**. A táj lakatlan a csárdák hallgatnak. Vánszorog az idő. Egy **betyár képében jelenik meg természet és társadalom üldözöttje**.

**1-3. versszak**

**Nagy érzelmi nyomatékkal indít** itt is (Hej, mostan…), egy indulatszóval. Mintegy ebben összegzi hangulatilag mindazt, amit mondani készül. A **puszta szó főnévi és melléknévi kettős jelentésével játszik**.

**A versszak további soraiban egész megszemélyesítés-sor következik:**

* **az évszakokat 1-1 gazdához hasonlítja**:
* a kikelet és a nyár a mezei szorgalmat képviselik – kedvesek neki;
* mégsem ezekkel foglalkozik, hanem a rossz gazdával – az ősszel, mely viselkedéséből következik a puszta jelenlegi állapota (gondatlan, rossz, elfecséreli).

**A tél leírásával folytatja – negatív festés az eszköze – a vers hangja elégikussá válik:  
hiányaiban mutatja be a telet:**

* **szinte előszámlálja, mi minden hiányzik (**juhnyáj, pásztorlegény, madarak, prücsök);
* **és ezeket hangjuk eltűnésével mutatja be**: (kolomp, síp, dal, harsogó, hegedül).

**Majd kitágítja a képet: nagy távlati képet látunk, melyet két hasonlattal tesz szemléletessé:**

* a sík határ a befagyott tenger képzetét kelti,
* majd a fáradt madárként repülő nap képét látjuk (Az alföld – sas!).

**És még ennél is közelebb hozza a földhöz a téli természetet:**

* **a napot lehajolva közelítő öregemberhez hasonlítja**.

A versszak utolsó sora átvezet a következő egységbe (Igy sem igen sokat lát a pusztaságon.)

**4-6. versszak**

Az eleve leszűkült, alacsony perspektívát bontja fel alkotóelemeire. **A télen lelassult, bezárt emberi világ életképeit látjuk.**

* Az eddig csak allegóriákban, hasonlatokban jelenlévő **ember most belép a tájba**.
* Hiányában van jelen az üres határban, halászkunyhóban, csőszházban, tanyákon, legelőkön majd valójában is megjelenik: **a házba beszorult ember**
* **A komótosan pipára gyújtó béres élete csendes, lelassult, bár itt 7 cselekvésből álló mozdulatsor alakul** ki: elveszi, teszi, megvágja, húz, szipákol, oda-odanéz…
* **Majd ismét a kinti világba lép: az ember által nem látogatott csárdákat ábrázolja.**

**Ez a kép ismét messzebb vezeti tekintetünket: utat látunk, melyet a szelek hóval temettek be.**

**7-9. versszak**

**Az előbbi zárókép dinamikus képek sorát indítja el: most alulról fölfelé tekint:**

A természeti elemek kavargása a légben – mint egymással birkózó, egymást kergető pajkos gyerekek. (Igék, igenevek halmozása adja dinamikáját: uralkodnak, kavarog, nyargal, szikrázó, birkózni.)

**Majd ismét oldalfelé tekint**:  
a téli alkonyban megjelenik a társadalom számkivetetje: a betyár.

A “háta mögött farkas, feje fölött holló” gondolatpárhuzam egyszerre idézi föl a társ. és a term. zord kegyetlenségét.

**A záróképben a horizont felé nyitja ki a képet:**  
Az alkonyat végén lebukó napról ismét újabb kép jut eszébe: a nap vörös köre – egy király véres koronája.

**A tájleírás politikai tartalommal telítődik az utolsó sorokban.**Petőfi más verseiben el előfordul, hogy a Nap képe összekapcsolódik a vér, az áldozat képével.

**Verselése:** felező 12-es (aa b/b cc rímképlettel).

**V. Tisza**

Visszatekintett nézőponttal keletkezett

Téma: a Tisza kétarcúsága, lehet politikai tartalma is

FONTOS! a Tiszát még nem szabályozták, az árvíz gyakori volt

**Felépítése:**

1. **Leíró rész:**
   * **Hangulat:** nyugodt 🡪 jelzők, megszemélyesítés (anya – gyermek kapcsolat),

hangulatfestő („ballagott”), hasonlat

* + Nézőpont változása
  + **Hangok**: nyugalom, béke, csend
  + **Tájelemek**: folyók, malom, nővények, madár, pár menyecske 🡪 tipikus figura
  + Idill jelenléte

1. **Szeutencia - bölcselkedés**: A természet csodás, romantikus elemek
2. **Elbeszélő:** Kiönt a Tisza 🡪 vágtat, örült, búg, zúg, letépi a láncot, el akarja nyelni