**Stílus irányzatok**

**I. Középkor**

**A „középkor” fogalma történelmileg a Római Birodalom bukásához kötődik (476).** Az irodalom általában elfogadja ezt a korszakolást, bár a korábbi ókeresztény írókat (pl. Szt. Ágoston, Szt. Jeromos) a középkorhoz szokták sorolni. **A középkor időszaka a reneszánszig tart (kb. XIII-XV. század a fordulópont).**

Római Birodalom területén a kereszténység az I. századtól kezdett terjedni. **A középkor világképének alapja a kereszténység, ami nemzetek fölötti egységes kultúrát hozott létre nyelv (latin), a vallás és tematika tekintetében. A tudomány a vallásnak volt alárendelve**, az iskolákban a hét szabad művészet fölött a csúcson a teológia állt. A világképet meghatározó vallásos szemlélet uralkodó a művészetekben is.

A líra nagy újítása a hangsúlyos verselés és a rím. A líra meghatározó tematikai csoportjai a vallásos költészet (különösen a **himnuszköltészet**), a **trubadúrlíra** és a **vágánsköltészet**. A drámairodalom teljesen új formákat hozott létre (misztériumjáték, moralitás), amely az antik drámai hagyományokat szinte teljesen figyelmen kívül hagyta.

A világszemlélet jellemzője a ciklikus nézőpont: a középkori embernek alig van fejlődés-élménye. **Az építészetben a román, később a gótikus stílus uralkodik.**

**Fontosabb alkotók: François Villon, Dante Alighieri**, de számos alkotó nevét nem ismerjük.

**Reneszánsz**

**jelentése:** újjászületés. A XII. századtól Itáliából elterjedő korstílus, amely szorosan összefügg a városi polgárság kialakulásával.

**Jellemzői**:

* lázad az az egyház tekintélye ellen
* a természet, mint téma belekerül a művészetekbe (pl. háttérként)
* a vallás szerepe erősen csökken
* előtérbe kerülnek a világi témák, az élet szépségei: a földi élet
* antik hagyomány kultusza
* mindennek a mértéke az ember (humanizmus).
* megnő a művészet szerepe
* megjelennek a mecénások
* az alkotóknak hírneve van
* a kor emberideálja a polihisztor.

**Képviselők az irodalomban**: Petrarca, Boccaccio, Shakespeare, Janus Pannonius, Balassi Bálint

**Barokk**

**A XVII. század korstílusa**. A XVI. századi reformáció során az egységes európai katolikus egyház sok hívet veszített. A tridenti zsinat (1545) **a katolikus egyház tekintélyének visszaállítását, a hívek “visszatérítését” tűzte ki célul. Ez a folyamat az ellenreformáció: ez jelentette a barokk művészet hátterét...  A barokk művészet kialakulását segítették a nagy felfedezések is: a pompa, a lenyűgöző méretek, a barokk központok kiépülése** (pl. Santiago de Compostela) **a hódításoknak, az Európába áramló aranynak köszönhető. A fő cél  a katolikus egyház hatalmának, gazdagságának kifejezése.**

**Ennek megfelelően jellemzői:**

* monumentális alkotások (eposz, oratórium, soha nem látott méretű templomok)
* rendkívül erős érzelmi hatásokra építi a művészetét
* bonyolult szerkezetek
* mesterségbeli tudás
* túldíszítettség
* vallásos tematika (hatásvadászat, pl. mártírhalál, vallásos extázis)
* fő eszköze az ellentétezés (evilág-túlvilág, keresztény-pogány) és a túlzás

**Képviselők a képzőművészetben:** El Greco, Grünewald, Rembrandt, Caravaggio.

**A magyar irodalomban** Zrínyi Miklós, Pázmány Péter.

**II. Felvilágosodás**

**Művelődéstörténeti korszak (XVII-XVIII. századig):** polgári eszmerendszer, amely előkészítette az európai polgári forradalmakat. **Hátterében a tudományok és a technika fejlődése, az iparosodás, a nagy tudományos felfedezések álltak.** A felvilágosult ember a világot akarja megismerni – ennek kapcsán az utaztató irodalom népszerűvé válik. Az árutermelés kialakulása és az életstílus gyökeres megváltozását vonta magával. **Az elnevezés a „sötét középkorral” szemben jött létre, a felvilágosult gondolkodók ugyanis úgy értelmezték a megelőző korokat, mint a szabad gondolkodás és a józan ész megkötését**. Minden esetben erős társadalomkritika jellemzi.

**A korban több korstílus és stílusirányzat élt egymás mellett:**

**Rokokó:**

**A XVII-XVIII. század. fordulóján elterjedő stílusirányzat. A kisműfajokat és a jelentéktelen témákat kedveli, súlytalan, könnyed, légies formák, játékosság és finom, kecses formák jellemzik. Témája az élet élvezete, nem ritkán közel áll a giccshez. Az irodalomban Csokonai bizonyos költeményei említhetők (anakreoni dalok).**

**Szentimentalizmus**

**Irodalmi irányzat a XVIII. század. és a XIX. század fordulóján. Nevét az érzelmek kultuszáról kapta. A szentimentális alkotások szubjektívek, leginkább a boldogtalanság érzését, az érzelmek és a világ összeütközését, a földön elérhető boldogság lehetetlenségét, a magányt, beteljesületlen szerelmet fejezik ki**.

Pl: Goethe: Az ifjú Werher szerelme és halála, Kármán: Fanni hagyományai,Csokonai: A magánossághoz.

**Klasszicizmus:**

**a felvilágosodás korában jellemző korstílus. Franciaországból indul. A stílus irányelveinek megfelelően a művészet követendő normákra, előírásokra épül (receptesztétika), a művészi szabadság a minimálisra csökken.**

**Jellemzői:**

* a klasszikus (antik) kultúra jelenti a mintát
* hűvös mértéktartás, szenvedélymentesség, tartózkodás az érzelmektől
* zárt, szigorú formák, sablonok, szabályok, „recept” alapján születnek a műalkotások
* célja gyakran a tanítás, nevelés, erkölcsi célzat
* kedvelt műfajai a tézisregény, parabolaregény, komédia, nevelési regény és az óda.

**Képviselői az irodalomban** Diderot, Moliére, Rousseau, Voltaire, Kazinczy.

**Romantika**

**A XVIII. század. második felétől terjedt el, Magyarországon a XIX. század. második felében jellemző. A klasszicizmus ellenében jött létre.**

**Jellemzői:**

* a romantikus ember idegenül érzi magát a világban, a művész eltávolodik a tömegektől
* újító, formabontó, minden hagyományt átértékelő művészet
* vonzódás a katolicizmushoz és középkorhoz
* éjkultusz (a titok, az álom kultusza)
* elvágyódás (távoli tájakra, mesébe, irrealitásba, halálba).
* egyéniség kultusza és eredetiség

**Képviselők az irodalomban**: Blake, Byron, Keats, Shelley, Goethe, Schiller, Hölderlin, Novalis, Puskin; a

**Magyarországon** Kölcsey, Vörösmarty, Katona, Petőfi, Arany.

**Realizmus**

**A szó eredeti értelme valósághűség. Célja a jelenségek minél valósághűbb bemutatása. A XIX. század második felének meghatározó stílusa**

**Jellemzői:**

* a tipikust ragadja meg (a romantika az egyénit), átlagembert ábrázolja
* erős társadalomkritika jellemzi
* objektív, hiteles társadalmi keresztmetszetet ad (minden réteget bemutat)
* meseszövés területén mértéktartás jellemzi
* szenvtelen, eszménytelen, adatgyűjtésen, megfigyelésen alapul
* az író mindentudó és a háttérben marad

**Képviselői**: Mikszáth, Móricz, Jókai, Csehov, Ibsen, Tolsztoj, Dosztojevszkij, Turgenyev, Balzac, Stendhal.

**III. Századvég stílusirányzatai:**

**Szimbolizmus:**

Gyökerei a XIX. század eleji romantikába nyúlnak. A **19. század végi** szimbolizmus lényege, hogy a versben **a szimbólumrendszer központi szervezőelemmé válik**.

A költő által teremtett szimbólumokat egységükben kell nézni, de még így is többértelmű marad a költemény. Tehát, a szimbolista vers nem állít, vagy megnevez, hanem sugalmaz, sejtet.

**Kedvelt eszköze a**[**szinesztézia**](http://hu.wikipedia.org/wiki/Szineszt%C3%A9zia). Az értelmezés teljesen a befogadóra hárul. [**1870**](http://hu.wikipedia.org/wiki/1870)**-től**rohamosan nőtt a magukat szimbolistának valló költők szám

A szimbolizmus szülőatyja [Charles Baudelaire](http://hu.wikipedia.org/wiki/Charles_Baudelaire)

A magyar irodalom legnagyobb szimbolista költője [Ady Endre](http://hu.wikipedia.org/wiki/Ady_Endre).

**Naturalizmus:**

Valósághű, aprólékos részletekre kiterjedő ábrázolásra törekszik, és nem mellőzi azok bemutatását sem, amelyeket máskülönben szokványosnak, hétköznapinak vagy éppen riasztónak, taszítónak ítélnek. [**1850-es évektől**](http://hu.wikipedia.org/wiki/1850-es_%C3%A9vek)**bontakozik ki. A realizmus szemléletét gondolja tovább.**[**Franciaországban**](http://hu.wikipedia.org/wiki/Franciaorsz%C3%A1g)**,**[**Németországban**](http://hu.wikipedia.org/wiki/N%C3%A9metorsz%C3%A1g)**,**[**Olaszországban**](http://hu.wikipedia.org/wiki/Olaszorsz%C3%A1g)**, majd Közép-Kelet-Európában jelentkezett először.**  
  
**Elnevezése**: latin "natura". Jelentése: "természet".

**Legfontosabb célja**: A természet tanulmányozása és a tapasztalatok természethű ábrázolása.

**Filozófiai alapja a**[**pozitivizmus**](http://hu.wikipedia.org/wiki/Pozitivizmus)**(akárcsak a**[**realizmusnak**](http://hu.wikipedia.org/wiki/Realizmus)**!).**

**A naturalista stílus jellemzői** [[szerkesztés](http://hu.wikipedia.org/w/index.php?title=Naturalizmus_(m%C5%B1v%C3%A9szet)&action=edit&section=3)]

* a természetesség érzékeltetésére fényképszerű
* a társadalmi meghatározottság fontosabb, mint az egyéni jellemvonás
* törekvés olyan témák bemutatására, amelyek eddig elkerülték a művészek figyelmét (illetlenség, alantasság, közönségesség, erotika)
* az ösztönök és az indulatok előtérbe kerülése
* az emberi cselekvések természettudományos motivációja és magyarázata
* az élőnyelv, a [szleng](http://hu.wikipedia.org/wiki/Szleng), a [zsargon](http://hu.wikipedia.org/wiki/Zsargon) használata a nyelvi jellemzésben
* a szerkesztésben a mikroszkopikus pontosság az elnagyolt kompozícióval társul
* A durva, alantas világ rajza figyelmezteti az olvasót korlátaira

**A naturalista stílus jellemző műfajai:**

* **Drámában:** társadalmi dráma ([Henrik Ibsen](http://hu.wikipedia.org/wiki/Henrik_Ibsen)), szalondráma ([Molnár Ferenc](http://hu.wikipedia.org/wiki/Moln%C3%A1r_Ferenc)), népszínmű (a népi jelleg „reklámozása”, [Csiky Gergely](http://hu.wikipedia.org/wiki/Csiky_Gergely))
* **Lírában**: a dal különböző formái, az agitatív propagandavers
* **Epikában:** regény, kisregény, elbeszélés, novella