**Vers Elemzési Szempontok**

**I. Bevezetés**

* keletkezési körülmények,
* alkotó – kor, írócsoporthoz, stílusirányzathoz tartozás,
* tematikus csoport, pályaszakasz

**II. Tárgyalás**

* **cím és szövegegész viszonya**
* **beszédhelyzet:** a megszólító és a megszólított viszonya. Ki a beszélő, lírai én? Magánbeszéd vagy megszólít másik szereplőt is? Megidézi-e a szöveg a megalkotott másik alak(ok) válaszát, beszédét?  Mit tudunk meg a résztvevőkről, a megszólalás körülményeiről, a nyelvhasználatról, a megszólalás céljáról?
* **vershelyzet:** a szövegből kiolvasható (vagy elképzelhető) megalkotott szituáció, jelenetkeret. a vers megszületésével kapcsolatos fiktív vagy valós tér- és időmozzanatokra való utalást, valamint díszletezést. De vershelyzet egy-egy emberi szituációnak a rögzítése is, amelyre a versben válasz fogalmazódik. És vershelyzet az is, amikor a vers beszélője megjelöli viszonyát tárgyához.
* **verstípus (lírai közlésforma):** vallomásos, létösszegző, számvető, önmegszólító, idő- és értek szembesítő, létvers
* **kompozíció (szerkezet)**

**tér-, időszerkezet**

**epikus elemek**

**érvelő (retorizált), szónoki**

**részek**: felütés, középső, zárlat

**harmonikus, szimmetrikus** (**reneszánsz); keretes**

* **poétizáltság (nyelvi megformáltság):**

**zeneiség**: ritmus (hangsúlyos magyaros, időmértékes, kever vagy szimultán), rím **hangutánzó, hangfestő szavak**

**szóképek** (metafora, hasonlat, metonímia ...)

**alakzatok** (ismétlés, elhallgatás, párhuzam, ellentét…)

**szókincs**: nyelvi rétegek (tájszók, argó, archaizálás…), szófajok gyakorisága

**mondatok** – versmondatok, szerkezet, modalitás

**motívumok** (ismétlődő elem), toposzok (közismert, különböző korokon átívelő kép, írói/költői közhely), archetípus (szimbolikus képzetek, amelyek az emberiség közös tudatalattijában fellelhető tapasztalatokat rögzítik)

* **stílus**
* **hangnem:** ünnepélyes, humoros, dühös, önironikus
* **műfaj**: pl. óda, himnusz, epigramma
* **a mű értelmezése, érvényessége, hatása**

**III. Befejezés**

* összegzés, értékelés, egyéni vélemény
* párhuzamok, kapcsolat más művekkel, a mű utóélete