**Wass Albert**

**I. Előszó**

**Regényíró, költő; publicista, meseíró**

Az ezredforduló után az ideológiailag egyre megosztottabb magyar társadalom egy része Wass Albert-kultuszt alakított ki (szoborállítási hullám, emlékünnepélyek stb.)

**műveinek témája: az erdélyi magyarság (lét)helyzete, a magyarság sorskérdései**

nehéz kijelölni Wass Albert írói munkásságának helyét a magyar irodalomi kánonon belül, ugyanis **rendkívül megosztja a szélesebb olvasóközönséget**. Elfogulatlan irodalomtudományos igényű műelemzés, pályakép-bemutatás alig készült az életművéről, sokan esztétikai értelemben alacsony nívójúnak tartják a szövegeit

elbeszélőnyelvét a jelképekben gazdag tájleírások, nemzetostorozó hang jellemzi

**megítélésének két típusa:**

**„hívek”:** A háborús bűnösség vádját nem fogadják el hitelt érdemlőnek, úgy érzik, ki kell állni a méltatlanul megtámadott író mellett, aki hívei számára a hazaszeretet jelképe. A „hívek” szerint Wass regényei erkölcsi iránytűként a nemzeti tudat erősítését szolgálják, szellemi értéket képviselnek: „magyarságmodellt” közvetítenek. Szerintük a Wass-művek a nemzeti hagyomány kiemelkedő alkotásai, be kell őket emelni a magyar irodalmi kánonba

**„ellentábor”:** Mint minden kultusznak, a Wass-kultusznak is természeténél fogva irodalmon kívüli, ideológiai céljai vannak, az irodalmi kánonba pedig művészi érték alapján kellene szerzőket besorolni. Wass művei a „nemzeti romantikus lektűr” darabjai, népszerűségének politikai-ideológia meghatározottsága erős, szépirodalmi értéke csekély. Ártalmas, ha jóval többre becsülik az írót a valódi irodalmi rangjánál. Wass dilettáns (művei irodalomnak öltöztetett ideológiák). Regényeinek más nemzetiségekkel, kisebbségekkel szemben etnocentrikus ellenségképző hangja van, ami miatt nem esztétikai élmény keletkezik az olvasóban, hanem indulat. Wass beszédmódja és gondolkodásmódja veszélyes, mert a magyar társadalom egy részét és a közbeszédet a jelenben is jellemző gyűlöletbeszédet erősíti fel.

**II. Élete**

* **Válaszúton (ma Románia) született arisztokrata családban**
* **Középiskola:** Kolozsvár 🡪 gazdasági főiskola Debrecen 🡪 erdészeti felsőoktatási képzés Stuttgart, Párizs
* A két háború között Erdélyben él, lapszerkesztő, a református egyház főgondnoka, kétszer megkapja a Baumgarten-díjat
* 1945 után Németországba, majd az USA-ba emigrál
* 1946-ban háborús bűnösség vádjával a román hatóságok halálra ítélik
* Az emigrációból is az erdélyi magyarság ügyét igyekszik támogatni. Az Erdélyi Világszövetség társelnöke
* Aktív írói munka (a könyvei hazájába a rendszerváltásig csak titkosan juthatnak el)
* 1988-ban önkezével vetett véget életének

**III. Adjátok vissza a hegyeimet!**

**cím:** indulatos, szenvedélyes/agresszív felszólítás; a regény előszavában ismétli

**előszó:** a szerző (vagy a narrátor, ez nem pontosan eldönthető) a regény keretét képező előszóban és zárlatban szemrehányó vádbeszédet intéz az „urakhoz” (= a nagyhatalmak vezetőihez), amelyben többször is ismétlődik a regény címe és hegymotívuma

„Nézzétek urak: idestova ötven esztendeje már, hogy belerángattatok ebbe a játékba. Játszottatok az én bőrömön háborút és országosztogatást, ide-oda ajándékozgattatok engem s a helyeimet, mint ahogy gyermekek ajándékozzák a játékszereket egymásnak. (…) Mind együtt vagytok felelősek ezért a rettenetes játékért … Elvettétek hegyeimet.”

**Cselekmény:**

A regény névtelen főhőse gyermekként a hegyekben él testvéreivel és szüleivel. Korán árvaságra jut. A szülők halála után szénégetésből és juhászbojtárkodásból tartják fenn magukat testvéreivel a főhős a faluban élő román családtól titokban kaphat csak fegyvert, amit vadászatra használ, így biztosítja, a főhős öccse és húga megélhetését kemény munkával (a magyarok jogfosztottságára utaló elem, hogy tilos számukra a fegyvertartás, ami pedig havasi embereknek alapvető eszköz)

Az idilli környezetben megismeri a szintén a hegyen élő szerelmét, későbbi feleségét Anikót

1940-ben (a bécsi döntés után, amikor a magyarok visszakapták Észak-Erdélyt és Székelyföldet) megváltozik az életük, a főszereplő a környék megbecsült vadőre lett (immár legálisan tarthatott vadászfegyvert), házat épített, családot alapított (megszületik a kisfia, Andriska)

Behívták katonának, elment a frontra, ahonnan csak egyszer tudott három napra hazamenni

A háborúban rengeteg nyomort (éhezést, szenvedést) látott, többször embert is ölt, ami lelkileg megviselte

A Vörös hadsereg hadifogságába került, ahonnan csodával határos módon megszökött

A háború utáni évek kegyetlenségei és lelki kínjai 🡪 felesége és fia halála; a húgán, Julikán esett nemi erőszak, barátok elvesztése

Több üldözöttel együtt a havasokba menekült (egy báróval, egy doktorkisasszonnyal, egy asszonnyal, akin az oroszok erőszakot követtek el, egy pappal és az egykor kommunista hévízi kováccsal [akit a főhős egykor meg akart ölni, mert ő vezette Belcsujba az Anikót meggyilkoló oroszokat] egy barlangban húzták meg magukat)

Külföldre ment, de az emigráció csalódást okozott számára, senki sem foglalkozott a meghurcolt magyarság ügyével. Külföldön találkozott utoljára mindenből kiábrándult, nemzetszocialistává lett öccsével

befejezés: az előhang vádló beszédmódjának visszatérése

**téma:** A regény egy fiú sorstörténetén keresztül mutatja be az erdélyi magyarság kiszolgáltatottságának, megpróbáltatásainak történetét (a Trianon utáni kb. három évtized eseményeit)

**értékszemlélet:** A regény nem a történelmi helyzet összetettségét, hanem a magyarok veszteségélményének egyetlen, általános igazságát közvetíti; ezt a tragizáló beállítodást szolgálják **a prózapoétikai eszközök**

* az **eszményítés** (tájleírások, karakterek – pl. Anikó, az 1940-1944-ig tartó „magyar világ” bemutatása)
* **ellenpontozás** (a magyarság számára kisajátított erkölcs 🡨🡪 a románok önmagukat leleplező erkölcsi rosszként történő megjelenítése)
* (a regényben nem minden idegen nemzetiségű alak negatív karakter, pl.: az orosz katona hagyja őt megszökni a fogságból, Durdukás fegyvert ad neki stb.…; de a narrátor a románokról, mint csoportról elitélő hangon beszél, többnyire kiszólások formájában)
* a **naturalista ábrázolásmód** (pl. a háború és a háború utáni tébolyult világban, az anyagilag és érzelmileg kifosztott emberek ösztön vezérelt működésének leírása)

**IV. Üzenet haza**

A vers 1948-ban keletkezett, Németországban; Hivatalos megjelenés híján Magyarországon és Erdélyben a rendszerváltásig csak illegális másolatokban terjedt el

Az 1990-es évektől szavalóversenyek, közösségi események gyakran előadott darabja, politikusi beszédekben gyakran idézett szöveg, a kisebbségi megmaradás, a helytállás kultikus szövege

**témája: az erdélyi magyarság történelmi sorsával való együttérzés; kitartása buzdítás, vigasztalás**

**vershelyzet**: a hazától távol élő versbeszélő megszólítja az otthon maradókat (a hazai tájakhoz, illetve **az otthon maradó emberekhez intézett profetikus**, tanitó szándékú **beszéd**, szózat „üzenet”); a versbeszélő önazonosságát a nemzethez tartozás és az elszakítottság tudata együtt alakítja

A versben **az erdélyi magyarság szimbólumai**: hegyek, föld, erdő, a szülőház (a két világháború közti transzilván költészetben, Wass verseiben is gyakran az erdélyi kisebbség jelképe a kősziklán álló, a természeti erők pusztításának kitett magányos fenyő)

A természet egyes elemei emberi magatartás formákat és erkölcsi értékeket fejeznek ki: keménység, árvaság, pusztulásra ítéltség stb.…

**szerkezeti megoldások:**

* az egyes strófák építkezése: megszólítás 🡪 a végzetszerű pusztulás képei 🡪 a remény (az isteni világrend helyreállásába vetett hit, „és nincsen ború, örökkévaló”)
* a retorikusság eszközei: anaforikus (szövegegység eleji) ismétlések, a refrén („A víz szalad, a kő marad, a kő marad”; az utolsó versszakban variációs ismétlődéssel); erős stílushatású szavak (pl.: „likasszák”)