**Berzsenyi Dániel**

**- Berzsenyi a XIX. század első két évtizedének legjelentősebb költője. Életműve 137 versből áll.**

**- Költészetében a klasszicizmus és a romantika jegyei egybekapcsolódva érvényesülnek**

**I. Élete**

* A Vas megyei Hetyén (ma Egyházashetye) született kisbirtokos családban
* A soproni evangélikus líceumban tanult
* 1799-ben házasodott össze Dukai Takács Zsuzsannával
* 1804-ben Niklára költözött, itt szerezte meg a "niklai remete" becenevet
* 1808-tól Kis Jánosnak köszönhetően, jó barátságot ápolt Kazinczy Ferenccel
* Kölcsey a Tudományos gyűjteményben elítélte Berzsenyi műveit
* Élete vége felé felhagyott az írással
* 1836-ban halt meg Kölcsey engesztelő szöveget írt róla

**Klasszicista jegyek:** mitológiai motívumok, rímtelen-időmértékes verselés, klasszikus műfajok

(elégia, óda, episztola, epigramma), zárt, retorikus verskompozíció, tanitó szándék

**Romantikus jegyek**: zaklatott érzelmesség, pátosz, személyesség, a merész képzettársításokon alapuló

metaforikus-látomásos képalkotás, nyelvi megoldások

**II. Művei**

**Osztályrészem:**

**a cím jelentése**: "osztályrész" = a ránk kiszabott sors, végzet. Ezt erősiti a hajós toposza

**Összetett lírai tartalom**: A vers ellentétes érzésvilágokat rendel egymás mellé:

Egyfelől a révbe érkezés, a megállapodott elégedettség, másfelől a nyugtalanság és a vágyakozás verse

**verselés**: szapphói strófa

**műfaja**: elégiko-óda (elégikus a hangvétele és a tartalma miatt; a vágyakról való lemondásról szól,

ódai jellegét a múzsa megszólítása adja)

**Tartalom:**

**1-2. versszak:**

Jelenetszerű versnyitány: partraszállás képei

Az Odüsszeusz alakját is felidéző lírai én (a hajós) bizakodva tekint a jövő felé

Érték- és időszembesítés (kalandos múlt 🡨🡪 nyugodt, biztonságos jövő)

Hangvétel: eltökélt bizakodás tónusa

A part a régi és az új életszakasz határa, az "elzárt hely", ahová érkezik, a "tündérképek" azaz vágyak nélküli biztonságot, békességet jelenti.

**3-4. versszak:**

Javak felsorolása

A szélsőségeket kerülő horatiusi arany középszer felfogása (sztoikus belenyugvás)

Eltűnik a bizakodás hangja, az önmagát győzködő nyughatatlan ember kételyeit halljuk

A szavak szintjén megelégszik azzal, amije van, de a megformáltság a kételkedést erősíti, pl. 3. versszak negatív festése vagy a 4. versszak zárókérdése a hiányérzetet erősíti

**5-7. versszak:**

Megszólított: Cameona (múzsa)

A vers legfontosabb értékmotívuma, a költészet jelenléte biztonságot, belső szabadságot ad, megvédi a versbeszélőt a szélsőséges érzelmektől, vágyaktól

**A magyarokhoz (I.):**

Berzsenyi két hazafias ódát írt A magyarokhoz címmel. A magyarokhoz (I.) címe: Kesergés

**Téma:** a nemzeti önazonosság firtatása; érték- és időszembesítés (dicső múlt 🡨🡪 romlott jelen);

a beszélő nemzeti önvizsgálatra szólít fel

**Klasszicista jegyek:**

- a műfaji minta a horatiusi óda

- időmértékes (alkaioszi strófák)

- retorikus szerkezet (tételszerű állítások 🡪 érvek és példák)

**Romantikus jegyek:** a nemzeti tartalom, a hangnemkeveredés (patetikus, elégikus, ironikus), túlzások,

erőteljes képek

**vershelyzet, szerkezet:**

**1-8. vsz.:** korholó hang (a magyarok 2. személyű megszólítása, "nem látod", "hidd el" stb.)

**9-12. vsz.:** a "Mi a magyar most?" kérdés után a beszélő sorsközösséget vállal a nemzettársakkal

a vers a rendi felfogás szellemében nem az egész magyarsághoz, csak a magyar nemesekhez szól

**13-14. vsz.:** lemondó-beletörődő hangnem, történetfilozófiai gondolatok

a történelmet az embereken, nemzeteken felülálló erő, a végzet, a "tündér szerencse" irányítja

A közelitő tél

eredeti cím: Az Ősz