Áprily Lajos

Áprily Lajos (1887-1967) a két világháború között az erdélyi magyar költészet kiemelkedő költője, irodalomszervező

A helikoni írócsoport tagja, az Erdélyi Helikon című lap szerkesztője (a Helikon-kör 1926-ban Kemény János marosvécsi kastélyában alakult)

Világszemléletét tág látókör jellemezte, az erdélyi hagyományok és az egyetemesség, európaiság egyesítésére törekedett (az erdélyiség „világfigyelő tető, nem szemhatárszűkítő provincializmus)

- Brassóban (ma Románia) szász polgári családban született (Jékely János Lajos néven, költői nevét 1918-tól használta) szülei német anyanyelvűek voltak, korai éveiben Áprily is akcentussal beszélte a magyart.

- Gyermekkorát Parajdon töltötte, a hely tájélménye világlátására és költészetére is jelentős hatást gyakorolt.

- Kolozsváron egyetemista, több verse megjelenik

- Tanár a Nagyenyedi Református Kollégiumban (1909 - 1926) 🡪 az 1920-as években ismert és elismert költő lett, sorra jelentek meg a kötetei Erdélyben és Budapesten is

Kolozsvári lapszerkesztő, költő

1929: Budapestre költözött családjával (a Lónyay utcai református gimnázium tanára, majd a Baár-Madas Református Leánynevelő igazgatója (Nemes Nagy Ágnes tanára)m a Protestáns Szemle szerkesztője 🡪 1944-ben Visegrádra költözött (a gimnáziumban nem vehetett fel zsidó származású tanulókat, ezért mondott le)

Az ötvenes évek nagy részében csak műforditásokat jelentetett meg 🡪 élete utolsó 10 éve kései költői korszaka (fia, Jékely Zoltán szintén költői pályára lépett)

- Néhány korai vers után költői pályája későn (30 éves kora után) indult

- Költészete a klasszikus modernség és a késő modernség jegyeit ötvözi (impresszionista-szimbolista vonások + intellektualizmus, tárgyias költészet)

- Erdélyi magyarként pályakezdésének meghatározó gondolatköre a transzilvanizmus (a transzilvanizmus egyik programverse Áprily: Tetőn)

- Versnyelvének jellegzetességei: Természetszimbolika, görög mitológiai motívumok. Elégikus.melankolikus alaphang, az elmúlásvágy és a honvágy témája, erőteljes zeneiség, klasszikus versformák, zárt kompozíciók

- Kései lírájának (Áprily „őszikéinek”) jellegzetes formája az archetípusos helyzeteket megfogalmazó négysoros, amelyekből lírai naplót állít össze

műfordítói munkássága: pl. Puskin: Anyegin, Turgenyev-regények; Ibsen: Peer Gynt