**Örkény István**

**I. Előszó**

A késői modernség jelentős alkotója, prózaíró, drámaszerző („Kafka magyar örököse”)

Műveiben szembesíti az elviselhetetlennel az olvasót. **Hősei a történelem mellékszereplői**, kisemberek, többnyire tudtukon kívül igyekeznek szembe menni egy összezavart értékrenddel

Minden központi ideológia gyanús, nevetséges, pusztító – ezt az Örkényművek a nézőpontváltással és **a komikum különféle eszközeivel** jelenítik meg (ironikus-groteszk hangvétel, fekete humor stb…)

**Az Egypercesekkel új műfajt teremtett,** neve a magyar irodalmi köztidatban összefonódott az abszurd és groteszk kategóriájával

**A groteszk:** „A groteszk megingatja a végérvényest, de nem állít egy másik végérvényest a helyébe. Pont helyett mindig kérdőjelet tesz, tehát nem lezár, befejez, hanem utat nyit, elindít.”. A groteszk összetett esztétikai minőség. A torz és fenséges vonások ötvöződése. A groteszk mű lezáratlan. Az ambivalencia nincsen feloldva bennük, és így a művek vége nyitott. A groteszk ábrázolásmód hátterében álló látásmód a világ elidegenedettségéből fakadó szorongás, a félelem és kétségbeesés.

**Az abszurd** köznapi jelentésben: Lehetetlen, képtelen, ésszerűtlen. Esztétikai minőségként olyan jelenség ábrázolása, amelyben a hétköznapi logika nem érvényesül, ezért hatása meghökkentő. Az értelmetlen helyzet ábrázolása nem öncélú, hanem jelentést hordoz (pl. a világ kiszámíthatatlansága, a cselekvések értelme/értelmetlensége állandó feszültséget indukál, ezért az ember törekszik az irracionális ésszerűsítésére 🡪 ennek a küzdelemnek az ábrázolása a befogadóból szánalmat, meghökkentést, rémületet vált ki)

**II. Élete (1912-1979)**

* Budapesten született zsidó nagypolgári családban
* Vegyészmérnöki, majd gyógyszerész diploma
* Munkaszolgálat (1942), hadifogság 1946-ig (fasizmus, háború élménye)
* Első kötete: Tengerszem (1941, realista, szürrealista jegyek)
* Az 1960-as évekig szocialista sematizmus, alkotói hullámvölgy
* Az 1960-as évektől írói magára találás, kiteljesedés

**III. Egyperces novellák**

Az egyperces Örkény műfaja, műfaji gyökerei között Kafka és Karinthy rövidprózája, a pesti vicc az angolszász irodalmi kisepikai műfaja, a rövidtörténet (short stroy) is megtalálható

**Kötetszerkezet**: Két bevezető egyperces után tematikus csoportok (háború [In memoriam dr. K. H. G.; Perpetuum mobile], anekdotikus történet [Klimax, Mindig van remény, Budapest], példázat [Ballada a költészet hatalmáról], bölcselet [Az élet értelme]

**Témája:** Jellegzetesen a XX. század, illetve a benne élő emberek problémái, a megszokott viselkedések mögött rejlő abszurditások

**Parabolisztikus (példázatos) jelleg** (a tanulság nem kifejtett, a tanító szándék nem direkten jelzett). A tömörítés miatt több jelentésréteg képződhet az olvasóban az egyes művek kapcsán

**Bölcseleti tartalom** (az ember kiszolgáltatottságáról, alapvető értékekről, viselkedésekről stb…)

**A cím értelmezhető szerepe** (sokszor kulcs a megértéshez), **csattanó, poentírozás** (szokatlan, váratlan fordulat a zárlatban, olykor lezáratlanság)

**Egyes tartalmai:**

**Használati utasítás; Arról, hogy mi a groteszk:**

* Kötetbevezető egypercesek
* A bemutatott **redukciós (lefokozó) elbeszéléstechnika** aktív befogadói magatartást igényel (a befogadás folyamatában az író „a közlés minimumával”, az olvasó „a képzelet maximumával” van jelen 🡪 rövid, sűrített „kétszemélyes” művek
* A fejtetőre állított világ (terpeszállás) új nézőpont 🡪 ez új (hitelesebb?) világértelmezési lehetőségeket kínál (szembenézés, elgondolkodtatás)

**In memoriam dr. K. H. G**

* Alaphelyzet: munkaszolgálat; Téma: a történelem abszurditása
* Szereplők: német őr (hatalom, fegyveres erőszak) 🡨🡪 dr. K. H. G. (szellemi főlény, humánum)
* (dr. K. H. G. faggatózása akaratlanul szembesíti az őrt az intellektuális alárendeltségével, dr. K. H. G. nem méri fel a helyzetet lélektanilag, megalázza az őrt 🡪 a halála miatt mégis egyértelműen erkölcsi fölényben van az őrrel szemben)
* A viszonyuk, az élethelyzetük ésszerűtlen. Az őr (hatalom) lelepleződik (nevetségessé és kegyetlenné válik)
* dr. K. H. G. valóságmodellje: K. Havas Géza, zsidó származású újságíró

**Perpetuum mobile**

* Helyszín: láger; A szereplő beszélő neve (Auspitz)
* A stílus meghatározó elemei: fekete humor, abszurd, groteszk (torz, de szánalmat keltő); tárgyilagos beszédmód; tragikus csattanó

**Budapest**

* Helyszín: Atomrobbanás utáni Budapest
* Anekdotikus történet; Példázatos jelleg (az értelmezés az olvasóra van bízva) az emberi kicsinyesség / a történelem abszurditása / az élni akarás ereje („Hozott szalonnával egérirtást vállal doktor Varsányiné”)

**Ballada a költészet hatalmáról**

* A cím a kulcs az értelmezéshez: a négy verssor elementáris hatása
* Téma: A művészet formáló ereje (a szöveg metaszinten visszautal az egypercesekre: az elbeszélő hasonló hatást remél)

**Az élet értelme**

* A szöveg szentenciózussága, nyelvi megformáltsága a filozofikus jelleget erősíti/parodizálja
* Nyitva hagyott madzag-kérdés; Hosszabb tanmesékre emlékeztető tanulság
* Téma: A világ dolgainak relativitása. Az élet értelméről való okoskodások kifigurázása, a lényeg nemtudása (a cím értelmező szerepe jelentős)

**IV. Tóték**

**Keletkezési idő**: Eredetileg filmforgatókönyv, majd kisregény formában készült el (1966), a dráma ősbemutatója: 1697 - Thália Színház. A korszak a második világháborút követő feldolgozatlan traumák utáni válságállapot (az egységes világkép szétesett, elbizonytalanodott létezés, az énazonosság keresése)

**A dráma cselekménye**: A második világháborúban, Mátraszentannán Tót Lajos tűzoltóparancsnok és családja vendégül látja az orosz fronton harcoló fiúk parancsnokát, egy őrnagyot. Tóték úgy képzelik, hogy Gyula élete csakis attól függ, hogy az őrnagy jól érzi-e magát náluk két hétig vagy sem, ezért az őrnagy összes szeszélyét teljesítik. A befogadó számára már a dáma elejétől fogva világos, hogy a fiú a fronton meghalt. Ebből a perspektívából pláne tragikus, ahogy a család önmagát is feladva kiszolgálja a hatalom emberét.

**A dráma előszava** (Levél a nézőhöz) párhuzamot von Sziszüphosz és Tót Lajos sorsa között: mindkettőjük sorsa, lázadása reménytelen. Az észszerűség és az élösztön kettőse működteti őket

**Főszereplők:**

* **Őrnagy**: Alacsony, (katonai) egyenruhát visel, meggyötört, önző, merev, manipulatív, paranoid, autoriter kommunikációt folytat a többiekkel
* **Tót:** Magas, erős, (tűzoltó) egyenruhát visel, nyitott, társasági, kedélyes, szelíd, naiv, határozatlan családfő

**A dráma jelentéssíkjai:**

* A háború borzalmainak hatása a személyiségre (a hatalom [őrnagy] és az áldozat [Tóték] viszonya)
* Az ’56-os forradalom és a Kádár-korszak metaforája: az őrnagy felnégyelése = 1956 (heroikus, megtisztitó, önpusztító tett). Tóték megfelelési kényszere = a forradalom előtti és utáni magyar társadalom lojalitása az elnyomó rezsimmel (A Kádár-korszak alapélménye, hogy nem néznek szembe azzal, amit sejtenek/tudnak. Tóték maguk között sem mondják ki, hogy tarthatatlan a helyzetük)
* A kisember szervilizmusa, önfeladása, akár teljes indentitásvesztése (a dráma erkölcsileg felmenti a megalázkodó családot, hiszen a fiúk életéért küzdenek, ugyanakkor érzékelteti a magatartás bomlasztó erkölcsiségét) 🡪 a dráma kollektív társadalmi erkölcs- és értékvesztést jelenít meg
* Az önazonosság elvesztésének folyamata (az őrnagy kisajátítja Tót falubeli és a családbeli szerepeit. Tót elveszti kezdeti megbecsültségét)
* Az önfeladás/önfeláldozás hiábavaló, mert a cél menet közben megsemmisülhet (az olvasó a dráma elejétől fogva tudja, hogy Gyula nem él)

**A groteszk stílusminőség a drámában**: Hétköznapi alakok, helyzetek, szófordulatok sajátos szinezettel (túlzás, irónia, stb…). A valószerű és abszurd vonások keveréke 🡪 ettől az ismerős világ idegen, nevetséges, félelmetes lesz (a Tótékban központban: a kiszolgáltatottságtól való félelem)