**3.tétel**

**Ady Endre szerelmi lírája és művei**

Ady Endre 1877. november 22-én született a Szilágy megyei Érmindszenten.

Ady szerelmi költészetének két jelentős korszaka van: a megújulását is hozó Léda-versek és a hagyományosabb elemeiket tartalmazó Csinszka-versek korszaka. Legtöbb szerelmes versét e két nő ihlette.

**Léda-szerelem jellemzői**

* Ady életformájában és szerelmi ügyeiben is más értékrendhez igazodott, nyíltan vállalta kapcsolatát Lédával: Léda férjes asszony volt, zsidó, idősebb a költőnél
* Léda művelt, feltűnő jelenség volt, szabad gondolkodású volt a szerelemben, de ragaszkodott a házasság keretihez. Léda ismerteti meg Adyval a francia költészetet, ennek eredményeképpen változott meg Ady költészete, szinte ő teremtette meg.
* Ady túl sokat várt ettől a kapcsolattól
* Menekültek a hétköznapokból az álomvilágba

**Léda-versek = „Léda-asszony**

* Verseit a nagy szenvedély, életvágy, érzéki forróság jellemzi
* Benne van a menekülés vágy, az egyéni megváltódás óhaja, elválások és egymásra találások, ellentétes és diszharmonikus
* Hiányérzés, hiábavalóság
* Halálhangulat, pusztulás,
* Nem eszményi nő Léda, nem boldog szerelem az övék, örök szakítás és kibékülés tíz évi
* Szerelmi lírája halálhangulatú: egymást és önmagukat is
* Szerelmi érzés nem a boldogság, a beteljesülés, sokkal inkább a soha be nem
* Újfajta szerelemfelfogás és
* Lázadás, polgárpukkasztás a cél

**Meg akarlak tartani**

* Megjelenik a szerelemben való ellentét, ezen alapul a vers
* Csak a vágyakozás, a reménykedés adja szerelmük tüzét

**Héja-nász az avaron (1905)**

Nem boldogságot sugallnak a költemény jelképei, hanem vergődő nyugtalanságot, gyötrelmes fájdalmat. A szerelmesek szimbóluma a héjapár; a nász: dúló csókos ütközet, egymás húsába tépés. Kellemetlen hanghatások kísérik a szerelmi vágyat: vijjogás, sírás, csattogás. A második strófa bizonyítja, hogy nem csupán két meghatározott ember sajátos kapcsolatáról van szó, hanem szerelmi érzésről általában, minden fajta szerelem közös sorsáról. Ezt a diszharmónikus érzést tükrözi a külső forma is: a strófák páros rímű sorait egy-egy visszhangtalan, elárvult, rímtelen sor követi.

A szerelem útja a Nyárból az Őszbe tart: a boldogságból a boldogtalanságba. S ez az út egyre gyorsul; a mozgást jelentő igék cselekvésének fokozása: útra kelünk - megyünk - szállunk - űzve szállunk. A gyorsuló rohanás vége a megállás "valahol az Őszben", a lehullás "az őszi avaron", vagyis a halál, a pusztulás. Céltalanná, hiábavalóvá bált tehát a korábbi mozgás: a héjanász élettelen avaron ér véget. Jelen van a költeményben a céltalanság, hiábavalóság megsejtésével szemben az emberség, a jóság fájdalmat oldó érzése is.

**Ady Endre: Lédával a bálban**

**A vers műfaja:**

A vers műfaja: haláltánc. Ez egy középkori műfaj, amelyik a halál mindenható hatalmát érzékelteti. Azt mutatja be, hogy a Halál hogyan jelenik meg a legkülönbözőbb rangú emberek mulatságán. Rendszerint csontváz formájában táncba viszi, majd sírba fekteti az embereket. A haláltánc-ábrázolások arra utalnak, hogy a halál előtt minden ember egyenlő.

**A vers keletkezése:**

A vers keletkezésének ideje:

A vers 1907 januárjának végén keletkezett Párizsban.

A vers keletkezésének érzelmi háttere:

A párizsiak a farsangi bálok időszakát élik. Ady és Léda is részt vesznek ezeken a bálokon. Ám kapcsolatukat ekkor már az állandó veszekedések jellemezték. A vidám, mulató Párizs, és Ady keserűségének kettőssége ebben a furcsa, riasztó, meghökkentő szándékú versben ölt testet.

A vers keletkezésének irodalmi háttere:

A vers keletkezésében fontos szerepet kapott a francia költő Baudelaire (bodler) híres verse, a Haláltánc. Itt egy táncoló csontváz rémíti az embereket. Baudelaire így kérdezi a táncoló csontvázat: "Jöttél, hogy bénító grimasszal halni rontsad / az Élet ünnepét? "

Akár a francia költőnél, akár Adynál nézzük a verset, mindenképpen azt látjuk, hogy mindkettejük szándéka a megdöbbentés, a megbotránkoztatás volt.

A vers keletkezésének pontos körülményei:

Ady és Léda tehát egy bálba tart egy hideg január végi estén, és útközben Ady a havas-vizes utcán a sárba vesző hópelyheket figyeli, s eközben megszületik a Lédával a bálban című vers.

**Vershelyzet:**

Egy vidám bálban vagyunk, ahova egyszerre betoppan Ady és Léda. Komor ruhájuk, fehérre festett arcuk és fekete fátyoluk megdöbbenti a bálozókat. (*Halál-arcunk sötét fátyollal óvjuk*) Ahogy belépnek, "megfagy" a levegő.

**Költői képek szerepe:**

A legfontosabb eszköz az ellentét. Ellentét feszül Párizs vidám báli hangulata és Adyék komorsága között. Az egyik az élet örömeit hirdeti, a másik a szerelem. Az ifjúság mulandóságát, a halál mindenhatóságát.

A versben szereplő képek, színek, hangok, fények is ezt a mondanivalót támasztják alá. A vers kezdő sorai a vidám báli forgatagot mutatják be (*zene, rózsakoszorús ifjak, boldogság, szerelem*). A második versszak mindezek váratlan megszűnését, ahogy a feketébe öltözött komor pár belép a terembe (*bús csönd, hervadt rózsakoszorú,*).

**ÉLET                                                              HALÁL**

sikolt a zene                       hangok                        bús csönd

                       rózsakoszorús                      színek               sötét fátyol, fekete pár

                  gyertyafényes terem                 fények                elalusznak a lángok

               boldog párok, víg terem             hangulat            rettenve, sírva, dideregve

                      forró ifjú pára                       mozgás             dermedt mozdulatlanság  
              (= kimelegedve a tánctól)                                           (rebbennek szét)

A költő zaklatottságát jelzik az enjabementek (=soráthajlások). A sorvégeken nem ér véget egy-egy gondolat, hanem áthajlik a következőbe. Egyúttal képszerűbbé teszik az áthajlások a pára gomolygását, a rózsaszirmok szétszórását, a mozdulatlanságba dermedt párok ijedt szétrebbenését is.

Az utolsó versszakban jelenik meg maga a haláltánc motívuma: miután egy sajátos, egyéni szóalkotással egyértelművé tette Ady, hogy ők maguk képviselik Lédával a halált (*halál-arcunk*), egy utolsó táncba kezdenek, amely elől az élők sírva menekülnek.

Így teljesedik ki Ady "bosszúja" a farsangoló Párizs fölött,akik boldogok és vidámak merészelnek lenni, amikor a költő érzelmi válságot él át.