**8.tétel  
Kölcsey Ferenc lírája  
(1790-1838)**

Örömtelen gyerekkora volt: szüleit korán elvesztette, így - megfelelő családi élet hiányában - visszahúzódó, „magának való” gyermek lett belőle. Az iskolában sem tudott beilleszkedni a közösségbe, ehhez lehet, hogy az is hozzájárult, hogy kiskorában egy betegség során elvesztette a bal szemét. Igyekezett menekülni a környező világtól, a valóságtól, amely annyira kegyetlen volt hozzá. A könyvtár éppen megfelelő volt erre a célra: az ifjú Kölcsey rengeteget olvasott, így hatalmas műveltségre tett szert. Példaképe eleinte Csokonai volt, első verseit is az ő stílusában próbálta megírni. Életének meghatározó fordulata volt, amikor megismerkedett a kor irodalmi életének „egyszemélyes központjával”: Kazinczy Ferenccel. Élénk levelezés alakult ki a két férfiú között, Kölcsey ekkor került először kapcsolatba a „közdolgokkal”. 1815 és 17 között alkotói válságon ment keresztül, majd elfordult Kazinczytól, minden bizonnyal úgy érezte, hogy most már meg tud állni a saját lábán, ki tudja alakítani saját politikai nézeteit. Költészetét ekkoriban a belső meghasonlás, közönyösség, később határozott és megingathatatlan pesszimizmus jellemezte. Örömtelen gyerekkora volt: szüleit korán elvesztette, így - megfelelő családi élet hiányában - visszahúzódó, „magának való” gyermek lett belőle. Az iskolában sem tudott beilleszkedni a közösségbe, ehhez lehet, hogy az is hozzájárult, hogy kiskorában egy betegség során elvesztette a bal szemét. Igyekezett menekülni a környező világtól, a valóságtól, amely annyira kegyetlen volt hozzá. A könyvtár éppen megfelelő volt erre a célra: az ifjú Kölcsey rengeteget olvasott, így hatalmas műveltségre tett szert. Példaképe eleinte Csokonai volt, első verseit is az ő stílusában próbálta megírni. Életének meghatározó fordulata volt, amikor megismerkedett a kor irodalmi életének „egyszemélyes központjával”: Kazinczy Ferenccel. Élénk levelezés alakult ki a két férfiú között, Kölcsey ekkor került először kapcsolatba a „közdolgokkal”. 1815 és 17 között alkotói válságon ment keresztül, majd elfordult Kazinczytól, minden bizonnyal úgy érezte, hogy most már meg tud állni a saját lábán, ki tudja alakítani saját politikai nézeteit. Költészetét ekkoriban a belső meghasonlás, közönyösség, később határozott és megingathatatlan pesszimizmus jellemezte. Az idősíkokat költeményei közül a Himnusz, a Zrínyi dala, a Huszt és a Zrínyi második éneke c. versében lehet megfigyelni. Pályafutása során változik a jövőképe, míg a dicső múlt és a sivár jelen mindig szembeáll.

**Himnusz**

1832.  
Csak a jelen és a múlt képei jelennek meg, a jövő nem.  
A költő nem mer állást foglalni a jövővel kapcsolatban, nem túl bizakodó.   
Második és harmadik versszak szól a dicső múltról, a magyarok hőstetteiről. Isten itt cselekvő alanyként jelenik meg.  
Nemzeti büszkeség érződik a múlt bemutatásakor.  
4-6. versszak során negatívan ábrázolja a jelent.   
A jelen főleg a belső viszonyok miatt olyan rossz.   
A vers tételmondatát: „Megbűnhődte már e nép a múltat s jövendőt”, ő maga cáfolja meg. Szerinte a jelen is bűnös még, de ettől függetlenül Istent arra kéri, hogy szánjon meg minket.  
Fájdalmas sóhaj, áldásért könyörgés.  
A sorscsapások meghaladják az elkövetett bűnök nagyságát.  
Érzelmi, hangulati tetőpont.

Műfaj: jeremiád.  
A hetedik versszakban szembeállítja a múltat a jelennel és minden sor egy-egy ellentétpár lesz.   
A múlt a pozitív, a jelen a negatív (időszembesítés).   
Tehetetlen kétségbeesés, kilátástalan pesszimizmus.  
3 párhuzamos ellentétpár: vár – kőhalom, kedv s öröm – halálhörgés, siralom, szabadság – kínzó rabság.  
8. versszak: Némi reményt tükröz: Istentől kér áldást, szánalmat.  
Visszahelyezi a költeményt a múltba (zivataros századok: XVI-XVII. század).  
Keretes költemény.  
1844. Erkel Ferenc megzenésíti.

**Himnusz – Szózat összehasonlítás**

A Himnuszt Kölcsey Ferenc 1823. január 22-én írta. Kölcsey 1817-ben elhidegült Kazinczytól, így a klasszicizmustól s ezt követően az új kifejezésmódokat kereste – és helyét a világban. A Himnuszban megfogalmazza a költő a számára megfelelő szerepet: a protestáns prédikátor-költő szerepét. Erre utal az alcím („A magyar nép zivataros századaiból”), amellyel visszahelyezi magát a török hódoltság korába, ezzel magyarázható a Himnusz imaformája is, amely hasonlít a Bibliában található jeremiádokra.

Vörösmarty Mihály 1836-ban írta a Szózatot. Ekkor ért véget a pozsonyi országgyűlés, ami sikertelen volt; a politika jelentős alakjait (Kossuthot és Wesselényit is) bebörtönözték. A pillanatnyi kilátástalanság ihlette a Szózatot, amely egy szónoki beszéd szerkezetét követi. Kölcsey a Himnuszban nem sok esélyt lát a haza megmenekülésére, míg Vörösmarty lehetséges jövőképei közt szerepel a jobb kor és a nemzethalál lehetősége is.

A Himnusz és a Szózat műfaja is óda, mely ünnepélyes, fennkölt hangú, emelkedett stílusú költemény. Mindkét mű keretes szerkezetű. A Himnusz első versszakában bátor hanggal találkozunk, a vers folyamán bűnbánattal, zaklatottsággal szembesülünk, majd a nyolcadik strófában a bátorságból könyörgés lesz. A Szózat elején buzdítással, kéréssel indít a költő, ami az utolsó két strófában parancs lesz. A Himnusz első és utolsó versszaka adja a keretet, a belső hat strófában pedig kettőben pozitív, négyben negatív képeket találunk, összesen két idősíkban, a múltban és a jelenben. A Szózatban a keret az első kettő és az utolsó kettő versszak. A belső tíz versszakban a keretben található tételhez tartozó érvelést olvashatjuk, három idősíkban.

Mindkét, a hazáról, a hazáért írt művet megzenésítették. A Himnusz zenés változatát Erkel Ferenc készítette el, és 1844. július 2-án énekelték először a Nemzeti Színházban. A Szózatot Egressy Béni zenésítette meg és 1843. május 10-én csendült fel először, szintén a Nemzeti Színházban.

Mindkét mű nemzeti imádságunk, váljunk hát méltóvá a nemzethez tartozásra: a hazaszeretet, az összetartás, a hit és a nemzeti múlt tisztelete által – ezt sugallja mindkét költemény.

**Zrínyi dala**

Lírai dialógus, melyben Kölcsey saját belső konfliktusát vetíti ki.   
A költemény témája a múlt és a jelen szembeállítása.  
A párbeszédben a vándor kérdez (páratlan versszakok), és Zrínyi Miklós, a költő példaképe válaszol (páros versszakok).   
A vándor a magyarokat dicső múltjukról és hőstetteikről ismeri, és ezt a képet próbálja szembesíteni a valósággal. A válaszok kiábrándítóak.   
Olyan dolgokra kérdez rá, amik meghatároznak egy nemzetet, pl. hon, nép. A kérdés a pozitív múltra vonatkozik, a válasz pedig a jelenre.  
Az ötödik versszakban még a jövő is megjelenik: „A jelenben múlt s jövő virúlt?”.  
Amikor a vándor a hősi múltról kérdez, Zrínyi nem tud válaszolni, mert már nincs ott a nép.  
Ez az első verse, ahol mindhárom idősík megjelenik.   
Zrínyi szájába adja, így nem tudni melyik kor a sivár jelen.

**Zrínyi második éneke**

1838.  
Legpesszimistább műve.   
Párbeszéd a Sors és Zrínyi között (lírai dialógus).  
A költő ellentmondások között hányódó érzelmei.  
Megszólított: görög-római mitológiából ismert Végzet.  
Első versszak: magyar nép jelen ideje.   
Megjelenik a nemzethalál gondolata: „Vagy itt az óra, s végveszélybe dűl”.  
A Sors visszautal a múltra, hogy ő mindent megadott a magyaroknak: „Áldást adék, sok magzatot, honodnak”, de a magyarok nem használták ki a lehetőséget.   
Utolsó versszakban végítéletként hangzik el: „Törvényem él”.  
Döntései megfellebbezhetetlenek.  
A magyar nép jövőjét nem látja, egy másik nép lesz itt helyette (Herder elmélete). Eltemeti a népet.