**10.tétel  
Radnóti Miklós lírája**

Budapesten született, 1909. május 5-én. Származása miatt, zsidó volt, az élet minden területén nagy ellenállásba ütközött, Nem vették fel kedvenc egyetemére, diplomájának megszerzése után nem kapott munkát, cenzúrázták munkáit, és végül munkaszolgálatra hívták. A halál, a halál közelsége. Ez a gondolat egész életében végigkísérte a fasiszta diktatúra emberellenes propagandája és szellemisége Radnótit arra kényszeríttette, hogy életének minden szakaszában olyan verseket alkosson, hogy a halál, a halálfélelem fellelhető legyen. Az idill és halál két egymástól jelentésben és hangulatban homlokegyenest eltérő szó. Radnóti Miklós költészetében mégis összetartozónak érezzük. Már nem az idilli halálra gondolok, mert az nonszensz. Hanem arra, hogy költőnk miként használja fel ezt a két dolgot arra, hogy gondolatait kifejezze. A munkaszolgálat ideje alatt sokszor, szinte állandóan a halálra gondolt. Ezen elmélkedéseket papírra vetette olyan formában, hogy ügyelt rá, hogy a mű szerkesztett, közérthető és kellőkép idillikus hangulatot is keltő legyen.

Radnóti **Ecloga** ciklusában megjelenik az idill és a halál összefonódása. Az ecloga ókori eredetű műfaj Theokritosz írt először pásztori bukolikus költeményeket. Ezek edüllionok (=idillek), melyben a nyugodtság, béke és a harmónia uralkodik. A pásztori élet szépségeiről, az ember és a természet harmóniájáról szól. Hexameterben írta, párbeszédes formában. A műfaj Vergiliusnál él tovább, mindent megtartott Theokritosz eclogáiból, de nála már társadalmi mondanivaló is megjelenik. Eclogae címen kötetet adott ki, melyben 10 pásztori költemény van. A cím jelentése: válogatás. Ezután műfaji megnevezéssé vált. A Pásztori magyar Vergilius című kötetbe Radnótit kérték fel Vergilius kilencedik eclogájának lefordítására. Innen kapott ihletet. Radnóti eclogái azonban a háború borzalmairól szólnak, a természet idillje, csak a háború ellenpontjaként van jelen. Radnóti „háborús idilleket” akart írni. Radnóti Ecloga ciklusának csak az első pár eclogájában található meg az idill.

Az Első ecloga Radnóti kései költészetének nyitánya. Az ecloga műfaji sajátságaiból megtartotta a pásztori szereplőket, a párbeszédességet, a hexameteres formát, illetve az idillt. A költeményt természeti képpel indítja, a természet idillje jelenik meg a háború ellenpontjaként. Azonban Radnóti fenyegetettsége a természet idilljére is rávetül: a tavasz nem a közelgő nyár, azaz a béke eljövetelét jelenti Radnótinak. A költeményben a költő lelkiállapotáról is képet kaphatunk: undorodik, irtózik ettől a világtól, ahol mindenütt csak háború dúl. Ahol a költő belepusztul ebbe, vagy erőszak miatt, mint Federico Garcia Loca, vagy önkezűleg, mint József Attila, mert nem bírja a világ borzalmait. A halálsejtelem megjelenik ebben a költeményben: Radnóti sorsközösséget vállal érzi, hogy rá is hasonló sors vár. A költemény zárlata egy ars poetica. A tölgy hasonlattal, allegóriával fejezi ki Radnóti, hogy amíg meg nem hal írnia kell, hiszen megjelölték a tölgyet, hogy ki fogják vágni, de mindaddig hoz új leveleket, amíg ki nem irtják. A halálsejtelem után az utolsó sorok újra a természet harmóniájáról szólnak.

A Negyedik Eclogában már nincs hexameteres versforma, nincsenek pásztorok. De a párbeszéd a költő két énje között megjelenik. A természet csak a háború borzalmainak ellenpontjaként van jelen itt is. A költő egyik énjének lázadó, elkeseredett a hangja. Úgy érzi meg kell halnia. Másik hangja az élet mellett sorol érveket, a természet idilljéből vett apró képekkel érvel: „Jártál szellőtől fényes csúcsokon” vagy „láttál napfényben álló fatörzsön gyantacsöppet”. A költő azonban félbeszakítja a felsorolást. A költő leszámol a múlt szépségeivel, de érzi, hogy változás lesz: a csöndből hatalmas vihar kerekedik. Megjelenik itt is a halálfélelem: „És már tudom, halálra érek én is”. A költő számára a halál jelenti a szabadságot a megváltást a rab életből. Azt írja: „a föld feloldoz”. Másik énje elfogadja, hogy meg kell halnia. Az első eclogában megjelent gondolattal itt is találkozhatunk, hogy mindaddig, amíg él írnia kell.

A Hetedik Eclogában is megjelenik az idill és a halálfélelem is. A bori fogság idején keletkezett a költemény. A vers szerkesztőelve a valóság és az álom egybemosása. A valóság a tábor, a szögesdrót látványa, s az álom, melyben az otthon idillje jelenik meg. Radnóti nem biztos abban, hogy vajon hazatérnek-e, abban se biztos, hogy van-e haza. Hiszen a táborba nem jutnak el a hírek.