**11.tétel  
Juhász Gyula impresszionista költészete  
(1883-1937)**

Szeged költője, nagy tehetségnek indul. A holnap antológia lelkes szerzője, azonban a Nyugat élvonalába nem tartozott. Versei főként vidéki lapokban jelentek meg. Derékba tört írói karrierjének oka: örökös vidéki száműzetés, elszigeteltség, magány. Az ő sorsa a legtragikusabb a nyugatosok közül. Öröklött idegbaj, búskomorság gyötri. Többször öngyilkosságot kísérel meg.

Iskolái: Szeged, Pest. – magyar, latin szakos tanár. Egyetemen kitűnt társai közül. Vidéki állások: Máramaros sziget, Léva, Nagyvárad, Pezsgő, szellemi élet, futó találkozás Sárváry Annával, a „könnyűcsókú” nővel, aki a félszeg, gátlásos költő múzsája lesz. 70 verset írt hozzá. ’20-as években újságíró, 1929: Baumgarten díj. 1934-ig ír, utána elhallgat. 1937-ben öngyilkosságban hal meg.

Lírájának alaphangja: Rezignált bánat, mélabú. Impresszionista költő. (pillanatnyi benyomások) Finom zeneiség, fáradt dallamok jellemzik, a francia szimbolisták közül Verlaine hat rá. Költészetének két nagy csoportja a táj és szerelmes versei.

Tájversek: A magyar alföldet, a Szeged környéki tájat örökíti meg.

– modern népi életképeket fest; gyakran szimbolikusa táj; az ott élők sorsát jeleníti meg.

A költő hangulata összefonódik a tájéval, érzésvilágát rávetíti a vidékre.

Tiszai csönd (1910): Impresszionista vers, hiszen hangulatot, pillanatot örökít meg. A lírai alany a költő, ami az 5. versszakban derül ki. Addig láttató képekkel és motivált szavakkal írja le a tájat, a képeket, amit lát. Láttató metafora: nagy barna pók. A költő magányosan, egyedül nézi a mozdulatlan hajókat. A nyugodt Tisza parton megélt est a vers első része. Sötétség, csendesség, nyugalom, mozdulatlanság. Először a tekintet vízszintesen néz szét. Mozdulatlan hajók a vízen, majd az égi tanyák felé irányul a tekintet. A mozdulatlanságot finom neszek, hangok törik meg. Halk harmonikaszó a távolban, tücsök hangja. Nyugalom árad a versből, de a mély magánhangzók sejtetik a szomorúságot, bánatot. A vers utolsó 2 versszakában megjelenik a lírai alany, a költő. Ismétléssel erősít „magam, egymagam” névmással. Az életéből megismert fájdalma kiolvasható a versből.

**Tápai lagzi (1923)**

Modern, nép életkép. Nem a Petőfi korában megszokott idillikus népszemlélet, hanem az Adynál is látott reális és elkeserítő, nyomasztó kép a magyar valóságról. A cím és a vers között ellentét húzódik. A lagzi szó evokatív, pozitív tartalmú, hangulatfestő szó. Bár látszólag egy falusi lagzit ír le, valójában a Tápén élő emberek sivár életét örökíti meg. Egy esküvő ürügyén mutatja be a paraszti valóságot. Hanghatásokkal indít: brummog, kondul, vonít- hangutánzó és hangulatfestő szavak. A népszínművek, a hortobágyi betyárromantika képei jutnak eszünkbe az életképekről és a lagziról is, de az nem valóság, az illúzió. Vershelyzet: esti lakodalom, zeneszó melletti mulatás a falu zenéi, hangjai idézik meg a Tápai tájat. Epigrammaszerű tömörséggel foglalja össze a paraszti sorsot. Szinte ide se illik a versbe: „Az élet itt nem móka s nem talány”

A szegények reggeltől estig nehéz fizikai unkát végeznek. Az ifjuk a bor mámorába kerülnek, megvert, megfélemlített asszonyokat látunk. Ellentét a paraszti élet mindennapjaival a téli időszak. Sötétség, munka, semmittevés. „Az ember medve, alszik és morog” Az állat és az ember alig különbözik. A vágyak az emberi ösztönök kielégülése.

**Szerelmes versek**

Milyen volt (1912): A lírai alany a költő, aki Annáról beszél, visszaemlékezik rá. Megtudjuk a versből, hogy Anna szőke, kék szemű nő volt, pozitívan motivált szavakkal, gyönyörű hasonlatokkal jellemzi. Időszembesítés van a versben, hiszen a vers a múltról szól, de mégis a jelen érzése is a szerelem. Három évszak jelenik meg, azokkal Anna tulajdonságait, jellemző vonásait mutatja be. Tavasz, nyár ősz, telet kihagyja. A nyári kalásszal dús mezőkben is Annát látja, szemeit az őszi „bágyadt” kék éghez hasonlítja és a tavaszi rét sóhajtásában is „hangja selymét” idézi fel a költőben. Anaforás szerkesztésű. „Milyen volt”-al indít, és azt követi a „nem tudom már”, ami a visszaemlékezést fejezi ki. De az egész vers ellentmond ennek, hiszen minden versszakban egyre többet árul el róla. Az emlékek elfakulnak, de az érzés nem múlik el.

**Anna örök (1926)**

Időszembesítő, paradoxon, mert a vers az elmúlásról ír, de a szerelem örök. A múltat a jelent és a jövőt 6-6 sorral írja le. A múlt elmosódott képeit idézi fel, ezek azonban csak látszólag elmosódottak.

–Arca, vállainak íve, hangja-

A vers tele van érzelemmel, hiszen szabálytalan szótagszámú sorok alkotják a verset, tele áthajlással. A jelen: „Ma már, ma már” – Anaforás. Túlbizonygatja a szerelem elmúlását, de amikor hihetővé válna nyugalma, hogy az érzés tényleg tovatűnt, a „ne hidd” sor bontja meg. „Élsz és uralkodol örökkön, Ámen.” Emelkedett, patetikus, isteni sík. Anna örökkévalóságát írja le, minden, ami a múltban volt, feledhetetlen, mindenhonnan visszasejlik örökkévalósága.