**Szófajok**

**A szófaj nem egy nyelvi szint elemének a megnevezése**, szemben a fonémával (beszédhang) és a morfémával (szóelem), **hanem a szótövek képességei szerinti csoportosítása.**

**A szófajok típusai:**

|  |  |  |  |
| --- | --- | --- | --- |
| **Alapszófajok** | | | |
| **Valódi alapszófajok** | | **Névmások** | **Igenevek** |
| **Jellemzőik** | * Toldalékolhatók * Önállóan mondatrészek, bővítményeket vehetnek fel * Jelentésük önálló, fogalmi jelentés | * Toldalékolhatók * Önállóan mondatrészek, alig bővíthetőek * Jelentésük önálló, fogalmi jelentés, de helyzettől függő | * Toldalékolhatók * Önállóan mondatrészek, bővítményeket vehetnek fel * Jelentésük önálló, fogalmi jelentés |
| **Típusaik** | * ige * főnév * melléknév * számnév * határozószó | * főnévi névmások * melléknévi névmások * számnévi névmások * határozói névmások | * főnévi igenév * melléknévi igenév * határozói igenév |

|  |  |  |
| --- | --- | --- |
| **Viszonyszók** | | |
| **Jellemzőik** | * Általában nem toldalékolhatók * Önállóan nem mondatrészek, nem bővíthetőek * Jelentésük viszonyjelentés | |
| **Típusaik** | Toldalékértékű | Nem Toldalékértékű |
| * segédige * névutó * igekötő | * névelő * kötőszó * szóértékű módosítószó |

|  |  |
| --- | --- |
| **Mondatszók** | |
| **Jellemzőik** | * Nem toldalékolhatók * Nem lehetnek mondatrészek, nem bővíthetők, de tagolatlan mondatok * Érzelmet, indulatot, véleményt fejeznek ki |
| **Típusaik** | * Indulatszók * Hangutánzó mondatszók * Mondatértékű módosítószók * A kapcsolattartás mondat szavai (interakciós mondatszók) |

**A valódi alapszófajok és jelentés:**

|  |  |
| --- | --- |
| **Jelentéssel kapcsolatos jellemzői** | |
| **Ige** | * Cselekvést (pl. főz, jegyzetel), * történést, állapotot (pl. születik, fél) és * létezést (pl. van, nincs) fejez ki. |
| **Főnév** | * Előlényeket (pl. ember, ló, tulipán, gomba), * élettelen tárgyakat (pl. tányér, vihar, kert, könyvtár) vagy * elvont fogalmakat (pl. öröm, tudás, kedv, reneszánsz) nevez meg |
| **Melléknév** | * Személyek, tárgyak, fogalmi dolgok tulajdonságát vagy egyéb jellemzőjét fejezi ki. * Ilyen lehet valakinek, valaminek a természete, szokása (pl. türelmes, becsületes); * valamivel való ellátottság (pl. eszes, élő); * valaminek a hiánya (pl. felhőtlen, védtelen); * valahová tartozás, származás (pl. gimnáziumi, esztergomi); * valamilyen helyzet (pl. hátsó, függőleges); * nagyság, mérték (pl. tenyérnyi, kosárnyi). |
| **Számnév** | * Személyek, tárgyak, fogalmi dolgok mennyiségét (pl. tíz, sok), * sorban elfoglalt helyét (pl. kilencedik), * egészhez viszonyított részét (pl. ötöd, nyolcad) fejezi ki. |
| **Határozószó** | * a cselekvés helyét (pl. benn, kívül, visszafelé), * idejét (pl. idén, néha, rég), * módját (pl. gyalog, hirtelen), * állapotát (pl. egyedül, hanyatt), * a minőség fokát (pl. eléggé, félig-meddig) jelöli. |

**Az igenevek és a jelentés kapcsolata:**

|  |  |
| --- | --- |
| **Jelentéssel kapcsolatos jellemzői** | |
| **Főnévi igenevek** | * Elvontan cselekvést (pl. csinálni, írni [jó]), * történést (pl. reccsenni, lobogni), * létezést (pl. lenni), állapotot (pl. fájni, örülni) vagy * szerkezet részeként az ige eredeti jelentéstartalmát (pl. [fontos] elmennem, [fog] esni, [szokott] lenni, [kell] nevetni) fejezi ki. |
| **Melléknévi igenevek** | Az igei jelentéstartalmat tulajdonságként, jellemzőként nevezi meg (pl. síró, megrajzolt, beadandó). |
| **Határozói igenév** | A cselekvéstartalmat határozói körülményként nevezi meg. (pl. olvasva [tanul], elsápadva [hallgat]). |

**A névmások és a jelentés kapcsolata:**

|  |  |
| --- | --- |
| **Jelentéssel kapcsolatos jellemzői** | |
| **Személyes névmás** | Személyek, ritkábban dolgok, megszemélyesített fogalmak nevét helyettesíti (pl. te, ők). |
| **Birtokos névmás** | A dolgokat, mint a három személy valamelyikének a birtokát jelöli meg (pl. tiéd, miénk). |
| **Visszaható névmás** | Kifejezi, hogy a cselekvés visszahat az alanyra, azaz a cselekvő alany és az iránytárgy azonos.  Tágabb értelemben más m10ondatrésznek az alannyal való azonosságára utal (pl. magam, magunk). |
| **Kölcsönös névmás** | Kifejezi, hogy két vagy több alany cselekvése kölcsönösen hat végzőire, vagy kölcsönösen összefügg (pl. egymás, egymástól). |
| **Mutató névmás** | * Személyre, dolgokra, fogalmakra (pl. ez, azok), * tulajdonságra, jellemzőre (pl. ilyen, olyanok, ugyanilyen), nagyságra (pl. ekkora, amakkora), * fajtára, valamihez való hasonlóságra (pl. afféle, efféle) utal. |
| **Kérdő névmás** | * Élőlényekre, tárgyakra, elvont fogalmakra (pl. ki, kicsoda, mi, micsoda), * tulajdonságra, jellemzőre, fajtára kérdeznek rá (pl. mely[ik], mily[en], minő, mekkora, miféle), * mennyiségre, sorszámra (pl. hány, mennyi, hányadik) kérdez rá. |
| **Vonatkozó névmás** | * Élőlényekre, tárgyakra, elvont fogalmakra (pl. [a]ki, [a]mely, [a]melyik), * tulajdonságra (pl. amily[en], aminő, amekkora), * mennyiségre (pl. ahány, amennyi, ahányadik) utal vissza. |
| **Határozatlan névmás** | * Közelebbről meg nem határozott személyt, dolgot, fogalmat (pl. valaki, valami, valamelyik, némelyik, egyik, másik, más, egyéb, többi), * tulajdonságot (pl. valamelyik, valamilyen, valamekkora, valamiféle, némely, némi, holmi), * mennyiséget (pl. néhány, egypár, megannyi, valamennyi) jelöl. |
| **Általános névmás** | * Minden élőlényre, tárgyra, fogalomra (pl. ki-ki, bárki, bármi, akárki, mindenki, mindegyik, mindez, senki, semmi), * tulajdonságra (pl. bármily[en], bármely[ik], bármiféle, akármilyen, mindenféle, semmilyen), * mennyiségre (pl. bármennyi, akárhány, semennyi, minden) érvényes összefoglaló értelmet fejeznek ki. |

**A viszonyszók és a jelentés kapcsolata**

|  |  |
| --- | --- |
| **Jelentéssel kapcsolatos jellemzői** | |
| **Határozott névelő** | A mögötte álló főnév, főnévi alaptagú kifejezés a beszélő szerint már ismert (pl. a, az). |
| **Határozatlan névelő** | A mögötte álló főnév egyediségét emeli ki (pl. egy). |
| **Névutó** | Viszonyjelentést hordozó szó, az előtte álló ragos vagy ragtalan névszót határozóvá teszi. (pl. előtt, alatt). |
| **Kötőszók** | Mondatrészek, mondatok összekapcsolására, a köztük lévő nyelvtani és logikai viszony kifejezésére alkalmas (pl. és, hogy, hiszen, minthogy). |
| **Igekötő** | Igéhez, igei származékszókhoz kapcsolódik. Az igei jelentéstartalom időbeli, térbeli lefolyásával kapcsolatban módosítja a jelentést (pl. meg, le, agyon, át). |
| **Segédige** | Olyan igei jellegű szó, amely úgy fejez ki mód-, idő, szám-, személyviszonyt, hogy egyúttal más szónak állítmányi szerepre alkalmas formáját is segíti megalkotni (pl. fog, volt, kell). |
| **Módosítószó** | Mondat vagy mondatrész tartalmát módosítja, kifejezve a beszélő szubjektív viszonyát a mondottakhoz (pl. csak, nem, vajon). |