**A szóbeli és írásos szövegek eltérő jegyei**

|  |  |  |
| --- | --- | --- |
| **Szempontok** | **Élőszó** | **Írott szöveg** |
| **Különbséget megfogalmazó közmondás** | „Verba volant…”(A szó elszáll…) | „…scripta manent.” (…az írás megmarad.) |
| **Kiváltott benyomás** | Akusztikai (időbeli) benyomás: hallom | Vizuális (térbeli) benyomás: látom |
| **Hatóköre** | Időben múlandó, pillanatnyi | Időben, térben kevésbé korlátozott, századokat átél |
| **A hallgató visszajelzési lehetőségei** | A hallgató azonnal reagálhat, sokféle lehetőség van | A visszajelzésnek csak korlátozott lehetőségei vannak. (késleltetett) |
| **A szöveg alkotása** | gyors gondolkodást igényel | időt enged a gondolkodásra. |
| **A szöveg kifejezőeszközeinek köre** | Gazdag kifejezőeszközökben: verbális, non-verbális és zenei elemek együtt vannak jelen. Ezek módosítják, pontosítják a szöveg jelentését. | Csak korlátozottabb. Non-verbális és zenei elemeknek alig jut szerep, helyette írásjeleket használunk, melyek hatása gyengébb. |
| **Nyelvi megformálása** | Spontánabb (igénytelenebb) | Tudatosabb (igényesebb) |
| **Mondatszerkesztés** | Lazább, szabálytalanabb  Hiányos mondtatok túlsúlya | Szabályosabb, megformáltabb  Teljes mondatok túlsúlya |
| **Egyéb nyelvi eszközök** | Nyelvi panelek, töltelékszavak, közhelyek használata előfordul. Gyakoriak a mellérendelések | Előfordul(hat) irodalmi v. szakszavak használata is. Csiszolt mondatok, alárendelések, arányosság jellemzi. |
| **Szövegfajtái** | beszélgetés, vita, interjú, megbeszélés, előadás, felszólalás, rádiós, televíziós hírolvasás…stb. | Tanulmány, cikk, hivatalos levél, magánlevél, napló, emlékirat, kritika, esszé. |
| **Tárolása** | modern technikát igényel, | íróeszköz elég, |
| **Információ vissza-keresése** | nehezebb (emlékezet!) | könnyebb |
| **Használata a mindennapokban** | aránya jóval magasabb, főként magánéleti szövegek | főként közéleti szövegek |

Mindezt tovább árnyalja az **új internetes kommunikációs formák** megjelenése (email, sms, fórum, chat, instant messaging, blog). Ezek formájukat tekintve az írásbeli szövegek körébe tartoznak, ugyanakkor a szóbeli szövegalkotás sok jellemzőjét is magukban hordozzák.

**Szövegtípusok**

**1, Kommunikációs színterek és szövegtípusok**

Minden szöveg egy adott kommunikációs helyzetben születik, amely helyzet **(kontextus)** meghatározza sajátosságait is. Ezért a **kommunikációs helyzet, „színtér”** alapján is elkülöníthetők olyan**szövegtípusok**, amelyek egymástól többé-kevésbé eltérő sajátosságokkal rendelkeznek. A kommunikációs helyzetet a szöveget körülvevő „fizikai és társas világ”, a tér- és időbeli viszonyok, a szöveg témája, a szövegalkotó célja, a szövegalkotó és a befogadó közös tudása, kapcsolatuk jellege, sajátosságai alkotják. A különböző kommunikációs színtereken megjelenő szövegekkel később részletesen foglalkozunk majd stílusuk kapcsán.

Szöveg szekció végeSzöveg szekció

**2, A magánéleti szövegtípus**

**A magánéleti szövegtípus** a **személyes** kommunikáció legáltalánosabb formája. A legtöbb közlendőnket ebben a szövegtípusban fogalmazzuk meg. Ide tartozik minden olyan műfaj, amely **informális** (személyes) kapcsolatokban használatos, a vicctől kezdve a blogbejegyzésen keresztül a barátokkal való telefonbeszélgetésig, e-mail-váltásig. A társalgási szövegtípusba jellegzetesen **spontán** és **dialogikus** szövegek tartoznak.

Szöveg szekció végeSzöveg szekció

**3, A közéleti és a publicisztikai szövegtípus**

A magánéleti szövegtípusnak bizonyos szempontból ellentéte a **közéleti szövegtípus.** Ide a nagyobb **nyilvánosság**ot érintő – **nagyszámú, ismeretlen befogadó**nak szánt –, többnyire **tervezett** szövegek tartoznak (pl. politikai beszédek, újságokban megjelenő nyílt levelek). A hagyomány külön szövegtípusként tartja számon, de a **publicisztikai szövegtípus** nemigen határolható el a közéletitől.

A nagyobb nyilvánosságot érintő szövegek ugyanis többnyire a média közvetítésével jutnak el a címzettekhez. A cikkeken, interjúkon, riportokon stb. kívül a hirdetéseket, reklámokat is a publicisztikai szövegtípusba sorolják.

**4, A hivatalos szövegtípus**

A **hivatalos szövegtípus** szintén **ismeretlen**, de csak **kisszámú címzett**hez szóló szövegeket foglal magába. Ilyen szövegeket használunk az államot képviselő intézményekkel, szervezetekkel való kommunikáció során, illetve a legtöbb, munkával, tanulmányokkal kapcsolatos ügyben. Ebbe a kategóriába tartoznak a kérvények, önéletrajzok, pályázatok stb., amelyek szinte kizárólag **tervezett** szövegek.

Szöveg szekció végeSzöveg szekció

**5, A tudományos szövegtípus**

A **tudományos szövegtípus**ba tudományos vagy szakmai témájú,**tervezett** szövegek tartoznak. Nemcsak a nagy tudósok előadásait vagy monográfiáit értjük ezen, hanem egy kutatásról készült beszámolót, egy szakmai anyagot, sőt az órai kiselőadásokat, a beadandó házi dolgozatokat is. A közéleti és publicisztikai szövegtípustól a téma, a tudományos szövegek sajátos szerkezete, szigorú szabályokat követő felépítése különbözteti meg.

Szöveg szekció végeSzöveg szekció

**6, A szépirodalmi szövegtípus**

A **szépirodalmi szövegtípus** sok szempontból egyedi, különleges. Egyrészt egy irodalmi szövegben megjelenhetnek más szövegtípusok jellemzői is. Másrészt a szépirodalmi az egyetlen olyan szövegtípus, amelybe szinte kizárólag **írott** és**tervezett** szövegek tartoznak. Az irodalmat mint kommunikációs helyzetet a **szövegalkotó–befogadó sajátos viszonya** jellemzi.