**A kül- és belpolitika új irányai: III. Béla uralkodása**

**A XII. század Magyarország történetében**

A XII. század magyarországi történetét két jelentős uralkodó keretezi: Könyves Kálmán a század elején és III. Béla a század végén.

**Szent László, majd Könyves Kálmán idején megszilárdult a magyar államiság**

**Kálmán halálát követően** királyi trónkövetelők miatt **belső harcok** indultak

A XII. század közepén uralkodó **II. Géza** (1141-62) korábban volt egy **belpolitikailag stabil időszak**:

* A király ezt kihasználva Kijev-Halics, illetve a Balkánon Bizánccal szemben indított hadjáratokat.
* Az Itália megszerzésére szövetkező német-római és bizánci császár ellenében II. Géza csatlakozott a pápa által támogatott francia-dél-itáliai normann szövetséghez, ami a két császár Magyarországgal szembeni, a magyar trónharcokba is beavatkozó politikája miatt volt ésszerű lépés

**Bizánci törekvések, Béla herceg Bizáncban:**

II. Gézát legidősebb fia, III. István követte a trónon, aki ellen a két nagybátyja (akiket a bizánci császár, Mánuel támogatott) ellenkirályként lépett fel

II. László és IV. István ellenkirályok végül elbuktak és III. István békét kötött a bizánci császárral

A békekötést megerősítendő III. István öccse, Béla herceg a bizánci udvarba került és ott nevelkedett tovább

Bélát (akit Bizáncban Alexiosznak neveztek) 1165-ben Mánuel (1143-80), akinek akkor még nem volt fiú gyereke, örökösének ismerte el, felruházta a trónörökösi deszpotész címmel és lányát, Máriát is eljegyezte vele.

Mánuelnek azonban 1169-ben fiúgyerek született

Béla elvesztette deszpotész címét és felbontották jegyességét is, de maradt Bizáncban és feleségül vette az egyik keresztes állam, Antiocha francia származású hercegnőjét, Chátillon Ágnest.

**Magyarország kelet és nyugat határvidékén**

III. István király halála (1172) után a magyar főurak egy csoportja hazahívta Bizáncból Béla herceget

* Mánuel beleegyezett Béla távozásába, mert már volt utóda, illetve azt remélte, hogy Béla képviseli majd Bizánc érdekeit – Béla esküt is tett a császárnak, hogy nem fog fellépni Bizánccal szemben
* Béla bizánci seregek kíséretében érkezett Magyarországra, ahol várták hívei, de sokan bizalmatlanul fogadták (féltek, hogy Bizánc és az ortodox vallás képviselője lesz) és Béla öccse, Géza mögé sorakoztak fel

**Béla igyekezett a pápával és a magyar egyház vezetőivel is jó kapcsolatot kialakítani:**

Az ekkor is zajló invesztitúra harcban III. Sándor pápát támogatta Barbarossa Frigyessel szemben

DE! a magyar egyházat vezető Lukács esztergomi érsek azonban Béla ellen volt, és a pápai támogatás ellenére megtagadta a megkoronázását, amit végül a kalocsai érsek tett meg

III. Béla végül legyőzte öccsét Gézát, aki elmenekült az országból. Ettől kezdve belpolitikailag egy békés időszak következett

**A békés belpolitikai időszak mellett kedvezően alakultak a külpolitikai viszonyok is:**

**1,** 1180-ban meghalt Mánuel bizánci császár, így Bélát nem kötötte tovább a neki tett személyes esküje

- III. Béla mivel belülről ismerte a bizánci udvart, tisztában volt a császárság meggyengülésével (Bizánc 1176-ban vereséget szenvedett a szeldzsuk törököktől) és igyekezett annak örökébe lépni a Balkánon. Ezt a hatalmi igényt jelezte, hogy Béla felvette címerébe a kettős keresztet és pénzein, pecsétjein is használni kezdte ezt a bizánci hatalmi jelképét

- **A magyar király** sikeres hadjáratot vezetett a Balkán északi területeire, ahol **visszafoglalta Közép-Delmáciát és a Szerémséget Bizánctól,** majd az új bizánci császárhoz adta feleségül lányát, Margitot.

**2,** III. Béla felújította **az orosz fejedelemségek irányába korábban aktív külpolitikát** (az anyja, Eufrozina a kijevi nagyfejedelem testvére volt)

1188-ban kihasználva egy belviszályt – bevonultak a magyar seregek Halicsba, ahol III. Béla kisebbik fiát, Andrást ültette a trónra. András azonban nem tudta megtartani hatalmát, 1190-ben haza kellett jönnie.

**3,** A nyugati irányú politikában megváltoztak a körülmények: az 1176-os legnanoi csata után (ahol a pápapárti észek-itáliai városok legyőzték Barbarossa Frigyes császári seregeit), a császár és III. Sándor pápa békét kötött.

**4,** 1187-ben Szaladin szultán elfoglalta Jeruzsálemet, megkezdődött a III. kereszteshadjárat (1189-92) szervezése:

* III. Béla ugyan nem vállalkozott a Szentföldre vonulásra, azonban a Barbarossa Frigyes vezette német keresztesek komolyabb probléma nélkül vonultak át Magyarország területén
* A magyar király többször megvendégelte az átvonuló német-római császárt és ez a magyar-német kapcsolatok normalizálódását is magával hozta.
* III. Béla támogatta a johannita lovagrendet és az apja által alapított magyar lovagrendet, a Szent István Király Keresztesei lovagrendet (stefaniták) is.

**III. Béla uralkodása és reformjai:**

III. Béla stabil hatalmának alapjait az európai összehasonlításban is **jelentősnek mondható jövedelmei jelentették**.

Az ország **birtokállományának** kb. **70-75%-a a király**; kb. **15-20%-a világi birtokosok** és kb. **10%-a az egyház** kezében volt.

**Királyi jövedelmek**:

Nagyobb része, kb. **kétharmada a királyi földbirtokokból származott** (többnyire **természetben beszedett domaniális jövedelem**, amit a király, mint földesúr kapott).

Egyharmada, amit a királyi jogon, többnyire pénzben beszedett regálék voltak.

III. Béla az egyik **leggazdagabb uralkodó** lehetett a korabeli Európában (az uralkodó és nem az ország gazdagságáról van szó, hiszen Nyugat-Európában az uralkodók nem rendelkeztek ekkora mértékű földbirtokokkal). Erről tanúskodik az a **jövedelem-összeírás**, ami második házasságának (VII. Lajos lányával, Capet Margittal) vagy fia, Imre aragóniai házasságának előkészítésére készült – ennek alapján kb. évi 23 tonna ezüst jövedelemmel rendelkezhetett.

* A nagy kiterjedésű királyi birtokok jelentős része **királyi udvarházak** köré szerveződött, az ezekről begyűjtött terményeket a király az országban az udvarával történő urazásai során felélte
* A jövedelem-összeírás tételesen tartalmazta a **regáléjövedelmeket**, amelyekből a legjelentősebbek: a **pénzverésből és a pénzbeváltásból** (kamara haszna), a **sóbányászatból** és **kereskedelemből**, a **városok, révek, piacok adójából, az ispánoktól** (ispáni jövedelmek kétharmada), **az erdélyi telepesektől** és **Szlavóniából** származó bevételek voltak.

III. Béla Magyarországra érkezésétől fogja **jó viszonyra törekedett az egyházzal**:

* Pártolta a **cisztercita rend** magyarországi terjedését – a franciaországi központok segítségével **öt új apátságot** alapított (Egres, Pásztó, Pilis, Szentgotthárd és Zirc)
* **1192-ben Váradon szentté avatták I. László királyt**

- Ez illeszkedett a **XII. századi szentkultuszhoz** – a királyok politikai és egyházi téren is saját hatalmukat, tekintélyüket akarták megerősíteni korábbi uralkodók szentté avatásával.

- Az ekkor elkészített **László-legendában** és a XV. században majd átalakított **Szent László hermában** (fej-ereklyetartó) többen III. Bélát vélik felfedezni László alakjában.

III. Béla a magyar egyházat támogatta, azonban – igazodva a nyugat-európai gyakorlathoz – **szerette volna az állam irányításában csökkenteni a főpapok befolyását**, illetve megteremteni az **ellenőrizhető és szervezett ügyintézést:**

* 1181-ban **elrendelte**, hogy minden olyan **ügyet, amit a jelenlétében tárgyalnak, írásba kell foglalni**
* 1185-től **működni kezdett** az esztergomi érsek felügyelete királyi kápolnától független **királyi kancellária:**

A kancellária királyi hivatalként felelt a királyi oklevelek szakszerű kiállításáért, a kancellár és az alkancellár vezette, mellettük több jegyző dolgozott (ilyen jegyző lehetett Anonymus is).

A király támogatta, hogy a **magánjogi ügyekről is készüljenek oklevelek**:

Az oklevélkibocsátásban a **hiteleshelyek** szerepe volt a legfontosabb.

Hiteleshelyként működtek országszerte a káptalanok, amelyek az egyház által meghatározott szabályok szerint élő, az egyházi liturgikus és egyházkormányzati feladatok mellett oklevélkiadással is foglalkozó **világi papok, kanonokok testületei** voltak, amelyeket a **prépostok vezettek** (a püspöki és érseki központokban, székesegyházak mellett működtek a székeskáptalanok, ezeken kívül pedig a társaskáptalanok)

III. Béla, amikor 1196-ban meghalt, egy **megerősödött, a nyugati** (Német-római császárság és a Pápaság) **és a keleti** (Bizánc) **világ határvidékén egyensúlyozó államot** hagyott idősebb fiára Imrére

* A királyt első feleségével Székesfehérváron temették el
* Sírjukat 1848-ban tárták fel – a leletek alapján III. Béla nemcsak uralkodóként, hanem a szó fizikai értelmében is (kb. 190 cm lehetett) **kiemelkedő személyisége volt korának és a magyar történelemnek**