**A pénz megjelenése, formái és szerepe az ókori gazdaságban**

**Az ókori Közel-Kelet jellemző gazdasági rendszere**

Az ókori **Közel-Kelet államaiban az önellátás** volt a jellemző gazdálkodási forma – családi gazdaságok vagy faluközösségek formájában

A **folyammenti kultúrákban kialakuló öntözéses gazdálkodás** teremtette meg az ókori Kelet jellegzetes termelési formáját, az **oikosz gazdaságot (templom/palotagazdaság)**, amely már az árucsere egyik formája.

A templomgazdaság kialakulásában és működésében szerepet játszott, hogy **egy nagyobb közösség – a templomokhoz vagy a palotákhoz kapcsolódó emberek közössége együtt sikeresebb lehetett:**

* Az öntözés lehetőségének kialakításában és működtetésében (csatornák építése és karbantartása)
* A földek és a csatornák védelmében
* Az adott területen hiányzó élelmiszerek és nyersanyagok beszerzésében (távolsági kereskedelem révén)
* A gazdaság működtetésében és a közösség védelmében (pl. közcélú építkezések, raktározás, védelmet szolgáló falak építése)

A **templomgazdaságnak redisztribúcios (újraelosztó)** szerepe volt: **összegyűjtötték** a megtermelt élelmiszereket, előállított kézműves termékeket, amelyeket **közösen raktároztak** és szükség esetén (pl. rossz termés) **el tudták látni velük az embereket**.

A központilag irányított termelés, illetve az önellátás során is képződhetett azonban **felesleg, amelynek értékesítése megteremtette az árucsere másik formáját, a piaci árucserét:**

A megtermelt árut piacon lehetett értékesíteni

A kereskedelem kialakulása nyomán megjelent a pénz

**A pénz funkciói és típusai:**

**A pénz:** általános csereeszköz, amely fizetéskor cserél gazdát

**Funkciói:**

**fizetési eszköz** (csere- vagy közvetítőeszköz)

**értékmérő eszköz** (termékek árának meghatározása)

**értékmegőrző, felhalmozási eszköz** (megtakarítások)

A pénz történetében különböző korszakokat különböztethetünk meg. A kialakulás sorrendjében az első forma az árupénz volt, amikor a pénz fizetési eszköz funkcióját valamilyen, széleskörűen használt és elfogadott áru gyakorolta. Ezt követte a vert pénz, amely általában nemesfémből készült.

**Árupénz:**

A piaci árucsere nehézségét (egyidőben és megfelelő mennyiségben legyen jelen a kínálat és a kereslet) a közvetítő eszközként használt valamilyen árucikk tudta orvosolni.

Az ókorban ilyen árucikk lehetett a gabona, valamilyen állat (bárány, kecske, teve, marha), prém, drágakő, só vagy valamilyen luxuscikk (pl. bors) és a nemesfémek is

A nemesfémeket (arany, ezüst) – még nem a mai értelemben vett pénz formájában – felismerhetőségük, tartósságuk és kisebb egységekre történő feloszthatóságuk tette hosszú távon és széleskörűen elismert árupénzzé

**A vert pénz jellemzői**

A nemesfémek árupénzként való használata a többi áruféleséghez képest sok előnnyel járt, de voltak azért bizonytalansági tényezők is: mindig szükség volt súlymérésre és az összetétel meghatározására is.

Az uralkodók – csökkentendő ezt a bizonytalanságot – elkezdtek **meghatározott összetételű („finomságú”), súlyú és azonosításra alkalmas jelekkel ellátott pénzeket veretni.**

A **pénzveréshez aranyat, ezüstöt, rezet és bronzot**, illetve az arany és az ezüst természetes ötvözetét az **élektront** (electrum) használták.

A **pénzverés** mai tudásunk szerint **Lüdiában kezdődött** a Kr. e. VII. században: **Kroiszosz (Krőzus) király** kezdett arany- és ezüstpénzeket veretni, amelyeknek egymáshoz viszonyított értékét is megállapította.

A vert pénzek minőségét a kibocsátónak kellett garantálni. A pénzeken (totem)állatok, istenségek ábrázolása volt, amely beazonosíthatóvá tette a kibocsátót

A **görögök** pénzhasználata:

* Általában az **ezüstpénzt** használták, ritka kivétel volt és az is csak rövid ideig a **Spártában vert vaspénz**
* A pénzverés alapegysége a **drachma** (4-4,5 g ezüst) és annak az egyhatodát érő obolos volt.
* A pénzverés és -használat gyors terjedéséhez a kereskedelem mellett a nagyértékű templomi kincsfelajánlások és a nagy létszámú zsoldosseregek fizetésének kényszere is hozzájárult

A **rómaiak** pénzhasználata:

* Arany és ezüst lelőhelyek híján sokáig bronz pénzeket használtak, aminek az alapegysége az as volt
* A Kr. e. II. századtól ezüst (denarius) és arany (aureus) pénzeket is vertek.
* Görög mintára a pénzek elő- és hátoldalán istenábrázolásokat (pl. Ianus, Saturnus) és szimbólumokat (pl. sas, kerék) használtak