**Köztársaságból egyeduralom a római köztársaság működése,**

**Caesar és Augustus**

**A köztársaság államszervezete:**

**Róma megalapítása (Kr. e. 753)** után királyok uralkodtak a városban. A **királyság korának** végén (Kr. e. 510 körül) a patríciusok (Róma jogokkal rendelkező nemzetiségi arisztokráciája) elűzte az utolsó királyt és megkezdődött a köztársaság kora

A **köztársaság korának** első részében a **plebejusok** (Róma jogokkal nem rendelkező néprétege) lépésről lépésre megszerezték azokat a jogokat, amelyekkel teljes jogú tagja lettek az államnak

A római köztársaságot választott **tisztségviselők** irányították.

A tisztségek betöltésének elvei:

* A megbízatás általában 1 évre szól
* Egy időben több azonos jogkörű személy tölti be ugyanazt a tisztséget
* Nem járt a tisztségviseléssel fizetés (csak vagyonosok vállalhattak hivatalt)

**Legfontosabb állandó tisztségek:**

**consul**: 2 consult választottak évente, akik békében a legfőbb politikai hatalmat gyakorolták, összehívták a senatust, háborúban a hadsereget vezették

**preator**: A consulok társai és helyettesei, feladatuk a rend fenntartása, bíráskodás

**questor**: A consulok pénzügyi segítői, kincstárnokok

**aedilis** A városi rendőrség irányitói, a piacok rendjének felügyelői, a nyilvános játékok szervezői

**censor**: Ötévente választják őket, feladatuk a vagyonösszeírás, a szenátus névjegyzékének az összeállítása

**Néptribunus:** A plebejusok polgárjogi küzdelmének eredményeként Kr. 494-től 2 (később 4, majd 10) néptribunus képviselői a plebejusok érdekeit úgy, hogy beleszólhat a tisztségviselők intézkedéseibe, meg vétózhatja a senatus határozatait, személyük szent és sérthetetlen

**Rendkívüli** tisztségviselő a **dictator**: Válsághelyzetben fél évre a senatus javaslatára a consulok nevezik ki és teljhatalommal ruházzák fel. Nem vonható felelőségre.

**Papi tisztségviselő** a pontifex maximus, aki egy testület élén felügyelte a kultuszokat és a hagyományok betartását

**Senatus:**

* **Vének tanácsaként** már létezett a királyság korában is. Eredetileg a patríciusok voltak a tagjai, később a megfelelő vagyonnal rendelkezők is bekerülhettek
* 100, majd 300 Sulla korától 600, Caesar korától 900 tagú volt, üléseit a Curia épületében tartotta
* **Döntési jogköre** volt bel-és külpolitikai kérdésekben, jóváhagyta a népgyűlés döntéseit, rendelkezett az állam bevételeivel

**Népgyűlés(ek)**

A legősibb, már a királyság korában is létező, **rokon-nemzetségenként (curia) szerveződő népgyűlés** a köztársaság korában fokozatosan elvesztette jelentőségét, már csak **családjogi** kérdésekben döntött

A római polgárok vagyoni osztályokba sorolását követően, a Kr. e. IV. századtól létezett, a **vagyoni alapon szerveződő** és a **katonáskodás alapjául (katonai század – centuria)** is szolgáló népgyűlés, amelyben **megválasztották a főbb tisztségviselőket**, illetve a **háborúval** kapcsolatos kérdésekben döntött

A harmadik népgyűlés eredetileg a plebejusok gyűlése volt és **fokozatosan vált a meghatározó népgyűléssé**. Ebben a **szavazás a törvényekről** már vagyoni helyzettől függetlenül, **lakóhely (tribus) beosztás szerint** történt

**A hódítások társadalmi hatásai:**

Róma rövid idő alatt nagy birodalommá vált, a sikerrel megvívott pun- és keleti háborúk révén meghódította a Földközi-tenger medencéjét, annak vezető hatalma lett. A hódítások megváltoztatták az egyes társadalmi réteg jellemzőit is.

**Nobilitas:**

* Földbirtokaik megnövekedtek
* A nagybirtokokon egyre több (olcsó) rabszolga dolgozott. Létrejött a **latifundium** (szórtan elhelyezkedő birtoktestekből álló rabszolgatartó nagyüzem)
  + általánossá vált az árutermelés
  + a gabona mellett szőlőt, olajbogyót, zöldségeket és gyümölcsöt termeltek
* A senatorok, mint hadvezérek, és mint provinciák helytartói nagy jövedelmekre tettek szert
* Uralmuk biztosításának eszköze a senatus volt, amely egyre kevésbé engedett tagjai közé új embereket („homo novus”-okat)

**Lovagrend:**

* A pun háborúk idején alakult ki a vagyonos, **pénz- és ingatlan ügyekkel, kereskedelemmel** foglalkozó lovagrend
* Érdekeik védelmében kereskedőtársaságokat hoztak létre. Kr. e. 218-tól, a lex Claudia alapján (amely megtiltotta a senatoroknak kereskedelmi hajók birtoklását) pedig **egyeduralkodók lettek a tengeri kereskedelemben**
* A hóditások nagy haszonélvezőjévé váltak, mert az egyes tartományokban megszerezték az adószedés jógát: **adóbérlő társaságaik** öt évre előre befizették az államkincstárba az előírt adót, majd a gyakorlatban a maguk hasznára ennek többszörösét hajtották be a lakosságtól.

**Parasztság**: A kisbirtokos parasztság **létszámában** és **anyagi erejében** egyaránt **megfogyatkozott**

* Katonaként harcoltak és meghaltak, megrokkantak
* Amíg a férfiak harcoltak, a család többi tagja kevésbé hatékonyan művelte a földeket, kevesebb volt a termés
* Háborús fosztogatások, pusztítás is sújtotta őket és földjeiket
* Megtermelt gabonájukat alig tudták értékesíteni, egyrészt az olcsóbban termelő latifundiumok, másrészt a még olcsóbb importgabona miatt

**Rabszolgák:**

* Rendkivüli mértékben **megnövekedett a számuk**, ugyanakkor csökkent az értékük, gazdájuk korlátlan tulajdonát képezték
* Voltak városi házakban alkalmazott, vidéki birtokokon, illetve bányákban dolgozó rabszolgák. Speciális csoport volt a gladiátoroké

**A köztársaság válságának tünetei**

A háborúk **tönkretették a birtokos parasztságot**, akik elveszítették birtokaikat:

* Megélhetésüket elveszítve Rómába mentek, és ott áruba bocsátották szavazati jogukat, proletárrá váltak – ez lehetőséget teremtett arra, hogy a politikusok pl. ingyen gabona osztásával, vagy földosztás ígéretével és megvalósításával (Gracchus testvérek reformmozgalma) megszerezzék a támogatásukat
* Vagyonuk nem lévén, nem is katonáskodhattak, ezért hadkiegészitési válság is kialakult – erre a megoldást Marius hadseregreformja (Kr. e. 104.) adta: innentől fogva a nincsteleneket is besorozták a hadseregbe, akik szolgálati idejük alatt zsoldot, majd veteránként földet kaptak

A **rabszolgák** számának ugrásszerű növekedése egyben fokozta a lázadás veszélyét is – először Szicíliában (Kr. e. 138-132 és Kr. 104-101) robbantak ki rabszolgafelkelések, majd Kr. e. 74/73-71 között zajlott le a Spartacus vezette rabszolgafelkelés. Mindegyiket katonai erővel kellett leverni.

A **nobilitason** belül egymással rivalizáló csoportok (**néppárt** és az **optimaták**) alakultak ki, amelyek komoly belpolitikai harcot vívtak egymással.

Lázadozni kezdtek a **szövetségesek** (Kr. e. 91-89: szövetséges háború), kötelességeik mellé jogokat is követeltek

Nagy erejű barbár (kimber-teuton) **támadások** érték a birodalmat, továbbá Numídia (Jugurtha) és Pontosz (Mithridatesz) ellen is háborúzni kellett.

A köztársasági **államgépezet** akadozni kellett, hiszen az egy városállamra volt „kitalálva”. Időközben azonban Róma birodalommá lett, és szükségessé vált a szakszerű, koncepcionális és folyamatos (nem egyéves) hadviselés

**Az államgépezet működési válságának megoldási kísérletei**

Az egyeduralomig vezető út állomásai

**Hosszabb hatalomgyakorlás**: Mariust többször is egymás után is consullá választották. Sulla időbeni korlátozást nélküli, széles jogkörű diktatúrája (Kr. e. 82-79)

**Titkos szövetség**: A hatalomról való megállapodás: I. triumvirátus (Kr. e. 60: Caesar, Pompeius, Crassus), amely Caesar ás Pompeius polgárháborúja végén (Kr. e. 48: Pharszalosz) egyeduralomba torkollt.

**Caesar egyeduralma** (Kr. e. 48-44) – Caesar mindenféle tisztséget (diktátor, néptribunus, imperator, pontifex maximus stb.) viselt egyszerre. Zsarnoki uralma miatt meggyilkolták

**Újabb titkos szövetség, a II. triumvirátus** (Kr. e. 43.: Octavianus, Antonius, Lepidus), amely Octavianus és Antonius polgárháborúja végén (Kr. e. 31: Actium) a tényleges, h**osszútávú egyeduralomhoz vezetett** (principátus)

**Julius Caesar:**

Élt: Kr. e. 100 – 44

Családja a senatori rend legelőkelőbb köreihez tartozott, de családi kapcsolatai révén a néppárthoz is kötődött.

Sulla idején el kellett menekülnie Rómából 🡪 Sulla halála után visszatért és különböző papi tisztségeket és hivatalnokat viselt, majd Hispania Ulterior propraetora lett.

Céltudatos, ügyes politikus, ragyogó szónok volt

**Az első triumvirátus:**

Caesar Kr. e. 60-ban tért vissza Rómába és – kibékítve őket egymással – **szorosabbra fűzte kapcsolatát a kor két kiemelkedő hadvezérével és politikusával**, akik Caesarral együtt komolyabb befolyást szerettek volna szerezni a politikában:

* **Crassus**: az egyik leggazdagabb patrícius, aki Sulla idején, a proscriptio révén hatalmas vagyonra tett szert, és hadvezérként részt vett a Spartacus rabszolgafelkelés leverésében
* **Pompeius**: a keleti hadszíntéren (Pontosz, Szíria, Judea) aratott fontos győzelmeket, hazatérése után azonban az optimaták nem teljesítették kéréseit (pl. veteránjainak letelepítése)

**Kr. e. 60-ban Caesar, Crassus és Pompeius titkos megállapodást kötöttek, létrejött az első triumvirátus** (triumvir = háromfős testület). A megállapodás szerint

* Kr. e. 59-ben **Caesar consul** lett:
  + Teljesítette Pompeius kéréseit
  + Leszállította Asia provincia adóbérleteinek összegét, ezzel kedvezve Crassus lovagrendi barátainak
* Kr. e. 58-tól **Caesar proconsulként megkapta a gailai tartományok irányításait**, amely rendkívül fontos volt számára
  + S**ikeres hadjáratokat vezetett a germánok ellen**, amelyek során megnövelte Gallia területét és nagy hadizsákmányra tett szert
  + **Erős, fegyelmezett, vezérhez ragaszkodó hadsereget alakított ki**
* Kr. e. 56-ban Lucca-ban találkoztak a triumvirek
  + Megállapodtak, hogy Kr. e. 55-ben Crassus és Pompeius lesznek a consulok, majd Crassus Szíriába, Pompeius Hispániába megy helytartónak
  + Caesar galliai megbizatását meghosszabították

**Az első triumvirátus felbomlása:**

A triumvirek együttmükődése lazulni kezdett:

* **Crassus** Kr. e. 53-ban a Parthus Birodalom ellen vívott háborúban életét vesztette
* **Caesar Galliában további sikereket aratott,** kétszer is átkelt Britanniába
* **Pompeius kihasználta, hogy csak ő volt Rómában és egyedüli consullá** választották, majd meg akarta akadályozni, hogy Caesar consul lehessen

**Kr. e. 49-ben Caesart a senatus hazarendelte**, de ő a törvényi tiltások ellenére nem egyedül, hanem **egy légiója élén lépte át a tartománya és Itália határát jelentő Rubico folyót**.

**Híres mondása:** „Alea iacta est” („A kocka el van vetve”) egy új polgárháborút kezdetét jelentette

Pompeius a Balkánra menekült Rómából. **Caesar bevonult Rómába**, ahol előbb diktátornak nevezték ki 14 napra, majd Hispániába vonulva legyőzte Pompeius ottmaradt légióit.

Kr. e. 48-ban:

* Caesart consullá választották, majd felépítette a flottát, amivel áthajózhatott a Balkánra
* **Kr. e. 48 június 6-án Pharszalosznál Caesar kisebb létszámú, de ütőképesebb serege élén legyőzte Pompeiust,** aki Egyiptomba menekült, ahol végül meggyilkolták
* Caesar Pompeius után ment Egyiptomba, ahol megismerkedett VII.Kleopátrával, akitől gyereke is született

**Caesar Egyiptomból hadjáratot indított Pontosz ellen**

* Kr. e. 47-ben Zelánál legyőzte a pontoszi uralkodót, innen küldte „Veni, vidi, vici („Jöttem, láttam, győztem”) jelentését Rómába.
* Kr. e. 46-ban Afrikában, majd Kr. e. 45-ben Hispániában is legyőzte Pompeius fiait

**Caesar egyeduralma:**

**Caesar győztesen visszatért Rómába és teljhatalmú vezetője lett a birodalomnak**

**Hatalmának alapját azon tisztségek jelentették**, amelyeket már **korábban** (pl. pontifex maximus), illtetve **ekkortól** viselt:

* **Diktátor** – Kr. e. 49-ben 14 napra, Pharszalosz után meghatározatlan időre, Kr. e. 46-ban 10 évre, Kr. e. 44-ben életfogytiglan
* **Consul, néptribunus, örökös censor, imperátor (hadvezér)**

Nagyon jelentős **reformintézkedéseket** hozott:

* **Letelepítette a veteránjait, földosztást hajtott végre**, elengedte az adóságok egy részét, ingyen gabonát osztott Róma népének
* **Csökkentette a rabszolgák katonai és politikai súlyát**, nem sorozta be őket a hadseregbe
* A polgárháború utáni pacifikációt, az eliten belüli ellentétek csökkentését szolgálta a bevezetett **széleskörű amnesztia**, ugyanakkor **900 főre emelte a senatus** létszámát, amivel csökkentette a szerepét
* Javította Róma és a provinciák viszonyát azzal, hogy **római és latin jogot adományozott sok provinciabelinek**, illetve előkelőiket meghívta a megemelt létszámú senatusba
* Egységesítette a birodalom pénzforgalmát, értékálló aranypénzt (denarius) veretett
* Kibővítették és **fejlesztették Róma kikötőjét, Ostiát**
* Caesar pontifex maximusként Sosigenesz egyiptomi csillagász segítségével **naptárreformot hajtott végre** (Julián naptár), bevezette a négyévenkénti szökőnapot

**Caesar megölése**

**Caesar** intézkedéseivel kedvezett a plebsnek és a lovagrendnek, azonban s**emmibe vette a köztársasági hagyományokat** (örökös diktatúra, senatus szerepének csökkentése) és így **szembekerült a senatorok** különböző csoportjaival

**Kr. e. 44. március idusán (15-én) a senatusban 3 összeesküvő több tőrdöféssel meggyilkolta Caesart**. Caesar az egyik merénylőnek, M. Iunius Brutusnak csak ennyit mondott: „Et tu mi fili Brute” („Te is fiam, Brutus?”)

Caesar gyilkosainak nem volt semmiféle terve a jövőre nézve, csak a diktátort akarták megölni

Caesar a polgárháborús korszaknak, illetve a birodalomban **az egyeduralom kialakulásának egy nagyon fontos szereplője volt**, aki azonban azzal, hogy **nyíltan szakított a köztársaság hagyományaival, semmibe vette intézményeit**, és nem alkalmazta a kegyetlen megfélemlítés eszközét ellenfeleivel szemben, illetve nem törődött saját biztonságával, **nem tudott hosszú ideig a hatalmon maradni.**

**A II. triumvirátustól az egyeduralomig**

**Caesar** meggyilkolása után zűrzavar lett úrrá Rómán. És bár először a Rómába visszatérő Octavianus, a senatus sugallatára Caesar gyilkosaival szövetkezett, és győzte le Caesar egykori hadvezérét, Antoniust, végül mégis vele és Lepidusszal kötött szövetséget.

**Octavianus, Antonius és Lepidus Kr. e. 43. november elején megkötötték a II. triumvirátust:**

* Öt évre szóló, rendkívüli teljhatalmat szereztek az állam ügyeinek intézésére
* Felosztották egymás között a birodalmat
* Készültek Caesar gyilkosainak megbüntetésére, legyőzésére

A triumvírek és Caesar gyilkosai között a döntő ütközetre Makedóniában került sor, ahol **Kr. e. 42-ben Philippinél a triumvírek legyőzték Brutus és Cassius seregeit**.

A győztes csata után a triumvírek már egymás ellen fordultak, de szövetségük még egy ideig fennmaradt:

* **Lepidus** végül **lemondott** triumviri hatalmáról és **Afrika provinciába** vonult vissza
* **Antonius keletre utazott** és a keleti tartományokat irányította. A Parthusok elleni hadjárat szervezésekor megismerkedett Egyiptom királnőjével, Kleopátrával is
* **Octavianus Rómában maradt** és a nyugati tartományokat vezette. Kihasználta a lehetőséget: Róma népét sikeres propagandával Antonius ellen hangolta azzal, hogy Antoniust egy elkényelmesedett keleti kényúrként mutatta be

A két triumvír között a viszony teljesen megromlott. Octavianus elérte a senatusnál, hogy megszavazzák Egyiptom elleni keleti hadjáratát. **Octavianus és Antonius végső összecsapására** Épeirosz partjainál került sor, **Kr. e. 31-ben Actiumnál**, tengeri csatában **Octavianus győzött**, Antonius Egyiptomba menekült.

**Octavianus** Kr. e. 30-ban **Egyiptomba** ment, ahol Antonius – Kleopátrával együtt – öngyilkos lett. Octavianus még megölette Caesariont is (aki állítólag Caesar és Kleopátra gyereke volt), majd **Egyiptomot elfoglalta** és saját birtokává tette.

**A principátus:**

Egyiptom elfoglalása után, **Kr. e. 29-ben Octavianus visszatért Rómába.**

Politikai jelszava: „Pax Romana” (római béke):

**Belpolitikailag** a véres polgárháború lezárását, társadalmi, politikai konszolidációt; **Külpolitikailag** pedig egy ugyancsak nyugalmasabb időszak kezdetét jelentette.

Octavianus a „köztársaság helyreállítójaként” jelent meg:

* Uralmának törvényes és jogi kereteit **különböző tisztsége**i adták: consul, censor (ő állíthatta össze a szenátus névsorát), tribunus (minden állami ügyben vétójoggal rendelkezett), pontifex maximus (rendelkezhetett a templomok kincseivek), imperator (hadsereg főparancsnoka)
* Egy valami **nem volt: dictator** – okult Caesar hibáiból, nem akart zsarnoknak látszani

Kr. e. 28-tól ő volt a **szenátus első embere** (princeps senatus), innen a kialakított rendszer elnevezése: principátus. A principátus **burkolt egyeduralom** volt, ahol az uralkodó (caesar = császár) a köztársaság politikai intézményein keresztül gyakorolta hatalmát.

A **principátus** tényleges **kezdetének a Kr. e. 27-et** tartjuk, mert Octavianus ekkor mondott le rendkívüli triumvíri hatalmáról, és „adta át a szenátusnak és a római népnek” a hatalmat

* Ekkortól hivatalos neve: Imperator Caesar Augustus divi filius (Augustus = „fenséges”; divi filius = „az isteni fia”, azaz a Kr. e. 42-ben istenné nyilvánított Caesar fia)
* Hatalmának alapjai:
  + **Hadserege, letelepített veteránjai**, továbbá a testőrség, azaz a **praetoriánusok**, amely Róma és Itália (valójában a császár) biztonságára ügyelt
  + A császár személyétől függő **hivatalnokrendszer. Csökkentette a köztársasági hivatalok szerepét**, velük párhuzamosan pedig **elkezdte kiépíteni** a **császári intézményeket**, a pénzügyek és a provinciák igazgatása területén (**első császári provincia: Egyiptom**)
  + **Ellenfeleit megölette, vagy megfélemlítette/megnyerte**

**Társadalompolitikája**

Augustus igyekezett a polgárháborúban megfogyatkozott **senatori** rend és lovagrend létszámát és támogatását fenntartani, a fellazult erkölcsöket újból megszilárdítani.

Családjogi törvényei: büntette a házasságtörést, kötelezővé tette a házasságkötést, támogatta a gyermekvállalást

A **közrendűek** számára:

* „Panem et circenses” – ingyen gabona és cirkuszi játékok
* Középítkezésekkel munkalehetőségeket teremtett

Igyekezett a (felszabadított) **rabszolgák** megnövekedett társadalmi szerepét visszaszorítani, szabályozta a rabszolgafelszabadítás idejét, módját

**Külpolitikája**

Külpolitikában teljhatalmúlag döntött

A „**Pax Romana**” jegyében célja **a birodalom határainak a természetes védővonalakig való kiterjesztése** és ezen határok védelme volt. A hadsereg nagyságát a polgárháború korához képest a felére csökkentette, a légiókat a határmenti provinciákban állomásoztatta.

Határfolyók: Rajna, Duna, Eufrátesz

Egyetlen nagy veresége: Kr. u. 9-ben a teutoburgi erdőben a germánok legyőzték és lemészároltak 3 római légiót. Ezután Augustus lemondott a Rajnán túli hódításokról

Új területeket elsősorban Közép-Európában hódított meg:

* Az Alpok és a Duna felső folyásának vidéken: Raetia és Noricum provincia
* A Duna középső folyásánál**: Kr. e. 12-9 között elfoglalt Pannónia** provincia
* A Duna alsó folyásánál: Moesia

**Kultúrpolitikája:**

**„Augustusi aranykor”**

* Szerette és támogatta a művészetet: ő és barátja, **Maecenas** sokat tett a művészet és művészek támogatásáért
* **Költészetben**: Vergilius (Aeneis), Horatius (Ódák), Ovidius (Átváltozások)
* Építészet: befejezték „Marcellus színházának” építését, újjáépítették a Circus Maximust, új forúmot építtetett (Augustus fóruma), megépült a Pantheon és Caesar temploma

**Utódlás:**

Augustusnak fiú örököse nem volt, így **utóda Ti6berius** lett, amikor 76 évesen meghalt