**Magyarország népesedési és etnikai viszonyai a XVIII. században – NAT 2020,**

**10. évf. tk. 106-111.: Magyarország újranépesülése c. lecke**

**1. Magyarország etnikai változásai a török uralom idején – a török kor etnikai mérlege:**

* középkori (Mohács - 1526 - előtti) Magyarország népessége Mátyás uralkodása idején érte el tetőpontját:

**3,5 – 4 millió fő**

* **1541 és 1699 között**, vagyis a több mint 150 éves török uralom idején ismét **hatalmas népességpusztulás** következett be

ennek okai: - **háborúk:** várháborúk (királyi Mo. és a Hódoltság határán), 15 éves háború (1593-1606), felszabadító háborúk (1683-1699) **– lásd** **tétellap, 2. o. ábra v. 10. évf. tk.106/2**

- **éhínségek, járványok**: előbbiekhez kapcsolódóan

háborúk által **leginkább sújtott területek:** Mo. középső és déli részei (Délvidék, Alföld, Dél-Dunántúl) → **Török Hódoltság** területe – **lásd tétellap, 1. o. felső térképvázlat**; Erdély síkvidéki, völgyi területei

↓

az emberveszteség tehát ismételten a **magyarságot** érintette a legsúlyosabban, mivel a felsorolt országrészeket döntően magyarok lakták!!! (a nemzetiségek a peremterületeken és a védettebb hegyvidékeken éltek)

* **1711: „népesedési (demográfiai) mélypont”** a XVIII. században (a török kiűzése és a Rákóczi- szabadságharc után vagyunk!):

Magyarország lakossága ekkor: **kb. 3,5 millió fő** [[1]](#footnote-1) → a **népesség stagnált** (nagyjából változatlan maradt, ill. csak néhány 100 ezerrel csökkent a XV. sz. óta!) ↔Európa népessége viszont 1500 és 1700 között közel 60 %-kal emelkedett! → Mo. népességének aránya Európa összlakosságához képest csökkent – tétellap 2. o. ábra v. tk. 106/2

ennek okai:

* a török kor háborúi
* természetes népességfogyás
* jelentős bevándorlás két évszázad alatt, amely az előbbieket kiegyenlítette:

- **szerbek** (rácok): Balkánról → Délvidékre, Dunántúlra

- **románok:** Moldvából, Havasalföldről→ Erdélybe

- **morvák, lengyelek** → Felvidékre

- **horvátok:** Horvát-Szlavónországból → Nyugat-Dunántúlra (zömmel még a XVI. században, tul. kp. belső vándorlás)

**A török kor demográfiai következményei:**

* a török uralom idején - mint már említettük - a háborús pusztítások az **ország középső és déli részeit, lásd Hódoltság!** sújtották elsősorban
* az Alföld aprófalvai teljesen elpusztultak, hiszen a megmaradt lakosság a nagyobb védettséget nyújtó mezővárosokba, vagy a királyi Mo-ra, ill. Erdélybe menekült

↓

* a török kiűzése után a **népesség eloszlása** (népsűrűség) **egyenlőtlen** volt – **lásd tétellap, 1. o. alsó térképvázlat v. 10. évf. tk. 106/3:**
  + - a volt **Hódoltság** területén: **alacsony** népsűrűség, tehát gyéren lakott volt, mivel itt nagyrészt elpusztult vagy elmenekült a lakosság!
    - a peremterületeken: **volt királyi Magyarország** területén (Ny- és É-Dunántúl, Felvidék!), **Erdély** egyes területein **magas** népsűrűség, mivel a legtöbben ide menekültek!

↓

mindezek nagyarányú **népmozgásokat** indítottak el a XVIII. században, lásd alább:

**2. Népesedési folyamatok, népmozgások a XVIII. században – tétellap v. 10. évf. tk. 108/6:**

**a) belső vándorlás (migráció):**

* + a török uralom utáni egyenlőtlen népességeloszlás miatt egyfajta **kiegyenlítődési folyamat** indult el:

a sűrűn lakott, zömmel **hegyvidéki** területekről (ld. Felvidék) → ritkán lakott, **völgyi, síkvidéki** (ld. Alföld!) területek felé áramlott a népesség, főleg a volt Török Hódoltság területére (Mo. középső és déli része)

* e népmozgás okai:

- ritkán lakott területeken **kedvezőbb mezőgazdasági adottságok**: szabad, jobb minőségű földek!

- **munkaerőhiány** a szabad területeken → kedvezmények (pl. adómentesség) az újonnan érkezőknek

* résztvevői:
* **magyarok:** Felvidék középső és déli részeiről → Alföldre
* **szlovákok:** Felvidék hegyvidéki területeiről → középső és déli Felvidékre (elvándorolt magyarok helyébe!); Alföldre

↓

szlovák nyelvszigetek jöttek létre: Szabolcsban (tirpákok), Békésben, Bánságban

Dunántúlon

* **ruszinok:** Kárpátaljáról → belsőbb területek felé
* **románok:** Erdély hegyvidéki területeiről (Keleti- és Déli- Kárpátok!) → Erdély völgyi, síkvidéki részeire, Kelet-Alföldre, Bánságba (Temesköz)
* **horvátok:** Horvátországból → Szlavónia → Nyugat-Dunántúl (a török elől menekültek)
  + következményei:

- a magyar és a nemzetiségi határ az **ország belseje felé** tolódott, ld. pl.: szlovák- magyar etnikai határ: É → D; → Mo. középső részének magyar jellege megmaradt

- Erdélyben viszont a **románság** **került túlsúlyba** a XVIII. sz. végére, előbbi tipikus példája:

„**Mezőség etnikai katasztrófája”!!!:**

Erdély középső része, a Mezőség a középkorban még túlnyomórészt a magyar etnikum által lakott terület volt, azonban a XVI-XVII. század háborúi miatt falvainak többsége elpusztult → e településekre a hegyvidékekről az eredetileg **transzhumáló állattartást** [[2]](#footnote-2) folytató román népesség „szivárgott le” → a tájegység etnikai képe felborult: a románok kerültek többségbe

**b) öntevékeny betelepülés:**

* előzményei:

- szabad földterületek a háborúk sújtotta országrészeken, ugyanitt:

- munkaerőhiány (birtokokon újra kellett indítani a gazdálkodást)

↓

a **magyar nemesség** átmeneti kedvezményekkel (pl. adóelengedés) a **határokon túlról** betelepülőket is szívesen látta – **etnikai megfontolások nélkül** [[3]](#footnote-3)

↓

önkéntes, spontán betelepedési hullám vette kezdetét (ezért „öntevékeny”)

* résztvevői:
  + **csehek, morvák, lengyelek:** északról (Cseho., Morvao. Lengyelo.) → Felvidékre: délre vándorolt szlovákok helyére!, később beolvadtak a szlovákságba
  + **ruszinok:** Galíciából → Kárpátaljára (Mo. ÉK-i része)
  + **románok:** Moldvából, Havasalföldről (török uralom alatt álltak!) → Erdélybe, Kelet-Alföldre, Bánságba
  + **szerbek (rácok):** Török Birodalomból → Bácskába (Duna-Tisza közének déli része!), Bánságba, Duna mellé – főleg kereskedők (Buda [[4]](#footnote-4) és környéke: Ráckeve, Szentendre), Határőrvidékre [[5]](#footnote-5)

**c)** **szervezett betelepítések:**

* előzményei (Habsburg-kormányzat céljai):

- **adóalap** növelése (azaz a telkek számának növelése)

* + **katolikus vallás** erősítése, ld.: a Habsburgok katolikusok voltak ↔ Mo. lakosságának jelentős része: protestáns!
  + **lásd ehhez a tétellap 2. o. középső forrását:**
  + Kollonich Lipót esztergomi érsek az uralkodóhoz (ekkor I. Lipót, 1657-1705) intézett előterjesztésében elsődleges feladatnak tekinti a németek betelepítését, melyet a Habsburg-ellenes felkelésekre hajlamos magyarság (pl. 1604-1606: Bocskai-felkelés, 1660-as évek: Wesselényi-féle összeesküvés, 1703-1711: Rákóczi-szabadságharc) ellenőrzésével, az uralkodó iránti hűség erősítésével indokol

↓

döntően a **bécsi kormányzat,** kisebb részben a **magyar nagybirtokosok** irányításával szervezett telepítésekre került sor – **lásd tétellap, 2. o. alsó forrás:** gróf Károlyi Sándor, Szatmár vármegye főispánjának folyamodványa

↓

* résztvevői:

**svábok (katolikus németek)**:

* származási helyük: Svábföld, Frankföld, Rajna-vidék, Baden (a Német-római Birodalomban találhatók) → az összefoglaló név tehát pontatlan!
* megtelepedési területeik Mo-n:

- **Tolna, Baranya** → „Sváb Törökország” - „Schwäbische Türkei”

- **Bácska**

**- Bánság (Bánát)**

**- Szatmár**

**- Békés**

**- Buda környéke, Pilis**

- **Dunántúli-középhegység:** Bakony, Vértes

* kedvezmények számukra:
  + több évre adómentesség
  + a **Bánátban:** előre felépített falvak (10. évf. tk. 180/6), szerszámok, állatok!!!

↓

a népmozgások következményei:

**1787:** az **első magyarországi népszámlálás (1784-87)** során, amelyet **II. József, a „kalapos király”** rendelt el, hazánk összlakossága megközelítette a **10 millió** főt → több mint megkétszereződött, lásd **tétellap, 2. o. ábra**

ennek okai:

* + **emelkedő népszaporulat** (a háborúk véget értek, a járványokat lassan visszaszorították)
  + **bevándorlás:** öntevékeny és szervezett betelepülés (lásd fentebb)

**de:**

a magyarság számaránya a Mohács előtti **80 %-ról kb. 40-42%-ra** csökkent, hiszen a betelepülők mind más etnikumokhoz tartoztak (a magyarságnak nem voltak határon túli tartalékai!)

↓

Mo. **soknemzetiségűvé,** azon belül is **kevert nemzetiségűvé** vált, **lásd 10. évf. tk. 109/8-9**  ↓

az etnikai tömbök határai egymásba fonódtak, sokszor egy falun belül is két v. három nemzetiség tagjai éltek együtt; a legjobb példa erre a **Bánság** (Bánát, Temesköz): magyarok, románok, szerbek, németek, szlovákok, ruszinok alkották a terület népességét!

**3. Etnikai viszonyok a XVIII. század végén - Magyarország lakosságának nemzetiségi összetétele lakóhely, vallás, társadalom szerint:**

**a) magyarság – tk. 109/10:**

* *lakóhely:* 
  + Felvidék déli része, Kárpát-medence középső területei: valamivel kiterjedtebb terület, mint a mai Mo.
  + Erdély keleti része: Székelyföld!, magyar nyelvszigetek Erdély többi részén, ill. Erdély és a szűkebb Mo. határán, Bácskában, Bánságban
* *vallás:* sokszínű! → **római katolikus, evangélikus, református, unitárius (**reformáció hatása!)
* *társadalom:* **teljes** → nemesség, polgárság, parasztság

↔ a nemzetiségeknél túlnyomórészt **csonka társadalmakkal** találkozunk – **lásd 10. évf. tk. 109/10**

ennek oka:

nemességük, polgárságuk legtöbbször hiányzott, szűk értelmiségi rétegüket **egyházi vezetőik** adták, erről bővebben lásd alább, az egyes etnikumoknál!

* + nemesség: a magyar társadalom kb. **5 %**-a, 3 részből állt →

**I. arisztokrácia (főnemesség):**

*- tagjai:* hercegek, grófok, bárók (kb. 150 család a korszak végére)

*- jelentős politikai befolyás:* kormányzati, hivatali pozíciókat töltöttek be (ld. udvari szervek, kormányszékek!) → sokan Bécsbe költöztek → udvarhű (aulikus) beállítottság

*- gazdasági befolyás:* legnagyobb birtokok tulajdonosai

*- életmód:* a kormányzati, hivatali karrier → eltávolodtak a megyei nemességtől, kastélyokat építettek

**II. köznemesség (birtokos nemesség):**

- a teljes nemesi társadalom kb. 20 %-a

*- politikai befolyás:* a jómódúak (**bene possessionati**) közül kerültek ki a vármegyék vezető tisztségviselői → alispán, másodalispán, szolgabírák, stb.

**III. kisnemesség:**

- a nemesség kb. 80%-a

- kis földbirtokkal rendelkeztek vagy földtelenek voltak → gúnyneveik:

* *armális nemes:* csak az „armalis”, azaz a nemesi levél különböztette meg a többségi társadalomtól
* *hétszilvafás nemes:* olyan kis földje volt, hogy azon jóformán csak hét szilvafa fért el!
* *bocskoros nemes:* a szegény életformára a parasztok által viselt lábbeli, a bocskor utal
  + polgárság:

- kis létszámú volt és egyes országrészekben koncentrálódott, pl. **alföldi mezővárosok** (Kecskemét, Cegléd, Nagykőrös, Jászberény, stb.)

- a valódi városok, azaz a **szabad királyi városok** [[6]](#footnote-6) száma a XVIII. század folyamán alig 40, polgárságuk pedig zömmel **német**

* parasztság (jobbágyság):

- a magyar társadalom túlnyomó részét alkotta (kb. 85-90%)

*- helyzetük:* a XVIII. század első felében terheik (állami, földesúri) nem emelkedtek, hiszen a birtokosok a munkaerőhiány miatt inkább kedvezményeket biztosítottak számukra

**b)** **horvátok – tk. 109/10:**

* *lakóhely:* Horvátország, Szlavónia (Horvát-Szlavónország)
* *vallás:* római katolikus → központja: **Zágráb** (püspökség)
* *társadalom:* teljes → a horvát birtokosok tehát a horvát nemesi nemzet tagjai
* *belső önállóság:* Horvátország Mo-n belüli önállóságát elismerte a magyar közjog → tartomány élén: bán; tartományi gyűlés: szábor

**c) szlovákok (tótok) – tk. 110/13:**

* *lakóhely:* Felvidék, kisebb részben az Alföld (szlovák nyelvszigetek, ld. a belső vándorlásnál)
* *vallás:* **római katolikus, evangélikus**
* *társadalom:* csonka →

- zömmel jobbágyság

- szlovák nemesség nem volt: a birtokosok a magyar nemességbe emelkedtek

- polgárság: csekély

- vékony vezető réteg: **papság**, a század közepétől

* *életmód:* idénymunka az Alföldön (pl. aratás), vándoriparosság (drótos, üveges),

ennek oka: Felvidék rossz adottságai (hegyvidék, völgyek)

**d) ruszinok (rutének, kárpátukránok) – tk. 111/14:**

* *lakóhely:* Kárpátalja (ma Ukrajnához tartozik!)
* *vallás:* **görög katolikus (unitus)!**, ennek kialakulása: a XVII. század végén a görögkeleti (ortodox) ruszinok egésze, a románoknak pedig egy része unióra lépett a római katolikus egyházzal → szertartásaik megmaradtak, de elismerték a római pápa főségét
* *társadalom:* csonka →

- csak jobbágyság (nemesség, polgárság nincs)

- vékony értelmiségi réteg: **görög katolikus papság**

**e) románok (oláhok) – tk. 111/15:**

* *lakóhely:* Erdély, Kelet-Alföld, Bánság
* *vallás:* - **görög katolikus** → 1. püspökség: **Balázsfalva**

- **görögkeleti** → püspökség: **Szeben**

* *társadalom:* tulajdonképpen csonka → zömmel jobbágyság, de kialakult egy vékony vezető réteg:

- **papság:** főleg a görög katolikus → XVIII. sz. végétől a román nemzeti törekvések irányítója lett → román nemzeti mozgalom központja: Balázsfalva (ld. püspökség, papképző, gimnázium)

- **polgárság:** kereskedők, központjuk: Brassó

**f) szerbek (rácok) – tk. 111/16:**

* *lakóhely:* Katonai Határőrvidék, Bácska, Bánság
* *vallás:* **görögkeleti** (ortodox) → központja: **Karlóca** (érsekség)

egyházi autonómiájuk volt: maguk választhatták egyházi vezetőiket, évente egyházi kongresszust tarthattak → későbbi nemzeti törekvésekben vezető szerep!

* *társadalom:* sajátos, lásd:

- Határőrvidéken élők katonáskodtak → nem tartoztak földesúri joghatóság alá

- vezető réteg: **katonatisztek, papság**

**g) németek** (3 csoport!) **– tk. 110/12**:

* *városlakó németek:* polgárság → főleg **evangélikus** vallásúak (pl. a felvidéki városokban)
* *szászok* (Szepesség, Észak- és Dél-Erdély): polgárság → iparosok, kereskedők, értelmiség; vallásuk: **evangélikus**
* *svábok* (Tolna, Baranya, Bácska, Bánát, Buda környéke, stb.): zömmel paraszti, falulakó társadalom, gazdálkodó életforma

vallásuk: **római katolikus**

1. A XVIII. század eleji Magyarország lakosságának számáról különböző feltételezések élnek a történettudományban. A történeti demográfusok (=népesedéskutatók) ugyanis a korabeli népességi adatokat csak a sokszor hiányos adóösszeírásokból (állami adó, földesúri szolgáltatások, egyházi járadékok) tudták kikövetkeztetni. Ezeknél pedig nem mindegy, hogy az összeírt telkeknél (ill. az azokon található házaknál) hány fővel számolunk. Már háztartásonként egy fővel többel vagy kevesebbel számolva nagy különbségek adódnak! A XIX. század végén Acsády Ignác pl. csak kb. **2,5 millió** főre becsülte hazánk XVIII. század eleji népességét. [↑](#footnote-ref-1)
2. Azt jelentette, hogy nyáron a pásztorok felhajtották juhaikat a magasan fekvő havasi legelőkre (eszténa), míg télre állataikkal együtt lehúzódtak a melegebb, védettebb völgyekbe. [↑](#footnote-ref-2)
3. Mivel a modern nemzeti eszme hazánkban csak a XVIII. század végén jelent meg, a betelepülők etnikai hovatartozása nem játszott szerepet. A régi, középkori nemzetfogalom szerint a nemzet tagjai a **kiváltságosok** voltak, így a nemességbe emelkedő birtokos nemzetiségiek a **magyar nemesi nemzet** (natio Hungarica) tagjaivá váltak. A magyarországi nemzetiségek között fontos összekötő kapocs volt még az ún. „**hungarus-tudat**”, vagyis az őket befogadó országgal való azonosulás. Természetesen fontos volt a vallási (felekezeti) hovatartozás is. [↑](#footnote-ref-3)
4. Szerbek (rácok) telepedtek be az **1686-ban** felszabadított Budára is, így jött létre a teljesen általuk lakott városrész, a Tabán. [↑](#footnote-ref-4)
5. Ez utóbbi nagyobbik részét Horvát-Szlavónországból, kisebbik részét az 1716-1718-as háború során visszafoglalt Temesköz (Bánság v. Bánát) déli részéből alakította ki a bécsi Udvari Haditanács [↑](#footnote-ref-5)
6. A szabad királyi városok a mezővárosokkal ellentétben nem magánföldesúri joghatóság alatt álltak, hanem az Udvari Kamara alá tartoztak (lásd „Mo. kormányzata-közigazgatása” részt órán!), ezenkívül fallal vehették körül magukat. A bécsi kormányzat a XVIII. században sem zárta el a legnagyobb és leggazdagabb mezővárosok elől a felemelkedés útját: így kapott szabad királyi városi rangot pl. Debrecen, Szeged és Szabadka. [↑](#footnote-ref-6)