**Német megszállás és a magyar holokauszt – tk. 281. o-tól**

1. **A német megszállás előzményei:**

**1943. szeptember:** előzetes fegyverszüneti egyezmény az angolszász hatalmakkal (lásd múlt óra!)

de:

a megállapodás hamarosan értelmét vesztette, ennek oka:

1943. nov. 28-dec. 1.: teheráni konferencia (antifasiszta koalíció csúcstalálkozója!)

résztvevők:

* **Churchill** brit miniszterelnök
* **Roosevelt** USA-elnök
* **Sztálin** szovjet pártfőtitkár

döntés:

1944-ben a második frontot Észak-Franciaországban (Normandia) nyitják meg → ezzel elvetették Churchill balkáni partraszállási tervét → ezzel nyilvánvalóvá vált, h. Mo-t a szovjet és nem az angol-amerikai csapatok fogják felszabadítani!

közben: német titkosszolgálat (Abwehr = Elhárítás) értesült a magyar tárgyalásokról →Hitler nem bízott meg többé Horthyban és Kállayban → kidolgozták Mo. német megszállásának tervét (Margaréta-terv) →

1944. márc. 18:

Hitler Horthyt és Szombathelyi Ferenc vezérkari főnököt (visszaeml.: tk. 281/1) az ausztriai Klessheim-ba hívta: itt közölte velük a megszállás tényét (Hitler ezt az általános hadi helyzet romlásával indokolta)! →

**1944. márc. 19.: német csapatok bevonultak Mo-ra**

1. **A németek berendezkedése:**

Mo. szuverenitása (önállósága) a német megszállással gyakorlatilag megszűnt, lásd a főbb intézkedéseket:

* Kállay Miklós min. e-t lemondatták, utóda: Sztójay Döme korábbi berlini követ → németbarát!
* a Kállay-Bethlen csoport tagjait a Gestapo (Titkos Államrendőrség) üldözte
* ellenzéki politikusokat szintén üldözték
* nem németbarát pártokat + sajtót (újságokat) betiltották
* politikai életben német vezetés: Edmund **Veesenmayer** teljhatalmú megbízott
* katonai ügyekben német parancsnok: Weichs vezértbgy (**tk. 281/2.**)→ 3. hadsereget a frontra küldték
* megkezdődött a zsidóüldözés (lásd alább magyar holokausztnál)
* megkezdődött az ország gazdasági kirablása: élelmiszer, nyersanyag, stb. →

intézkedések hatása: **szövetségesek megkezdték Mo. bombázását**, elsősorban közlekedési és ipari központok ellen irányultak, pl. Csepel (Weisz Manfréd Művek, fegyvergyártás!) bombázása – **tk. 282/5.**

1. **A magyar holokauszt**

irányítója: **Adolf Eichmann** SS-tiszt, Mo. német megszállásával érkezett hazánkba, néhány száz fős stábbal → megkezdődött az **„Ungarn-Aktion”**, azaz a mo-i zsidóság összegyűjtése és deportálása (a zsidóság elhelyezkedését és létszám-adatait lásd: tk. **283/7-8-9.**)

ennek lépései **tk. 284/10-15.:**

1. **sárga csillag** viselésére kötelezték őket
2. **gettók**ba (=összevont kényszerlakhely) gyűjtötték őket: **1944. ápr. 16-án** állították fel ÉK-Mo-n és Kárpátalján az első gettókat, ezért e nap 2001 óta a mo-i holokauszt áldozatainak emléknapja!
3. a gettókból a városok **vasútállomásaira** terelték, majd onnan a **deportálási központokba** vitték őket
4. **deportálás:** lezárt marhavagonokban a haláltáborokba, túlnyomó többségüket Auschwitz-Birkenauba szállították
5. **szelektálás:** a haláltáborba érkezéskor elkülönítés a vasúti rámpán → nők, gyerekek, öregek, ffiak
6. **tömeges legyilkolás:** gázkamrákban, Zyklon-B-vel

**A deportálás folyamata –** **tk. 285/19.**:

* először a **visszacsatolt területek** (Kárpátalja, Észak-Erdély, Székelyföld, Felvidék) zsidóságát terelték össze, ezt követően a többi országrészét: Tiszántúl, Duna-Tisza köze és Dunántúl
* az akció **1944. április-július** között lezajlott: 1944. július elejéig szinte a teljes vidéki zsidóságot, **kb. 440 ezer főt** összegyűjtötték (Veesenmayer birodalmi megbízott július 9-ei jelentése szerint: 437 402 főt!)
* mindez a **magyar közigazgatási és csendőri apparátus** segítségével mehetett csak végbe ilyen gyorsan!

A deportálás hatása:

* 1944. nyarára hatalmas nemzetközi felháborodás,

közben:

**1944. június 6.:** szövetségesek partraszállása Normandiában (Észak-Franciao.) →Horthy leállíttatta a deportálásokat→

a **budapesti zsidóság** egyelőre megmenekült (őket majd a Szálasi vezette nyilas rémuralom idején gyűjtik össze!)