**Politeizmus az ókori Keleten**

**Mitológia:**

Az **embereket érdeklő nagy kérdések** (a minket körülvevő világ keletkezése, működése, születés-halál) **megválaszolására születtek a mítoszok**

**A mitológia a mítoszok rendszere**, amelyet egy-egy ókori nép esetében valamilyen összegző, rendszerező műhöz kapcsolhatunk:

* Mezopotámiában a sumér-akkéd Gilgames eposz
* Egyiptomban a Halottak Könyve és a Memphisi Teológia
* Görögöknél Homérosz és Hésziodosz művei
* Germán népeknél a középkorban lejegyzett Edda-kéziratok, hősmondák (pl. Nibelung-ének)

**Mezopotámia és Perzsia:**

**Sumér-akkád-asszír korban:**

* Sokistenhit (politeizmus)
* **Két istentriász** (Anu – az ég, Éa/Enki – a föld, Enlil – a levegő urai illetve Samas – a Nap, Szín – a Hold, Istár – a Vénusz istene) – Hammurapi a törvényoszlopán Samas isten előtt áll
* **Helyi istenségek**: pl. Marduk (Babilon)
* **Toronytemplom** (zikkurat) 🡪 Istenek tiszteletére állították
* Minden **társállamnak** megvolt a **maga Istene**.

**Perzsa vallás**

* **Zoroaszter** (Zarathusztra) az alapító (zoroasztrizmus)
* A világ két részre osztása – vallási **dualizmus**

A jó, a teremtő, a bölcs (Ahuramazda) és a rossz, a gonosz, az erőszak (Ahriman) küzd egymással:

**Egyiptom:**

Eredetileg: totemizmus, később az **állatistenek** emberi vonásokat öltöttek (Ápisz – bika, Anubisz – Sakál, Básztét – macska, Hathor – tehén, Thot – ibisz-madár vagy pávián)

A **sokistenhit (politeizmus)** jellemezte és nagyon sok helyi istenség, akiknek az alakjai több esetben összeolvadtak:

* **Ré** – sólyomfejű napisten
* **Istencsalád**
  + Ozirisz – túlvilág és a holtak istene (testvére Széth, a sivatagi szél istene aki meggyilkolta Oziriszt a mitológia szerint)
  + Ízisz – Ozirisz felesége, a termékenység, varázslás, hűség istennője
  + Hórusz – Ozirisz és Ízisz gyermeke, az ég istene, az igazság védelmezője
* Amon – Théba városának, Ptah – Memphis városának istene volt

**Túlvilághit:**

Kettős lélek („Ka” – a halál után is megmarad, „Ba” – a halál után elszakad a testtől, de éjszakára visszatér)

Mumifikálás: a túlvilági élet csak akkor biztosított, ha az elhunyt teste is megmarad, módszere a balzsamozás

**Piramisok:**

* A fáraók síremlékei és az uralkodó nagyságát, hatalmát jelenítették meg
* A korai időkben lépcsős piramisokat építettek (Dzsószer fáraó szakarai piramisa), majd gúlaalakúakat
* Kheopsz (Óbirodalom – Kr. e. XXVI. század) fáraó piramisa a legnagyobb – a három gízai piramis az ókor hét csodájának egyike. Kb. 100 ezer munkás dolgozott az építésén, több évtizeden keresztül, közel 2 millió kőtömbből épült.

**Kína:**

**1, Ősi vallás – univerzizmus**

* A kínaiak a mindenséget (univerzum) **az ég a föld és az ember egységében** képzelték el, vallási elképzeléseikben rengeteg istenség, démon, gonosz szellem volt – ezek felett három fontos vezető: az ég ura, a Föld fejedelme és a királyok őse irányítja a világot
* A **két őselem hozza létre a világmindenséget**: a fény (jang) – a férfi, a pozitív erő, a teremtő és az árnyék (jin) – a nő, a negatív erő, a passzív, a befogadó, de ezek egymásnak nem ellentétei, hanem kiegészitői
* A kínai állam, a Mennyei Birodalom vezetője és **a vallás főpapja a császár**

**2, Konfucianizmus:**

* Kr. e VI. században alakult ki, **Kung Fu-ce (Konfuciusz)** tanításai alapján: nincs egyháza, nincsen papság.
* Középpontban a **hagyomány és ősök tisztelete**
  + **Szülők, testvérek** szeretete
  + **A feljebbvalók, a vezetők tisztelete, állam szolgálata**
* Öt fő erény betartására kell törekedni: jóindulat, igazságosság, szertartásosság, bölcsesség, becsületesség
* A konfucianizmus eszméje komoly szerepet játszott a kínai államgépezet működésében, a hivatalnokok gondolkodásában

**3, Taoizmus:**

* A taoizmus a konfucianizmussal szemben nem az állam és a társadalom viszonyát vizsgálja és szabályozza, hanem igyekszik az **egyén belső boldogulásának** szempontjából megfogalmazni tanításokat
* A **Lao-cé**-hoz kötődő Tao-tö-king (Az út és az erény könyve) az alapja
  + Törekvés **az ember és a természet harmóniájára**
  + A boldognak vélt ősi múlt felé fordulás jellemzi
  + A változás/változtatás elvetését tanítja a boldog ősi múlt megőrzésének jegyében

**India:**

**1, Brahmanizmus:**

A legsokoldalúbb vallás, nincsenek dogmái, nem téritő jellegű

A **világ megváltozhatatlan**, minden élő az örök törvények szerint létezik, változás csak a halál után lehetséges:

* Az emberek a **varnák (kasztok) szerint** élik az életüket úgy, hogy **beleszületnek egy társadalmi csoportba** (brahmanok – papság, ksatriák – harcosok, vaisják – dolgozók, súdrák – a felsőbb kasztokat szolgálók), illetve vannak a társadalom peremén a kaszton kívüliek, az érinthetetlenek (páriák)
* **A lélekvándorlás tana** szerint a lélek a halál után – előző élete és érdemei szerint alacsonyabb vagy magasabb kasztba vagy akár valamilyen állat formájában újjászületik

**Sokistenhit** (politeizmus) jellemzi:

* Brahma a teremtő, Visnu a megtartó és Siva a pusztító isten
* A világ állandó körforgásban van, amit a három isten jelképez

**2, Buddhizmus:**

Alapítója, központi alakja **Buddha** (’megvilágosodott’), aki a Kr. e. VI. században egy himalájai hercegségben született (Guatama Szuddhartha herceg), és azt tanította, hogy

* **Minden jelenség csak átmeneti**
* Az embereknek fel kell ismernie, hogy a **vágyak okozzák a szenvedést**
* A boldogságot a **vágyakról történő lemondással** lehet elérni
* Az önmegtartóztatás, a világtól elvonulva történő elmélkedés és a vágyakról való lemondás vezet el a belső béke, a boldog megsemmisülés, a **nirvána** állapotába

Buddha csupán a vágyak egyik forrásának tekintette a kasztrendszert, amivel nem kell foglalkozni, viszont hitt a **lélekvándorlásban**.

Buddha nem hagyott hátra semmilyen művet, könyvet, így követőinek saját maguknak kellett végig járniuk az utat, hogy maguk is buddhává válhassanak. Halála után buddhista szerzetesek bizottságot alkottak, majd létrejött a buddhista egyház és összegyűjtöttek a buddhizmus szent iratait.