**A zsidóság és a németség szerepe a polgárosodásban**

**A modernizáció:**

Az évszázadokon át agrárországként jellemezhető Magyarország XIX. **századi gazdasági modernizációja** összekapcsolódott a **polgárosodással, a polgári átalakulással**

Miután a XIX. Században az ország népességének a fele nem magyar anyanyelvű volt, így fontos azt is megvizsgálni, hogy az egyes nemzetiségek miképpen vettek részt a modernizációban

**Különböző lehetőségek és szerepek**

A **románok és a rutinok (ruszinok) mintegy 90%-a még 1900 körül is a mezőgazdaságból élt**, alacsony volt a körükben a városlakó iparos és kereskedő

A szerbeknél, horvátoknál és a szlovákoknál is 70% felett volt az agrárnépesség

**A modernizáció és a polgárosodás alapfeltétele, a tőke:**

* Az évszázadok óta Magyarországon élő **német polgárság**
* A Nyugat- és Dél-Kelet Európa közötti közvetítő kereskedelmet bonyolító **görög kereskedők**
* A napóleoni háborúktól kezdve a gabonakereskedelembe bekapcsolódó **zsidó kereskedőcsaládok** kezén halmozódott fel.

A városlakó német, görög, zsidó polgárság által **felhalmozott tőke alapfeltétele volt:**

* A magyarországi **bank- és hitelrendszer megteremtése**
* A **mezőgazdaság modernizációjának** (hitelt nyújtottak a birtokosoknak, bonyolították az árukereskedelmet)
* A **meginduló iparosodásnak**, az élelmiszeripar, a gépipar megteremtésének

A modernizáció összekapcsolódott a kapitalizmus kibontakozásával, a gyáripar létrejöttével, a közlekedési infrastruktúra ugrásszerű fejlődésével és a városok számának és népességének, illetve szerepének növekedésével. A **városokban élő vagy letelepedő**, a modernizációban nagy szerepet vállaló **nemzetiségek** mindezzel párhuzamosan nagyon **gyorsan asszimilálódtak**, magyar nyelvűvé és érzelművé váltak.

**Németek, zsidók:**

**Németek:**

* A már évszázadok óta a Kárpát-medencében élő németség csoportjaihoz nagyon sok **XIX. századi betelepülő** is csatlakozott, akik a gyáripar születése során kialakult munkaerőhiány nyomán érkeztek a Monarchia és Németország területéről
* 1870 körül az iparban dolgozók 24%-a, a kereskedelemben dolgozók 16%-a jött külföldről, döntő többségük német volt. A **sörfőzők, kőművesek, vasmunkások** körében hagyományosan nagyon magas volt a németek aránya
* Óriási szerepe volt a magyarországi németségnek a **gyárak, vállalatok, kereskedőtársaságok alapításában (Dréher,** Haggemacher), **vasgyártás** (**Schlick**), mezőgazdasági gépgyártás (Kühne), papír és írószer (Riegler, Müller)
* A németek, illetve az asszimilálódott német származásúak közül nagyon sokan játszottak fontos szerepet a **tudományok, művészetek** területén is:
  + **Hunfalvy János** földrajztudós és **Hunfalvy Pál** nyelvtudós
  + **Ybl Miklós, Steindl Imre**, **Schulek Frigyes** építészek
  + **Liszt Ferenc, Erkel Ferenc** zeneszerzők
  + **Munkácsy Mihály** festő, **Fadrusz János** szobrász

**Zsidóság:**

* Magyarországon a zsidóság lélekszáma a XIX. Század első felétől növekedett gyorsan, míg II. József korában 83000, addig 1910-ben már 910000 volt a számuk
* **A zsidóság számára 1840-ig tiltott volt a földvétel és a szabad iparűzés**, ezért:

**Kizárólag más, sok esetben a magyarok által lenézett ágazatokban találhattak megélhetést** (kereskedelem, pénzügyletek)

Nagyon nagyra becsülték a tanulást, mert az iskolázottság és az ahhoz kapcsolódó értelmiségi pályákon (ügyvéd, orvos, művész) történő elhelyezkedés nemcsak **megélhetést**, hanem társadalmi **felemelkedést** is jelentett számukra

* Az egykori zsidó gabona-, gyapjú- és dohánykereskedő családok felhalmozott tőkéjüket **pénzügyi, vasúti és ipari vállalkozásokba fektették**. Kornfeld Zsigmond, **Chorin Ferenc** a bankvilág, **Weiss Manfréd** az ipar meghatározó alakjai voltak