**A római jog alapelvei**

A római polgárjogot (civitas) a polgárjoggal rendelkező szülők törvényes házasságából való születéssel vagy a rabszolgák felszabadításával lehetett megszerezni. Elveszíteni pedig a szabadsággal együtt lehetett (ha ellenség fogságba ejtette a polgárt) vagy Rómából olyan provinciába történő áttelepüléssel, amely nem rendelkezett a római polgárjoggal.

**A római polgárjog elemei:**

**A teljes jogú polgárok (csak férfiak) az alábbi politikai jogokkal rendelkeztek:**

- **szavazati** jog a népgyűlésben

- **választhatóság** joga tisztségekre

- **fellebbezés** joga büntető perekben

- **jog a jósláshoz** (ami az istenekkel való párbeszéd módja volt)

**Személyi jogok:**

- **törvényes házasságkötés** joga

- jog az állam által elismert és védett **tulajdonhoz**

**Kötelezettségek:**

- adófizetés

- katonai szolgálat

- köteles a vagyonbecslésen megjelenni (census)

**A római jogrendszer fejlődése:**

Kezdetben szokásjogon alapult

Kr. e. 450 körül **foglalták írásba a törvényeket** (XII táblás törvények)

* Ebben már a **közjog** (államszervezet, államelmélet) és a **magánjog** (az emberek élete és kapcsolatai) szabályai, illetve az ezekhez kapcsolódó eljárások mellett rögzítették a **patríciusok és a plebejusok jogi egyenlőségét** is
* Szigorúan védték a **magántulajdont**
* Az **apának a családban korlátlan hatalmat biztosítottak** a családtagjai felett

A Nyugatrómai Birodalom bukása után, a VI. század első felében **Justinianus keletrómai császár** jogtudósai elkészítették a Kr. e. II. századból Justinianus uralkodásáig hozott **császári rendeletek gyűjteményét** (Codex Justinianus), amelyhez egy tankönyvet is összeállítottak. A császár emellett kiadta a **polgári törvénykönyvet** (Corpus Juris Civilis), amely évszázadokon át meghatározta a jog fejlődést Európában

**A római jog máig ható alapelvei**

**1, törvény előtti egyenlőség**: a római polgárokat megillette az egyenlő bánásmód a bíróság előtt.

**2, tulajdon jogi védelme:** a magántulajdon megszilárdulása a kereskedelmi ügyletek hátterének biztosítása érdekében az állam szavatolta a magántulajdont, védte a tulajdonos értékeit.

**3, ártatlanság védelme**: a vádlottat ártatlannak kell tekinteni mindaddig amig be nem bizonyosodik a bűnössége

**4, fellebbezés joga**: valamilyen ügyben hozott ítélet ellen magasabb bírói fórumhoz lehetett fordulni

**5, visszaható hatály tilalma**: nem lehetett a törvény meghozatalánál korábbi időszakra alkalmazni a törvényt.

**6, nem megfelelő törvények módosításának lehetősége**: valamilyen okból, szempontból nem megfelelő törvényt módosítani lehet és az egy területre, témára vonatkozó új törvény felülírja a korábbit

**Az Ókori írások**

**Az írás kialakulása**

**Írás**: Nyelvileg kifejezett gondolatok maradandó rögzítésre szolgáló emberi közösségek által elfogadott egyezményes jelrendszer

Az írás megjelenése előtt és még ma is sokszor használt jelölők:

* tulajdonjegy (billog): állatokat jelöltek meg vele
* rováspálca: kölcsönök rögzítésére használták
* csomójelek: a kínai és az inka kultúrában használták emlékeztetés céljából
* kagylófüzérek: üzeneteket továbbítottak általa
* barlangrajzok: Altamira (Spanyolország) és Lasceaux (Franciaország) valósághű állatábrázolásai

Az írás kialakulásában fontos szerepet játszott a **tulajdonjog rögzítése**, a **kereskedelmi ügyletek nyilvántartása** (raktározás) és a **társadalmi viszonyok szabályozása** (jogesetek és döntések, majd később a társadalom tagjaira vonatkozó törvények rögzítése)

Az írás kialakulásának állomásai, formái:

* Az írás legkorábbi megjelenési formája a **képírása** lehetett, amely a barlangrajzok egyszerűsödésével alakulhatott ki
* A következő lépcsőfok a **fogalomírás**: a képírásban használt jelet az elsődleges jelentésen túl más jelentéshez kapcsolódóan is elkezdték használni (pl. a Nap jele kifejezhette a nagy meleget, a láb jele pedig a járást is.)
* A **szó- és a szótagírás** akkor alakulhatott ki, amikor kép- vagy fogalomírás jeleihez bizonyos hangalakok is társultak, azaz rögzült a jelentés és az ahhoz kapcsolódó hangalak, a szó. Ezután lehetőség volt egyszótagú szavakból többszótagú szavakat alkotni
* A szóírás jelei kezdőhangjainak összeolvadásából alakulhatott ki végül a **betűírás**

**Az egyes írások jellemzői:**

**1, Mezopotámiai ékírás**

* A Kr. e. IV. évezred végén már volt írásuk a sumér városállamoknak. **Képírásuk fogalom-, majd fokozatosan szótagírássá alakult át**
* Az ékírás jellegzetes felületei az **agyagtáblák** voltak, de **pecséthengereken, sztéléken** is fennmaradtak

Kiemelkedően fontos emlék az Óbabiloni Birodalom uralkodója, **Hamurappi törvényoszlopa**, amely egy 2,25 méter magas kőoszlop, amin az uralkodó igazságos ítéletei találhatóak

* Fontosabb írott források: Gilgames eposz, himnuszok, isteni legendák

**2, Az egyiptomi írások**

* Kr. e. 2900 körüli időszakból már vannak hieroglif írásjeleket tartalmazó írásbeli egyiptomi emlékek
* A **hieroglif írás megfejtése Champollion francia tudóshoz köthető**, aki az 1799-ben, Napóleon egyiptomi hadjárata során megtalált Resette-i követ tanulmányozta, amelyen három nyelven (hieroglif, démotikus és ógörög) voltak egy fáraó dekrétumai rögzítve. Az ismert ógörög nyelv segítségével sikerült megfejteni a hieroglif írásjeleit

**3 féle egyiptomi írás** alakult ki:

* **hieroglif**: „díszírás”, elsősorban emlékműveken, fontos feliratokon használták
* **hieratikus**: a mindennapi életben, gazdasági, irodalmi szövegek rögzítésére szolgált „papi” írás, amely már egyszerűbb jeleket használt
* **démotikus**: Kr. e. VII. században megjelent „népi” írás, amely még egyszerűbb, sok rövidítést, összevonást használó írás volt

Az egyiptomiak kezdték használni a kő, fa és elefántcsont mellett a nílusi sást, a **papírusznádat**, mint felületet, amire már tintával írtak. A papírusznád fontos exportcikké is vált.

(A Kr. e. II. században, amikor elmaradtak a papíruszállítmányok, Pergamonban kezdték készíteni és használni a juh- és kecskebőrből készülő **pergament**, amely gyorsan elterjedt a Közel-Keleten)

Fontosabb írott források: Halottak könyve, Ehnaton naphimnusza, sírfeliratok, „Paraszt panaszai”, Szinuhe története

**3, A kínai írás**

* Eredetileg képírása jellegű volt, de később veszítve képszerűségéből **szójeles írássá vált**, amiben a szó jele utal a szó értelmére és a hangzására is
* A kínai történelemben az írás jelentette az egységet, mert nagyon sokféle nyelvjárás létezett és létezik ma is, amelyek nagyon különbözőek, de az írásmód összeköti őket
* A kínaiak találták fel az írás rögzítésére használt **papírt**
* Fontosabb írott források: Dalok könyve, Változások könyve, Okmányok könyve

**4, A föníciai betűírás:**

A föníciai városállamok (Türosz, Büblosz, Szidon) lakói az egyiptomi hieratikus írást használták, majd a Közel-Keleten már kialakult betűírások alapján megalkották saját ábécéjüket:

* + **22 betűs, csak mássalhangzókat jelöl**
  + a föníciai betűírást **átvették** a Kánaán területére beköltöző **zsidó törzsek**, akik később már a magánhangzókat is jelölni kezdték
  + a föníciai írást **átvették a görögök** is úgy, hogy a **görög ábécé 26, később 24 betűből** állt és a **magánhangzókat is jelölte**

A **latinok** az **etruszkoktól** tanulták el a betűírást és csak az **etruszkból hiányzó betűket (b, d, o, x) vették át a dél-itáliai görög telepesektől.**

**A görög filozófia**

**Kezdetei:**

A **keleti népek és civilizációk nagy tudásanyagot halmoztak fel, de nem nagyon rendszerezték azt**, és nem gondolkodtak az ok-okozati összefüggésekről

Kezdetben a görögöknek (is) mitológiai, emberfeletti-isteni magyarázataik voltak a természeti és társadalmi jelenségekre, azonban lassan **kialakult a mai értelemben vett tudományos gondolkodás**:

* A **világmagyarázataik elszakadtak a mitológiától** és megjelentek a bölcselkedők, filozófusok (philo szophia = bölcsesség szeretete)
* A **korai, milétoszi filozófusok** egy-egy őselemre vezették vissza a világ keletkezését

(pl. Thalész a vízre)

* **Hérakleitosz** a tűzre vezette vissza a világ keletkezését, de foglalkoztatta a **világ állandó változása** is, amit az ellentétes erők küzdelme és kölcsönhatása eredményeként írt le

(**dialektika**)

**Szofisták:**

Kr. e. VI. század végétől Athén lett a tudományos gondolkodás központja. **A politikában részt vevő polgároknak tudásra, műveltségre volt szükségük és arra, hogy nyilvánosan is tudjanak beszélni (szónoklat)**

A szófisták **fizetség ellenében tanították az athéni polgárokat az érvelés, szónoklás, vitatkozás** tudományára. Magukat bölcselkedőknek nevezték, az első hivatásos értelmiségi réteg voltak Athénban.

**Kétségbe vonták a világ megismerhetőségét, azt tartották, hogy nehéz eldönteni, hogy mi a jó és mi a rossz. Protagorasz** azt mondta: „mindennek mértéke az ember”, azaz mindenki maga dönti el, hogy az emberi értékekből, szokásokból mit tart jónak.

**Szókratész:**

Életéről tanítványai, Platón és Xenaphón írta.

**A szofistákkal szemben azt állította, hogy vannak az emberektől független, örökérvényű értékek** (igazság, szeretet, szépség), és az ember feladata ezek megismerése.

**Módszere: „bábáskodás”** – magát tudatlannak tettette, kérdésekkel vezette rá partnerét a fogalmak megismerésére, problémáik megoldására

**Cinikusok**:

* Szókratész követői
* Gondolkodásukban az autarika, a **megelégedés** játszotta a fő szerepet, amely szerint az erényes élet önmagában elvezet a boldogsághoz
* Legjelesebb képviselőjük Diogenész volt

**Platón:**

**Szókratész tanítványa** volt

**Megalapította az akadémiát**

Ez volt az első iskola, ahova beiratkoztak a hallgatók és tandíjat fizettek. 900 évig állt fenn (majd csak Theodosius bizánci császár szüntette meg, mint pogány intézményt)

**Ideatan** – a világ **két részből** áll:

1. A **tapasztalati világ változó**, csak a **fogalmak** (szép, jó) állandóak – ezek a f**ogalmak az ideák világában léteznek.** Az idea az igazi, de nem érzékelhető valóság, az ideák világát kell a tudománynak vizsgálnia
2. Ennek a szellemi világnak az árnyképe, tökéletlen, de érzékelhető és változó mása a **mi tapasztalati, anyagi világunk**

**Platón Államtana:**

Az állam célja a jó megvalósítása

Az ideális államban mindenki a képességeinek megfelelő feladatokat végzi

Az **ideális állam 3 rétegre** tagolódik és ebben mindenki a képességeinek megfelelő feladatot végzi:

1. **bölcsek** (filozófus királyok): erényük a belátás, filozófiára oktatják őket, ők irányítják az államot
2. **harcosok**: erényük a bátorság, zenére és tornára oktatják őket, ők védelmezik a közösséget
3. **dolgozók**: erényük a mértékletesség és semmire sem oktatják őket, ők a földművesek és a kézművesek

A bölcsek és a harcosok vagyoni és családi közösségben élnek, hogy ne legyenek magánügyeik és így az egész idejüket az államügyeknek, közügyeknek szentelhessék

**Arisztotelész:**

Arisztotelész **Platón tanítványa**, később **Nagy Sándor nevelője** volt.

Úgy tarotta, hogy az anyagi és a szellemi világ is valósan létezik, de a szellemi a magasabb rendű, mert a szellem ad formát az anyagnak. Feltételezett egy „első mozgatót”, egy istenséget, aki fenntartja a világot.

Megalapította **saját iskoláját**: Lükeion (innen ered a líceum = középfokú iskola szó)

**Államtana**: Politika című művében vizsgálta a kor görög alkotmányait:

**rossz**: türannisz (zsarnokság) és a szélsőséges demokrácia

**jó**: középrétegek uralmára épülő királyság, az igazságos egyeduralom

**Etika**: (ethosz = szokás, modor, illem) az erkölcsös nevelésről, cselekvésről szóló tanításában a szélsőségeket kerülő módszert javasolta („arany középút”)

**Logika**: az ok-okozati összefüggések feltárását tartotta fontosnak, ezzel megteremtette a tudományos gondolkodás alapjait

**Tudományok rendszerezése**: elméleti (matematika), gyakorlati (politika) és létrehozó (művészetek) tudományokat különböztetett meg.

A **művészet** lényégét az **utánzásban** (mimészisz) látta.