**Nemzetiségek és etnikumok a dualizmus korában**

**Nemzetiség**:

* egy ország területén élő kisebbségben lévő népcsoport, amely egy határon kívüli országban államalkotó
* Magyarországon a XVIII. században a **nemzetiségek aránya 60% fölé nőtt**
* Magyarország sok- illetve kevert - nemzetiségű ország lett
* de nemzetiségi ellentétekkel a XVIII. század végéig nem találkozunk, nem voltjellemző a nacionalizmus
* sőt, az ide érkezők azonosulni tudtak az országgal
* de a **XVIII. század végén** nemcsak a magyarság, hanem a nemzetiségek körében is megjelenik a **nemzeti eszme**
* élére a nemzetiségi egyházi értelmiség áll
* a nemzetiségek a közös nyelvre és történelmi múltjukra hivatkoztak
* a XVIII. század végétől a magyarral párhuzamosan megkezdődött **a nemzeti eszme térhódítása** is a nemzetiségek körében
* **nyelv fejlesztése**, előkelő származást biztosító nemzeti történelem szerkesztése
* **céljuk a nemzeti egység, belső önállóság**, végül pedig a függetlenség megszerzése volt
* az **1840**-es évektől kezdve éleződött ki a magyarság és a nemzetiségek ellentéte
* Oka: a **nyelvtörvény bevezetése** (**1844**: II. te.: a magyar nyelv lesz az államnyelv), és az asszimiláció, valamint az, hogy a Habsburgok is támogatták a nemzetiségi törekvéseket

**Nemzetfogalmak**:

1. **Rendi** (=nemesi =feudális**) nemzet fogalma**: mely szerint a nemzet tagjai a kiváltságosok, függetlenül anyanyelvüktől, de nem tagjai a nem kiváltságosok, mégha a többség nyelvét beszélik is.
2. **Nemzetállam**: Magyarországon nem valósulhatott meg, hiszen az államhatár nem egyezett meg a nemzethatárral.
3. **Kultúrnemzet**: vagy más néven a polgári nemzeteszme. Alapja a közös történelmi múlt, a hagyományok, a közös nyelv volt, vagyis az azonosságtudat
4. Végleg tért hódított a **nacionalizmus**, a pozitív töltetű, erős nemzeti érzés.
5. A **politikai nemzet**: nem elsősorban etnikai, nyelvi, hanem **történelmi, jogi képződmény**, vagyis a **nemzet elismerését az állam létéhez kötötték**. így Magyarországon a magyar és a horvát mint állami múlttal rendelkező nemzet létezik, s ezen kereten belül élnek nemzetiségek: magyarok, horvátok, szlovákok, románok stb. de a nemzetiségeknek csak egyéni jogaik vannak, kollektív =közös joga csak a magyarságnak és a horvátoknak van.

**Nemzetiségek Magyarországon**

1. **Horvátok**:

* **a társadalom 9%-át alkották**
* a **Drávától Délre Horvátországban éltek**
* önállósággal, belső autonómiával bírtak, de területük nem volt egységes, mert a Határőrvidék megfelezte azt
* **a horvátoknak teljes társadalmuk** volt, tehát nemesség és jobbágyság is volt
* **vallásuk a katolikus**
* **Ljudevit Gaj** létrehozta az új horvát irodalmi nyelvet
* a három horvát nyelvjárás közül azt választotta ki, amelyik a szerbhez a legközelebb áll
* a horvát nemzeti egység alapja az illírizmus volt, ami a délszláv népek közös származását jelenti

1. **Szerbek**:

* **a társadalom 7%-a**
* a Duna-völgyében, Határőrvidéken, Temesközben és Bácskában éltek
* csonka társadalmuk volt
* nagy létszámú jobbágyság volt, és a nemzetiségi egyházé volt a vezető szerep a szerbeknél
* Görögkeleti = ortodox vallásúak
* az egyház vezetője a karlócai érsek

1. **Románok**:

* **a társadalom 17%-a**
* Erdélyben, Temesközben, Partiumban éltek
* ők is **csonka társadalomban éltek**
* fő foglalkozásuk a pásztorkodás
* **Görögkatolikus** (központ: Balázsfalva) és görög-keleti (Szeben) vallásúak
* **Dákoromán-elmélet:** a románoknak joguk van az ittléthez, mert ők a rómaiak által a Kr. u.II. században meghódított dákok utódai

1. **Ruszinok**:

* **a társadalom 3%-át alkották**
* Magyarország Északkeleti részén, Kárpátalján éltek
* Csonka társadalmuk volt, amelyet csak nagyon szegény jobbágyok alkottak
* Vallásuk görögkatolikus

1. **Szlovákok**:

* **a társadalom 13%-a**
* **Felvidéken, Nyírségben, Bácskában, Temesközben és Békésben éltek**
* csonka társadalmuk volt, mert a nemesek asszimilálódtak
* a szlovák történelem nagy részét, őstörténetét **Jan Kollár** szerkesztette meg
* szerinte a szlovákok a **Nagymorva Birodalomhoz** tartoznak
* kialakult a szlovák irodalmi nyelv is, és megfogalmazták a pánszlávizmus elméletét, ami a szláv népek közösségét, egységét jelenti orosz vezetéssel

1. **Németek**:

* **a társadalom 10%-át alkották**
* főként a városokban éltek
* a szászok a Felvidéken, Szepességben és Erdélyben
* ők **evangélikus vallásúak**
* a svábok többnyire jobbágyok voltak és katolikus vallásúak

**1848**-ban kezdetben a nemzetiségek részben kiálltak a forradalom mellett, mivel számukra is kedvező volt a **jobbágyfelszabadítás**. Megindul a jogkiterjesztés, de a nemzetiségek egyre szélesebb **nemzetiségi jogokat követeltek**. Pl.: nagyobb engedményeket a nyelvhasználat terén, saját nemzetiségi tanács létrehozását, valamint autonómiát. A politikai nemzet kérdése miatt a nemzetiségek ellentétbe kerültek a magyarsággal. A politikai nemzet azt jelenti, hogy az egyének a nemzethez taroznak, de kollektív jogokat, autonómiát nem kapnak.

**Abszolutizmus, Bach-rendszer:**

* Az **1848-49**-es **szabadságharc bukása után Ferenc József** abszolutizmust *épített* ki. A nemzetiségek nemcsak szabadságot nem kaptak, de a birodalom keretei között önálló koronatartományokat sem. A **neoabszolutizmus** elutasította a nemzetiségi autonómiát.
* **1867**: kiegyezés —► OMM létrejötte
* **Horvát kiegyezés**: Az **1867**-es osztrák-magyar kiegyezés után a magyarok a horvátokkal is kiegyeztek **1868**-ban. A horvátok a Magyarországhoz fűződő viszonyt perszonálunióra kívánták csökkenteni, vagyis a függetlenség elismerését és egyes területek (**Fiume és Muraköz**) átadását követelték. Ezt a magyar országgyűlés elutasította, de hajlandó volt a tartományi különállás =autonómia) elismerésére. A horvátokkal kötött kiegyezés a horvátokat elismerte **önálló politikai nemzetnek**. Horvátország **belső autonómiát** kapott, melynek élén a magyar miniszterelnök javaslatára az uralkodó által kinevezett **bán** állt. **Horvát lett a hivatalos nyelv**, működhetett a **szábor** (önálló horvát országgyűlés), mely a magyar országgyűlésbe **42 embert delegálhatott**. Horvátországot **egyesítették** a **Határőrvidékkel és Szlavóniával**. A kiegyezést ennek ellenére csak a horvát tartománygyűlés többszöri feloszlatása révén sikerült elfogadtatni.
* **1868**-ban **a nemzetiségi törvény**: **Eötvös József** elfogadta a 44. törvénycikkelyt. **Szabályozta a nyelvhasználatot** a közigazgatásban, oktatásban, valamint segítette a nemzetiségi egyesületek működését. Viszont a nemzetiségek autonómiát nem kaptak és a törvények betartására sem volt garancia.

A XIX. század második felében jelentős arányeltolódások mutatkoztak a nemzetiségi összetételben. Az 1850-es évektől kezdve a magyarság létszáma és számaránya dinamikusan nőtt 41%-ról 54,5%-ra.

**Ennek három alapvető oka volt:**

1. **A természetes szaporulat:** a fejlett területeken demográfiai robbanás megy végbe a magyarság körében.
2. **A kivándorlás és a bevándorlás**: minden száz kivándorlóból csak 33 volt magyar, ami alatta maradt a magyarság számarányának. A **nemzetiségek többen vándoroltak ki**, a legnagyobb veszteséget a szlovákság szenvedte el. A bevándorlás szintén a magyarságot gyarapította, mert az országba érkező **népesség a többséghez asszimilálódott**.
3. **Asszimiláció**: folytatódott a városi német és zsidó lakosság beolvadása. Másrészt a szülőhelyét elhagyó népesség a fejletlen területekről a városokba költözött. A szülőhelyét elhagyó népességnek csak egy része vándorolt ki az országból, a másik része a városokba, elsősorban Budapestre költözött. A nagyvárosba kerülő, gyökereiktől (szülőföld,család,egyház) elszakadó ember a városi élet meghatározó etnikumába olvadt be. Megjelent az asszimiláció két fajtája is:
4. Az egyik **a természetes asszimiláció**, amely a gazdasági folyamatok hatására és a jobb érvényesülési lehetőségekre vezethető vissza.
5. Az asszimiláció másik fajtája az „**erőltetett" asszimiláció**, amit a magyar politikai elit tűzött ki célnak. Ennek oka a **magyarság megerősítése** és a **nemzetiségek gyengítése volt.** Eszközei: **a nemzetiségi törvények be nem tartása, *a* nyelvhasználat és a nemzetiségi egyesületek működésének korlátozása**. Valamint elfogadták **1908**-ban a **Lex Apponyi** törvényt, melyben előírták a magyar nyelv oktatását az összes magyar iskolában.

Kezdetben a nemzetiségek nem tudtak érvényt szerezni maguknak, mert nem volt politikai súlyuk. De ez az 1890-es években megváltozik. A magyar nemzetiségi politika a XX. század elején.

A gazdasági folyamatok hatására kibontakozó **természetes asszimiláció mellett csekély mértékűnek mondható az erőszakos asszimiláció** pl. nemzetiségi törvény megszegésével akadályozták a nemzetiségi középiskolák működését.

A magyar vezetőréteg sem bővíteni, sem korlátozni nem kívánta a nemzetiségek jogait.

A nemzetiségek a nemzetiségi törvénynél többre vágytak, de megsértése esetén felemelték a szavukat. **A nemzetiségek jó ideig passzív ellenállást folytattak** nem vettek részt a magyar országgyűlés munkájában. Társadalmi szerkezetüknek megfelelően, a választási rendszer következtében számarányuknál jóval kevesebb képviselővel rendelkeztek, ami erősítette a magyar vezetőréteg biztonságérzetét. A nemzetiségek akkor tiltakoztak elsősorban, **ha oktatási intézményeiket veszély fenyegette**, és a 90-es évektől fokozottabban szálltak síkra jogaik bővítéséért. A **románokra** és a **szerbekre** egyre nagyobb hatást gyakorolt a független, nemzeti államaik, **Románia és Szerbia politikája**.

**A zsidóság emancipációja** **1867**-ben a magyar országgyűlés kimondta a **zsidóság állampolgári egyenjogúságát, 1895**-ben pedig az izraelita vallást a bevett vallások közé emelték. Mivel a zsidóság gyorsan asszimilálódott, és a gazdaságban olyan pozíciókat foglaltak el, amelyeket mások nem töltöttek be azelőtt, *ezért* a magyar vezetőréteg továbbra is nyitott maradt a zsidóság felé. A kedvező légkör és lehetőségek **növelték a zsidóság bevándorlását Galíciából**, a nagyvárosokban sorra épültek a **zsinagógák**, és a bevándorlás következtében számuk megközelítette az **egy millió főt**.

Tankönyv III.: 129. oldaltól a 134. oldalig!