**A magyar társadalom a Horthy-korszakban – Érettségi tétel**

**Társadalmi változások… c. lecke, 11. évf. tk. 228. o-tól**

1. **Elhelyezés térben és időben (Horthy-korszak):**

névadója: **Horthy Miklós** (1868-1957), az I. vh. idején az OMM utolsó flottaparancsnoka, később a gróf Károlyi Gyula vezette aradi, majd szegedi ellenkormány fegyveres alakulata, a **Nemzeti Hadsereg** parancsnoka → 1919. nyarán székhelyét áttette a Dunántúlra (Tiszántúlon, Duna-Tisza közén román megszállás!) – megkezdődött a fehérterror → 1919. nov.: bevonult Bp-re (antant támogatást kapott, ld. Clerk-misszió), 1920. márc. 1-jén Mo. kormányzójává választották → Mo. király nélküli királyság lett, **1920-1944:** **Horthy-korszak!**

Politikai berendezkedés: korlátozott parlamentáris, tekintélyuralmi rendszer:

lényege: ún. **vegyes politikai rendszer** , amelyben a parlamentáris és tekintélyuralmi (diktatórikus) elemek keveredtek

↓

a) parlamentáris jellemzők:

- parlament (törvényhozó hatalom) működött: 1926-ig egykamarás (Nemzetgyűlés), 1927-től kétkamarás: Képviselőház, Felsőház

- választások (igaz, 1922-1935 között korlátozott választójog alapján, ld. ott)

- pártok működhettek

- önkormányzati rendszer létezett

- viszonylag szabad sajtó

↕

b) diktatórikus (tekintélyuralmi) vonások:

- lásd **1922-es választójogi rendelet**: a választójogot szűkítették, **vidéken nyílt választás**, megfélemlítés → mindez biztosította a mindenkori kormánypárt többségét

↓

választásokon mindig a kormánypárt győzött, így nem alakulhatott ki politikai váltógazdaság (↔ Anglia!)

- bizonyos pártok nem működhettek, pl. KMP (kommunisták) → illegalitásba szorultak

- államfő jogai széles körűek voltak, lásd **Horthy Miklós kormányzó** jogköréről tanultakat: miniszterelnök kinevezése, ill. leváltása, választások kiírása, hadsereg főparancsnoka (Legfőbb Hadúr)

1. **Általános jellemzők:**

* **torlódó társadalom:** nagyrészt a dualizmus kori társadalom „örököse”

jelentése:

régi: földbirtokosok, parasztság és az új: nagypolgárság, értelmiség, munkásság – társadalmi rétegek a megkésett fejlődés miatt egymásra torlódtak, egymás mellett éltek!

* merev, felfelé zárt társadalom:
* hierarchikus, egymástól elkülönülő rétegek, lásd: tk. 229/6. sz. ábra, + megszólítások
* szülőknél magasabb társadalmi csoportba kerülés lehetősége korlátozott!
* szegény származásúak kitörési lehetősége: katonai pálya, papi hivatás
* felemelkedés alapfeltétele: iskolázottság! → érettségi, később diploma
* fejlődés jelei: iparból (2. szektor) és a szolgáltatásokból (3. szektor) élők aránya nőtt,

de: elmaradás a nyugathoz képest!, lásd: tk. 228/1. sz. grafikon: a mezőgazdaságból élők aránya: 52 %! → magyar társadalom több mint fele a földből élt!

* kirívó, sarkított jövedelemkülönbségek:
* a leggazdagabbak: nagybirtokosok és nagypolgárok (17 800 pengő éves jövedelem/fő!) az átlagjövedelem (534 pengő) 33-szorosát keresték!!!
* legszegényebbek: 1-10 holdas parasztok, mezőgazdasági cselédek ill. napszámosok; jövedelmi viszonyaik: **tk. 228/2. sz. forrás**

1. **Társadalmi rétegek – tk. 229/6. sz., tétellap 1. sz. táblázat:**
2. **nagybirtokosok:**

* kb. 500 arisztokrata család
* gazdasági hatalom: több ezer holdas birtokok tulajdonosai (lásd a Nagyatádi Szabó-féle földreformnál) → mo-i termőterület 1/3-át birtokolták – tk. 228/3. sz., ill. tétellap 2. sz. táblázat!
* elszigetelődtek a többi társadalmi rétegtől, pl. szórakozásban: Nemzeti Lovar Egylet, Nemzeti Kaszinó → csak arisztokraták számára! – életmód: **tk. 229/7. sz. forrás**
* érdekképviseleti szervezetük: OMGE (Országos Magyar Gazdasági Egyesület)
* politikai hatalom: országgyűlés Felsőházának tagjai (származás alapján)

1. **nagypolgárság:**

* kb. 50 család
* nagy iparvállalatok, bankok tulajdonosai
* jelentős részben zsidó származásúak, pl. Chorin Ferenc, Weiss Manfréd
* szervezetük: GYOSZ (Gyáriparosok Országos Szövetsége)
* ide kapcsolódott az ún. **„zsidókérdés”**: a történelmi úri középosztály (lásd alább) a zsidóság gazdasági, közéleti pozícióinak megszerzésére törekedett: **„őrségváltás”**-t akart

1. **„úri” középosztály:**

* nehezen meghatározható csoport, lásd összetétele:
* állami tisztviselők, hivatalnokok
* középbirtokosok
* „dzsentrik” képviselői: korábban jómódú középbirtokosok, de elszegényedtek → városokba költöztek, állami v. megyei hivatalt vállaltak – **tk. 230/8. sz. forrás**
* művészek: színész, szobrász, író, stb.
* értelmiségiek: orvos, ügyvéd, tanár, újságíró, stb., fizetésük: **tk. 229/5. sz. táblázat**
* úri világba kerülés feltételei:
* nemesi származás
* iskolázottság: érettségi, később diploma
* életforma: 3 + cselédszobás belvárosi lakás (→ cselédtartás!)
* min. havi 200 pengő fix fizetés (kezdő alkalmazotti fizetés!) → korabeli magyar filmekben: „Havi 200 pengő fixszel, mikor az ember könnyen viccel!”,

**DE:** sokan nem tudták maguknak megengedni, erről szól pl. Boldizsár Iván: „Filléres középosztály”

1. **kispolgárság:**

* kistulajdonosok: iparosok, kereskedők
* alacsonyabb beosztású tisztviselők
* vasúti, postai alkalmazottak
* szakmunkások: keresettek voltak! → jól megfizették őket → kispolgári életforma!

1. **munkásság:**

* szakképzett munkások: lásd fent: szakmunkások
* szakképzetlen munkások, segédmunkások: nagy munkaerő-kínálat → alacsony bérek, munkanélküliség veszélye → létbizonytalanság!, pl. olcsó női munkaerő a textiliparban: tk. 231/14. sz. kép
* legszegényebbek: Mária Valéria-telepen (Bp. IX. ker.) éltek, ez volt a nyomortelep!

1. **parasztság – magyar társadalom közel fele, lásd tétellap 1. sz. táblázat!**

**parasztság rétegződése:**

* gazdagparasztság, középbirtokos parasztság: kb. 25–100 hold közötti földterület
* kisbirtokos parasztság: 5-25 hold föld → önkizsákmányoló életforma!

**DE:** parasztság túlnyomó része (kb. 70%-a) az alábbi két réteg volt:

* törpebirtokosok: 1-5 hold föld → nem lehetett belőle megélni!
* agrárproletárok (földtelen parasztok): gazdasági cselédek, napszámosok, summások → korszakban előtérbe került a **„földkérdés”:** igazságos földosztás elmaradt → parasztság nagy része nyomorszinten él („Mo. a 3 millió koldus országa”) → paraszti nyomor hatása:

30-as években megjelent a „népi írók” mozgalma → a parasztság életmódjáról társadalomrajzok (= szociográfiák) születtek, pl:

* Illyés Gyula: Puszták népe – **tétellap 3. sz. forrás:** cselédség helyzete kilátástalan!
* Szabó Zoltán: A tardi helyzet
* Féja Géza: Viharsarok – **tk. 228/2. sz. forrás**
* Kovács Imre: Néma forradalom

↓

magyar társadalom igazi alapja: parasztság!, nyomoruk megoldása: radikális földreformmal!

Ide tartozik a **tétellap 6. sz. forrása** az ONCSA-házakról: Az **Országos Nép- és Családvédelmi Alap**, rövidítve **ONCSA** 1940-1944 között a nagycsaládos falusi nincstelenek támogatására, a születések számának emelésére és gyermekvédelmi célokból alapított állami szociális szervezet volt, melyet az 1940/23. törvénycikkel hoztak létre.[[1]](#footnote-1)

1. **Etnikai és vallási helyzet – tétellap 4. és 5. sz. kördiagramok:**
2. etnikai összetétel: Mo. a trianoni békeszerződés következtében nemzetállammá vált → magyarság aránya: 92 %; németek: 5,5 %; szlovákok: 1,2 %
3. vallási (felekezeti) összetétel:

* római katolikusok: kb. 64%; reformátusok: kb. 20 %; evangélikusok: kb. 6 %
* izraeliták (zsidók): 5 %, de: jóval nagyobb arányban voltak jelen értelmiségi (orvos, ügyvéd, újságíró, stb.), ipari és kereskedelmi pályákon, ennek oka: köztisztviselői és katonai pályára nem mehettek! → **„zsidókérdés”** politikai síkon jelent meg →
* politikai antiszemitizmus: I. vh-s vereségért, forradalmakért, Trianonért, stb. az úri Mo. a zsidóságot hibáztatta → cél: zsidóság visszaszorítása, gazdasági, közéleti pozícióinak megszerzése: **őrségváltás** (ld. fentebb!)

1. 1941-1943 között a terv keretében kb. 12 ezer típuslakást építettek telepszerűen a rászoruló családoknak, 30 éves kamatmentes kölcsön alapján. A típustervekhez a tájegységenkénti falusi lakóházak szolgáltak mintául. Több ezer család jutott földhöz, és közel 12 ezer ember kapott a gazdálkodáshoz szükséges állatállományt. Fiatal házasoknak kölcsönt, gyermekeknek segélyt nyújtottak. Közjóléti szövetkezeteket hoztak létre. Egyidejűleg nép- és családvédelmi pótadót vezettek be, továbbá az állami illetékekből befolyó jövedelmek 27%-át az ONCSA pénzügyi fedezetére fordították. A telepeken élők életmódját, és gazdálkodását folyamatosan ellenőrizték és tanácsadással támogatták. A program lebonyolítását az [Országos Szociális Felügyelőség](https://hu.wikipedia.org/w/index.php?title=Orsz%C3%A1gos_Szoci%C3%A1lis_Fel%C3%BCgyel%C5%91s%C3%A9g&action=edit&redlink=1) hálózata végezte. A program irányítását helyi szinten 1941-től szociális felügyelők vették kézbe. Az építkezéseknek a háború vetett véget. [↑](#footnote-ref-1)