**A magyar gazdaság a XIV-XVI. században**

Az **Arpád-ház kihalása után** az ország jogilag egységes maradt, de a hatalom a tartományurak kezébe került. A **kiskirályok** szerezték meg a főméltóságokat (**nádor, vajda, bánok**), sajátjukként kezelték a méltóságaik rétén birtokolt királyi várakat. Gazdaságpolitikájukra leginkább a rövidlátás, a mielőbbi haszonszerzés volt a jellemző.

**Anjou Károly Róbert (1308- 1342):**

A trónharcok során **Anjou Károly Róbert** (**1308-1342**) került ki győztesen. A XIV. század első két évtizedében lépten-nyomon tapasztalnia kellett, hogy az országot nemcsak politikai, de gazdasági széthullás is fenyegeti: kiürült a királyi kincstár. A tartományúri berendezkedés nem kedvezett a pénzgazdálkodás térnyerésének. A tartományurak hatalmának alapja a természeti gazdálkodás volt, csak saját szükségleteikre termeltek, nem árutermelésre és pénzgazdálkodásra

Károly Róbert **gazdasági reformjainak** alapelképzelése az volt, hogy a birtokairól befolyó jövedelmek mellett elsősorban királyi jogon szerzett bevételekhez kell jutni. **Károly Róbert** széles körben érvényesítette uralkodói (**regálé-**) jogait: **a bányászat, a pénzverés, az adózás és a vámok** területén.

1. **Bányászat:**

* a bányászat fellendítése érdekében is intézkedéseket hoztak
* a **királyi bányamonopólium** miatt, a birtokosnak minden bányakincset át kellett adni eddig a királynak. A földek tulajdonosainak átengedte a bányászok által fizetett **bányabér** (**urbura**) harmadát, így érdekeltté tette a birtokosokat a bányák megnyitásában
* az urbura az arany tizedét, míg az ezüst nyolcadát tette ki

1. **Pénzverés:**

* **Pénzverés monopóliuma**: a királynak fontos jövedelem: akinek nemesérc volt a tulajdonában, be kellett váltani vert pénzre.
* **1325**-ben a **firenzei aranyforint** mintájára **magyar aranyforint** veretését rendelte el
* a szintén **új garas és az ezüstdénárok** csak a **váltópénz** szerepét töltötték be (1 aranyforint =16 ezüstgaras =100 ezüstdénár)
* mivel a nemzetközi kereskedelem elterjedt fizetési eszköze a firenzei aranyforint lett, Károly Róbert e reformjával országát pénzügyileg a fejlettebb Nyugat-Európához kívánta kapcsolni
* Alsó-Magyarországon a **Garam folyó völgyében** indult meg nemesfém kitermelés (**Besztercebánya, Körmöcbánya, Selmecbánya**)
* az új pénz értékállóságát csak úgy tarthatta meg, ha szakított az évenkénti beváltással (**kamara haszna**) és a **pénzrontással**

1. **Adózás**:

* e jövedelem pótlására bevezette a **kapuadót**: jobbágyportánként kellett fizetni 20 dénárt
* ez a jobbágyság első állami adója

1. **Vámok:**

* a vámokból származó jövedelmek a királyi kincstár nagyon jelentős bevételét alkották
* vámbevételeit főleg a **harmincadvám** (3,33%) biztosította, ezt nyugati és északi irányba a fontosabb útvonalakon fekvő nagyobb városokban szedték és így az ország belsejében szedett határvámnak minősíthető
* Dél felé a **huszadvám** volt érvényben (5%)

**Királyi gazdaságpolitika:**

* A királyi gazdaságpolitika **Nekcsei Demeter** tárnokmester nevéhez kapcsolódik, aki megszervezte a **kamarákat** az **állami jövedelmek behajtására és kezelésére**. A kamarák élén a **kamaraispán** állt, általában egy tehetős polgár személyében.
* **Importcikkek**: fémáruk, fegyverek, késztermékek, textil
* **Exportcikkek**: nyersanyag, bor, szarvasmarha, gabona, nemesfém, só
* Károly Róbert gazdaságpolitikája eredményeképpen bámulatosan rövid idő alatt kiemelkedett Magyarország a gazdasági anarchiából
* újra megtelt a királyi kincstár, gazdasági vonatkozásokban is megnőtt az ország ereje és tekintélye

**I. Nagy Lajos (1342- 1382):**

A fiatalon, tizenhat éves korában atyja örökébe lépő **I. (Nagy) Lajos** (**1342-1382**) tele kincstára támaszkodva kezdhette meg uralkodását. Királysága alatt dühöngött Európában a „Fekete Halál", az **1347-1352** között tartó **pestisjárvány**, mely tizedelte az országok lakosságát, beleértve Magyarországét is. A királyi kincstár gyors kimerüléséhez hozzájáruló **eredménytelen itáliai hadjáratok** és a behurcolt pestis nyomán támadt feszült belpolitikai helyzetben az uralkodó **1351**-ben országgyűlést hívott össze.

**Törvények:**

* a törvények között az uralkodó **gazdaságpolitikájaként** kiemelhető a földesúr felé történő **jobbágyterhek egységes szabályozása** (**kilenced**) elsősorban a nemesség érdekeit szolgálta, mert így a jobbágyok nem vándoroltak a kedvezmények biztosítására képes nagybirtokokra
* egy ponton viszont **szűkítették a nemesség jogait**
* az új szabályozás az **ősiség** értelmében a birtok a nemzetségen belül apáról fiúra szállt, valamint **elidegeníthetetlen**
* e rendelkezés egyrészt védte a köznemesi birtokokat a nagybirtokkal szemben, másrészt a fiúágon kihalt nemzetségek birtokai a háramlási jog révén a királyra szálltak vissza
* ez a lehetőség - tekintetbe véve a kor magas halálozási arányát - az uralkodók számára megújuló birtokforrást jelentett

**Mezőgazdaság:**

* a XIV. században jelentős mértékben fejődött a mezőgazdaság
* új területek kerültek művelés alá: **erdők, mocsarak, legelők**
* a technikai fejlődést a nehézeke megjelenése jelentette
* megjelent a **háromnyomásos gazdálkodás**, a termésátlagok 3-4-szeresükre nőttek.
* megjelentek az intenzív mezőgazdasági ágazatok is, a **zöldség- a gyümölcs- és a szőlőtermelés**

**Ipar:**

* a szabad királyi városok ipara is fejlődött
* megjelentek a **céhek** Magyarországon
* az **oklevelek** tanúsága szerint a király jelentős mértékben, kiváltságokkal támogatta ezt az új üzemszerveződési formát

**Luxemburg Zsigmond (1387- 1437):**

Nagy Lajos halála után harc kezdődött a hatalomért, melyből Lajos egyik leányának (**Mária**) férje **Luxemburgi Zsigmond** (**1387-1437**) került ki győztesen. A trónharcok idején Zsigmond kénytelen volt **főméltóságokat szétosztani** az őt támogató bárók között, akik így a **honorbirtokokat**, vagyis a tisztségekkel járó király várak nagy részét örökbirtokként szerezték meg.

**A királyi hatalom reformjai:**

Zsigmond politikájának anyagi fedezetéül szolgált a **sómonopólium**, a „**kamarahaszna**", valamint a **nemesfémbányászat** és a **pénzverés monopóliuma**. A középkorban Magyarország volt Európa egyetlen **számottevő aranytermelő országa**, s emellett- Csehország mellett - ezüstbányái is igen jelentősek voltak. Zsigmond idején a pénz romlása súlyosan érintette a földesúri pénzjövedelmeket, és óriási terheket rótt az adózó jobbágyságra, így újra kétféle váltópénz lett forgalomban. Azonban az értéktelent nem minden földesúr fogadta el, pl**. Lépes György** erdélyi püspök sem, ez is szerepet játszott a **Budai Nagy Antal** nevéhez kapcsolt **erdélyi felkelés** kibontakozásában **1437**-ben. Nem elhanyagolható tétel volt a kincstári bevételek sorában a **harmincadvám**, a bel- és külkereskedelmi forgalomra kirótt **értékvám** (délen **huszadvám**).

Az egyház fontos bázisául szolgált a király hatalom gazdasági megerősítéséhez, oly módon, hogy a király az **egyházak jövedelmeit** részben vagy egészben saját céljaira használta fel.

Zsigmond is pártolta a városfejlődést, **kiváltságokat** is **adományozott**. Ösztönözte rendi szerveződésüket, meghívta a városok képviselőit az **1405**-ös országgyűlésre, mely döntött pl. a városoknak nyújtott **gazdasági kiváltságok**ról: pl. **vámkedvezmény**. **1405**-ben **városi dekrétumok** kiadása (**rendelet**): budai súly és mértékrendszer használata (**egységes mértékrendszer létrehozása**), egy lépés az egységes piac felé, magyar kereskedők vámmentességet kaptak, városok szövetsége: **tárnokszéki város**: *Buda, Sopron, Eperjes, Bártfa, Kassa, Nagyszombat, Pozsony*; **bányavárosok**: *Selmecbánya, Körmöcbánya, Besztercebánya*; **erdélyi**: *Szeben, Brassó*, 16 szepesi vármegye Lengyelországhoz elzálogosítása.

Emellett még elfogadta a **telekkatonaság** rendszerének bevezetését, berendezkedve egy tartós védelemre a törökkel szemben. Lényege, hogy 20, majd 33 telek után kellett kiállítani egy lovas katonát, így **a király a földesurakra hárította volna a katonai költségek egy jelentős részét** (mintegy megadóztatta őket).

Zsigmond uralkodása alatt **megszilárdította a központi hatalmat**, gazdaságilag újból helyreállt a rend az országban. De az utódlással ismételten problémák voltak, mivel Zsigmondnak sem volt fiú gyermeke. A trónt **Habsburg Albert** (**1437-1439**) foglalta el (lányának férje), ezután **I. (Jagelló) Ulászló** uralkodása (**1440-1444**), majd **Hunyadi János** kormányzósága (**1446-1452**) következett, végül **V. László** (**1452-1457**) vette át az ország irányítását.

**Hunyadi Mátyás (1458-1490)**

A belpolitikai viszályok és ellentétek ismét szétzilálták az ország gazdaságát, melyet **Hunyadi Mátyásnak** (**1458- 1490**) sikerül majd helyreállítania. Ellenségeitől megszabadulva átvette az ország teljes irányítását és hozzákezdett reformjai megvalósításához. **Államszervezeti reformjai** csökkenteni próbálták a rendek szerepét. Egyszerű nemesi vagy polgári származású kincstartót nevezett ki (pl. **Ernuszt János**), akit teljes mértékben a kezében tudott tartani, s nem mellékesen értett a mesterségéhez 🡪 növelte a szakképzett hivatalnokok szerepét.

A XV. század folyamán a magyar gazdaság a pusztuló Délvidéket leszámítva lassú ütemben fejlődött.

A mezőgazdaságban tovább terjedt a **háromnyomásos gazdálkodás**. A mezőgazdasági árutermelés elsősorban a szépen gyarapodó **mezővárosoknak** volt köszönhető. A növénytermesztésben a **gabona** mellett további teret hódítottak az intenzív kultúrák**: szőlő, zöldség**. Az állattenyésztésben a legfontosabb tenyésztett állatok: a **szarvasmarha**, a **ló** és a **juh.**

A városok további fejlődése ellenére a magyar **céhes kézműipar** azonban nem tudta ellátni az országot, s a **magyar nemesfém és élelmiszer ellenében nyugatról továbbra is iparcikkek áramlottak az országba**. Másfél tucat szabad királyi városunk jelentős részben ezen termékeket közvetítette. A **belső piac** viszont **megerősödött**, ez főleg a mezővárosoknak volt köszönhető. **Fejlődő kereskedelem**, fejlett vásárok (országos szintű), heti vásárok (mezővárosokban)

**Importcikkek**:

* késztermékek
* fegyverek
* luxuscikkek
* textil

**Exportcikkek:**

* állat
* gabona
* arany
* színesfém
* bor

**Mátyás trónraléptekor a királyi jövedelmek siralmas állapotban voltak:**

1. uralkodása közepén az uralkodó egyre gyakrabban volt kénytelen **rendkívüli hadiadót** kivetni, ami jobbágyportánként 1 FT volt, s évente többször is beszedhették
2. emellett léteztek a királyi „rendes" jövedelmek is
3. a **kapuadót** **a kincstár adójára** (**füstpénz**) változtatta, amit már nem telkenként, hanem háztartásonként szedtek ezzel sikerült megadóztatnia az egytelkes nemességet is
4. a **harmincadvámból** **koronavám** lett, mert ez alól kevesebben élvezhettek mentességet
5. fontos jövedelem volt még a **sómonopólium** amely a jövedelmek tizedét jelentette, a pénzverési monopólium.
6. **városok adói**
7. a Hunyadi-birtokok bevételei (anyja halála után)
8. a török elleni nemzetközi segélypénzek**: a pápa és Velence segélyei**

Ezek a jövedelmek jelentősnek számítottak a korabeli Európában is, bevételei (**évente 500 ezer-1 millió Ft**) a többszörösét jelentették elődeinek és utódainak is. De Mátyás bevételeinek ugrásszerű növekedését azonban a jobbágyságra nehezedő adóterhek emelése eredményezte.

Mátyás befejezetlen életművet hagyott maga után. Az általa foganatosított változások többsége ideiglenesnek bizonyult, halála után visszaállt azaz állapot, amely uralkodása kezdetét jellemezte: **újra a főurak kezébe került a hatalom**. **A túladóztatott ország** gazdasága kimerült, de Magyarország politikailag és főleg kulturálisan jelentős tényező lett Európa térképén.

**II. Jagelló Ulászló (1490-1516)**

A Mátyás uralkodását követő évek **politikai, gazdasági és társadalmi válságot** is hordoztak magukban, **a rendi monarchia válságnak indult**. A trónt **II. Jagelló Ulászló** (**1490-1516**) foglalta el, kinek **a rendek kemény feltételeket szabtak**:

* saját költségére védi meg az országot
* nem szedi be a rendkívüli hadiadót
* a **regáléjövedelmek** nagy része a bárók kezébe jut és mindenben kikéri a rendek véleményét

Ulászló nem rendelkezett belső bázissal, **a királyi jövedelmek a negyedükre csökkentek**, szinte semmire nem voltak elegendőek.

A **parasztság differenciálódása és a pusztásodás** (jobbágyföldek elhagyása) tovább folytatódott. A telkek száma nagymértékben csökkent, mely termeléskieséshez és adócsaláshoz vezetett. A mezővárosokra is kirótták az egy összegben való adózás helyett a fejenkénti adózást, és még jobban nehezítették a parasztság helyzetét **a szabad költözés korlátozásával**. Ennek oka lett az **1514**-es **parasztfelkelés**, ami tovább zilálta a már amúgy is megviselt országot.

**II. Lajos (1516- 1526)**

A gazdaság az összeomlás szélén állt és a török a legjobbkor időzített. **II. Lajos** (**1516-1526**) uralkodása alatt a kincstár és az udvar anyagi helyzete a korábbinál is zavarosabb lett. Az **adók nem folytak be rendesen**, a katonaság fenntartása pedig egyre többe került. A bevételek emelését szolgálta a **pénzreform**. De az értéktelen pénz előállítása csak egy ideig segített az országnak, mire megszüntették az új pénz veretését, addigra az már teljesen elértéktelenedett. Hiába vette vissza **rézbányákat** a Felvidéken a Fuggerektől, azok teljesen kimerültek. Minden **reformtörekvés megbukott,** a bárók és a nemesség egymás ellen acsarkodtak, miközben **Szulejmán hadai megindultak Magyarország** **belseje** felé. A katasztrófa a belpolitikai és a szerencsétlen külpolitika helyzet miatt **1526. augusztus 29**-én be is következett **Mohácsnál**.

**Gazdaság a török hódoltság idején:**

* **Mezőgazdaság**: fontos, fejlődik, a **XVI. század**tól van felvevő piac Ny felé (osztrák tartományok, hadsereg), belső piac megerősödik
* **Növénytermesztés**: főleg a peremterületeken (Királyi Mo.Ny-i része a legfontosabb) összességében alárendelt: a **gabonatermelés** a legfontosabb, főleg a belső piacra. A földesúr az allódiumon termelte és kereskedett is vele.
* a gabona a legfontosabb
* **Kertgazdálkodás**: keleti és nyugati magok, oltványok: *gyümölcs, dinnye, kajszi, alma, meggy, szilva, körte; tulipán, rózsa, nárcisz*
* **Bor**: fontos exportcikk, európai hírű lesz. Differenciálódnak a fajták, **borvidékek**: tokaji, egri, soproni, balatoni. Aszúkészítés technológiája, prés megjelenése.
* **Állattenyésztés**: fontosabb: legfontosabb exportcikk a **szarvasmarha**. **1580**-ra Magyarország a világ legnagyobb **állatexportőre** lett: 200 ezer élőállat + a bőr kivitele. **Magyar szürke**: nagy testű, ízletes a húsa, szívós, ellenálló a szervezete. Az Alföldön elnéptelenednek a falvak, mezővárosok határa nő, hatalmas legelők, ahol rideg állattartást folytattak a Duna-Tisza közén és a Tiszántúlon. A török nem szedett utána adót (!), csak vámot és el is lehetett bújtatni az ellenség elől.
* **Tőzsérek**: marhakereskedők felvásárolták. Hajdúk terelték Nyugat felé az állatokat lábon, s Németországig sem fogytak le. A XVII. század elejétől háborúk Nyugaton: **csökken a felvevőpiac.** Később a marhakereskedelem az uralkodó illetve a földesurak kezébe kerül
* Egyéb állatok: **szalontai sertés** (makkot eszik), **rackajuh, ló**
* **Ipar**: hanyatlik: fennmaradtak a céhek, oka: a mezőgazdasági termékek árforradalma: egyre több iparcikket lehet importálni. DE: a nyugati versennyel nem tudja felvenni a versenyt
* az ipar helyhez kötött: a hódoltságban és a végváraknál óriási a pusztulás, megszűnik az ipari tevékenység
* **textiláru, vasáru**: a Nyugati manufaktúrákban olcsóbb: nincs ellene verseny
* **Két iparág fejlődik**:

1. **szabók** (nyugatról behozott textil alapanyag feldolgozása): dolmány, nadrág készítése
2. **ötvösök**: drága az alapanyag: értékes és könnyen elrejthető tárgyak jók háború idején

* **vasbányászat és vasfeldolgozás**: a *Szepes-Gömöri Érchegységben*, főleg **Rozsnyón**. DE: a behozatal fontosabb.
* **kereskedelem**: földrajzi felfedezések után a kereskedelmi útvonalak átrendeződése, de ez annyira nem rontott az ország gazdasági helyzetén. K-Ny-i munkamegosztás: Magyarország főleg Ausztriával, Dél-Németországgal és Itáliával van kapcsolatban
* Árforradalom: a mg-i termékek ára nő. Pozitív a külkereskedelmi mérleg!

**Exportcikkek**:

* bor
* szarvasmarha
* bőr
* bányakincsek (rézérc)
* alapanyagok

**Importcikkek**

* késztermékek
* textil
* fémáruk
* luxuscikkek
* tengerentúli termékek

Tankönyv II.: 91. oldaltól a 118. oldalig!