**Erdély sajátos etnikai, vallási helyzete  
 a XVI-XVIII. században**

Az Erdélyi Fejedelemség egy új képződmény volt a 16. században. A Partiumból (vagyis Részekből) és Erdélyből (Transsylvanie, hét város) állt. Központja Gyulafehérvár. Mohács előtt a király által kinevezett vajda állt az élén, szerves része volt az országnak. De miután a magyar sereget megsemmisítette a török sereg 1526.-ban és Szapolyai Jánosnak nem sikerült legyőznie Ferdinándot, továbbá a török elfoglalta 1541.-ben Budát, már különálló egységgé vált. A háromrészre szakadt ország egyik része volt. Az ország felső része, a Magyar Királyság Habsburg kézen volt, a Török Hódoltság török fennhatóság alatt állt, Erdélyben pedig Fráter György, a magyar politikai élet irányítója rendezte be a székhelyet János Zsigmondnak. **1570**.-ben a Speyeri birodalmi gyűlésen ismerik el nemzetközi szinten, mint Erdélyi Fejedelemséget, ezzel az is el lett ismerve, hogy az ország három részre szakadt, és egy része Habsburg uralom alatt van. A törökök vazallusként viszonyultak a fejedelemséghez, évi adót kellett fizetni. **1606**.-ban Bocskai végrendeletében pedig sajátos szerepet szánt az Erdélyi Fejedelemségnek: amíg török és Habsburg fennhatóság alatt áll az ország, addig Erdélynek kell ápolnia a magyarsághoz tartozást, itt kell lennie magyar uralkodónak.

Az évszázadok során Erdély sok kedvezményt és külön jogot kapott, **elkerülték** **a háborúk**, és **anyagilag is megerősödött**. Így sajátos társadalmi és politikai rendszer alakult ki, melynek köszönhetően Erdély mind vallási mind etnikai tekintetben rendkívül heterogén.

**Etnikumok**

**A magyarok**: A magyarok földjén a megyék szervezete megegyezett a magyarországi megyék szervezetével. Élén az ispán állt, mint más vármegyékben, lakosai éppúgy kötelesek voltak katonáskodni és adót fizetni. Megvolt a főúri a polgári és a jobbágyi réteg. Ez a terület a Partium és székely-, szász székek között helyezkedik el. 7 megye tartozik ide. Legnagyobb részük a protestantizmus egy ágához csatlakozott.

**Székelyek:**Egyes legendák szerint már a honfoglalás előtt itt éltek, a hunok leszármazottjaiként, akiket Csaba királyfi vezetett ide. Ők is magyarok, külön nemzetként csak rendi jogállásuk miatt emlegetik. Székelyföld közigazgatási egységeit székeknek nevezzük. Ilyen Maros-szék, Udvarhely-szék, Csík-szék és Háromszék. Lakosainak autonómiája volt a határ védelméért cserébe. Kollektív nemességet élveztek. Adót nem fizettek, csak a király koronázásakor, lakodalma és első fia születésekor adtak egy-egy ökröt, melyet királyi biztosok értékesítettek. Három osztályra oszlottak, nem születés, hanem birtokok szerint, így változott időnként az, hogy ki melyik osztályba tartozik. A legvagyonosabbak alkották a legmagasabb osztályt (primores) majd a középvagyonúak következtek, a lófő (primipilus) székelyek. Ők lóháton voltak kötelesek harcolni. A székelység legszegényebb rétege gyalog volt köteles harcolni. A keleti határok védelme miatt folyton készen álltak a harcra. Minden széknek külön hadnagya és bírája volt, a székelység fölött pedig a székelyek grófja, a comes Siculorum állott. Különleges jogaik alkották a székely közszabadságot, melyet féltékenységgel őriztek, s több ízben is fegyvert ragadtak, ha egy-egy fejedelem meg próbálta megnyirbálni jogaikat. Katolikus, Csíksomlyó fontos Mária-kegyhely.

**Szászok:** A szászok olyan németek voltak, akik egyes magyar királyok hívására vándoroltak be az országba a 12. századtól, II. Géza uralkodása alatt. A bevándorolt hospesek Felső-Magyarországon és Erdélyben kaptak területeket, ahol hamarosan virágzó városokat építettek, meghonosították az ipart és a kereskedelmet. Ilyen volt pl.: Brassó, Szeben. Zárt, összefüggő etnikai tömböt alkottak. A magyar királyoktól széleskörű privilégiumokat kaptak a szászok. Autonómiájuk értelmében saját magukat kormányozták. A közigazgatási egységet szintén székeknek nevezték (Szászváros-szék, Szászsebes-szék, Szerdahelyszék, Szebenszék, Újegyházszék, Medgyesszék, Segesvárszék, Nagysinkszék, Kőhalomszék, Barcaság és Brassó vidéke), ezek együtt képezték a szász egyetemességet. Élén a szebeni királybíró majd a szászok ispánja, grófja a comes Saxonum állt. A királynak magas adót fizettek, de kevés katonát kellett cserébe kiállítaniuk. Polgárok voltak, a lutheri tanokhoz csatlakoztak.

Ezen három nemzeten kívül jelentős számú **román** élt Erdélyben, jobbágyi sorban. Ezért **csonka társadalmuk** volt. Ez annak köszönhető, hogy kis csoportokba vándoroltak az országba, nem alkottak külön közösségeket, hanem egyes földesurak szolgálatába álltak, valamint pásztorkodtak. A 16. századra tömegesen érkeztek románok Erdélybe balkáni török hódítások miatt. A „dákoromán kontinuitás” elmélet szerint viszont a románok a dákok és a rómaiak keveredéséből alakultak ki, és már 2000 éve megszakítatlanul élnek Erdélyben. Az idő múlásával egyes románok nemesi rangra is emelkedtek, ők a kenézek. **Ortodox** hitvallásúak.

Nem csak románok voltak jobbágyok, hanem magyarok is osztoztak ebben a sorsban. **1437**-es jobbágyfelkelés miatt kötötték, a Kápolnai uniót, a jobbágyokkal szemben. Az **1437**-es kápolnai unió három nemzetre és területre osztotta Erdélyt. Magyarokra, székelyekre, és szászokra. A jelentős számú románt fejletlenségük miatt nem vették be. **1459**-ben megerősítették az uniót és a három „testvér” nemzet valóságos politikai nemzetté alakult, tovább segítve Erdély külön fejedelemséggé alakulását **1542**.-ben János Zsigmond uralkodása alatt, a tordai országgyűlésen törvénybe iktatták a három nemzet fölbonthatatlan unióját. A törvény alapján a három nemzet védő- és dacszövetséget kötött az ellenségeik ellen, valamint megegyeztek, hogy egyformán vesznek részt a kormányzásban.(mindhárom nemzet 7-7 tagot küld a fejedelmi tanácsba)

**A népesség etnikai megoszlása a 15-16. században**

|  |  |  |
| --- | --- | --- |
| Magyar | 200.000 | 47% |
| Székely | 55.000 | 13% |
| Szász | 70.000 | 16% |
| Román | 100.000 | 24% |
|  | | |
| **Összesen** | **425.000** | **100%** |

A 16-17. századtól megkezdődik Erdély romlása. A Báthori Zsigmond politikája következtében ország lakosságát előbb Mihály vajda, majd Basta csapatai, román, rác, vallon, hajdú csapatok, éveken át irtották. A földek műveletlenül maradtak, úgyhogy az életben maradottakat az éhínség, majd a pestis tizedelte meg.

Bethlen Gábor és I. Rákóczi György fejedelemsége idején Erdély újra megerősödött, mind gazdaságilag mind kulturálisan. A béke időszaka volt. Azonban II. Rákóczi György 1657. évi szerencsétlen kimenetelű lengyelországi hadjárata véget vet a békének. Török és tatár csapatok törtek be tizedelték meg a lakosságot. Főleg a magyarok estek áldozatul, mivel a hét vármegye nyílt területén nehéz volt a védekezés, a többi nemzet viszont meg tudta védeni magát, el tudott bújni a hegyekben, erdőkben. Erdély népességének jelentős csökkenése következett volna be, ha a pusztulást nem kompenzálná a beáradó románság. Egyes feltételezések szerint a románság számaránya a 17. századra mintegy 7-8%-kal növekedett.

A 18. századtól kezdve a románság már politikai tényezőként is jelentkezik az erdélyi közéletben.

A 18. században válik jelentékennyé a cigányság száma, azonban általában a románokkal együtt vették őket számba, mivel a legtöbb román és cigány, valamint a görögök az ortodox egyház hívei, népességi adatokra pedig csak a felekezeti összeírásokból lehet következtetni. Az 1700-as évek elején körülbelül 200 cigány család élhetett Erdélyben, ez a szám a század végére jelentősen emelkedett. Pontos számot mondani azonban igen nehéz, mivel a cigányság fele vándorló életmódot folytatott A 18. században és csaknem a 19. század derekáig a cigányok nemcsak vallásilag, de nyelvileg is a románsághoz csatlakoztak. Ez következménye annak, hogy Havasalföldről vándoroltak be, ahol évszázadokig együtt éltek a románokkal, s ott vették fel a görögkeleti vallást is. A cigányok azonban, szoros vallási és

|  |  |  |
| --- | --- | --- |
| **Etnikai csoport** | **Szám** | **%** |
|  | | |
| Magyar és székely | 507.400 | 32,1 |
| Szász (német) | 204.000 | 12,9 |
| Román | 788.000 | 49,9 |
| Cigány | 60.000 | 4,0 |
| Örmény | 6.000 | 0,4 |
| Zsidó | 3.000 | 0,2 |
| Görög, szerb | 600 | x |
| Ismeretlen | 8.515 | 0,5 |
|  | | |
| **Összes népesség** | **1.577.515** | **100,0** |

nyelvi kapcsolataik ellenére, etnikailag nem számíthatók a románokhoz.

**A népesség etnikai megoszlása 1786-ban  
(Leonhard és Benigni szerint)**

A 18. századi összeírások szerint körülbelül **3000 zsidó** is élt Erdélyben, **6000 örmény**, **600 görög és szerb**. Az érdekesség azonban az, hogy rendkívül magas lett a románság száma Erdélyben. Ez a magas szaporulattal és a bevándorlással hozható összefüggésbe. Erdély 18. századi történetének jellemző vonása az a nagyarányú vándormozgalom, amelynek következményeként nemcsak etnikai összetétele, hanem társadalmi-gazdasági szerkezete is alapvetően megváltozott. Ez a folyamat nem csupán Erdély és a két román vajdaság között zajlott szinte megszakítatlanul, nem is korlátozódott csak a románságra. A vajdaságokba jelentős számú székely is vándorolt. Ám legtöbben a töröktől felszabadult Magyarországra mentek.

|  |  |
| --- | --- |
| Az összes népesség száma 1720-ban | 865.000 |
| Az összes népesség száma 1786-ban | 1.577.000 |
| Tényleges szaporodás | 712.000 |
| Feltételezhető természetes szaporodás | 506.000 |
| Vándorlási nyereség | 206.000 |

A 206 ezernyi bevándorlási többlet csak a románság (emellett talán a cigányság) számát gyarapíthatta, hiszen ebben a korszakban az erdélyi magyarság külső vándormozgalma Magyarország és a román fejedelemségek irányában egyaránt csak veszteséges lehetett, a német betelepülők száma pedig jelentéktelen volt.

**Vallások**

Erdély népessége heterogén, ez magával hozza azt is, hogy vallásilag sem lesz egységes. Nem csak katolikusok és ortodoxok élnek egymás mellett, hanem megjelennek a reformáció különböző irányzatai is. Ezért **1557**-ben a tordai országgyűlésen kimondják a vallásszabadságot. Ezt megerősítik **1564**-ben és **1568**-ban. Ekkor kimondják, hogy négy bevett vallás van: a katolikus, a helvét, a lutheri és az unitárius. Az ortodox vallás, amit nagyrészt románok gyakorolnak, kimaradt a bevett vallások közül. Mivel a felemelkedett románok beolvadtak a magyar nemességbe, a románság egésze pedig ekkor még nem törekedet vallásának elismerésére és nemzeti mozgalmak indítására.

A reformáció a királyi udvarban terjedt el először. **János** és **Ferdinánd** saját hatalmi és politikai céljaik elérése érdekében manipulálták a vallási életet. Az ország főurai, nemesei és polgársága minél jelentősebb részét kívánták maguk mellé állítani. Szapolyai halála után az Erdélyt kormányzó főurak (pl.: Petrovics) úgy gondolták, hogy a fiatal erdélyi fejedelem, **János Zsigmond** széke csak úgy biztosítható, ha Erdélyben a refomációt részesítik előnyben, így a volt katolikus papi vagyon egy részével az ország kincstárát is gazdagíthatják. A reformáció volt az egyetlen járható út, mivel ez jelentett tiltakozást mind a katolikus **Habsburgok** ellen, mind a pogány törökök ellen.

**Erdély vallási megoszlása 1766-ban**

|  |  |
| --- | --- |
| Római katolikus | 93.135 |
| Református | 140.043 |
| Unitárius | 28.647 |
| Lutheránus | 130.884 |
| Görög katolikus | 116.958 |
| Görögkeleti ortodox | 444.219 |
| Zsidó | 2.000 |
|  | |
| **Összesen** | **955.885** |

A szászok között is megjelent a lutheránus vallás az 1530-as évek elején A főnemesség is pártfogásába vette az új tanokat. Nagyszeben városában nyomdát is alapítottak

A helvét vallás az **1550-**es években terjedt el Erély magyar lakói között. A szászok megmaradtak evangélikusoknak, azonban a magyarság jelentős része csatlakozott a kálvini tanokhoz. A reformáció terjesztése főként Gyulai István, Vizaknai, Omláczi, valamint Heltai GáspárKolozsvár lelkészéhez köthető. Heltai lefordította a Bibliát, azonban a kiadásból kihagyott néhány ószövetségi könyvet.

Az unitárius vallást Dávid Ferenc alapította, Isten egységét hirdeti, elutasítja a szentháromságot. Az unitarizmus központi gondolata a minden egyén számára való vallásos szabadság biztosítása. Erdélyben jelentős vallás, főként a középréteg gyakorolja.

A két görög rítusú egyház híveinek táborában, a románok alkották a többséget, voltak azonban görögök, szerbek, cigányok stb.