**IV. Béla, a „második honalapító”. NAT 2020, 9. évf. tk. 138-142. o.,**

**Történelmi atlasz: 17/c**

**1. IV. Béla (ur. 1235-1270) politikája a tatárjárás előtt**

- IV. Béla II. András fia volt

- példaképe: nagyapja, III. Béla

↓

célja: erős királyi hatalom visszaállítása

↓

- helyreállította a királyi birtokállományt → birtok-visszavételi politikát folytatott: felülvizsgálta a báróknak, servienseknek, várjobbágyoknak korábban juttatott birtokokat, újakat pedig nem adományozott

- leszámolt anyja, Gertrudis gyilkosaival

- növelte a királyi tekintélyt: a királyi tanácsba való közvetlen bejárás megszűnt, a király előtt a bárók nem ülhettek le (székeiket a király elégettette)

↓

mindezekkel a bárók ellenállását váltotta ki

↓

szembekerültek a királlyal

↓

1240-1241-ben közönnyel fogadták a hírt a tatárok közeledtéről!

- IV. Béla ugyanakkor támogatta a keleten (**volgai Bolgárországban** = Magna Hungaria) maradt magyarok felkutatását

↓

1235-36: Julianus barát (Domonkos-rendi szerzetes) megtalálta őket - **tk. 116/2!**

1237: második útjáról hazatérve hírt hozott a fenyegető tatár (mongol) támadásról

↓

a tatár veszélyre hivatkozva (és az engedetlen bárókkal szemben is támaszt remélve!) Béla befogadta a tatárok elől menekülő kunokat:

- létszámuk: kb. 40 ezer fő

- királyuk: Kötöny

- a befogadásukért cserébe vállalták a kereszténység felvételét (pogányok voltak!)

- harcmodoruk: nomád könnyűlovasság, hasonlóan a tatárokéhoz

**de:**

- nomád életmódjuk miatt nem ismerték a földmagántulajdont → marhacsordáik tönkretették a magyarok földjeit

- elrabolták, meggyalázták a magyarok asszonyait

↓

a közép- és alsóbb rétegek is szembefordultak a királlyal

**2. A tatár támadás és következményei – tk. 139-140. o.**

- a tatárok (más néven **mongolok**) **1240 végén** elfoglalták Kijevet

↓

1241-ben támadást indítottak Lengyelország, Csehország és Mo. ellen

tatár hadak fővezére: **Batu kán** (Mongol Birodalom nyugati részeinek: **„Arany Horda”** vezetője!) – **tk. 138. o. alsó forrás**

↓

IV. Béla segítséget kért a pápától, német-római császártól, nyugati keresztény uralkodóktól, de csak bíztató szavakat kapott (a pápa és a császár, II. Frigyes az egymás elleni küzdelemmel voltak elfoglalva!)

↓

az országnak saját erejéből kellett szembeszállnia az ellenséggel

↓

Béla megerősíttette az északkeleti határt, **tk. 139/15**:

a Vereckei-hágót **Tomaj Dénes** **nádor** csapatai lezárták

↕

a **Batu vezette főerőktől** vereséget szenvedtek (1241. március)

↓

a tatárok útja szabad volt az ország belseje felé (Pestnek vették útjukat)

- ezzel egy időben **Lengyelország** (Csehország) és **Erdély** felől is tatár hadak nyomultak az országba - **tk. 139/15**

- a királyi fősereg **Pest környékén** összpontosult (magyarok, kunok), **kb. 60 ezer fő**

↓

a tatár előőrsök ezelől visszafordultak

- súlyos veszteség érte viszont a magyar haderőt: a hirtelen tatár betörésért a magyarok a kunokat vádolták

(a tatárok kémeit látták bennük)

↓

megölték Kötönyt és kíséretét

↓

a kunok dél felé, pusztítva kivonultak az országból, viszont ezután sem csatlakoztak a tatárokhoz

- a magyar királyi sereg a Batu vezette mongol fősereg ellen indult

↓

a döntő ütközetre a **Sajó menti Muhinál** került sor, **1241. április 11-én**

↓

a magyarok megsemmisítő vereséget szenvedtek

a csata lefolyása röviden – **tk. 139/13**

- tatár jobb-és balszárny a Sajó magyarok által őrzött hídjától északra és délre átkelt a folyón, ezzel egyidejűleg támadott a derékhad is (főerők) →

meglepték, körülzárták a **szekérvár-alakzatban** felálló magyar tábort, nyílzáport zúdítottak rájuk →

- a szekérváron belül teljes fejetlenség lett úrrá, a magyarok nem tudtak harci alakzatba fejlődni

- a könnyűlovasság a laza tatár gyűrűn át nagyobb harc nélkül kimenekült (a tatárok a királyt akarták kézre keríteni!)

- az országnagyok jelentős része (nádor, országbíró, két érsek, több püspök) odaveszett

- a királyt hívei kimenekítették →

→ Béla nyugat felé menekült – **tk. 139/15**

Felvidék → Pozsony → Bécs: itt Babenberg (Harcias) Frigyes osztrák herceg segítségnyújtás helyett azonban megzsarolta, elvette kincseit és 3 északnyugat-mo-i vármegyét (Pozsony, Sopron, Moson) →

→ Béla végül a **dalmáciai Trau várában** talált menedéket (a tatárok a nyomában voltak, de nem tudták elfogni)

- a muhi csata után a mongol (tatár) fősereg bevette Pestet, uralmuk alá került a Dunától keletre eső terület

↓

**1241-42 telén** a befagyott Duna jegén átkeltek a Dunántúlra

↓

berendezkedtek az országban: raboltak, fosztogattak, behajtották az adókat

↓

a lakosság várakba, mocsarakba, erdőkbe menekült előlük – **tk. 140. o. alsó forrás**

- a tatárok a megerősített helyeket, mint pl. a Felvidéken: Pozsonyt, Trencsént, Füleket; a Dunántúlon pedig:

Pannonhalmát, a fehérvári és esztergomi várat nem tudták elfoglalni, a többire nem is pazaroltak időt - **tk. 139/15: „Tatár ostromot kiálló várak” -** a régebbi atlaszbeli térképeken a pont körüli **félkör** sikertelen ostromot jelent!!! (új atlaszban kék jelölés!)

- fő céljuk: IV. Béla kézre kerítése → üldözőbe is vették, de nem tudták elfogni

**1242 márciusában** a tatárok hirtelen elhagyták az országot, ennek lehetséges okai:

- Batu a kánválasztásra siethetett vissza, mivel előző év végén meghalt Ögödej nagykán

- mongol (nomád) harci stratégia: az 1241-42-es támadással csak a későbbi hódítást akarták előkészíteni (rablás, félelemkeltés)

- nem tudták Mo-n hatalmukat megszilárdítani, ezért kényszerültek kivonulni

**A tatár pusztítás mértéke – tk. 140/16-18:**

- a tatárjárás hatalmas emberveszteséggel járt: a pusztítás **20% és 50% közé** tehető – **tk. 140/18**

↓

a kisebb érték is nagyon magas: 2 milliós népesség esetén is százezrek halálát jelentette!

↓

ez sokhelyütt a településhálózat szétroncsolódását eredményezte, egészen a középkor végéig!

- az ország területeit nem egyformán érintette a pusztítás: a **síkságokon** (pl. Alföld), **folyóvölgyekben** (pl. Erdélyben), amelyeket főleg magyarok laktak, a seregek vonulása miatt nagyobb mértékű volt, mint a hegyvidékeken

↓

a legnagyobb veszteségeket a **magyarság** szenvedte el

↓

a tatárjárás így kihatott az ország etnikai viszonyaira is!

**3. Az ország újjáépítése a tatárjárás után**

* 1. a tatárok kivonulása után IV. Béla hozzálátott az élet újjászervezéséhez

↓

ezért nevezik **„második honalapító”**-nak

intézkedései:

* újranépesítette az elnéptelenedett országrészeket – **tk. 140/17**

- **kunok** (Béla visszahívta őket) → Kiskunság, Nagykunság, Temes-vidék

- **jászok** (alánok) → Jászság

↓

ezek a korábbi nomád népekhez (besenyők, úzok) hasonlóan néhány évszázad alatt beolvadtak a magyarságba

- **német telepesek** (hospesek) → zömmel Mo. nyugati határvidékeire, ill. Szepességbe, Szászföldre (XII. sz. óta)

- **csehek, lengyelek** → Felvidékre → magyar-szláv etnikai határ délebbre húzódott

- **románok** (vlachok=oláhok) → Erdélybe → eredetileg transzhumáló állattartással[[1]](#footnote-1) foglalkoztak, főleg a királyi erdőuradalmakban telepedtek le → erdőirtással új területeket tettek alkalmassá a földművelésre

↓

betelepítések következménye:

a magyarság számaránya valamelyest csökkent, de az ország lakosságának továbbra is **70-80%-át** tették ki

* a király felhagyott a tatárjárás előtti, birtok-visszavételi politikájával → maga is adományozott birtokokat, hogy megnyerje a bárókat, ennek feltételei:
  1. kővárak építése - **tk. 141. o. bal oldali forrás!**
  2. páncélosok kiállítása

oka: tatárjárás tapasztalatai

↓

* 1. a megerősített helyeket a tatárok nem tudták bevenni, a páncélos seregek megfelelő vezetés esetén fölényben voltak a nomád harcmodorral szemben
  2. várépítésben maga a király is példát mutatott: **Visegrád, Buda** (utóbbi királyi székhely lett)

↓

tömeges várépítés kezdődött

* külpolitika:

- Béla, korábbi nyugati kapcsolatai helyett a tatárokkal szembeni harcban érdemeket szerzett **halicsi fejedelemmel** kötött szövetséget, ezenkívül **Lengyelországgal** is jó kapcsolatokra törekedett

- Babenberg Frigyestől visszavette a kizsarolt vármegyéket

**4. Társadalmi változások a XIII. század második felében – tk. 141-142. o.**

- IV. Béla tatárjárás utáni politikájának, illetve a fiával, Istvánnal (**V. István:** 1270-1272) szemben folytatott küzdelemnek elkerülhetetlen következménye lett a bárók (nagybirtokosok) további erősödése

↓

a király velük szemben támaszt keresett a társadalom más rétegeiből

↓

- megerősítette a serviensek (=királyi szolgák) jogait

- támogatta a városokat (mindkettőről bővebben alább, a társadalom bemutatásánál!)

* **serviensek** → **nemesség:**

a XIII. század 60-as éveire a serviensek jogi helyzete megszilárdult: **1267-es törvények, tk. 141. o. jobb oldali hasáb, középső forrás**:

- már **nemesek**-nek nevezik őket (a vagyonos várjobbágyok is a nemesség soraiba emelkedhettek)

- megtartják őket korábbi szabadságjogaikban (ld.: Aranybulla!)

- a fehérvári törvénynapokon **választott követekkel** képviseltethetik magukat →

ez a **nemesi vármegye** megerősödését jelzi!

A nemesi vármegye kialakulásának folyamata – **tk. 141/19:**

- **II. András birtokadományozási politikája** → királyi birtokállomány megcsappant → királyi vármegyerendszer összeomlott, a serviensek szabadsága veszélybe került (a nagybirtokosok befolyása alá kerülhettek)

↓

**Aranybulla (1222):** 11 cikkely a serviensek kiváltságait tartalmazta

↓

mivel a dokumentum nem védte meg őket a nagybirtokosok önkényétől, szervezkedni kezdtek

↓

**kehidai oklevél (1232) - tk. 141. o. jobb felső forrás:**

* a Zala vármegyei serviensek azt kérték a királytól, hogy peres ügyeik intézésére **szolgabírákat** választhassanak → ez az okmány tekinthető a **nemesi vármegye kezdeté**nek: a felbomló királyi vármegyék helyén jöttek létre (új közigazgatási egység!)

↓

a nemesség önkormányzati szerve lett

jellemzői:

- élén: **főispán** (király nevezte ki)

- vármegyei nemesi önkormányzat élén: **alispán** (vármegyei nemesség választotta)

- vármegye tényleges ügyintézői: **szolgabírák** (vármegyei nemesség által választott tisztviselők)

- további fontos tisztségek: másodalispán, jegyzők, stb.

- fennállása: **1848-ig!**

- jelentősége: az országgyűlés mellett a nemesség legfontosabb szerve volt, mert az adószedés és a közigazgatás a rendek ellenőrzése alatt állt

* **bárók – a familiaritás:**

- ők voltak a nagybirtokosok, az **1267-es** törvények nevezik őket először báróknak

- a birtokadományozásokkal tovább erősödtek → egységes birtoktesteket alakítottak ki → hatalmas, országrésznyi területek uraivá váltak → tartományurak lettek, pl. Csákok, Kőszegiek, Abák - **tk. 142/21-22 (**145/5)

↓

a nemeseknek nem volt elég erejük szembefordulni velük

↓

valamelyik báró szolgálatába álltak (más bárók hatalmaskodásaival szembeni védelem miatt)

↓

részt vettek a bárók birtokainak irányításában, harcoltak magánhadseregében, stb., így mintegy a báró családját (famíliáját) alkották → annak **familiárisai** lettek

↓

kialakult a **familiaritás**:

- a hűbériség mo-i változata

- kialakulásában a fő szerepet nem a birtokadományozás, hanem a **bárók megnövekedett hatalma** okozta

- a familiáris (köznemes) birtokát még a királytól kapta, s nem urától, mint Nyugat-Európában!

* **városok:**

- IV. Béla a köznemesek mellett a városokat is szövetségeseinek tekintette

- részben gazdasági, részben védelmi okokból támogatta őket a tatárjárás után

↓

- számos településnek adott városi rangot

- a tatárokkal szembeni védekezésre gondolva engedélyezte a városok körül **kőfal** építését

- a legfejlettebb vásáros helyek **nyugati jellegű kiváltságokat nyertek:** vámmentes kereskedelem, szabad bíró-és tanácsválasztás (amilyeneket korábban a Fehérvárra költöző hospesek!)

- jelentőssé váltak a bányavárosok: **Selmecbánya, Besztercebánya** (előbbi az ezüst-, utóbbi a rézbányászat központja lett!)

- a fejlődő városokba költöző **németek** sokáig megtartották nyelvüket

* **a jogilag egységes jobbágyság kialakulása – tk. 142/20:**

- tatár pusztítás, népességpusztulás → a tatárjárás után **munkaerőhiány** alakult ki → az elnéptelenedett falvak földesurai a betelepülő hospeseknek (= vendégek, azaz telepesek) több évi **adómentességet, szabad költözködést** ajánlottak → a korábbi szolgai állapotúak is kiharcolhatták maguknak ezeket a jogokat

↓

a hospesek tehát erősítették egy **új, szolgáltatásokra kötelezett, alávetett réteg** jogi helyzetének megszilárdulását

↓

**jobbágyság összetétele:**

* lesüllyedő várjobbágyok (innen ered a név, mivel a várjobbágyoknak csak kis része tudott a nemességbe emelkedni!)
* volt közrendűek (lesüllyedő szabadok)
* volt rabszolgák (ők felemelkedtek)

**1298-as törvény:** a jobbágyság megkapta a **szabad költözködés** jogát

1. Ez azt jelentette, hogy nyáron felhajtották állataikat (juhaikat) a hegyi legelőkre, télen pedig a védettebb völgyekbe húzódtak le. [↑](#footnote-ref-1)