**Károly Róbert uralkodása (órai anyag folytatása) – NAT 2020, 9. évf. tk. 147-149. o.**

**Gazdasági reformok – tk. 147-148. o.:**

Károly Róbert alapelképzelése: birtokairól befolyó jövedelmek mellett elsősorban királyi jogon szerzett bevételekhez (**regálék**) kell jutni → a király széles körben érvényesítette uralkodói jogait: **a bányászat, a pénzverés, az adózás és a vámok** területén

* Gazdasági reformok kidolgozója: **Nekcsei Demeter** tárnokmester (gazdasági ügyekért felelős tisztség, tul. kp. a középkor pénzügyminisztere!) → N. D. az **állami jövedelmek behajtására és kezelésére** megszervezte a **kamarákat** → élükön: **kamaraispán**, általában egy tehetős polgár személyében

1. **Bányászat:**

* a bányászat fellendítése érdekében is intézkedéseket hoztak
* a **királyi bányamonopólium** miatt, a birtokosnak minden bányakincset át kellett adni eddig a királynak ↔

Változás!!!: K.R. a földek tulajdonosainak átengedte a bányászok által fizetett **bányabér** (**urbura**) harmadát, így érdekeltté tette a birtokosokat a bányák megnyitásában

(az urbura az arany tizedét, míg az ezüst nyolcadát jelentette)

* Károly Róbert emellett **támogatta csehországi német bányászok** betelepedését a Felvidékre → alsó-magyarországi bányászat fellendült: Garam mentén, lásd alább

1. **Pénzverés:**

* **Pénzverés monopóliuma**: a királynak fontos jövedelem: akinek nemesérc volt a tulajdonában, be kellett váltani vert pénzre.
* **1325**-ben a **firenzei aranyforint** mintájára **magyar aranyforint** veretését rendelte el – lásd: **tk. 148/10**
* a szintén **új garas és az ezüstdénárok** csak a **váltópénz** szerepét töltötték be (1 aranyforint =16 ezüstgaras = 100 ezüstdénár)
* mivel a nemzetközi kereskedelem elterjedt fizetési eszköze a firenzei aranyforint lett, Károly Róbert e reformjával országát pénzügyileg a fejlettebb Nyugat-Európához kívánta kapcsolni
* Alsó-Magyarországon a **Garam folyó völgyében** indult meg nemesfém kitermelés: **Besztercebánya, Körmöcbánya, Selmecbánya** **– tk. 148/12**
* az új pénz értékállóságát csak úgy tarthatta meg, ha szakított az évenkénti beváltással (**kamara haszna**) és a **pénzrontással**

1. **Adózás**:

* Előbbi jövedelmek (kamara haszna, pénzrontás) pótlására bevezette a **kapuadót**: jobbágyportánként kellett fizetni kezdetben 18, később 20 dénárt, lásd: **tk. 148. o.** középső forrás
* ez lett a jobbágyság **első állami egyenes adója**

1. **Vámok (külkereskedelem):**

* a vámokból származó jövedelmek a királyi kincstár nagyon jelentős bevételét alkották
* vámbevételeit főleg a **harmincadvám** (3,33%) biztosította, ezt nyugati és északi irányba a fontosabb útvonalakon fekvő nagyobb városokban szedték és így az ország belsejében szedett határvámnak minősíthető
* Dél felé (tehát a Balkán irányába) a **huszadvám** volt érvényben (5%)

**Magyarország külkereskedelme a korszakban:**

**Importcikkek**: fémáruk, fegyverek, késztermékek, textil (szövet)

**Exportcikkek**: nyersanyag, bor, szarvasmarha, gabona, só, **nemesfém** (mivel a behozott áruk, azaz az importcikkek értéke nagyobb volt, mint az exportcikkeké, ezt a különbséget nemesfémmel kellett kiegyenlítenünk!)

Károly Róbert gazdaságpolitikájának eredménye:

- Magyarország rövid idő alatt kiemelkedett a **gazdasági anarchiából**

- újra megtelt a királyi kincstár, gazdasági vonatkozásokban is megnőtt az ország ereje és tekintélye

**Külpolitika – tk. 149. o.:**

**1335: visegrádi királytalálkozó – tk. 149/13-14 + alsó forrás**

**résztvevők:**

* **Károly Róbert** magyar király (1308-1342)
* **Luxemburgi János** cseh király (1311-1346)
* **Lokietek Kázmér** lengyel uralkodó (1333-1370)

**megállapodások:**

* K. R. elsimította a lengyel és cseh király ellentétét **Szilézia** birtoklása miatt → Sziléziát a Cseh Kir. szerezte meg
* K. R. biztosította idősebbik fia, **Lajos** (a későbbi **Nagy Lajos, 1342-1382**!) számára a lengyel trónt arra az esetre, ha Kázmér örökös nélkül halálozna el → **1370:** Nagy Lajos lengyel király is lett → **1370-1382: magyar-lengyel perszonálunió**
* **Bécs árumegállító joga** miatt Bécset kikerülő kereskedelmi útvonalakat jelöltek ki:

**Nyugat felé:** Buda-Esztergom-Nagyszombat-Brünn-Prága-Német-római Bir.

**Észak felé:** Buda-Kassa-Krakkó (Lengyel Kir.)

**Dinasztikus kapcsolat a nápolyi Anjoukkal:**

* K. R. biztosította kisebbik fia, **András** számára a nápolyi trónt → őt később meggyilkolták → **1347-48, ill. 1350-52:** Nagy Lajos nápolyi hadjáratai (seregében szolgált Toldi Miklós)!