**A harmincéves háború (1618-1648) – NAT 2020, 10. évf. tk. 35. o., atlasz 32/c**

1. Előzmények, általános jellemzők:

* első összeurópai háború
* vallási ellentéttel kezdődött (Habsburgok: katolikusok ↔ protestánsok: birodalom protestáns rendjei, Német-római Császárság protestáns fejedelmei, protestáns hatalmak: Dánia, Svédország)
* nagyhatalmi ellentétté vált: utolsó, francia szakaszban cél az európai vezető szerep (Habsburgok ↔ Francia Kir.: mindketten katolikusok)
* háborút zsoldosseregek vívták → államkasszák kimerültek → fizetetlen zsoldosok garázdálkodtak: városok lakosságát lemészárolták, kirabolták→ iszonyatos pusztítások: Német-római Bir. lakosságának közel fele elpusztult – **atlasz: 32/c**

Az osztrák Habsburgok (dunai monarchia) területei, helyzete a XVI-XVII. században – **tk. 13/22, atlasz: 30/a**

* osztrák örökös tartományok: Alsó-Ausztria, Felső-Ausztria, Karintia, Tirol, stb.
* Csehország
* Magyar Királyság: ez utóbbi kettőt **1526 óta** birtokolták I. Ferdinánd, az osztrák ág alapítója révén →
* törökkel szembeni védelem is a Habsburgokra szállt
* **1556:** V. Károly (1519-1556) lemondása → Habsburg-ház két ágra szakadt: spanyol (II. Fülöp, 1556-1598) és osztrák (I. Ferdinánd, 1526-1564) ágra → osztrák Habsburgok a német-római császári címet is birtokolták – **tk. 11/15**
* **vallási helyzet:** Habsburgok katolikusok maradtak → támogatták a katolicizmust → ellenreformációt folytattak (rekatolizáció) ↔ tartományaik jórészt protestánssá váltak →
* XVII. század elején kiújult a protestáns-katolikus ellentét:

**1608:** Protestáns Unió megalakulása a Német-római Birodalomban

**1609:** Katolikus Liga létrejötte Miksa bajor herceg vezetésével

↓

ellentétek nemcsak vallási, hanem politikai téren is jelentkeztek:

Habsburgok központosítási törekvései ↔ birodalom protestáns rendjeinek önállósodási céljai

1. **A háború szakaszai:**
2. cseh szakasz (1618-1620):

* kitörése: protestáns cseh rendek nem akarták megkoronázni a buzgó katolikus **II. Ferdinándot (1619-1637)** → 1618. május 23: híveit kidobták a prágai vár ablakából (defenesztráció, tk. 38/7) → jelöltjük: Frigyes pfalzi választó (Pfalzi Frigyes)
* Matthias Thurn vez-vel rendi kormányt alakítottak
* Bethlen Gábor erdélyi fejedelem is beavatkozott a csehek oldalán, de:
* **1620. november: fehérhegyi csata** → csehek veresége → cseh rendek elvesztették önállóságukat, Cseho. a Habsburgok örökös tartománya lett

1. dán szakasz (1625-1629):

- **IV. Keresztély** dán király állt a protestáns hatalmak élére, de:

- Habsburgok zseniális hadvezére, **Wallenstein** a Balti-tengerig szorította vissza a dánokat

c) svéd szakasz (1630-1635):

Svéd Királyság: észak-európai, protestáns nagyhatalom! →

**II.Gusztáv Adolf** (1611-1632) király sikereket ért el, ennek okai:

**-**  parasztokból toborzott, reguláris sereg

**-** kiváló tűzfegyverek → svédek legyőzték a császár kiváló hadvezéreit: Tilly, Wallenstein, de:

**1632:** lützeni csatában Gusztáv Adolf is elesett (svéd győzelem ellenére) →

**1634:** nördlingeni csata → svédek veresége → protestáns fejedelmek egy része megegyezett a császárral

1. francia szakasz (1635-1648):

* tét ekkor már az európai hegemónia volt: Habsburgok ↔ Bourbonok (mindkettő katolikus!)
* irányítója: **Richelieu** (e: „riseliő”) bíboros, uralkodók: XIII. Lajos (1610-1643), XIV. Lajos (1643-1715)
* franciák szövetségesei: dánok, svédek
* I. Rákóczi György (1630-1648) erdélyi fejedelem is beavatkozott
* franciák célja: Német-római Bir. széttagoltságának fenntartása → területek szerzése a Rajna mentén →
* erős francia hadsereg megjelenése felborította az egyensúlyt → Habsburgok békére kényszerültek! →

1. **A háború lezárása – a vesztfáliai béke (1648):**

* Münster: Habsburgok a hollandokkal kötöttek békét
* Osnabrück: Habsburgok a svédekkel, franciákkal és a N-r. Bir. protestáns fejedelmeivel írták alá

döntések:

* béke rögzítette a Német-római Bir. széttagoltságát → több száz kis, független fejedelemség: fejedelmek jogot kaptak az önálló külpolitikára!
* Franciao. megkapta Elzászt, megerősítették Verdun és Metz (Lotharingia) birtoklásában
* elismerték Hollandia és Svájc függetlenségét
* Svédország megszerezte a Balti-tenger német partvidékét
* Bajorország és Brandenburg is területeket nyert

1. **Örökösödési háborúk (a spanyol és az osztrák örökösödési háború)**
2. **A spanyol örökösödési háború (1701-1714) – 10. évf. tk. 100/4-5, atlasz: 34/a:**

Előzménye:

**1700:** II. Károllyal kihalt a Habsburgok spanyol ága → utóda a végrendelet szerint: Bourbon Fülöp (XIV. Lajos unokája) → Francia Kir. és Spanyol Kir. egyesítése? → francia hegemóniától tartó hatalmak: Anglia, Hollandia, Savoya, Portugália szövetségre léptek → Károly herceg (I. Lipót fia), az osztrák Habsburg jelölt mögé álltak – **tk. 100/5** →

kitört a háború:

* harcok színterei: Spanyolország, Spanyol-Németalföld, Német-római Bir., Észak-Itália
* osztrák Habsburgok (Ausztria) helyzetét nehezítette: Rákóczi-szabadságharc Mo-n (1703-1711) → XIV. Lajos 1708-ig támogatta a mozgalmat, de:
* **1704, höchstädti csata:** osztrák-angol győzelem a francia-bajor erők felett → fordulópont a háború menetében!
* **1709, malplaquet-i csata:** újabb francia vereség → franciákat Párizsig szorították vissza!

**francia összeomlás okai:**

* XIV. Lajos több évtizedes háborúi miatt Franciao. kimerült
* Anglia a dicsőséges forradalom (1688) után teljes erejével vethette magát a küzdelembe
* dunai monarchia (osztrák Habsburgok birodalma) megerősödött: kiűzték a törököt Mo-ról (1699: karlócai béke), reguláris hadsereg: egyenruha, kiképzés, jó hadvezérek, pl. Savoyai Jenő!

**1711:** I. József (1705-1711), Lipót másik fia, az osztrák háza feje meghalt → így Károly herceg (III. Károly: 1711-1740) szintén két birodalmat egyesíthetett volna → brit nagyhatalmi érdekeket sértett (angol egyensúly-politika) →

béketárgyalások kezdődtek:

**1713, utrechti béke:** franciák kötötték meg →

döntések:

* Bourbon Fülöpöt elismerték spanyol királynak, de:
* Spanyolo-t és Franciao-t nem egyesíthette
* cserébe Spanyolo. átengedte Angliának: amerikai gyarmatai egy részét, Gibraltárt, rabszolga-kereskedelem monopóliumát
* Savoya birtokba vette Szicíliát

**1714, badeni és rastatti béke:** franciák és az osztrák Habsburgok között jött létre →

döntések:

* Ausztria megkapta Spanyol-Németalföldet → Osztrák-Németalföld (mai Belgium!)
* Milánó és Nápoly is az osztrák Habsburgoké lett
* Franciao. viszont megtarthatta Strassburgot és Elzászt → Rajnától nem szorult vissza az 1648 előtti határok mögé!
* brandenburgi választófejedelem királyi rangját elismerték: Porosz Királyság 1701 óta létezett!

1. **Az osztrák örökösödési háború – atlasz: 36/a**

Előzménye:

**Pragmatica Sanctio:** osztrák Habsburgok belső szabályozást hoztak a nőági örökösödés elismerésére (1715), ennek oka: III. Károlynak nem született fiú örököse → szabályozást elfogadtatták a birodalom többi tartományának rendjeivel →

Mo-n az **1722-23-as pozsonyi országgyűlésen** iktatták törvénybe a magyar rendek (lásd bővebben a Habsburgok és a magyar rendek konfliktusai tételnél!)

**1740:** III. Károly fiúörökös nélkül halt meg

↓

lánya, Mária Terézia került a trónra (1740-1780), a **Pragmatica Sanctio** értelmében

↕

az európai államok egy része: Porosz Királyság, Bajorország, Franciaország nem ismerte el →

kitört az **osztrák örökösödési háború (1740-1748)**

↓

- **II. (Nagy) Frigyes** porosz király betört **Sziléziába**: birodalom legfejlettebb tartománya!

- bajorok és franciák betörtek Felső-Ausztriába

- Károly Albert bajor választófejedelem kiáltványt intézett a magyarokhoz → Habsburg-háztól való elszakadásra buzdított!

↓

a birodalom helyzete megingott

↓

**1741, pozsonyi országgyűlés:** Mária Terézia segítséget kért a magyar rendektől → rendek kiálltak a dinasztia mellett → **megszavazták az** **adókat és az újoncokat** → háborút meg lehetett vívni → Habsburg Birodalom fennmaradt (Sziléziát viszont nem sikerült visszaszerezni)!

szövetségek:

* Nagy-Britannia: Habsburgokat támogatta
* Franciaország: Porosz Királyság szövetségese volt

kitekintés:

**1756-1763: hétéves háború!**

* korszak világháborúja: Európában és a gyarmatokon is zajlott
* Habsburgok célja: Szilézia visszaszerzése a poroszoktól → 1756-ban megtámadták Poroszországot → **Hadik András** generális megsarcolta Berlint, de: Sziléziát ekkor sem sikerült visszaszerezni
* Nagy-Britannia ekkor már a poroszokat támogatta!
* Ausztria szövetségese: megerősödő Orosz Birodalom!
* **brit egyensúly-politika** a XVIII. században tudatossá vált, ennek lényege:

európai hatalmi egyensúly fenntartása → hegemóniára törekvő hatalommal szemben fellépő államokat az angolok támogatják → európai hatalmak egymással vetélkedtek → britek folytathatták a gyarmati terjeszkedést!

* brit siker a gyarmatokon: ebben a háborúban szerezték meg a franciáktól **Kanadát!**

**III. A napóleoni háborúk és a bécsi kongresszus (1796-1815) – 10. évf. tk. 95-96. o., atlasz: 40/c, 42/a**

**Bonaparte Napóleon**: francia hadsereg tábornoka volt, **1799. november 9-én** a hadsereg segítségével, puccsal magához ragadta hatalmat (brumaire-i államcsíny).

* a végrehajtó hatalom az ő kezébe kerül, a törvényhozásban is jelentős a befolyása
* **1804-ig** leplezni próbálja egyeduralmát, első konzulként irányítja az országot
* **1804-től császárként** uralkodik – tk. 96/19

**Az első koalíció veresége**:

Napóleon hadjáratai a hatalomátvétel előtt:

* Franciaország már 1791 óta harcban áll kisebb-nagyobb megszakításokkal a francia ellenes koalícióval.
* A háború Poroszország és Habsburg Birodalom részvételével kezdődött, ők tartottak a francia forradalom átterjedéséről saját területeikre. A francia hadsereg azonban legyőzte a poroszokat és Habsburgokat, ezért Anglia tartva a Franciaország túlzott megerősödésétől, megszervezte az első francia ellenes koalíciót, a Habsburgok, Poroszország, Hollandia, Portugália és Spanyolország bevonásával (1792).
* francia forradalom **tömeghadsereget** (750 ezer fő) hozott létre, bevezették a férfiak kötelező katonai szolgálatát. A francia katonákat nacionalizmus eszméi is erősítették, úgy érezték: a francia nemzetért, hazájukért harcolnak. Ezért eredményesen tudtak harcolni a túlerővel szemben.
* Napóleon **1796-tól** irányította **Itáliában** az ott harcoló francia hadsereget. Gyors sikerei hatására tekintélye egyre növekedett. A Habsburg Birodalom kénytelen békét kötni a franciákkal (campoformioi béke, 1797) → első koalíció szétesett, de:
* Anglia továbbra is háborúban áll Franciaországgal.

**Napóleon egyiptomi hadjárata 1798:**

Napóleon álláspontja: Angliát úgy lehet legyőzni, ha sikerül megszakítani kapcsolatát gyarmataival → hadjáratot szervezett **Egyiptom elfoglalására**, így akarta megszerezni az **Indiába** vezető hajózási út stratégiai pontjait (Anglia legfontosabb gyarmata India).

Az angol flottát kijátszva sikerül eljutnia Egyiptomba, le is győzi az egyiptomi hadsereget, de az angol flotta (Nelson vezetésével) **Abukirnál** legyőzi a francia flottát, így hadseregének maradványai csak évekkel később, fegyvert letéve érkezhetnek haza. Ő maga rögtön visszatért Franciaországba a vereség után → ekkor ragadja magához a hatalmat, első konzul lesz

**A második koalíció (1799-1802):**

Az egyiptomi hadjárat után Anglia megszervezte a 2. koalíciót Franciaország ellen: **Oroszországot** és a **Török Birodalmat** is bevonta a **Habsburg Birodalom** mellett. A **Nápolyi Királyság** és **Portugália** szintén részt vesz a háborúban. Napóleon kezére játszott, hogy az orosz és osztrák erők nem működtek együtt, pedig az oroszok Szuvorov tábornok vezetésével Itáliában többször is legyőzték a francia erőket.

* Az Egyiptomból hazatért Napóleon a **marengoi csatában (1800)** döntő vereséget mér az osztrákokra → Habsburg Birodalom békét köt (1801 Lunéville), példáját követte Oroszország és Nápoly is.
* A magára maradt és belső problémákkal küzdő Anglia (ír felkelés) 1802- ben szintén békét köt (Amiens-i béke).

**Napóleon sikereinek okai:**

* sikereinek alapja, a korábban kialakított, saját nemzetéért küzdő francia tömeghadsereg.
* A hadsereg ellátását a meghódított területek lakosságának kellett biztosítani
* Napóleon tehetségének is jelentős szerepe volt sikereiben, gyorsan felismerte a kínálkozó lehetőségeket
* sikeresen összehangolta a különböző fegyvernemek tevékenységét (gyalogság, tüzérség, lovasság), a tüzérséget jobban kihasználta, mint ellenfelei (tüzértiszt volt eredetileg)
* személyes bátorságával is példát mutatott, személyesen vezette a támadásokat, katonái közül sokat személyesen ismert, lelkesedtek érte
* Jó szónok, tudott a katonái érzelmeire hatni, el tudta hitetni velük hogy ő is csak egy közülük, és van esélyük a győzelemre.
* A tehetséges katonák előléphettek, a származás nem számított a karriernél.

**Ugyanakkor voltak gyengeségei is:**

* sikereinek hatására elszakadt a realitásoktól, egyre vakmerőbb célokat fogalmazott meg
* az állandó harc hosszútávon felemésztette Franciaország tartalékait.
* Angliát soha nem sikerült megadásra kényszerítenie, így az angolok mindig újjászervezhették a franciák elleni harcot (főleg pénzzel).

**Újabb tengeri vereség: a trafalgari csata (1805)**

Napóleon a béke rövid időszakát kihasználva arra készült, hogy partra száll Angliában, és legyőzi Angliát.

Anglia megszervezi a **harmadik koalíciót** a **Habsburgok, oroszok és svédek** részvételével.

* Az angol flotta a **trafalgari csatában (1805)** legyőzi a francia flottát, így a francia partraszállás nem valósulhat meg, tengeren továbbra is az angol uralom érvényesül (Nelson admirális is meghalt az ütközetben!)
* Szárazföldön viszont ismét legyőzi ellenfeleit, **Austerlitznél** az egyesített orosz-osztrák hadsereget (főparancsnok Kutuzov orosz tábornok) legyőzi **1805-ben** (három császár csatája: Napóleon francia, Ferenc osztrák császár, I. Sándor orosz cár)
* 3. koalíció felbomlott → Habsburgok elveszítik Velencét: pozsonyi béke, de:
* Anglia és Oroszország folytatja a harcot.

Napóleon az elfoglalt területeken önkényesen változtatta az egyes országok határait, saját rokonait, tábornokait nevezte ki uralkodóknak.

* Az elfoglalt német területekből létrehozta **Rajnai Szövetséget**, Itáliában az Itáliai Királyságot. A Rajnai Szövetség létrehozása a **Német-Római Császárság megszűnését jelentette (1806)**, I. Ferenc Habsburg uralkodó ekkortól már az osztrák császári címet használja (1804-től).

**A kontinentális zárlat bevezetése (1806):**

A Rajnai Szövetség megalakítása miatt **Poroszország** csatlakozik a harcot tovább folytató **Oroszországhoz és Angliához**: negyedik koalíció. Napóleon két ütközetben is legyőzi a porosz hadsereget: **Jéna és Auerstädt (1806)** → **bevonul Berlinbe**: itt hirdeti ki a **kontinentális zárlatot** Anglia ellen: megtiltja a kereskedelmet, áruk szállítását minden európai országnak Angliába →

Így próbálta az angol gazdaságot nehéz helyzetbe hozni, valójában ez a zárlat az európai országoknak volt káros, mert elveszítették az angol piacukat (pl. orosz gabona), Anglia pedig a gyarmatokról tudta pótolni a nyersanyagokat, élelmiszereket.

**Átmeneti béke Oroszországgal: tilsiti béke (1807):**

Poroszország veresége után az oroszok folytatták a háborút, Napóleon újabb két ütközetben is győzött, de mindkét fél jelentős veszteségeket szenvedett, ezért egyezség született Napóleon és I. Sándor között:

* Elismerték egymás befolyási övezeteit, de maradt a francia túlsúly Európában. Az orosz cár csatlakozott a kontinentális zárlathoz.

**Spanyolország elfoglalása (1808):**

A kontinentális zárlat biztosítása érdekében francia csapatok foglalták el Lisszabont, majd Spanyolország is Napóleon befolyása alá került. Azonban spanyol nép körében nemzeti ellenállás kezdődött, ezt a francia hadsereg nem tudta megtörni → véres megtorlás →

ide kapcsolódik egy híres festmény a romantika korából:

**Francisco Goya: A május 3-ai kivégzés!**

**Az 5. koalíció (1809):**

A spanyol ellenállást látva a Habsburgok ismét Anglia mellé álltak, újra háborút kezdtek → megalakult az **5. koalíció**, de **Wagramnál (1809)** Napóleon ismét győzött→ I. Ferenc osztrák császár kénytelen békét kötni, lányát (Mária Lujza) is hozzáadja Napóleonhoz, aki elvált első feleségétől.

**Hadjárat Oroszország ellen (1812):**

Oroszország nem tartotta be a kontinentális zárlatot, ennek oka:

orosz gabona fontos felvevőpiaca Anglia → Napóleon elhatározta, hogy hadjáratot indít Oroszország ellen. 500 ezer fős hadseregével támadja meg Oroszországot, az orosz hadsereg a **felperzselt föld** taktikáját alkalmazza: harc nélkül visszavonul, de mindent kiürít és feléget a francia hadsereg előtt. Moszkva mellett **Borogyinónál** győznek ugyan a franciák, de **I. Sándor orosz cár (1801-1825)** nem adja fel harcot, nem köt békét → Napóleon nem tudja biztosítani hadserege ellátását, az orosz tél következtében kénytelen visszavonulni, de hadseregének csak töredéke éli túl a hadjáratot. (kb. 20 ezer katona az 500 ezerből).

**Napóleon bukása:**

Miután Napóleon hadseregének nagy része elpusztult az orosz hadjáratban, újjáalakult a francia ellenes szövetség (**6. koalíció**). **Oroszország** mellett **Anglia, Poroszország, Habsburg Birodalom** is fegyvert fogott a francia uralom ellen → Napóleon megpróbált új hadsereget létrehozni, de:

**1813-ban, a lipcsei csatában** vereséget szenvedett a 6. koalíció csapataitól. A **következő évben (1814)** **Párizst** is elfoglalják a koalíció csapatai → Napóleon lemond, **Elba szigetére** száműzik. Franciaországban újra a **Bourbon** dinasztia kezébe kerül a hatalom: **XVIII. Lajos (a kivégzett XVI. Lajos öccse)** lesz a király → Napóleon a francia nép elégedetlenségét kihasználva visszatért, újra kezdődik a háború → megalakul a **7. koalíció** → Napóleon **Waterloo-nál (1815)** végleg vereséget szenved → ezúttal **Szent Ilona szigetére száműzik, ott is hal meg 1821-ben**.

**A bécsi kongresszus (1814-1815) – 10. évf. tk. 122. o., atlasz: 42/a**

Napóleon legyőzése után a bécsi kongresszuson határozták meg a győztes nagyhatalmak az új erőviszonyoknak megfelelően az európai határokat → A részvevő országok saját hatalmi törekvéseiket próbálták megvalósítani (vagyis lehetőleg minél több területet, minél nagyobb befolyást szerezni), ugyanakkor egyetértettek abban, hogy a francia forradalom okozta társadalmi változásoknak gátat kell szabni. →

A konferencia 3 legfontosabb diplomatája:

* **Franciaország: Talleyrand**
* **Nagy-Britannia: Lord Castlereagh**
* **Habsburg Birodalom: Metternich kancellár**

A **Napóleon által létrehozott határokat semmisnek vették**, a Napóleon által **elűzött uralkodókat visszahelyezték**, a Napóleon által **megszerzett területeket elvették Franciaországtól**. A háborúk és újabb forradalmak elkerülése érdekében a három nagy

abszolutisztikus birodalom: Oroszország (I. Sándor), Poroszország (III. Frigyes Vilmos), Habsburg Birodalom (I. Ferenc) uralkodója szövetséget kötött egymással → **Szent Szövetség**

Ehhez a szövetséghez minden európai állam csatlakozott **Anglia és a Török Birodalom kivételével**. A Szent Szövetség tagja megállapodtak, hogy közösen fellépnek, ha valahol forradalmi megmozdulásokra kerül sor: **troppaui nyilatkozat, 1820 – tk. 122. o. alsó forrás.**

**Két nagyhatalom politikájának nyomon követése a tárgyalásokon:**

A bécsi kongresszuson a megerősödött Oroszország hatalmi törekvéseit próbálta az egyensúlyra törekvő angol politika megakadályozni, ebben támogatta az angolokat a Poroszország, a Habsburg- Birodalom és Franciaország. Az alábbiakban az angol és orosz törekvéseket nézzük meg:

**Anglia:**

Anglia legfontosabb célja az erőegyensúly fenntartása nagyhatalmak között. Napóleon legyőzése miatt Oroszország erősödött meg, nagyrészt nekik volt köszönhető Napóleon legyőzése. Ezért az angol politika (**Lord Castlereagh** **külügyminiszter** vezetésével) a poroszokat és a Habsburg Birodalmat támogatta újabb területek megszerzésében, hogy ellensúlyozzák Oroszországot. **Poroszország a Rajna mentén Szászországban**, a Habsburg Birodalom pedig **Itáliában** kap területeket (Velence és Lombardia). Mindkét nagyhatalom visszakapta a napóleoni háborúkban elveszített területeit.

Anglia nem akarta Franciaország túlzott meggyengítését sem → a franciáknak vereségük ellenére csak a háborúban szerzett területekről kellett lemondaniuk (1790-es határok mögé szorult vissza). Mindezek ellenére Oroszország megerősödését nem tudták megakadályozni, az oroszok szerezték meg a legnagyobb területeket.

Anglia tengeri hatalom lévén, saját magának nem akart jelentős európai területeket szerezni, inkább a **gyarmatokon (India, Dél-Afrika: Fokföld)** valamint a hajózás szempontjából fontos pontokon (Helgoland, Málta, Jón-szigetek) szereztek nagyobb befolyást. Anglia nem csatlakozott a Szent Szövetséghez, hiszen már alkotmányos

állam volt, nem kellett tartania a forradalmi eszme terjedésétől, ugyanakkor félt egy erőviszonyokat felbolygató, újabb forradalmi hullámtól, ezért nem is ellenezte a Szent Szövetség politikáját.

**Oroszország:**

Oroszország rendelkezett a legnagyobb szárazföldi hadsereggel, Napóleon legyőzésében is nagy szerepet játszott → I. Sándor orosz cár jelentős területszerzésre akarta felhasználni megnövekedett hatalmát. Az összes, lengyelek lakta területet meg akarták szerezni, azokat is, melyeket korábban Poroszország és a Habsburg Birodalom szerzett meg → kárpótlásul az orosz politika német területeket akart juttatni két volt szövetségesének, de:

Ez az orosz terv nem valósul meg, (a többi nagyhatalom ellenezte) de így is jelentős területeket szerez Oroszország. Megkapja a Napóleon által létrehozott **Varsói Nagyhercegség** területét, vagyis az egykori Lengyelország nagy részét: **Kongresszusi Lengyelország**. Ezen kívül megkapja **Finnországot** (a svédektől veszik el), és **Besszarábiát**. A területszerzésen túl fontos törekvése volt Oroszországnak a forradalmak elleni nemzetközi összefogás megvalósítása, ez végül a Szent Szövetség létrehozásához vezetett. A bécsi kongresszus után **Oroszország Európa legerősebb szárazföldi hatalma lett**, ha nem is tudta maradéktalanul érvényesíteni akaratát, így is jelentős területeket szerzett.

**A diplomácia új útjai a XIX. század elején:**

A bécsi kongresszus új fejezet nyitott az európai diplomáciában. A Szent Szövetség létrehozásakor megfogalmazták az intervenció (fegyveres beavatkozás) gondolatát. Eszerint a nagyhatalmaknak joguk van beavatkozni más ország belügyeibe, ha ott forradalom tör ki, katona erővel is felléphetnek ellene.

Rendszeresen tartott találkozókon beszélték meg a Szent Szövetség országainak vezetői a vitás kérdéseket, így nagyobb fegyveres konfliktus nem robbant ki közöttük. Ebben a korban alakultak ki az állandó diplomáciai képviseletek, ezek biztosították az állandó kapcsolattartást. A bécsi kongresszuson fogadták el a diplomáciai rangokat leíró szerződést, ami létrehozta a napjainkban is használt diplomáciai titulusokat: nagykövet, konzul stb.