**Octavianus egyeduralma - Augustus principátusa – NAT 2020, 9. évf. tk. 36-37. o.**

**a) Belpolitika - tk. 36/16. sz. ábra:**

**Kr.e. 31.:** actiumi csata → Octavianus győzött → Antonius és Kleopátra öngyilkosok lettek → Octavianus a hatalom egyedüli birtokosa lett, de: **leplezte egyeduralmát** (tanulva Julius Caesar politikájából):

* látszólag megerősítette a köztársasági hivatalokat
* tiszteletben tartotta a köztársasági hagyományokat, a lovagok és a senatorok hatalmát
* a **dictatori** címet nem fogadta el: „nem törekszik” korlátlan uralomra
* **Kr. e. 27-ben** a senatus az **augustus** = „fenséges”, „isteni” jelzővel ruházta fel → ezt ő személynévként használta → teljes neve:

**Imperator Caesar Augustus** → a „caesar”(=császár) nevet utódai is felvették

**De: valójában egy kézben vonta össze a köztársasági hivatalokat!!!, lásd ábra:**

* consul: végrehajtó hatalom irányítója
* néptribunus: személye sérthetetlen, vétójoggal rendelkezett
* imperator: hadvezér → Augustus hatalmának fenntartásában a hadseregre támaszkodott! - **tk. 35/14**
* censor: ő állította össze a senatus névsorát
* pontifex maximus: vallási élet irányítója

↓

mivel a köztársasági intézményrendszer megbukott, s megszilárdult az egyeduralom, államforma-váltás történt:

Róma köztársaságból → **császárság** lett →

császárság fennállása:

**Kr. e. 27-től → Kr. u. 476-ig (a Nyugatrómai Birodalom bukásáig)**

első császár:

**Augustus (Kr. e. 27 – Kr. u. 14)**

* **princeps (= „első polgár”)** → **senatus elnöke!:** ez volt Augustus legfontosabb méltósága → rendszer elnevezése:

**„principátus”:** a császárság első századait nevezzük így

fő jellemzője: a császár és a senatus „közösen” kormányoztak - valójában a senatus a császárok minden javaslatát elfogadta, tehát a testületnek formális hatalma volt már csak, lásd a szaggatott vonalat az ábrán: „megválaszt”,„megerősít”

**megkezdődött a császárság intézményrendszerének** kiépítése is: a köztársasági hivatalok mellett megjelennek a csak a császártól függő intézmények, pl.:

* testőrgárda = praetoriánusok
* császári hivatalok
* légiók
* császári provinciák: az első ilyen Egyiptom (Kr. e. 30.), ez Augustus személyes magánbirtoka lett!

**b) Külpolitika – tk. 36/15. sz. térképvázlat:**

Augustus célja: a birodalom számára jól védhető **természetes határok** kialakítása →  **természetes határokig terjeszkedett:**

* **Keleten:** visszavonult az Eufrátesz folyóig (Parthus Birodalommal szemben)
* **Északon:** a Rajna és a Duna lett a határ (germán és dák törzsekkel szemben) → a Duna mentén elfoglalta: Pannoniát - **Kr. e. 9-ben**, ez a mai Dunántúl! és Moesiát (mai Szerbia és Bulgária egy része), de: Kr. u. 9-ben, a Teutoburgi-erdőben a rómaiak súlyos vereséget szenvedtek a germánoktól
* **Nyugaton:** befejezte Hispánia meghódítását
* **Délen:** Észak-Afrikában terjeszkedett

**Limes:** a Római Birodalom természetes (pl. folyók, hegységek) és mesterséges (árkok, palánkok, erődök, őrtornyok) határok rendszeréből álló védelmi vonala! – a térképen jól látható, hogy a légiók főleg a császári provinciákban, a veszélyeztetettebb északi és keleti határoknál állomásoztak

**↓**

Augustus uralkodása alatt belső és külső nyugalmat teremtett → békeidőszak elnevezése: **Pax Augusta („Augustusi béke”), Pax Romana („Római béke”)**