**A dualizmus gazdasága – NAT 2020, 11. évf. tk. 41-48. o.**

1. **Mezőgazdaság – tk. 45/10-14; 46/15-16:**
   1. **a „második honfoglalás”:**

- a mocsarak lecsapolása már a korábbi századokban megkezdődött, s a reformkorban folytatódott

- folyószabályozások a reformkorban indultak meg, Széchenyi István kezdeményezésére (pl. a Tisza szabályozása!)

- utóbbiak során a századfordulóig mintegy 6300 km hosszú gátat emeltek **– tk. 44/8-9**

**↓**

megnövekedett a mezőgazdasági termőterület (hatalmas, eddig elárasztott területeket lehetett bevonni a mezőgazdasági termelésbe)

**kubikosok**: - földmunkások voltak, gátak, vasúti töltések, stb. építését végezték, fizetségüket földköbméterben kapták, innen a nevük (a német Kubikmeter = köbméter szóból)

**b) új eljárások bevezetése, korszerűsítés:**

- élén a nagybirtokosok jártak (újításokhoz nagy tőkére volt szükség!)

* növénytermesztés:

- fejlődött a szántóföldi technika (gépesítés): cséplőgép, aratógép, vaseke, vasborona → termésátlagok nőttek

- tért hódítottak a kapásnövények (burgonya, kukorica, cukorrépa) → nyomásos rendszer kereteit szétfeszítették, csakúgy, mint a búza vetésterületének kiterjedése (az ugar helyét bevetették!) → különböző vetésforgók terjedtek el

fő ágazat: - gabonatermesztés, azon belül is a **búza**, ld. **tk. 45/10 sz. grafikon**

- termelése a fent említettek (termőterület bővülése, korszerűbb művelés), exportja pedig a folyamatosan bővülő Lajtán túli és nyugati piacok felvevőképességének köszönhetően növekedett

**de**: - megtorpanás az 1870-es években, oka: világválság + olcsó tengerentúli gabona (amerikai búza!) megjelenése Európában →

- értékesítési nehézségek Mo. számára Ny. felé, búza ára leesik **- tk. 45/10**

**↓**

* + - Mo. egyrészt belterjesebb gazdálkodásra kényszerül: gyümölcs-és szőlőtermesztés, istállózó állattartás
    - másrészt a Monarchia közös belső piaca ellensúlyozni tudja a nehézségeket: a Lajtántúlon továbbra is nagy szükség van a magyar gabonára és lisztre, a magyar mezőgazdaság monopolhelyzetét a birodalmon belül az 1882-es és 1887-es közös védvám megerősíti! – **tk. 45/14. sz. táblázat**

* + - * szőlő-és bortermelés:

- a hagyományos szőlőkultúra a filoxéravész pusztítása miatt hanyatlott → újratelepítés a filoxérának ellenálló amerikai fajtákkal

* + - ekkor jöttek létre az alföldi homoki szőlők (Kiskunság), de a nagy múltú budai hegyvidéken pl. nem sikerült helyreállítani a művelést
* állattenyésztés:

- növekedett az állatállomány

- jelentős volt a fajtaváltás:

ridegen tartott magyar szürke marha helyett → hízékonyabb, jól tejelő színes fajták, istállózó állattartás, ld. **tk. 46/15. sz. kördiagram** a marhatartásról

bakonyi sertés helyett → mangalica, angol hússertés

racka juh helyett → merinói

* + - legelső helyen a szarvasmarha-tenyésztés állt, ezt követte a sertéstenyésztés
    - a juhállomány lassan csökkent, ennek oka az ugar (legelő!) vetésforgó miatti felszámolása

**c) változások a századfordulón:**

- a fent említett korszerű eljárások, gépek elterjedtek (elsősorban a nagybirtokokon), pl.: alagcsövezés (belvizek elvezetésére), műtrágya alkalmazása, vetőgép, aratógép → tovább nőttek a termésátlagok

- a termőterület tovább bővült (ugar nagy része szántó lett)

- a bérleti rendszer általánossá vált: nagybirtokosok uradalmaik jelentős részét bérbe adták

- folytatódott az agrárnépesség csökkenése (kb. 60%-ra az összlakosságon belül)

- városok környékén (pl. Budapest körzetében) fejlődött a zöldség- és gyümölcstermesztés, tejgazdálkodás

- a Monarchia belső piaca tovább bővült → jó értékesítési lehetőségek a magyar mezőgazdasági termékek számára

**2. Ipar:**

1. **élelmiszeripar**: - ez volt a húzóágazat, oka: Mo. mezőgazdasági adottságai → agrártermékeket dolgozza fel
   * + terménykereskedők (ld. reformkor) tőkéiket ide fektették be
   * malomipar:

- legjelentősebb élelmiszeripari ágazat, központja: Budapest

- az új találmányoknak (síkszita, centrifugálszita, acél hengerszék) + a magyar búza minőségének köszönhetően Bp. a 70-es évek végére a kontinens legnagyobb malomipari kp-ja lett

* + - nemcsak a hazai szükségletet elégítették ki, hanem exportra is termeltek
    - a Balkán és egész Közép-Európa gabonáját is itt őrölték, ez is hozzájárult a malomipar fellendüléséhez

**őrlési forgalom**: - a Balkánról vámmentesen importálhattak olcsó búzát, ha kötelezték magukat, hogy lisztté őrölve exportálják

**Mechwart András: -** gépészmérnök, ő találta fel az acél hengerszéket, s ezzel a világ élvonalába emelte a magyar malomipart, Ganz Ábrahám halála után ő lett a Ganz-gyár igazgatója, amelyet nagyvállalattá fejlesztett

* + szesz-és cukorgyártás:

- szintén jelentős fejlődésnek indulnak, de nem érik el a malomipar színvonalát

cukoripar: - kezdetben az osztrák tőke játszotta a vezető szerepet

- fejlődése elősegítette a cukorrépa térhódítását

szeszipar: - a gyárakat részben földesurak, részben kereskedők alapították (korábban a szeszfőzés földesúri jog volt!)

- nagyüzemi **sörgyártás** megalapozói: Haggenmacher (svájci); Dreher (osztrák)

konzervipar:

- Weiss Manfréd konzervgyára (később fegyvergyár!) Csepelen

* 1. **bányászat, nehézipar**:

- fellendülésüket elősegítették a vasútépítések

- első nagy nehézipari központok a szén-és vasérclelőhelyek mellett jöttek létre - **tk. 48/21**

* + ipari körzetek:

- borsodi iparvidék (Diósgyőr, Miskolc)

- Gömör vm., ill. Nógrádi-medence (Rimamurány-Salgótarjáni Vasmű Rt.)

- szörényi iparvidék (Krassó-Szörény vármegye: Resicabánya, Stájerlak-Anina)

- Dél-Erdély (Hunyad vármegye: Vajdahunyad, Petrozsényi-medence)

- Budapest: Államvasutak Gyára (Mávag); Óbudai Hajógyár; Ganz Hajó-, Vagon- és Villamossági Gyár; Láng Gépgyár

* + a magyar gyáripar jellemzői:

- megkésett fejlődés → „későn jövők előnye”: iparvállalatok a legkorszerűbb technikát vették át → magas termelékenység

- nagyipar gépesítettsége eléri a német szintet!

* + - a kormányzat adókedvezményeket nyújt új alapításokhoz – **tk. 42. o. felső forrás**
    - a Monarchia egész belső piaca rendelkezésre áll
  1. **könnyűipar**: - osztrák-cseh ipar versenye visszafogta a fejlődést, ld.: textilipar,

de: **Rózsahegy** (Felvidéken, Liptó vm.): a századfordulón itt épül fel a Monarchia legnagyobb textilgyára!

**d) változások a századfordulón**:

- az **1890-es évektől** az iparfejlődés még nagyobb lendületet vesz

- a malomipar továbbra is megőrzi meghatározó szerepét

- nőtt a vas-és acéltermelés, **tk. 48/22**. sz. ábra (az acél forradalmasította a nehézipart!)

- a gyári nagyipar ekkor válik uralkodóvá

- jellemzője a **koncentráció**: kevés gyár, nagy tőkével, korszerű technológiával – **tk. 46/17**

- kialakult a **monopolkapitalizmus** [nagyvállalatok (=monopóliumok) létrejöttének időszaka]

- megfigyelhető a **finánctőke** kialakulása: a bankok szerepet vállalnak az iparban (beruházások, fejlesztések finanszírozása) → nagyvállalatok részvényeinek jelentős része a bankok tulajdonába került

* + monopóliumok fajtái Mo-n:
* **kombinációk**: pl. a Rimamurány-Salgótarjáni Vasmű Rt.: a nyersanyag feldolgozásának fázisait egy kézben egyesítik (vas- és szénbányászat → kokszgyártás → kohó-és acélművek)
* **konszernek:** pl. a Ganz-gyár, Mo-n és külföldön több iparágban több gyára is volt → világcég lett!
* **kartellek:** osztrák-magyar közös kartellek osztották fel a Monarchia piacát (sörkartell, cukorkartell)
  + modern gépgyártás, új iparágak Mo-n:

- gépgyártás a világ élvonalába került, központjai: - Budapest

- Győr: autógyártás: Rába!

- Miskolc

- Arad!: új központ: autógyártás

ipar fellegvárai: - Ganz-gyár (hajók, vagonok, mozdonyok, turbinák, transzformátorok gyártása)

- Láng Gépgyár (gőzgépek)

- Mávag (Magyar Államvasúti Gépgyár) → világhírű, díjnyertes mozdonyok!

- Egyesült Izzó Rt. (a német AEG és Siemens után a világ 3. izzólámpa-gyártója!)

- Weiss Manfréd Művek (Csepel): konzervgyár, majd fegyveripari óriás!

új iparágak: - vegyipar (műtrágya-gyártás)

- elektromos ipar (transzformátorok, izzók)

- új közlekedési eszközök gyártása (autó, repülőgép)

↓

mindezekben már Mo-ra helyeződik a termelés súlypontja a Monarchián belül!

* találmányok, világszínvonalú fejlesztések:

- a magyar ipar sikerei ezeknek is köszönhetők, pl. →

**transzformátor**: Déry Miksa, Bláthy Ottó, Zipernovszky Károly találmánya (Ganz-gyár mérnökei!)

**porlasztó**: Bánki Donát, Csonka János (szintén Ganz-mérnökök)

**háromfázisú villanymozdony**: Kandó Kálmán (ismét Ganz!), az ő tervei alapján villamosították az észak-olaszországi Valtellina vasutat **– tk. 48/23**

**telefonközpont**: Puskás Tivadar

**3. Közlekedés:**

1. **vasútépítések**:

- a magyar gazdaság bekapcsolása a világkereskedelembe elképzelhetetlen a vasút nélkül, ezt már a reformkorban felismerték →

ld. **Széchenyi és Kossuth** vitája: Kossuth terve: Vukovár-Fiume vasút ↔ Széchenyi: Pestről kiinduló vasúthálózat → Széchenyi elképzelései valósultak meg →

- első vasútvonalak: **1846: Pest-Vác**; **1847: Pest-Szolnok!!!**

- a Bach-korszakban kb. 2000 km vasútvonal épült, zömmel osztrák és francia tőkével, az építtetők magántársaságok voltak

- vasútvonalak a gabonatermő területekhez, nyersanyagforrásokhoz (vasérc, szén) vezettek → magyar gabona, gyapjú stb. eljut a nyugati piacokra

- a kiegyezés utána vasútépítések üteme felgyorsul: 1867: 2160 km a mo-i vasútvonalak hossza → 1890: 11246 km → 1913: közel 22000 km

- először a fővonalak, majd az ezeket összekötő szárnyvonalak épültek ki, ld. **tk. 43/6. sz. térképvázlat!**

**kamatbiztosítás:**

**-** az állam ezzel ösztönözte a külföldi és hazai magántársaságokat

- ha az új vonal veszteséges volt, az állam akkor is biztosította a nyereséget: a befektetett tőke után évi 5%-os kamatot fizetett → visszaélésekre adott lehetőséget (az építtetők nem a minőségben, hanem a magas árban voltak érdekeltek!)

- ezenkívül telekspekulációk is történtek: spekulánsok olcsón felvásárolták a később kisajátított telkeket, ahol a nyomvonalak haladtak („panamázások” történtek)

↓

az 1880-as években a magánvasutak nagy részét államosították → 1890-es évek elejére a Magyar Államvasutak (MÁV, **1868-ban** jött létre) Mo. legnagyobb vállalata lett

**Baross Gábor**, **a „vasminiszter”:**

* az 1880-as évek kiemelkedő közlekedési minisztere
* jelentős szerepe volt a magánvasutak államosításában, s így a MÁV óriásvállalattá fejlesztésében
* bevezette a **zónatarifa-rendszert**: kedvező díjszabás nagyobb távolságokra → a MÁV forgalma fellendült
* továbbfejlesztette a vasúthálózatot
* növelte a magyar mozdony-és vagonparkot

↓

a vasút a századfordulóra a **magyar gazdaság motorja** lett!!! – **tk. 43/5**

1. **hajózás:** - a folyamszabályozások, árvízvédelmi munkálatok kedvező lehetőséget teremtettek, de a belső hajóforgalom a nagy vasútépítési láz miatt átmenetileg háttérbe szorult

* fejlesztették viszont **Fiume** kikötőjét (szintén Baross G. idején) – **tk. 44/7** → magyar tengeri hajózás lehetővé vált → létrejött az **Adriai Tengerhajózási Rt.** (1882)

1. **posta- és távírdaügy:** - a vasútépítésekkel együtt fejlődtek

**-**BarossGábormegalapította a Postatakarékpénztárat, egyesítette a postát és a távírdát

**4. A hitelszervezet bővülése – tk. 47/18, 48/24:**

* a magyar gazdaság fellendülésében nagy szerepet játszott a külföldi tőke (iparfejlesztéshez, gyáralapításokhoz, a legkorszerűbb technika bevezetéséhez óriási tőkékre volt szükség, s ez Mo-n nem volt meg!) **– tk. 47/18**
* a kiegyezés utáni évtizedekben a hitelszervezet a magyar gazdaság leggyorsabb ütemben fejlődő ágazata lett

**kezdetek**: ld. reformkor: - Pesti Hazai Első Takarékpénztár, 1840.

- Pesti Magyar Kereskedelmi Bank, 1842.

**1867-73** között: („Gründerzeit”= gründolási láz, nagy vállalkozási kedv időszaka) első jelentős külföldi tőkebeáramlás (osztrák, francia, angol) → tőke elsősorban hitelként, bankok révén kerül az országba → nagybankok alakulnak → gyárak, bányák alapítását, részvénytársaságok tőkeemelését finanszírozzák

**de:**

1873:-tőzsdekrach, gazdasági válság → nagybankok nagy része tönkremegy, csaka **Magyar Általános Hitelbank** éli túl a válságot (a bécsi Rotschildok alapították még 1867-ben)

**1880-as évektől**: - újra felvirágzik a hitelélet → újabb nagybankok jönnek létre, pl.:

- Magyar Jelzálog Hitelbank (hazai tőkével alakult)

- Magyar Leszámítoló és Pénzváltó Bank

- Pesti Magyar Kereskedelmi Bank ekkorra vált nemzetközi rangú pénzintézetté!

- hazai hitelélet nagyrészt 5 budapesti nagybank kezében volt

- tőkeerejük növekedésével a nagybankok fokozatosan behatolnak az iparba → új részvénytársaságokat alapítanak, finanszírozzák a régi vállalatok korszerűsítését, kartellek alakítását kezdeményezik

pl.: - a Magyar Általános Hitelbank kezében volt a Ganz-gyár részvényeinek többsége

- a Pesti Magyar Kereskedelmi Bank érdekkörébe tartozott többek között a Rimamurány-Salgótarjáni Vasmű Rt., az Egyesült Izzó Rt.

külföldi tőke hatása: egyértelműen pozitív volt: a behozott tőkék mennyisége évről évre emelkedett, hozzájárulásuk a nemzeti jövedelemhez folyamatosan meghaladta kamataikat, miközben az új beruházásokban fokozatosan csökkent a részesedésük (hazai tőke aránya nőtt)

**takarékpénztárak:**

* rohamosan szaporodtak, ez a hazai tőkeképződés gyorsulását jelzi
* az összlakossághoz viszonyítva a betétkönyvek száma Európában nálunk volt a legkisebb, de az egy főre jutó betét összege a legnagyobb!!!

1. **Összegzés:**

- a magyar gazdaság látványos fellendülése több tényezőnek volt köszönhető, ld. a Monarchia egységes belső piaca, a politikai stabilitás, az ipar, mezőgazdaság, közlekedés állami támogatása, a magyar mérnökök találmányai, világszínvonalú fejlesztések

* Magyarország közepesen fejlett **agrár-ipari** országgá vált, gazdasági önállósága nőtt a Monarchián belül

**de:** a fejlett ipari országokhoz történő felzárkózás a **világháború kitörése** miatt nem sikerült!