**A felvilágosult abszolutizmus uralkodói Magyarországon**

**(Mária Terézia és II. József uralkodása) – érettségi tétel,**

**NAT 2020, 10. évf. tk. 114-120. o.:**

**A felvilágosult abszolutizmus reformjai c. lecke**

**1. A felvilágosult abszolutizmus fogalma:**

- XVIII. századi kormányzati forma, amely Európa perifériáin jelentkezetttáviaszigetktznyzati forma, amely - érettségi

↓

- Habsburg Birodalom: **Mária Terézia, II. József** idején

- Porosz Királyság: **II. (Nagy) Frigyes** uralkodása

- Ibériai-félsziget

- Itália

- Skandinávia

lényege: ezen országok uralkodóinak célja a modernizáció, felzárkózás a fejlett nyugathoz →

**reformokat** vezettek be, amelyek kidolgozásában **képzett, felvilágosult szakemberek** vettek részt

↓

- merkantilista (azaz a hazai ipart támogató) gazdaságpolitika: pl. Mária Terézia **1754-es vámrendelete**

- nemesség megadóztatása: ld. szintén Mária Terézia idején megszüntették az osztrák és cseh nemesség adómentességét → e két intézkedés célja egyértelműen az **állami bevételek** **növelése** volt

- jobbágyság helyzetének javítása: pl. Mária Terézia **Urbáriuma (1767),** II. József **Jobbágyrendelete (1785)**

- oktatás fejlesztése: ld. Mária Terézia **tanügyi rendelete (Ratio Educationis, 1777)**

- vallási türelem (szabadabb vallásgyakorlat a nem katolikusok számára): ld. II. József **türelmi rendelete (1781)**

↓

a reformok a felvilágosodás hatását, szellemiségét tükrözik → **felvilágosult!**

**de:**

felülről, az uralkodótól, az **abszolút** (korlátlan) királyi hatalom keretein belül, a rendi országgyűlések megkerülésével adták ki → rendeletek formájában → **abszolutizmus!**

A felvilágosult abszolutizmus képviselői a Habsburg Birodalomban (és azon belül Mo-n): **Mária Terézia és fia, II. József**

**2. Mária Terézia uralkodása (1740 – 1780):**

1. ***Trónra lépése, külpolitikája – tétellap, 1. sz. térkép:***

* **1740:** III. Károly fiúörökös nélkül halt meg

↓

lánya, Mária Terézia került a trónra, a **Pragmatica Sanctio** értelmében, melyben elfogadták a nőági örökösödést - **tk. 115/3 + alsó forrás**

↕

az európai államok egy része: Porosz Királyság, Bajorország, Franciaország nem ismerte el →

kitört az **osztrák örökösödési háború (1740-1748)**

↓

- II. (Nagy) Frigyes porosz király betört **Sziléziába** (birodalom legfejlettebb tartománya!)

- bajorok és franciák betörtek Felső-Ausztriába

- Károly Albert bajor választófejedelem kiáltványt intézett a magyarokhoz → Habsburg-háztól való elszakadásra buzdított!

↓

a birodalom helyzete megingott

↓

**1741, pozsonyi országgyűlés – tk. 115/4-5:**

Mária Terézia segítséget kért a magyar rendektől → rendek kiálltak a dinasztia mellett → **megszavazták az** **adókat és az újoncokat**, de előtte a **királynő megerősítette kiváltságaikat** →

háború eredménye: - Szilézia elveszett (Porosz Királyság szerezte meg), de a Habsburg Birodalom fennmaradt!

* **hétéves háború (1756-1763)**: - újabb kísérlet történt Szilézia visszaszerzésére – eredménytelenül

- a magyar huszárok[[1]](#footnote-1) viszont dicsőségesen harcoltak, **Hadik András generális** Berlint hódoltatta

* **Lengyelország első felosztása (1772):** - Mária Terézia a Porosz Királyság és az Orosz Birodalom mellett részt vett a meggyengült állam feldarabolásában → Habsburgok megszerezték **Galíciát**

1. ***Legfontosabb rendeletei:***
   1. **Vámrendelet (1754) – tétellap: 2. sz. ábra, tk. 116/9:**

Előzményei: a Habsburg-udvar célja az **állami bevételek növelése** volt (különösen a hadseregfejlesztés miatt, ld. ellentét a Porosz Királysággal)

↓

* + a **Lajtántúlon** (örökös tartományok: Ausztria, Csehország) megadóztatták a nemességet, védvámrendszert vezettek be
  + **Mo-n:** a királynő a rendeket az **1751-es** országgyűlésen próbálta rávenni az adófizetésre

de: **rendek ellenálltak**

oka: többször megerősített kiváltságaikra hivatkoztak → ld. nemesi adómentesség!

↓

M. T. más megoldást keresett bevételeik „megcsapolására” → **1754-ben** kiadta vámrendeletét

Tartalma – a kettős vámhatár működése, ld. ábra:

* **külső vámhatár** a Habsburg Birodalom körül

↓

itt *magas* vámot vetettek ki:

* + a külföldről **beáramló késztermékekre** (az ábrán iparcikk!), célja: **osztrák-cseh ipar védelme** → merkantilista gazdaságpolitika!
  + a birodalomból **kiáramló mezőgazdasági és nyerstermékekre** (pl. a Mo-ról Sziléziába kivitt borokra!)
* **belső vámhatár** a „szűkebb Mo.” (Erdély, Horváto. stb. nélkül!) és a birodalom többi része között, pl. Mo – Lajtántúl

↓

itt *magas* vámot vetettek ki:

* Mo-ról a Lajtántúlra irányuló iparcikkekre;

célja: osztrák-cseh iparnak ne legyen versenytársa a birodalmon belül sem!

következménye: magyar manufaktúraipar elmaradt a fejlődésben

*alacsony* vámot vetettek ki:

* általában a Mo-ról a Lajtántúlra tartó **mezőgazdasági és nyerstermékekre** (pl. gabona, élőállat, stb.), bár ha az osztrák birtokosok érdekei úgy kívánták, növelték a vámokat
* Mo-ra irányuló **osztrák-cseh iparcikkekre**

Hatása:

- a kettős vámrendszer bevezetésével a Habsburg-kormányzat a birodalmon belüli **munkamegosztást** erősítette →

* Mo. szerepe: az iparosodottabb **Lajtántúl ellátása mezőgazdasági és nyerstermékekkel** (ehhez kedvező adottságai voltak!)**, iparcikkeinek felvevőpiaca**
* Lajtántúl szerepe: **birodalom ellátása iparcikkekkel**

- mivel az osztrák-cseh területek a XVIII. században erőteljes iparosodásnak indultak, egyre nagyobb szükség volt a **magyar agrártermékekre** →

a magyar agrárexport számára biztos, fokozatosan **bővülő piacot** jelentett →

* magyar külkereskedelmi mérleg a korszakban **pozitív** volt (=kivitt áruk értéke nagyobb, mint a behozott áruké)
* magyar birtokosok anyagilag jól jártak!
  1. **Urbárium (1767) – tétellap: 3. sz. ábra, tk. 117/10:**

Előzményei: - az osztrák-cseh területek iparosodása következtében a mezőgazdaság háttérbe szorult → több élelmiszerre volt szükség

↓

magyar agrártermékek (pl. gabona) iránti kereslet megnövekedett (ld. fentebb!)

↓

magyar birtokosok számára kedvező értékesítési lehetőségek

↓

termelés növelésére ösztönzött (főleg a dunántúli nagybirtokokon, ld. Ausztria közelsége!)

↓

ehhez azonban a birtokosoknak növelniük kellett **majorságaikat** (majorság = a birtokos saját kezelésű földterülete!)

↓

**következményei:**

* **jobbágyok robotkötelezettsége nőtt** (robot = a majorságban végzett ingyenmunka!), hiszen a majorságok kiterjesztésével a birtokos többször igénybe vette azt; a Dunántúlon pl. nem volt ritka a heti 3-4 nap robot sem → 1765-66-ban jobbágymegmozdulások!
* **jobbágytelkek** [[2]](#footnote-2) **(úrbéres telkek) zsugorodtak**, hiszen a birtokos a majorságot csak a telki állomány rovására tudta növelni → az állami adóalap (jobbágytelek!) veszélybe került, hiszen ha a telek kisebb lett, kevesebb adót lehetett beszedni utána;

ide tartozik M. T. híres mondása: *„Etetni kell a juhot, ha nyírni, fejni akarjuk!”*

↓

M. T. az **1764-65-ös** országgyűlésen próbálta rendezni a jobbágy-földesúri viszonyt, de a rendek ellenálltak (mondván, hogy a jobbágyi szolgáltatások kérdése a földesúrra és jobbágyára tartozik!)

↓

az uralkodónő **1767-ben** rendeletben szabályozta a kérdést (úrbéri rendelet - Urbárium)[[3]](#footnote-3), majd biztosaival végrehajtatta

Tartalma, ld. ábra:

* maximálta a jobbágyi szolgáltatásokat: egész telek után **heti 1 nap igás** (→ évi 52 nap) **vagy 2 nap** **kézi, azaz gyalogrobot** (→ évi 104 nap), ezt a földesúr dologidőben (pl. aratáskor!) beszámítással kétszeresen is igénybe vehette
* rögzítette a majorsági és úrbéres (azaz jobbágyi) földek arányát [[4]](#footnote-4) → adóalap csökkenésének gátat szabott
* fenntartotta ugyanakkor a jobbágytelek **3 felé** történő adózását:

*államnak* → **hadiadó**

*egyháznak* → **tized**

*földesúrnak (birtokosnak)* → **kilenced** (termésből, állatszaporulatból), **ajándék** (baromfi, tojás, vaj), **robot** (ld. fentebb), **pénztartozás** (a telekhasználatért)

Hatása:

- törvényes helyzetet teremtett földesúr és jobbágy között

- a **Dunántúlon** (az ország legfejlettebb régiója), ahol a **majorsági gazdálkodás** előbbre járt, azonnal könnyebbséget hozott

- a fejletlenebb területeken (Alföld, Délvidék) ugyan a jobbágyi terhek átmeneti növekedését eredményezte, de itt is megakadályozta a túlzott robotoltatást

* 1. **Tanügyi rendelet (Ratio Educationis, 1777),**[[5]](#footnote-5) **- tk 117. o. forrás:**

Előzménye: - a birodalom irányításában az államhoz hű, megfelelően képzett szakemberekre volt szükség →

a Habsburg-kormányzat az oktatást is alapvetően meg kívánta reformálni →

az 1777-ben kiadott rendelet szabályozta a közoktatást

↓

Tartalma: - **egységes, egymásra épülő** iskolarendszert alakítottak ki (népiskolától az egyetemig)

- **államilag előírt tanterveket** vezettek be → történelem, földrajz, gyakorlati ismeretek oktatása előtérbe került

- az oktatás jórészt az egyházak kezében maradt, de épp a tantervek révén érvényesült az **állami ellenőrzés**

- **pártolták népiskolák alapítását** → elősegítette a **6 és 12 éves kor** közötti gyermekek iskolába járását (↔ nem mondta viszont ki a rendelet az általános tankötelezettséget, hiszen ehhez hiányoztak a feltételek: pl. kevés tanító, iskola!)

***További, oktatással kapcsolatos intézkedések:***

* + - **jezsuita rend feloszlatása** (1773):
  + a rend vagyonából tanulmányi alapot hoztak létre
* **nagyszombati egyetem áthelyezése Budára (1777):**
  + orvosi és mérnöki karral is kibővítették
  + 1784-ben, tehát már II. József idején Budáról **Pestre** helyezték át (→ ELTE!)

**IV. Intézkedések a magyar nemesség megnyerésére:**

* **Theresianum, Bécs** (1746):

- magyar nemes ifjakat készítette fel a hivatali pályára

* **magyar nemesi testőrség a bécsi udvarban** (1760-tól)
  + *tagjai:* „testőrírók”, ld. Bessenyei György, Báróczy Sándor, Barcsay Ábrahám
  + *jelentősége:* magyar vidéki nemes ifjak művelődhettek, látókörük kitágult → Mo-n a felvilágosodás a **Habsburg-dinasztia közvetítésével** jelent meg →
  + *magyar felvilágosodás kezdete:* Bessenyei „Ágis tragédiája” c. műve (1772)

1. ***A madéfalvi veszedelem (1764):***

- az Udvari Haditanács **Erdély** területére is ki akarta terjeszteni a **Határőrvidéket** →

- az **erdélyi románok** örömmel fogadták, hiszen a zömmel jobbágyi sorban élő népesség számára a határőri szolgálat felemelkedést jelentett ↔

- a **székelyek** viszont ellenezték, mert hagyományos szabadságukat féltették Béccsel szemben[[6]](#footnote-6) →

- **1764** elején a **Csík széki Madéfalván** tiltakoztak →

- a császári katonaság kegyetlenül beléjük ágyúzott →

- több százan meghaltak, az életben maradtak **Moldvába** menekültek (→ moldvai csángókhoz!)

- **Hadik András generális**[[7]](#footnote-7) az 1770-es években letelepítette őket a törököktől megszerzett **Bukovinába** →

létrejöttek a bukovinai székely falvak: Andrásfalva, Hadikfalva, Józseffalva, Fogadjisten, Istensegíts

**3. II. József uralkodása (1780 – 1790):**

1. ***Trónra lépése:***

**1765:** apja, Lotharingiai Ferenc német-római császár meghalt → József örökölte a császári címet és anyja, M. T. mellett **társuralkodó** lett

↓

korán a felvilágosodás híve lett

↓

**reformterveket készített**, amelyeket viszont anyja nagyrészt elutasított (bár hatottak reformjaira!)

↓

utazásokat tett a birodalomban (Falkenstein gróf néven)

**1780:** anyja, M. T. meghalt → II. József közel 40 évesen került a trónra

célja: **összbirodalom** **megvalósítása** ↔ a birodalom eltérő nyelvű, fejlettségű, kultúrájú területekből állt!

↓

ennek eszköze: **rendeleti úton történő kormányzás** → ide kapcsolódik uralkodásának jelmondata: *„Mindent a népért, de semmit a nép által!”* → felvilágosult abszolutizmus!

↓

**nem koronáztatta meg magát!** (Mo-n)[[8]](#footnote-8)→ gúnyneve: **„kalapos király”** – **tk 118/12**

↓

így a koronázási eskü nem kötötte a kezét, amelyben a megkoronázott uralkodók megesküdtek az ország törvényeinek betartására (ld. rendek adómentessége, rendi országgyűlések, stb.)

↓

nem hívott össze országgyűlést

↓

rendeletekkel kormányzott (10 év alatt 6000!)

↓

a Habsburg-államapparátus szinte elveszett az intézkedésekben!

***b) Legfontosabb rendeletei:***

**I. Türelmi rendelet (1781) – tétellap: 2. o. felső forrás, tk. 118. o. alsó forrás:**

- a nem katolikusok: **evangélikusok** (ágostai hitvallásúak), **reformátusok** (helvét hitvallásúak), **görögkeletiek** (görög szertartású nem egyesültek) számára **szabadabb vallásgyakorlatot** biztosított

↓

ezenkívül lehetővé tette:

- iskolák, templomok építését

- hivatalviselésüket

**egyéb egyházpolitikai tárgyú intézkedései:**

* feloszlatta a „haszontalan” szerzetesrendeket (amelyek nem foglalkoztak tanítással vagy betegápolással!) → vagyonukat a Vallásalapba olvasztotta
* támogatta a falusi papokat, megemelte fizetésüket → plébániák száma kb. 1200-zal nőtt
* pápai bullák kihirdetését uralkodói engedélyhez kötötte

↓

intézkedések hatása: a pápa (VI. Pius) ellenállását váltották ki → „fordított Canossa-járás”

**II. Jobbágyrendelet (1785) – tétellap: 2. o. középső forrás, tk. 119. o. felső forrás:**

Előzménye:

**1784-es erdélyi parasztfelkelés** (vezetői: Horea, Closca)

↓

* *kirobbanása:* az Erdélyi-érchegység kincstári uradalmaiban a jórészt román jobbágyok a **megnövekedett terhek miatt** fegyvert fogtak → rátörtek a környék udvarházaira, magyar településeire (Abrudbánya, Verespatak) → a nemeseket felkoncolták, magyar falvakat görögkeleti hitre kényszerítették
* *lezárulása:* a katonaság leverte a mozgalmat
* *jelentősége:* az **első nemzeti színezetű felkelés** a Kárpát-medencében, ld. szembenálló felek:

**magyarok:** református vallású nemesség

↕

**románok:** görögkeleti vallású jobbágyok

Tartalma, ld. forrás:

* megtiltotta a „jobbágy” elnevezés használatát
* megszüntette a röghöz kötést → parasztok szabadon költözhettek
* mesterségeket tanulhattak
* szabadon házasodhattak
* örökíthették javaikat
* a rendelet megerősítette a parasztok telekhez való jogát → a földesúr csak törvényes indokkal űzhette el őket

Hatása:

parasztság kiszolgáltatottsága csökkent

**III. A magyar rendeket és az ország érdekeit sértő rendeletek:**

* **Nyelvrendelet (1784) – tétellap: 2. o. alsó forrás, tk. 119. o. középső forrás:**

- II. József egy modern, egységesen irányított, egynyelvű birodalmat akart megvalósítani → ld. **összbirodalom!**

↓

a nyelvrendelet a **német nyelv** hivatalossá tételét irányozta elő (a holt latin helyett), 3 éves türelmi idővel, 3 fő területen:

- közigazgatás

- oktatás

- igazságszolgáltatás

↓

rendelet hatása: - **Lajtántúlon** kulturális fellendülés (német nyelvű területek!)

- **Magyarországon: tiltakozás** → **rendi, nemzeti ellenállás** bontakozott ki → közeledés a modern nemzeti eszméhez (nacionalizmus), ld. **anyanyelv!**

↓

a **magyar nyelv ügye** a rendek sérelmi politikájának része lett, divattá vált a magyar **beszéd** (→ nyelvújító mozgalom!), **öltözködés, zene, tánc**

* **Közigazgatás átszervezése (1785):**

- II. József felszámolta a vármegyék önállóságát → Magyarország területét **10 kerületre** osztotta → megyei nemesség ellenállását váltotta ki

* **Első magyarországi népszámlálás, birtokösszeírás (1784-87):**

- az uralkodó ezzel kívánta előkészíteni a **nemesség megadóztatását** (a könnyebb nyilvántartás érdekében elrendelte, hogy minden ház – beleértve a nemesi kúriákat is – számot kapjon → házszámozás!) → nemesség felháborodott!

***c) A jozefinisták:***

Kifejezés jelentése: - **II. József politikájának hívei** (jozefinizmus: II. József elvei, kormányzási gyakorlata) – II. József rendszeréről lásd: **tk. 119/13**

Jozefinisták táborának tagjai:

*- arisztokraták:* gróf Széchényi Ferenc, gróf Teleki Sámuel

*- köznemesek:* Kazinczy Ferenc

*- honoráciorok:* Hajnóczy József (ők nem nemesi származású értelmiségiek voltak)

- II. József **uralkodásának kezdetén támogatták reformjait**, de a magyar rendeket, az ország birodalmon belüli önállóságát sértő intézkedései hatására eltávolodtak tőle → rendi, nemzeti ellenálláshoz csatlakoztak

1. ***A „nevezetes tollvonás” – tk. 120/14:***

Előzményei:

* belpolitikai kudarc:

**- II. József rendszere** nem elégítette ki sem a haladás, sem a reakció (azaz a konzervatív abszolutizmus) híveit → **zsákutcába jutott**

* külpolitikai bonyodalmak:
  + **1787-ben** a Habsburg Birodalom Oroszország (II. Katalin) oldalán belépett a törökellenes háborúba →

hatása Mo-n:

II. József a **megyékhez** fordult: újoncozás, adók, élelmiszer (hadsereg!) → a rendek **országgyűlés összehívását** követelték → uralkodó megtagadta → újoncozásokat, élelmiszer (gabona!) begyűjtését erőszakkal hajtották végre → nemesi ellenállás szerveződött → felvették a kapcsolatot a **porosz királyi udvarral**: függetlenségi törekvéseikhez adandó segítségről tárgyaltak!

- a török háborúk váltakozó sikerrel folytak, közben **Franciaországban** kitört a forradalom **(1789)** → II. József elvesztette fontos szövetségesét, XVI. Lajost (húga, Mária Antónia férje!) →

- a francia események hatására a Habsburg Birodalomhoz tartozó **Osztrák-Németalföldön** (mai Belgium) is felkelés tört ki → a gazdag tartomány elszakadt – lásd erről **tk. 120. o.** középső forrás!

↓

a török háborúban megbetegedett uralkodó a **halálos ágyán** – hogy birodalmát mentse – a **türelmi rendelet,** a **jobbágyrendelet** és egy kevésbé fontos, lelkészekre vonatkozó intézkedés **kivételével** valamennyi rendeletét visszavonta → ez volt a **„nevezetes tollvonás”**- **tk. 120/14**

ezenkívül:

- elrendelte a korona **Bécsből Budára** szállítását → **nemesi bandériumok** kísérik majd

- ígéretet tett az országgyűlés összehívására

**1790** február: - alig egy hónappal rendeleteinek visszavonása után meghalt

1. A huszárok sajátosan magyar felszerelésű, fegyverzetű, harcmodorú könnyűlovasság voltak. A XVIII. században Európa szinte minden hadseregének volt már huszársága. A csatákban főszerepet játszottak, emellett portyázó, felderítő, üldöző feladatokat is végeztek. [↑](#footnote-ref-1)
2. A jobbágytelek (úrbéres telek) nem összefüggő terület volt, hanem két részből: **belsőségből** (belső telek) és **külsőségből** (külső telek) állt. A belső telekhez tartozott a házhely és a konyhakert, a külső telekhez pedig a szántó, rét és a közös, azaz a földesúr és a jobbágy által közösen használt területek: erdő, legelő, halászó. [↑](#footnote-ref-2)
3. Az **úrbér** azon jobbágyi szolgáltatások, terhek összességét jelentette, amelyekkel a jobbágy a használatában lévő javak (ld. jobbágytelek) után a földesúrnak tartozott. [↑](#footnote-ref-3)
4. A jobbágytelkek nagysága országrészenként változott (kb. 16-40 hold között) [↑](#footnote-ref-4)
5. A latin Ratio Educationis (ejtsd: „ráció edukációnisz”) kifejezés jelentése: „A nevelés rendje”. [↑](#footnote-ref-5)
6. A katonáskodás (határőrizet) a **középkor óta** hozzátartozott a székelyek életéhez, de nem idegen tisztek alatt, mint a Határőrvidéken. Katonai szolgálatukért cserébe mentesültek a földesúri szolgáltatások alól, s nem vármegyékben, hanem külön közigazgatási egységekben, ún. **székekben** éltek, mint pl. Gyergyó, Csík, Udvarhely, Maros, stb. [↑](#footnote-ref-6)
7. Ő volt az egyetlen magyar, aki az **Udvari Haditanács** elnöki tisztségét betöltötte. A hazai politikai élettel viszont jóformán semmiféle kapcsolata nem volt, mivel már fiatalon katonának állt és nem is rendelkezett itthon számottevő birtokkal. [↑](#footnote-ref-7)
8. Magyar királlyá tehát nem volt megkoronázva. A koronát ráadásul, országos felháborodást keltve, a bécsi kincstárba vitette! [↑](#footnote-ref-8)