**Az 1848/49-es forradalom és szabadságharc – NAT 2020, 10. évf. tk. 162-187. o.**

1. **Téma elhelyezése térben és időben:**

* Magyarország a XIX. század első felében a Habsburg Birodalom része volt!
* 1848. január – március:

**forradalmi hullám** söpört végig Európán → **„Népek tavasza”** – **tk. 162/3!** (Palermo, Nápoly, Milánó, Párizs, **Bécs, Pest-Buda!!!**, Berlin – tk. 162/2), a magyar forradalom tehát ennek a része!

okai: gazdasági, társadalmi, nemzeti feszültségek (utóbbinál lásd: nacionalizmus = modern nemzeti eszme az idegen uralom alatt élő népeknél megjelent, pl. olaszok!)

kezdete, kibontakozása:

1848. jan: Palermo (Szicília) → Nápoly (Dél-Itália), ezek a területek a spanyol Bourbonok uralma alatt álltak → Észak-Itália: Milánó (Lombardia fővárosa, amely a Habsburg Birodalomhoz tartozott) → olasz egységmozgalom célja: egységes, alkotmányos Itália → az idegen uralkodókat tehát el kell űzni

vezetői: Giuseppe Mazzini, Giuseppe Garibaldi

1848. febr. 22.: párizsi forradalom → Lajos Fülöp elmenekült → a „július monarchia” megbukott → Franciao. köztársaság lett!

1. **A reformkor főbb gazdasági, társadalmi kérdései:**

* közteherviselés (általános adózást jelenti):

1. **Széchenyinél:** részleges, vagyis az országgyűlési ülések, illetve a vármegyék költségeinek fedezéséhez a nemesek is járuljanak hozzá (…”a nemestül is idomzat szerint fizettessenek!” – lásd: Stádium!)

↕

1. **Kossuthnál:** teljes közteherviselés

* örökváltság kérdése:

1. önkéntes örökváltság:

* erről az **1832/36-os ogy-n** folytak lázas politikai csatározások, a liberális ellenzék akarta keresztülvinni, de: terv megbukott (lásd a liberális ellenzék fellépésénél, programjánál)
* **1839/40-es** **ogy-n** iktatták törvénybe, viszont ezzel az alábbi probléma volt: a jobbágyok többségének nem volt meg az ehhez szükséges pénze → 1848-ig csak alig **1%**-uk váltotta meg magát!

↓

1. kötelező örökváltság: ezt Kossuth vetette fel (lásd Kossuth programjánál)

* további fontos kérdések például:
* magyar nyelv ügye: ezt siker koronázta, lásd: **1844:2.tc**: magyar államnyelv bevezetése 4 területen (törvényhozás, oktatás, közigazgatás, igazságszolgáltatás)
* liberális vezetőréteg viszonya a nemzetiségekhez: **egy politikai nemzet fogalma**

1. **A pesti forradalom előzményei, menete:**

**a)** Az utolsó rendi országgyűlés, **1847/48** (Pozsony):

* lázas politikai csatározások előzték meg: Konzervatív Párt (Habsburg-kormányzat támogatói), az ogy. **Felsőtábláján** csoportosultak, lásd főrendek!

↕

Ellenzéki Párt (liberális ellenzék!), az ogy. **Alsótábláján** voltak többségben

↓

* a kormányzat több ellenzéki politikus megválasztását megakadályozta, pl. Pulszky Ferencét, Deák Ferenc pedig nem fogadta el a követi megbízatást (Zala vm.)

de: **Kossuth** követté választását nem tudták megakadályozni! → Pest vm. követe lett → Pest lett a vezérvármegye! (követutasításait a többi ellenzéki megye lemásolta!) – **tk. 162/ 1. sz. kép**

↓

**gróf Széchenyi István**: amikor megtudta, hogy Kossuthot követté választották, Moson vm. követévé választatta magát (hogy vitatkozhasson vele az alsó táblán! – lásd film!)[[1]](#footnote-1) – előzőleg Sopron vm-ben indult, de megbukott

* liberális ellenzék vezérei:

Alsótáblán: **Kossuth Lajos**

Felsőtáblán: **gróf Batthyány Lajos**

* Habsburg-kormányzat célja: ellenzék megosztása → reformkérdések tárgyalását vették előre, pl. örökváltság → **ebben az** **ellenzék** **nem volt egységes!**

↕

* Kossuth taktikája: sérelmi politika előtérbe helyezése, pl. adminisztrátori rendszer[[2]](#footnote-2) → ezzel a kormányzat a rendi alkotmányt sértette meg! → **ebben az ellenzék egységes volt!**

↓

az országgyűlésen csak „mérsékelt” reformok születtek:

* eltörölték az ősiséget
* elfogadták a kényszerítő örökváltságot
* megszavazták a háziadót (azaz részleges közteherviselés: a vármegye költségeinek viselését jelentette!)

↓

**1847/48** fordulójára a liberális és konzervatív erők között erőegyensúly, patthelyzet alakult ki

**b) Pozsony, Bécs, Pest-Buda 1848. márciusában:**

**Pozsony:** utolsó rendi ogy., patthelyzet a liberális és a konzervatív erők között

**de:** 1848. febr. végén a párizsi forradalom híre Pozsonyba ért

↓

**március 3.: Kossuth felirati javaslata!** (alapja: Ellenzéki Nyilatkozat, 1847) – **tk. 164. o. forrás**

↓

főbb követelések:

* kötelező örökváltság
* közteherviselés
* felelős kormány
* Lajtántúl (osztrák örökös tartományok) számára alkotmány! → márc. 13-ai bécsi forr. előzménye!

↓

**Alsótábla:** elfogadta

**Felsőtábla:** nem tanácskozott, ennek oka: az udvar időhúzó taktikája! (István nádort Bécsbe rendelték, így nem volt, aki a Felső táblát összehívja!)

↓

Kossuth a fiatal **pesti radikálisokhoz** (Petőfiékhez!) fordult, a felirati javaslat támogatása érdekében → azok március 19-ére, a József-napi vásárra tömegtüntetést szerveztek, erre egy kiáltványt fogalmaztak meg, ez lett a „12 pont”

**de: március 13-án Bécsben kitört a forradalom** → a gyűlölt Metternich kancellár elmenekült!

↓

hatása:

* Pozsonyban: **márc. 14-én** a megrémült Felsőtábla is elfogadta Kossuth felirati javaslatát → másnap, **márc. 15-én** a feliratot küldöttség vitte Bécsbe, a császári udvarba (a menetrend szerinti gőzhajójárattal) – **tk. 164/6**
* Pest-Budán: **márc. 14-én** Petőfiék döntése a Pilvax kávéházban (ez volt a radikális fiatal értelmiségiek: költők, írók találkozóhelye!): előrehozták a tüntetést másnapra, **március 15-ére!** – **tk. 165/9, ill. tétellap 1. ábra**

↓

**Március 15. Pest-Budán:**

**Helyszínek - lásd tk. 165/8, ill. tétellap 2. ábra:**

**Pilvax kávéház („forradalmi csarnok”):** innen indultak reggel a „márciusi ifjak”, azaz Petőfi Sándor, Jókai Mór, Vasvári Pál, Irínyi József és társaik

↓

**Egyetem:** orvosok, mérnökök, jogászok csatlakoztak

↓

**Landerer és Heckenast nyomdája:** itt nyomtatták ki a szabad magyar sajtó első termékeit, a „Nemzeti dal” c. Petőfi-verset és a 12 pontot - **tk. 166/10-11 v. tétellap 3. ábra** – magyar nemzeti színű kokárda, lásd francia forr. – tk. 166/13!

↓

Délután:

**Nemzeti Múzeum** (szakadó eső, 20 ezres tömeg)

↓

**Városháza – tk. 166/12:** Rottenbiller Lipót pesti polgármester javaslatára a közgyűlés elfogadta a 12 pontot, időközben a liberális nemesség Pesten tartózkodó képviselői, pl. Nyári Pál – tk. 164/7, Klauzál Gábor is csatlakoztak a tömeghez

↓

**hajóhídon** vonult a tömeg Budára (a Lánchíd ekkor még épülőben volt)

↓

**Helytartótanács** (budai Várban): nem merték az őrséget a tüntetők ellen bevetni, sőt, a Birodalom mo-i „képviselete” is elfogadta a 12 pontot

↓

**József-laktanya** (budai Várban): Táncsics Mihályt kiszabadították – tk. 166/14 – őt még 1847-ben börtönözték be, radikális írásai miatt, pl. ő kártalanítás nélküli örökváltságot hirdetett – tk. 169. o. rövid forrás lent

↓

**Nemzeti Színház** (korábban Pesti Magyar Színház): a cenzúra által korábban betiltott „Bánk bán” c. Katona József-darabot mutatták be

↓

- Március 15-én tehát Pest-Budán vértelenül győzött a forradalom, melynek elindítói, a márciusi ifjak a politikai vezető szerepet a liberális nemességnek adták át!, lásd:

- Pesten a rend fenntartására, tulajdon védelmére létrehozták a **Közcsendi Bizottmányt,** melynek vezetését az ifjak a városi elöljáróknak és a liberális nemeseknek engedték át

1. **Az első felelős magyar kormány megalakulása – tk. 167/15 v. tétellap 4. sz. ábra:**

**március 15:** az országgyűlési küldöttség (Batthyány, Széchenyi, Kossuth + jurátusok tömegei) a felirattal Bécsbe érkezett

↓

**március 16-17.:** Kamarilla (a legfőbb irányító testület az udvarban) időhúzó taktikája → nem akarták elfogadni a feliratot!

**De:** pesti forradalom híre → elfogadták!

+ István nádor közbelépése → V. Ferdinánddal (ur. 1835-1848) Mo. teljhatalmú helytartójává (homo regius) neveztette ki magát →

ebben a minőségében nevezte ki **gróf Batthyány Lajost** miniszterelnökké márc. 17-én

↓

Létrejött az első, **független, felelős** magyar kormány!

**független: Ausztriától** független!

**felelős:** a magyar országgyűlésnek felelős (és nem az uralkodónak!)

kormány összetétele: koalíciós kormány, ui. minden jelentős politikai erő képviselve volt benne, ld.:

**gróf Batthyány Lajos: min. e.** → a liberális ellenzék főrendi, mérsékelt szárnyához tartozott

**Szemere Bertalan: belügy** → lib. ell. radikális szárnya

**Klauzál Gábor: földművelés-, kereskedelem- és iparügy** → mérs.

**Kossuth Lajos: pénzügy** → rad.

**Deák Ferenc: igazságügy** → mérs.

**gróf Széchenyi István: közlekedés- és közmunkaügy** → mérs. (ő ekkor már egyik táborhoz sem tartozott)

**báró Eötvös József: vallás- és közoktatásügy**→ centralista! (erős, központosított = centralizált polgári államot akartak, innen a nevük!)

**Mészáros Lázár: hadügy** → császári és királyi (cs. kir.) ezredes, majd vezérőrnagy

**herceg Eszterházy Pál: király személye körüli min.** → konzervatív, Mo. legnagyobb birtokosa!

**5. Az „Áprilisi törvények” - tk. 167. o. alsó forrás, 168/16, forrás ugyanezen oldalon, ill. tétellap 2. o. forrás:**

* elnevezése: 1848. március/áprilisban, a felelős kormány kinevezése után Pozsonyban lázas törvényhozói munka folyt → **31** törvénycikket alkottak → **1848. április 11.**: uralkodó (V. Ferdinánd) szentesítette a törvényeket, ezért áprilisi törvények
* jelentősége: - a törvények lerakták a modern, polgári Magyarország alapjait

- uralkodó szentesítette → átalakulás törvényességét senki sem vonhatta kétségbe!

**A törvények tartalma:**

**a) államforma:** **alkotmányos monarchia!** (azaz alkotmányos királyság) – **tk. 168/16**:

*alkotmányos:* alkotmányos berendezkedés → Ausztriától független, a magyar ogy-nek felelős kormány **(III. tc.)**

*monarchia:* - van uralkodó, **V. Ferdinánd** osztrák császár magyar király is egyben!

- jogkörét viszont erősen korlátozták, lásd **IV. tc.!** → pl. nem oszlathatta fel az ogy-t, amíg az előző évi számadást, ill. a következő évi költségvetést nem fogadták el!

*Ausztriához fűződő viszony:*

* tul. képpen **perszonálunió**, hiszen a két önálló birodalomrészt, Au-t és Mo-t csak V. Ferdinánd személye kapcsolta össze! → Au-ban: osztrák császár, Mo-n: magyar király
* tisztázatlan kérdések: **hadügy, külügy, pénzügy!** →

mivel ezek korábban birodalmi hatáskörbe tartoztak, az udvar, ill. az egymást követő osztrák kormányok megpróbálták az önálló magyar hadügy- és pénzügyminisztérium megszüntetését

oka: a birodalom egységét féltették → ez majd a **magyar kormány és Bécs közötti szakítás** oka lesz!

**b) választójog:**

a **cenzusos**, azaz vagyoni határhoz kötött választójog valósult meg, de ez nem vonatkozott:

- **értelmiségiekre** (tanár, mérnök, orvos, stb.): ők anyagi helyzetüktől függetlenül választhattak

**- nemességre, polgárságra:** ők korábban is választójoggal rendelkeztek, s ezt ezután is megtarthatták

- **nőkre:** nem rendelkeztek választójoggal!

vagyoni határ: 300 ezüstforint értékű ingatlan v. ¼ telek v. 100 ezüstforint éves jövedelem, kereskedők, mesterek: önálló üzlettel v. műhellyel kellett rendelkezniük

korhatárok:

* választó (aktív választójog): 20 év, büntetlen előélet
* választható (passzív választójog): 24 év – itt a magyar nyelv megfelelő ismerete is szükséges volt!

**c) Unió Erdéllyel:**

- a törvények kimondták Magyarország és Erdély egyesítését

**d) közteherviselés:**

- kimondták a közterhek egyenlő és aránylagos viselését, azaz az **általános adózást** → felszámolták a rendi kiváltságokat (ld. nemesség adómentessége!)

**e) jobbágyfelszabadítás: azonnali, kötelező örökváltság állami kárpótlással! (IX. tc.), tk. 168. o. alsó forrás, ill. 169/21:**

* megvalósult a **kötelező örökváltság**:

- a jobbágyok úrbéres (= a telek használatáért járó) szolgáltatásai: robot, pénztartozás, ajándék, stb. megszűntek, ezenkívül eltörölték a tizedet (dézsma) és az úriszéket is

- az úrbéres telkek a volt jobbágyok **szabad polgári tulajdonába** mentek át

↓

a rendelkezéseket azonnal végrehajtották, a parasztság támogatásának biztosítására!

**De:** ún. **feudális maradványok**, mint pl. a majorságban létesített telkek, irtásföldek vagy a majorsági szőlők utáni szolgáltatások nem szűntek meg, mivel ezek nem tartoztak a telki állományhoz!

↓

1848 tavaszán-nyarán parasztmozgalmakra került sor – **tk. 169. o.** bal oldali forrás lent

↓

a kormány kormánybiztosokat küldött a lázadó vidékekre, akik több helyütt csak erőszakkal tudtak rendet tenni!

* **állami kárpótlás:**

- a kárpótlást, azaz a nemesség kártalanítását a kieső jobbágyi szolgáltatásokért (állatok, eszközök, épületek, bérmunka a robot helyett!) az állam vállalta magára, amelynek kivitelezését a következő ogy-re halasztották

- a költségeket a kincstári birtokok eladásából kívánták fedezni

**f) sajtótörvény:**

- kimondta a sajtószabadságot → napilapok esetében 10 000 Ft, ritkábban megjelenő lapoknál 5 000 Ft biztosítékot kellett letenni

**g) Nemzetőrség:**

* a belső rend, ill. a személyi és vagyonbiztonság fenntartására volt hivatott
* fegyveres szolgálatot jelentett, melynek időtartama: 20 – 50 éves kor között

**6. Az ellentétek kiéleződése:**

**a) nemzetiségi mozgalmak – tk. 170/1-2:**

1848. márc-ápr.: jobbágyfelszabadítás, jogkiterjesztés → a nemzetiségek kezdetben üdvözölték a változásokat, hiszen a nemzetiségi területeken sok jobbágy volt!

↕

**egyéni** szabadságjogokat kaptak, de **kollektív, azaz közösségi** jogokat, pl. általános nyelvhasználat, évenként nemzeti gyűlés, önálló nemzeti terület (területi autonómia) **nem! – tk. 170/1**

ennek oka:

Batthyány-kormány álláspontja: **egy politikai nemzet** elve = Mo-n politikai szempontból csak egy nemzet létezik, a **magyar!** (kivéve a horvátokat, lásd alább)

↓

a nemzetiségek **csak mint egyének, és nem mint közösségek** gyakorolhatják a politikai szabadságjogokat!

↓

- nemzetiségek az udvarhoz közeledtek!

- 1848. ápr.- máj. folyamán nemzeti gyűléseket tartottak, ahol megfogalmazták követeléseiket

↓

* **szlovákok: Liptószentmiklós** (máj. 10-11.)

- önálló Felvidéket, megyei (területi) önkormányzatot akartak

de: nemzeti mozgalmuk **gyenge** volt, ennek oka: vezetőik zömmel **evangélikus** papok – lásd erről: tk. 171. o. forrás ↔ szlovákság nagy része: **katolikus** jobbágyság →

a Batthyány-kormány végre tudta hajtani a jobbágyfelszabadítást → 1848. őszén a szlovákság csatlakozott a szabadságharchoz

* **szerbek: Karlóca** (máj. 13-15.)

- helyzetük sajátos: **egyházi autonómiával** rendelkeztek → évente Karlócán (szerb ortodox egyház kp-ja) egyházi kongresszust tarthattak, ahol megválaszthatták egyházi vezetőiket – **tk. 172/4**

* társadalom: nagyrészt határőrkatonák (Határőrvidék) → császárhűek voltak!

Követelésük: önálló **Szerb Vajdaság**

↓

Baranya déli része

Bácska (Duna-Tisza közének déli része)

Szerémség (Duna-Száva köze)

Bánság (Temesköz), etnikailag a legkevertebb terület, lásd a népesség-tételnél!

↓

ez szintén területi autonómiát jelentett volna, amelyet a Batthyány-kormány elutasított → 1848. június: a **szerbek fellázadtak a Délvidéken**

↓

rátörtek a falvakra, legyilkolták a szerb fennhatóságot visszautasító védtelen lakosságot (magyar, német, román), pl. Fehértemplom – **tk. 172/5-6**

támogatóik: szerb határőrök, szerbiai önkéntesek, császári katonaság

* **románok: Balázsfalva** (román görög katolikus egyház kp-ja, máj. 15-17.) – **tk. 171/3 + források**

- itt az erdélyi románokról van szó!

Követeléseik:

- jobbágyfelszabadítás kiterjesztése, ennek oka: Erdély korábbi különállása miatt a kormány csak késve tudta végrehajtani a jobbágyfelszabadítást → ezt a nemzetiségi vezetőik kihasználták!

- önálló, román vezetésű Erdély → etnikai (nemzeti) alapon utasították el az Uniót, mert így többségben voltak!

↓

a magyar kormány elutasító válasza után a románok felvették a kapcsolatot az erdélyi Császári Főhadparancsnoksággal, kp-ja: Szeben, parancsnoka: Anton Puchner

↓

1848. őszén a román határőrök, népfelkelők a szabadságharc ellen fordultak

↕

szűkebb Mo-n élő románok:

- az általuk lakott vármegyékre a Batthyány-kormány fennhatósága kiterjedt → végre lehetett hajtani a jobbágyfelszabadítást → mo-i románok zöme 1848. őszén csatlakozott a szab. harchoz

* **horvátok: Zágráb - tk. 174/12 + források lent**

őket 1848. márc-ápr-ban **elismerték politikai nemzetként** →

beligazgatási autonómiát kaptak, melynek főbb elemei:

- általános nyelvhasználat

- tartományi gyűlés (szábor), élén: horvát bán

**De:**

**Josip Jellačić** horvát bán(volt határőr ezredes, később cs. kir. altábornagy) nem elégedett meg a Mo-n belüli önállósággal →

**Mo. összbirodalmi alávetését akarta** → követelte az önálló magyar hadügy, pénzügy és kereskedelemügy beolvasztását a birodalmi minisztériumokba – **tk. 174. o. alsó források**

↓

a Batthyány-kormány és aJellačić közti tárgyalások meghiúsultak

↓

Jellačić és az őt támogató Habsburg-udvar a fegyveres beavatkozás mellett döntöttek (előzőleg Bécsnek sikerült levernie az észak-itáliai és csehországi forradalmi mozgalmakat!)

↓

„szeptemberi fordulat”: a forradalom Jellačić támadásával átmegy szabadságharcba, hiszen fegyverrel kellett megvédenünk az áprilisi törvényekben foglalt önállóságunkat (lásd a szab. harcnál!)

**b) az első népképviseleti országgyűlés – tk. 174/11 + forrás mellette**

1848. áprilisi törvények kimondták az országgyűlési követek népképviseleti alapon történő választását

↓

1848. jún.: népképviseleti választásokat tartottak, melyen az Ellenzéki Párt győzött

↓

első népképviseleti ogy. megnyitása: **1848. július 5., Pest, Redout** épülete (régi pesti Vígadó!) – tk. 174/11

↓

feladatok:

* honvédelem:

- az ország forrongott, lásd nemzetiségi mozgalmak → Délvidék: szerb felkelés!

de: fegyveres erő nem volt, hiszen Batthyány kérése ellenére Bécs a magyar sorozású ezredeket nem küldte haza

↓

a miniszterelnök elrendelte az **első tíz honvéd zászlóalj** felállítását (nemzetőrség szervezésének látszatával)

↓

**1848. július 11.:** Kossuth Lajos pénzügyminiszter **megajánlási beszéde**: **200 ezer újonc** és a felszerelésükhöz szükséges pénz megszavazását kérte – **tk. 174/11. sz. kép melletti forrás** → egyhangúan elfogadták! → önálló magyar hadsereg jöhetett létre!

* pénzügyek:

- Kossuth üres kasszát vett át → a kormányzati feladatok és a védelmi készültség fedezésére szerződést kötött a **Pesti Magyar Kereskedelmi Bankkal** önálló magyar bankjegyek kibocsátására → „Kossuth-bankók”, **tk. 173/10**

**c) szakítás az udvarral: lásd alább, a szabadságharc „szeptemberi fordulat” c. pontjában!**

**A szabadságharc (1848. szept. 11-től 1849. aug. 13-ig)**

**– NAT 2020, 10. évf. tk. 174-187. o.**

1. **A szeptemberi fordulat:**

Előzménye:

-**1848. aug. 31:** uralkodói leirat → udvar követelte a **magyar hadügy-és pénzügyminisztérium** beolvasztását a birodalmi minisztériumokba → a Batthyány-kormány elutasította → Bécs a fegyveres beavatkozás mellett döntött → **Jellasics horvát bán** megindult a forradalmi Mo. ellen → megkezdődött az önvédelmi harc, a magyar forradalom szabadságharcba ment át, ez a „szeptemberi fordulat”

A védelem megszervezése:

- a magyar országgyűlés vállalta az önvédelmi harcot → megkezdődött az újoncozás, kormánybiztosokat küldtek ki, Kossuth szept. folyamán híres alföldi toborzó körútján fegyverbe szólította a nemzetet (pl. Cegléd, Kecskemét, Nagykőrös) – **tk. 175/14**

- a parasztság megnyerése érdekében **eltörölték a szőlődézsmát** (szept. 15.)

A Batthyány-kormány lemondása, az OHB létrejötte: - a békítő politika kudarcát látva a Batthyány-kormány miniszterei Kossuth, Szemere és Mészáros kivételével lemondtak (herceg Esterházy Pál még aug. közepén távozott, gróf Széchenyi István összeomlott → a döblingi elmegyógyintézetbe vitték)

→ **szept. 16-án** az ügyeket ideiglenesen továbbvivő kormány mellé egy hattagú testületet választottak **Kossuth** elnökletével: **Országos Honvédelmi Bizottmány** (OHB), októbertől ez lett az új kormány

1. **Jellasics hadműveletei – tk. 175/14:**
   * **szept. 11-én** 35 ezer főnyi sereg élén Légrádnál **átkelt a Dráván**
   * a Balaton mentén a főváros irányába tör előre → honvédsereg visszavonul, mert a parancsnokok (volt császári és királyi tisztek!) nem merik vállalni az összecsapást a császári és királyi erőkkel, oka: királynak tett eskü → neki v. az általa kinevezett kormánynak engedelmeskedjenek? (Ez később is problémát jelentett!)
   * a magyar kormány kérésére egy időre **István nádor** áll a honvédsereg élére, távozása után **Móga János** altábornagy veszi át a vezetést
   * Jellasics hátában népfelkelés bontakozik ki, a magyar csapatokhoz folyamatosan erősítés érkezik
   * **1848. szept. 29.,** **Pákozd:** Móga megállítja Jellasics seregét → a horvát bán visszavonul, majd Győr, ill. Bécs irányába menekül
   * **okt. 7., Ozora:** Görgey Artúr és Perczel Mór népfelkelői körbezárják Jellasics oldalvédjét (Roth, Philipovics)
   * a menekülő Jellasicsot a magyar hadak a határig követik, de az országgyűlés felhatalmazása nélkül nem lépik át a határt, pedig **okt. 6-án Bécsben** ismétkitör a forradalom→ az udvar a morvaországi **Olmützbe** menekül
   * **okt. 30:** a Kossuth közbelépésére megindult magyar sereg **Schwechat**-nál vereséget szenved a Csehországból felvonuló **Windisch-Grätz herceg** császári tábornagytól (ő a prágai megmozdulásokat verte le) – tk. 176/15
2. **A birodalmi hadsereg összpontosított támadása – tk. 176/16:**

Előzménye:

- **1848. dec. 2.:** uralkodóváltás történik a Habsburgoknál: **V. Ferdinándot** a kamarilla lemondatja → utóda unokaöccse, az alig 18 éves **Ferenc József** (nem kötik az áprilisi törvények!) →

ő a Schwarzenberg-kormánnyal egyetértésben általános támadás mellett dönt Mo. ellen → császári főparancsnok: **Windisch-Grätz**

**hadműveletek 1849. febr-ig:**

-Windisch-Grätz vezetésével a főerők (kb. 50 ezer fő) a Duna mentén nyomulnak előre

↔ velük szemben a magyarok **„fel-dunai hadserege”** áll feleakkora létszámmal, parancsnoka: **Görgey Artúr – tk. 178/1** (Móga lemondott) → Görgey a túlerő elől visszavonul, emiatt **közte és Kossuth között ellentét** alakul ki: Görgey serege megtartása érdekében kerüli a döntő összecsapást ↔ Kossuth győzelmet akar, hogy a lelkesedést ébren tartsa – **tk. 185. o. alsó források**

- a magyar főerők Budáig hátrálnak, **1849. jan. elején** harc nélkül feladják Pestet

- az országgyűlést és a kormányt (az OHB-t!) még Szilveszter éjszakáján **Debrecenbe**, a hadiipart pedig **Nagyváradra** költöztetik

- Batthyány és Deák békeküldöttséggel tárgyalni mennek Windisch-Grätzhez → Batthyányt fogságba ejtik

**Görgey felvidéki hadjárata – tk. 178/2:**

- Pest kiürítése után Görgey Vácon át a **Felvidék** felé vonul, hogy Windisch-Grätz főerőit elvonja Debrecen megtámadásától, közben Vácott ’49. jan. 5-én **kiáltványt** ad ki, amelyben az áprilisi törvényeket tekinti alapnak, elhatárolja magát az azokon túlmutató kezdeményezésektől - **tk. 178. o. forrás** → Kossuth haragját váltja ki

- a **„fel-dunai hadsereg”** harcértéke a Hernád völgye felé vonulás közben fokozatosan nő, Görgey a bányavárosokban muníciót szerez, seregébe szlovák újoncokat fogad

- **1849. febr. 5.: Guyon Richárd – tk. 179/3-4 -** hadosztálya áttör a jeges **Branyiszkói-hágón** → a fel-dunai hadsereg előtt megnyílik az út a Hernád völgye és így a Tisza felé

- **Klapka György Tokajnál** megállítja **Schlick**-et (utóbbi Galíciából tört be egy császári hadtest élén, Kassát is elfoglalta)

**4. Az erdélyi hadszíntér 1848-49. fordulóján – tk. 177/18-19-20:**

Erdély lakossága: - románok → Habsburg-udvar hívei

- szászok → szintén

- magyarok (székelyek) → szabadságharc támogatói

hadsereg: - császári haderő, főparancsnoka: **Anton** **Puchner** tábornok, **szebeni főhadparancsnok**

- román határőrök, parancsnokuk: **Karl Urban** ezredes

- román-szász felkelők; a román népfelkelők kegyetlenkedéseiről lásd: **tk. 177/20** + forrás mellette

↕

- székely határőrök, felkelők

katonai helyzet:

* Erdély **1848. őszén** császári kézbe kerül: Puchner a császári ezredekkel és Urban román határőreivel elfoglalja **Kolozsvárt** (nov. 17.)
* **Háromszékben** viszont székely felkelés robban ki, **Gábor Áron** vezetésével ágyút öntenek, puskaport gyártanak („Gábor Áron rézágyúja”) – **tk. 176/17** → Puchner nem tud kijutni az Alföldre (ez a magyar kormány bázisa!)

**Fordulat!!!: 1848. dec.:** a lengyel **Józef Bem** (Bem József) tábornok – **tk. 177/19** lesz az erdélyi magyar hadak főparancsnoka → szigorú fegyelmet vezet be, de hamar megszeretik („Bem apó”-nak szólítják)

→ karácsonyra visszaszerzi **Kolozsvárt** (dec. 25.)

→ **1849. március végére** egész Erdélyt megtisztítja a császáriaktól és a segítségükre betörő oroszoktól;

fontosabb győzelmei:

* 1849. jan. 17.: Gálfalva
* **1849. febr. 9.: Piski**
* 1849. márc. 11.:beveszi Nagyszebent

1. **A kápolnai vereség és következményei:**

* Görgey fel-dunai hadserege kijut a Tiszához → egyesül Klapka és a Délvidékről odarendelt **Damjanich** csapataival → Windisch-Grätz-cel szemben nagyjából azonos erő összpontosul (kb. 50-55 ezer fő)
* Kossuth Görgeyben annak váci kiáltványa miatt nem bízik meg → nem Görgeyt, hanem **Henrik Dembińskit** nevezi ki fővezérré (Bemhez hasonlóan az 1830/31-es lengyel szabadságharc veteránja)
* **1849. febr. 26-27.:** **kápolnai ütközet:** Dembiński ügyetlen vezetése, határozatlansága miatt a honvédsereg vereséget szenved

a vereség következményei:

* Windisch-Grätz eltúlozza győzelmét → az ellenség teljes szétverését jelenti a császárnak → **1849. márc. 4-én** kiadják az **olmützi alkotmányt** (ez egy „oktrojált”, vagyis kényszerített, az uralkodó nevében adományozott alkotmány) → ebben megszüntetik Magyarország sajátos különállását, beolvasztják a centralizált birodalomba
* A vereség miatt Görgey az elégedetlen főtisztek élére áll – **tk. 179. o. alsó forrás** → **Dembińskinek megtagadják az engedelmességet** → Kossuth Görgeyt haditörvényszék elé akarja állítani ↔ az OHB-hoz hű tábornokok is alkalmatlannak találják Dembińskit a fővezérségre → Kossuth kénytelen Görgeyt kinevezni főparancsnokká

1. **A dicsőséges tavaszi hadjárat – tk. 181/10:**

haditerv: - **Klapka György** dolgozta ki, célja: Windisch-Grätz főerőinek bekerítése a Duna-Tisza közén, majd döntő csapásmérés

katonai események: - **1849. márc. végén** a Tiszánál összevont honvédsereg támadásba lendül → nehéz csatákban alig négy hét leforgása alatt Pozsonyig űzik az ellenséget, ezért „dicsőséges”

**I. szakasz**: - a gyöngyös-pesti úton haladó hadtestnek (Görgey) azt a látszatot kell keltenie, hogy az ellenség a magyarok főerőivel áll szemben, miközben **Aulich Lajos** és Klapka hadtestei **dél felől** megkezdik Windisch-Grätz bekerítését →

győzelmek:

* **ápr. 2.: Hatvan**
* **ápr. 4.: Tápióbicske** (itt lelepleződik a haditerv) – **tk. 180/7**
* **ápr. 6.: Isaszeg - tk. 181/8-9 + forrás mellette** → ezután Windisch-Grätzet leváltják, helyébe **Welden** kerül

1. **szakasz**: célja az ellenség bekerítése **Pest-Buda** térségében →

győzelmek:

* **ápr. 10.: Vác**
* **ápr. 19.: Nagysalló** (a szab. harc legvéresebb csatája!) → ezek után **Komárom** felé nyomulnak (az erődrendszer magyar kézben van, de az osztrákok körülzárták) → Welden felismeri a bekerítés lehetőségét → a budai várban őrséget hagyva kiüríti a magyar fővárost és Bécs irányába vonul vissza

1. **A Habsburg-ház trónfosztása – tk. 180/6 + forrás mellette:**

* a dicsőséges tavaszi hadjárat sikereinek hatására a magyar országgyűlésnek választ kell adnia a magyar törekvéseket semmibe vevő **olmützi alkotmányra** →
* **1849. ápr. 14.:** a **debreceni református** **Nagytemplomban** tartott nyilvános ülésen **Kossuth** javaslatára kimondják a **Habsburg-Lotharingiai ház** trónfosztását és Magyarországot független állammá nyilvánítják - **Függetlenségi Nyilatkozat**, **tk. 180. o. forrás** →

Kossuth ettől **Mo. nemzetközi elismertetését** és külső támogatást remélt ↔ a nagyhatalmak (Nagy-Britannia, Oroszo.) a Habsburg Birodalmat az európai hatalmi egyensúly fontos részének tekintik → NBr. nem ellenzi az orosz beavatkozást (Palmerston angol külügyminiszter nyilatkozata) → szabadságharc elszigetelődik!!!

* a függetlenség kimondása után nem döntöttek Mo. államformájáról! - államszervezet: **tk. 180/6. sz. ábra** - **Kossuthot kormányzó-elnökké** választották, **Szemere Bertalan** vezetésével új kormány alakult

1. **Buda visszafoglalása – tk. 182/11-12:**

- a tavaszi hadjárat sikerei után a magyar politikai és katonai vezetés az osztrák kézen lévő **budai vár** felszabadítását tűzi ki célul, okai:

* előfeltétele a kormány Pestre történő visszaköltözésének
* lelkesedést válthat ki az ország közvéleményében

ostrom időtartama: **máj. 4- 21.**

vár parancsnoka: **Heinrich Hentzi** tábornok

védősereg: 5000 fő → elszántan védekeznek, Hentzi Pestet ágyúztatja, szétlöveti a pesti Dunasor palotáit, de maga is elesik a harcokban

**máj. 21.:** a honvédsereg elfoglalja a várat – **tk. 182/11** (Komáromból hoztak ostromlövegeket) → **szabadságharc tetőpontja**: **1849. májusára Mo. jó része felszabadul!**

1. **Kísérlet a nemzetiségekkel való megbékélésre – tk. 183. o. jobb oldali források:**

* 1849. tavaszán érlelődött a megegyezés, ennek okai:
* gróf Teleki László párizsi követ felszólításai a megbékélésre
* magyar győzelmek
* nemzetiségek csalódtak az olmützi alkotmányban

↓

**béketárgyalások kezdődnek a szerbekkel és a románokkal** → magyar kormány a nyelvhasználat terén engedményeket tesz, de területi autonómiát nem ad → szerbekkel nem sikerül megegyezni, de a románokkal igen → **Bălcescu** (havasalföldi emigráns Párizsban) közbenjárására **júl. 14-én:** megbékélési tervezet – **tk. 183. o. középső forrás**

→ **júl. 28-án: nemzetiségi határozat -** a **Szegeden** ülésező nemzetgyűlés fogadja el: **közigazgatásban** és az **oktatásban** széles körű nyelvhasználat, **de**: magyar államnyelvet hangsúlyozza, területi autonómiát nem biztosítja; túl későn érkezett, már veszve volt a magyar ügy (ld. orosz beavatkozás!) → nemzetiségek nem válaszolnak rá

1. **Az orosz beavatkozás és a szabadságharc leverése – tk. 183/13, 184/14-15:**

a dicsőséges tavaszi hadjárat és Buda felszabadítása után Mo. jelentős része magyar ellenőrzés alá került → a Habsburg-udvar egyedül nem képes a helyzetet megfordítani →

1849. május elején **Ferenc József** császár segítséget kér **I. Miklós** orosz cártól → I. Miklós a **„Szent Szövetség”** értelmében megsegíti a Habsburgokat: **200 ezres** sereget küld a magyar szabadságharc leverésére **Paszkievics herceg**, cári tábornagy vezetésével → a honvédsereg reménytelen helyzetbe kerül!!!

1. **Katonai események – tk. 184/14:**

**1849. június eleje:** megindul a császári és cári hadsereg összehangolt támadása Mo. ellen, kétszeres túlerőben vannak (kb. 360 ezer sorkatona ↔ 170 ezer honvéd)

- osztrák császári hadsereg új főparancsnoka: **Haynau**, a „bresciai hiéna” (ejtsd: „bressai” – részt vett az észak-itáliai forradalmi mozgalmak leverésében, kegyetlenkedései miatt kapta az elnevezést)

**Magyar haditervek:**

**a) Görgey elképzelése**: még az oroszok felvonulása előtt kell vereséget mérni az osztrákokra → koncentrálni (összpontosítani) kell az erőket, mégpedig **Komárom térségében**; minden érv emellett szólt:

- a bevehetetlen erődrendszer magyar kézen volt

- a térség lakossága magyar → honvédeket támogatják

- a császári erők is a közelben vannak (Haynau a magyar határ ÉNY-i részéről indult ki)

**↕**

**b) Perczel és Dembiński** javaslata: **Szegedtől délre**, a Tisza-Maros szögében legyen az összpontosítás

→ Kossuth ezt a haditervet fogadta el, pedig ez minden szempontból **hibás volt!!!**, okai:

* lehetőséget adott az **osztrák és orosz erők egyesülésére!!!**
* a térség legerősebb vára, **Temesvár osztrák kézben** volt
* a térség lakóinak jelentős része **nemzetiségi** → ellenséges érzelműek a szabadságharccal szemben

**Út a világosi fegyverletételig:**

- Kossuth a Délvidéken összpontosuló erők fővezérévé **Dembińskit** nevezi ki

- **Görgey** elfogadja a haditerv megváltoztatását, de előbb az osztrák erőket akarja legyőzni → támadást indít, de Zsigárdnál (jún. 16.), majd Perednél (jún. 20-21.) vereséget szenved Haynautól

- a **komáromi** csatában **(júl. 2.)** a honvédek győznek, de Görgey életveszélyes fejsebet kap → nem tudnak átkelni a Dunántúlra (erre júl. 11-én újabb kísérlet történik)

→ Görgey a **Duna bal partján** indul meg seregével Szeged felé → **Vácnál** a **Paszkievics** vezette orosz főerők állják útját → Görgey kitér előlük, a Felvidék felé fordul → nagy kerülővel (az Ipoly és a Sajó völgyén át) eljut a **Tiszához**, majd aug. 9-re **Arad** térségébe ér

* Kossuth **Dembiński** erőit is Arad várához rendeli (összpontosítás új helye) ↔ **Dembiński Temesvár felé** fordul!!! (osztrák kézben van!), előtte feladja a **Szegednél** jól kiépített sáncokat!!!

→ **aug. 9-én Temesvárnál**, a szabadságharc **utolsó nagy csatájában** a honvédsereg vereséget szenved Haynautól

* időközben az engedetlen **Dembińskit** leváltották, helyébe **Bem Józsefet** nevezték ki fővezérré, aki a csata közben lebukik lováról → nem tudja tovább irányítani az ütközetet
* Bem ezt megelőzően **Erdélyben**, a beözönlő oroszokkal szemben maradt alul: a **segesvári** (**júl.31.** – itt esett el **Petőfi** **Sándor** honvéd őrnagyként), majd a nagycsűri (aug. 6.) csatában **fölmorzsolódott hadserege**

**A világosi fegyverletétel (1849. aug. 13.) – tk. 184/15:**

- a temesvári vereség után Kossuth és a Szemere-kormány lemond (aug. 11.) → a hatalmat Görgeyre ruházzák – **tk. 184. o. forrás** → Görgey **aug. 13-án Világosnál** **az oroszok** (Rüdiger) **előtt feltétel nélkül leteszi a fegyvert** → Bem, Perczel, Kossuth és még néhány százan török földre menekülnek

- utolsóként a **komáromi vár** kapitulál (okt. 2-án), parancsnoka: **Klapka György** (büntetlenséget harcolt ki a védőknek)

**A bosszú:** - a Habsburgok az oroszok közbenjárása ellenére a megtorlás mellett döntenek → szabad kezet adnak Haynaunak → **1849. okt. 6-án Aradon** kivégeznek **13 honvéd főtisztet**, **Pesten** pedig a mindvégig megegyezést kereső **gróf Batthyány Lajost,** az első felelős kormány miniszterelnökét – **tk. 187/19-20**

1. Széchenyi, arisztokrata származású lévén a felsőtáblán személyesen jelenhetett volna meg, de mivel Kossuth radikalizmusa miatt féltette az átalakulást, elérte követté választását. [↑](#footnote-ref-1)
2. A Habsburg-kormányzat vezette be az 1843/44-es ogy berekesztése után: a távollévő vagy ellenzéki főispánok mellé kormánybiztosokat, ún. adminisztrátorokat küldtek, hogy a vármegyékben a konzervatív kormánypárti erők kerüljenek többségbe (liberálisok megfélemlítése, bocskoros nemesség lepénzelése). [↑](#footnote-ref-2)