**Géza és Szent István – A magyar államalapítás**

**– NAT 2020, 9. évf. tk. 125-132. o.**

1. **A magyar társadalom tagozódása a X. században - tk. 125/1:**
2. fejedelem: hatalma a század folyamán meggyengült, lásd: kalandozások vezetői a törzsi-nemzetségi vezetők voltak
3. törzsfők (másnéven: úr → uruszág → ország szavunk!)
4. nemzetségfők (másnéven: bő → bőség szavunk!)
5. katonai kíséret (jobbágyok) – az ábrán fegyveres kíséret!
6. közrendű szabadok – az ábrán szabad köznép! (ínek → ínség szavunk!)
7. alávetett szolga népek (itt talált népesség: bajorok, frankok, avarok, szlávok)
8. rabszolgák

Az ábra két társadalom-felfogása:

1. nomád társadalom (törzsi szervezet bomlása még kezdeti fokon állt): a kalandozásokban a szabad harcosok tömegei vettek részt
2. félnomád társadalom (törzsi szervezet bomlása előrehaladottabb): kalandozások résztvevői a törzsi-nemzetségi vezetők katonai kísérete; alattuk: közrendű szabadok → egyre inkább szolgáltatásokra kényszerítik őket!
3. **Géza fejedelemsége (972-997) - tk. 126/5:**

előzménye: nyugati kalandozásaink során vereségek a Keleti Frank Királyságtól: 933 - Merseburg (Madarász Henriktől), 955 – Augsburg (I. Ottótól) → a magyarság válaszút elé került:

1. kalandozások folytatása → rövid távú sikerek (zsákmányszerzés!), majd a többi nomád nép sorsára jutás: hunok, avarok, kazárok, stb.
2. kalandozások befejezése → csatlakozás a keresztény-feudális Nyugat-Európához → Géza ez utóbbit választotta → **magyar államalapítás előkészítője!**

**Géza belpolitikája:**

* a **senioratus** (nomád öröklési rend!) értelmében lett fejedelem,

lényege: a nemzetség legidősebb ffi tagja kerül a fejedelmi székbe (Géza Árpád dédunokája volt: Árpád →Zolta →Taksony →Géza)

* megerősítette a fejedelmi hatalmat („kezéhez vér tapadt”): visszaszorította a törzsfőket, nemzetségfőket, elfoglalta a fontosabb várakat, stb., pl.:
* Dunántúlon: megtörte a horka (pl. Bulcsú is ilyen volt) hatalmát
* Erdélyben: feleségül vette Gyula lányát, Saroltot →gyermekük: Vajk → keresztségben: István → Géza őt jelöli utódának, ez már a **primogenitúra:** az uralkodó elsőszülött fia örökli a trónt (ez a nyugat-európai keresztény királyságokban volt szokás)

**Géza külpolitikája:**

* 973: elküldte követeit a quedlinburgi birodalmi gyűlésre, I. (Nagy) Ottó német-római császárhoz → békekötés, tartalma:
* Géza **lemondott a Lajtán túli területekről** (Lajta és az Enns folyók között!, „ober Enns”: Enns folyón túli terület, ahová a magyar fennhatóság már a békekötés előtt sem terjedt ki, emléke a magyar népmesékben: Óperenciás tenger!) → a magyarság és a Német-római Bir. határa a Lajta folyó lett!
* **keresztény hittérítőket kért** a magyarság számára → **bencés szerzetesek** érkeztek!
* jó kapcsolatok a Bajor Hercegséggel is (N-r. Bir. része!): fiának, Istvánnak feleségül kérte Gizella bajor hercegnőt → vele együtt német lovagok érkeztek Magyarországra, segítik majd Istvánt a hatalom megszilárdításában (lásd alább)

1. **Szent István uralkodása – jelentősége: magyar államalapítás megvalósítója!**

997-1000/1001: fejedelem

1000/1001-1038: király – első magyar király!

1. **A hatalom megszilárdítása - tk. 126/5:**

**997:** trónviszály Koppánnyal – tk. 126/4, ennek oka: primogenitúra ↔ seniorátus ütközése (Koppány a nomád öröklési rend szerint jogosan követelte a fejedelmi címet: ő volt a nemzetség legidősebb tagja, ui. ő is Árpád dédunokája volt, mint Géza!) → **Veszprém mellett** csata → István a német lovagok segítségével győzött → Koppány testét felnégyeltette, somogyi birtokait elkobozta

**1000/1001 fordulója: koronázás Esztergomban / vagy Székesfehérvárott** → **államalapítás: nomád törzsszövetségből keresztény-feudális királyság lettünk: Magyar Királyság létrejötte**

* a koronát II. Szilveszter pápa küldte, a német-római császár (III. Ottó) jóváhagyásával → István hatalma ezzel nemzetközi legitimációt (elismertséget) nyert

**1003: Erdély megszerzése -** Gyulától, anyai nagybátyjától (Doboka foglalta el)

**1008: Temesköz megszerzése –** Ajtonytól (Csanád foglalta el) → ezzel Mo. területének kb. 2/3-a István kezébe került → megkezdhette egyház- és államszervező tevékenységét (lásd alább)

1. **István egyházszervező tevékenysége - tk. 130-131/13-14-15 + források, 132/16**

* **10 püspökséget (egyházmegyét) alapított, Esztergomban érsekséget** → Mo. a római katolikus egyházon belül önálló egyháztartomány lett (Német-római Bir-tól független, vö: Prága – csak püspökség!) → közvetlenül kapcsolódtunk a pápasághoz
* **támogatta a szerzetesrendeket:**

bencések: Pannonhalma, Pécsvárad, Zalavár

görög apácák: Veszprémvölgy

* **törvényeivel is támogatta az egyházat - tk. 130-131. o. források, a legfontosabbak:**
* 10 falunként egy kőtemplom építése (letelepedésre utal!)
* vasárnapi kötelező templomba járás
* tized bevezetése: egyházak ellátására (termény 1/10-ed része)

1. **István államszervező tevékenysége - tk. 127/7, 128/8-9**

törzsi, nemzetségi vezetők birtokait elfoglalta (lásd fent) → királyi vármegyéket szervezett - **tk. 128/8** → vármegye felépítése:

* élén: ispán (comes)
* központjai: törzsfők, nemzetségfők egykori várai
* feladatai: katonai, közigazgatási, bíráskodási → 3-as egység, az ispán felel értük
* kiépülése: kezdetben a belső területeken → később: lakatlan peremterületek (gyepű) felé
* területi tagolódás - **tk. 127/7:** királyi, egyházi és magán birtokok, a királyi birtokokon belül:
* **vitézi földek**: a vitézek a királytól kapták birtokaikat, neki tartoztak felelősséggel, szolgáik voltak
* **várbirtokok:** lakói a várnépek, ezen belül:

közrendű várnépek: feladatuk az itt elhelyezkedő királyi várak ellátása

várkatonaság: királyi várakban szolgáltak, vezetőik a várjobbágyok

* **udvarbirtokok:** lakói az udvarnépek → közrendű udvarnépek feladata a királyi udvarházak ellátása (a király kíséretével járta az országot, a királyi udvarházakban szállt meg), udvarházak élén: udvarispán

1. **A trónutódlás kérdése:**

**1031:** István fia, Imre herceg vadkanvadászaton meghalt → nem volt örököse → unokaöccsét, Orseoló Pétert jelölte utódának, ennek oka:

unokatestvére, Vazul a pogány szokások híve volt! → István megvakíttatta, fülébe ólmot öntetett → alkalmatlanná tette az uralkodásra (bizánci mintára, idoneitas = alkalmasság) – **tk. 132/17**

→ Vazul fiai: András, Béla és Levente elmenekültek → később visszatértek, ketten közülük (I. András: 1046-1060, I. Béla: 1060-1063) királyok lettek → megkezdődött a XI. századi trónviszályok kora

**1038: István meghalt** → Orseoló Péter lett a király (1038-1041 és 1044-1046)