**A klasszikus kori Athén – érettségi tétel, NAT 2020, 9. évf. tk.**

1. **A demokrácia (= népuralom) fogalma:**

Olyan államberendezkedés, ahol a politikai életben való döntéshozatal **nem az uralkodó** (király) **vagy egy kiváltságos réteg** (pl. arisztokrácia), hanem a nép (=démosz: parasztok, kézművesek, kereskedők) kezében van. Mivel a demokrácia az ókori görög világban leginkább Athénban valósult meg, ezért szoktuk e poliszt kiemelni! – **Fénykora: Periklész idején, Kr. e. V. század**, lásd: **tk. 19. o. forrás: „Olyan alkotmánnyal élünk…”**

1. **Athén politikai élete - Az athéni társadalom és állam Periklész korában – tk. 19/16 sz. ábra**

**Társadalom:**

* + **teljes jogú polgárok:** 20 év feletti férfiak, ők vehettek részt a politikai életben!, ez az összlakosság mindössze 14 %-a volt (nők nem!)
  + **metoikoszok (együttlakók):** betelepült idegenek, nem volt polgárjoguk, de több generáció elteltével polgárjogot nyerhettek
  + **rabszolgák:** számuk a Kr. e. 5. században nőtt, iparban, bányászatban, stb. foglalkoztatták őket

**Főbb intézmények – ezeket Kleiszthenésznél elemeztük!:**

* + - 1. **népgyűlés (ekklészia):**

ez volt a legfontosabb szerv, tagjai a teljes jogú athéni polgárok ( 20 év feletti ffiak);

feladatai:

* törvényhozás
* tisztségviselők megválasztása, ill. sorsolása – a sorsolással több polgárnak volt részvételi lehetősége a közügyekben, mivel véletlenszerű volt, ellentétben a választással!
* döntés háború és béke kérdésében

**b) 500-ak tanácsa (bulé)**

tagjai:

phülénként 50-50 fő került be sorsolással, összesen tehát 500 fő (Athén 10 phülére, azaz területi alapon szerveződő közigazgatási egységre volt felosztva, lásd Kleiszthenész reformjainál)

feladatai:

előkészítés, végrehajtás (a népgyűlés határozatait hajtották végre!)

**c) esküdtbíróság (héliaia)**

tagjai:

6000 fő sorsolással, évente váltakoztak

feladat: népbíróság volt

**d) Areioszpagosz (Árész-dombi tanács, ui. itt ülésezett)**

tagjai:

volt arkhónokból (ők korábban az athéni állam vezető, arisztokrata származású tisztviselői voltak)

feladat:

egyre szűkült!: tisztviselők ellenőrzése, de Periklész idején már csak gyilkossági ügyekben ítélkezhetett

**e) sztratégoszok (hadvezérek, 10 fő, phülénként 1)**

feladat:

- háborúban hadvezérek, béke idején az athéni állam tényleges irányítói

- hivatal betöltése: választással (szakértelem kellett hozzá), 1 évre, de újraválaszthatók voltak, lásd Periklész

**f) cserépszavazás (osztrakiszmosz) – tk. 18/15, ill. mellette lévő forrás:**

feladata:

a zsarnokság (türannisz) visszatérésének megakadályozása

szavazás menete: - legalább 6000 szavazat kellett az érvényességhez

- a polgárok annak a személynek a nevét írták fel cserépdarabkára (osztrakon – innen az elnevezés), akiről úgy gondolták, zsarnokságra akar törni → akinek a nevét a legtöbbször írták fel, azt száműzték Athénból 10 évre, de a vagyonát nem veszítette el

- a politikai ellenfelek eltávolítására is kiválóan alkalmas volt e módszer

**3. Periklész szerepe az athéni demokrácia fejlődésében – tk. 19/16-17:**

* Kleiszthenész, a nagy reformer unokaöccse volt
* **Kr. e. 444-429** között 15 alkalommal volt sztratégosz (hadvezér) → méltán lett az athéni állam tényleges vezetője
* az ő időszakára tehető az athéni állam virágkora, **lásd még egyszer: tk. 19. o. forrás!**

**Főbb intézkedései – tk. 19/16 sz. ábra:**

* biztosította a **szegényebb polgárok** számára is a politikai életben való részvételt:

a **buléban** (500-ak tanácsa) és az **esküdtbíróságon** bevezette a napidíjat a részvételért → a jogi egyenlőség mellett így minden szabad polgár a gyakorlatban is részt vehetett a közéletben

- a napidíj a kieső jövedelem (lásd földművelés, kisipari tevékenység, stb.) pótlására szolgált

* később (már Periklész után) a **népgyűlés** (ekklészia) és a **színházi előadások** látogatásáért is napidíj járt!
* P. a gazdagokat adófizetésre kötelezte (leiturgia)
* jelentős építkezéseket rendelt el Athénban, lásd: Akropolisz újjáépítése a köv. oldalon (még a perzsák pusztították el): Parthenón templom!

1. **Athén gazdasági és kulturális virágkora**

**a) gazdaság:**

**ipar:**

* szakosodás volt megfigyelhető az egyes iparágakon belül, fejlett hajógyártás

**mezőgazdaság:**

* szőlő-, olajbogyó- és gyümölcstermesztés → mediterrán éghajlatra jellemző termények

**kereskedelem:**

* kivitel: amphorák (kerámiából készült vázák, tárolóedények), Athén legfontosabb kiviteli cikke
* behozatal
* közvetítő kereskedelem: más területek árucikkeit szállították az Égei- és a Földközi-tengeren, Athén fejlett kereskedelmi flottájának köszönhetően

**Athén főbb állami bevételei:**

* kereskedelmi vámok
* kikötők jövedelmei → Athén kikötője: Pireusz!
* bírságok
* laureioni ezüstbányák jövedelme: a perzsák elleni háborúk idején ebből szereltek fel egy kb. 200 triérészből, azaz három evezősoros hajóból álló hadiflottát!
* **déloszi szövetség** tagállamainak adói: a déloszi szöv. **Kr. e. 478**-ban jött létre Athén vezetésével, a perzsák elleni háború folytatására; **hajókkal vagy pénzzel** lehetett hozzájárulni, a szövetség kincstárát **Délosz** szigetén őrizték - innen a név, viszont egy idő után a védelmi szervezetből Athén gyarmatbirodalma lett, a hozzájárulás pedig Athénnak fizetendő adóvá vált!

**b) kultúra:**

minden területen hatalmas kulturális fejlődés →

* színházak – **tk. 24/12 sz. kép**: virágkoruk a klasszikus kor (Kr. e V-IV. század), félköríves, domboldalba épített, kiváló akusztikájú építmények, jelentős társadalomformáló tényező, ui. a mindennapi politikai küzdelmeket is színre vitték!
* építészet:

lásd athéni Akropolisz - fellegvár – **tk. 20/18. sz. kép**:

főbb építészeti szerkezeti elemek - lásd a Parthenónnál, ill.: **tk. 23/8. sz. kép:**

- lépcsősor

- oszlopsor: dór, ión, korinthoszi

- frízsor (domborműsor), általában mitológiai elemekkel

- tümpanon (az elülső és hátulsó homlokzat háromszög alakú felső lezárása)

* szobrászat:

Pheidiász:

* a korszak ünnepelt szobrásza
* Periklész őt tette meg az athéni építkezési munkálatok felügyelőjévé
* Főbb alkotásai: olümpiai Zeusz-szobor, Pallasz Athéné (Athén védőszentje) szobra a Parthenónban

további híres szobrászok és alkotásaik:

Mürón: Diszkoszvető – **tk. 21/2 sz. kép**

Polükleitosz: Dárdavivő

* vázafestészet – **tk. 22/5 sz. kép**:

- a klasszikus korban a vörös alakos kerámia a jellemző: fekete alapon vörös emberalakok!